
„ Quoniam apud nos pecora melius 
et honestius habentur a suis dominis y 
quam hoc genus subditorum. Quumque 
miseros a tgrranide Turcica haud quam- 
quam tueri queant, eodem modo eosdem 
expilant et in servitutem redigunt, quo 
ipsi Turcae. u 

(Littera Archeppi Antonii Vrančić ad imperatorom.) 

n Zar zločin? 

Al neka bude — zaludna Vam rieč, 

To crno ruho , sramotno uz ime 
— Što skriva lice U se čini skrivat — 
Namamiti će više željnih oči, 

Neg stotim te naoko vam slika , 

Što sjaju tu u šarenom veličju, 

Sve vaše roblje — a krvnici puka! 

-— zločin? Kakav zločin? 

Spomenuti bi bolje bilo čine , 

Da gledalac tu barem jednom sazna , 

Taj zločin odkle li je zbilja niko. u 

(Byron. Marino Falioro. 5 . V. Pr. 1.) 

'Prečastni gospodine i prijatelju ! 

*0 dkako je hrvatsko pero pustilo prvi put nasu rodnu riec 
u soiet a na krilo naroda, bud da mu digne duh, bud da 
mu osladi dušu, uviek je bila navada , da književnik pri - 
piše i prikaže plod svoga srdca i duha glavi dičnoj i 
čuvenoj medj narodom, neka bude okriljem njegovoj knjizi. 
I ja evo puštajuć u sviet uspomenu krvave al plemenite 
borbe našega puka proti poveljenim krvnikom, ne hćedoh 
iznevjeriti se tomu staromu običaju, i ja odlucih to dielce 
svoje posvetiti kojoj dičnoj glavi . Obilazeć krugom zape 
mi oko na onoj strani našega doma, gdje je stajala ko- 
Ijevka naših kraljeva, zape mi na žalu mora sinjega. 
Nije to slučaj već prava promišljena volja . Sjetih se 
Menćetićeve „ Trublje u , sjetih se Karnarutićeva „ Važeća 
Sigeta grada“ i dosjetili se, da već u ono gluho po nas 
doba nije Velebit bio medjašem, koj ciepa Primorje od 
Posavja već slavno ročište iskrenih hrvatskih duša . I kako- 
godj glasnice stare slave preletiše od mora preko Velebita 
do Save, tako odpremam ovu svoju skromnu knjižicu od 
Save preko Velebita k hrvatskomu moru a na Tvoje ju¬ 
načko krilo. Pripisujem, posvećujem ju Tvojemu imenu. 
Primi ju, prigrli ju, ako je mala, ako je smierna, vjeruj, 
čestita je. A pitaš li, zašto li ju uresih Tvojim imenom ? 

Koga je godj hrvatska rodila majka, lako će odgovoriti 
na to pitanje. Ta niesi li i Ti niko iz hrvatskoga puka ? 
Niesi li se Ti digao na junačke noge , da oda sna preneš 
driemnu dušu primorskoga puka, da ga gromom glasa 
svoga budiš u sviest , da korov izćupaš iz vinograda 
rodnoga, pravi zatočnik' našega prava, pravi apostol ne¬ 
hinjene slobode ? Eto zato ju Tebi pripisah, dobru pastiru 
vrla stada. Ne piši mi u grieh , reknem li ovdje dvie, 
tri izviše , a-l dobro, da si narod sam zaviri u dušu, da 
otvori krvavu knjigu minulih dana , jer je prošlost vazda 
zrcalom sadanjeg doba. Dobro je, da narod sazna , gdje 
je sgriešio i posrnuo, gdje li se proslavio i prodićio. 
To neka mu je naukom za buduća vremena. Poznata 
je odavna, al vazda istinita ona riec staroga Rimljanina 
„ Historia vitae magistraA nam Hrvatom, razdvojenim 
i raztrojenim treba i koliko te nauke, da budemo jedan¬ 
put od glave do pete ljudi i svoji ljudi. Ta istina po- 
nuka i mene, a nuka me i sad , da iznesem u spodobi 
pripoviesti našu davninu 7 stare griehove , staru slavu našu. 
Zao mi je samo , da mi nije dano, da ne mogu scu dušu , 
sav život svoj posvetiti tomu radu, da ne može jasno sunce, 
svjetliti mojemu peru, već da je samo u noći dano ruci, 
umornoj od danjega težanja, crtati prošle sgode mojega 
naroda : mjesto jednog niklo bi sto zrna. Al neka je, kad 
je tako. Znam , da nam jošte ne svanu medicejski viek , nu 
i to gorko uvjerenje nije jako u meni ubiti ono živo pre¬ 
gnuće , da bar onoliko radim, koliko mi daju prekratki časovi , 
dokolice ili ure , ugrabljene noćnomu pokoju. Od toga 
pregnuća postala je i ova knjižica. Ne mogu , da ne spo¬ 
menem, kako je postala, koliko je vrieme. „Seljak kralj “ 
lebdio mi je od mladih dana pred očima; za tom tajin- 
stvenom osobom, koja i sad žive u pameti našega zagor¬ 
skoga puka , otimala mi se mašta. Uvidjeh dakako da 
mu se hoće zrela pera , da mladić neizknsan nije doraseto 
tomu poslu. Pa gdje bijahu i izvori ? Zakopam u prašini, 

a mi vikasmo udilj: „ Tko će pisat , kad ne ima gradiva ? u 
Vrieme je minulo, ja dozrio, a izvori izplinuše sretno na 
vrh . Sad dakako velimo: „Boze moj! tko će to gradivo 
svladat ?“ 

Od velike je ciene za opis ,,seljačke bune“, sto 
presv . g. Ivan Kukuljević Sakeinski , priobći u poviesti 
„ Susjedgrada u i n ,Medvedgrada “ (Arkiv), od još veće 
ciene je pako obilna ona gradja, koju izda na sviet prve. 
g. dr. Franjo Raćki u spisih jugoslavenske Akademije, 
jer se tu piscu nanudja obilje potankosti, karakteristićkih 
za život onoga doba, jer se po Račkovih spisih moše 
ocieniti smjer i razmah ciele bune . Nu uz to dragocjeno 
gradivo valja posegnuti dalje, da izvadiš neokrnutu cjelinu 
iz poviesti, jer samo takovu cjelinu možeš zaodjenuti 
umjetnim ruhom pripoviesti . Tako uradili i ja, posegoh 
za starimi netiskanimi izvori našeg zemaljskog arku a, 
proučih sve miene nesretne one dugotrajne parnice za 
Susjedgrad, koja je začetnicom seljačkoj buni, i tad istom 
nadjoh početnu i zaglavnu točku silne katastrofe . Zao mi 
je veoma , da ne ima traga iztragi proti samomu Gubcu . 
Ja mislim, da je suvremena ruka uništila te sudbene 
zapiske, jer čini se, da ih je bilo . Obširni dakako nisu 
biti mogli, jer medju bitkom stubićkom i užasnom smrti 
Gubćevom ne prodje nego nekoliko dana . Imajući sve gra¬ 
divo pred sobom, pohodih, noseć točnu mapu uza se, sve 
krajeve, koji bijahu pozorištem bune , Tako mi bude jasan 
ćin, mjesto i vrieme, svi povodi , svi karakteri, sve potan¬ 
kosti — a istom onda dozri u mojoj duši podpuna slika 
„seljačke bujie u . Sama buna bijaše dakako kratka — 
trajala je samo nekoliko dana, al se je bila na široko 
razširila, i upravo po tom se vidi, da to nije bio nena¬ 
dani proplamaj sdvojnoga puka, već osnova promišljena. 
Tko čita , što je o toj osnovi i najlttdji seljak na mukah 
izpoviedio i tko je pregledao kraj, gdje se je sve to do¬ 
godilo, uvjerit će se ob istini mojih riečL Poviesti niesam 


Digitized by Google 



X 


se iznevjerio . Nije mi toga ni trebah. Sve su osobe u 
toj knjizi — pa i zadnji sluga — historične, svi užasni 
prizori, sva zlodjela krvnika su istinita, nipošto u kronici 
upisana već po svjedocih pred sudom dokazana. Sve sam 
ih prikazao, jer je morao biti silovitoj posljedici i silovit 
povod. Nu iz svih ovih strahota razabrat ćeš jedno. Seljačka 
buna nije prosta gungula usijanih glava , nipošto, već pra¬ 
vedna borba puka za pravo i poštenje . Seljak se nije 
digo, dok su mu otimali vola i kuću, seljak je planuo 
kad mu osramotiše ženu i kćer . 1 kad se je digo , kad 
su se silne ćete razlievale bez uzde po svoj zemlji, nije 
se seljak gotovo nijednim zlodjelom ocrnio obraza. Čitaj 
izvore i vidit ćeš, da je tako, da onim grozotam, o kojih 
neki historici govore, ne ima traga, a sudci bili bi ih ja¬ 
mačno zapisali u svojih iztragah. Po tom dobiva buna 
veću etićniju cienu, a seljaštvo izlazi opravdano pred 
sviet. Pravi začetnik bune bio je stubički seljak Malija 
Gubec. Trudio sam se pri svem, da vierno prikazem i 
ostalu poviest naše domovine ; da karakterišem život veli¬ 
kaških porodica , njihove stranke i svadje. Hćedoh toj 
knjizi dodat Opazke, da se vidi istinitost moga pripo- 
viedanja, al bi te bilježke narasle na drugu jednako de¬ 
belu knjigu i s toga izpustih historićki tumač. Čitalac, 
vješt poviesti, znat će i onako, da sam se do najtanje 
malice držao histoHje, a ostalomu obćinstvu navest ću 
samo izvore, kojimi sam se služio pišući ovu pripoviest, a 
to su: dr. Franjo Packi: Gradja za poviest seljačke bune. 
Kukuljević: Poviest Meavedgrada (Arkiv). Poviest Susjed- 
grada (Njeke gradine i gradovi . 1869). Mesić: „Zviezda 
Zrinjska a , Istvanfi, Krćelić, Habdelić, Ratkaj, magjarsko 
genealogićko djelo: Maggarorsz&g csalhdai (Ivan Nagy). 
Zatim u zemaljskom arkivu: Zapisci hrvatskih sabora, 
spisi o parnici susjedgradskoj i stubićkoj, velika iztraga 
proti Tahomu , izvještaji kameralnih provizora magjarskih 
tridesetnika i t. d. 

Sada, prečastni gospodine, znaš i Ti , a zna i svaki 
drugi čitalac , kako i odakle je moja „Seljačka buna“ 
postala. Primi taj smierni darak na svoje dično ime i 
junačko srdce , pa ugodi li Ti ovaj maleni poklon u čislu 
ostalih ljepših narodnih odlika , nikomu neće zaista milije 
biti nego li Tvojega junačkog imena 

U Zagrebu na Duhove 1878. 

osobitomu počitniku 

A. Š. 

I. 


Bilo je po podne na izmaku mjeseca veljače a 
ljeta gospodnjega 1564. Snieg pogorah bio već okopnio 
od živih sunčanih zraka, Sava je jače strujila u svom 
koritu od navale gorskih voda razlievajuć se širom ra¬ 
vnice pod Susjedgradom. Do visoka prozora sjedjaše u 
omaloj sobi grada žena pristara al krepka u crno za- 
vita. Da joj nije plava, prosieda kosa pričešljana bila 
8 obje strane visokog oblog čela, da se niesu savijali 
dugi okrajci crne kape oko požućelog lica, bio bi čo¬ 
vjek reko, da tu sjedi obrijana mužka glava. Lice bilo 
j°j je veliko, vilice jake, nos dugačak, nad usta pri- 
vinut, usta široka, usnice bliede i tanke, žute obrve 
guste i svedene, a izpod njih buljile u sviet do dvie 
zagonetke, do dva bliedomodra, malne sumorna oka, iz 
koji Ja s i zaludu gatati kušao, kakovi se osjećaji u tom 
srden. bude, kakove li misli tom glavom sievaju. Bo- 
rov i na obrazih, oko očiju i ustiju pokazivahu doduše, 
da su u tom srdeu silovite strasti bojak dielile, al sada 
bila j e žena mirna ko od kamena, a na tvrdom joj licu 
mesi vidio ni tračka ženske blagosti, već tvrdu neslo- 
rnivv*. volju, jak duh i neodoljivu odvažnost. Jako, yisoko 
tielo bijaše odjeveno u saboritu haljinu od crna sukna, 
livenu mrkom svilom. Oko pasa savijao se krupan 
srel>x*n lanac, o kojem je svežanj velikih ključeva visio. 
® u ni, tvrdi prsti žene počivahu na srebrnoj škrinjici, što 
J® Pfed njom na stolčiću stajala. Čas bi okom svrnula 
na grolu gumu, na poplavljenu ravnicu pod gradom, čas 

Digitized by Google 1 



2 


opet na škrinjicu. Ujedljiv smieh zadrkta joj kadšto na 
usnah i prsti joj se jače pritisnuše škrinji, kao da tu 
lavica svoje mlade čuva. Sluga, unišav na velika vrata, 
probudi ju napokon oda sna. Žena krenu malko glavom i 
zapita promuklim glasom: 

— Šta je, Ivo? 

— Oprosti mi, plemenita gospo, odvrati sluga po¬ 
korno; u ovaj par dodje nam pred dvore na konju čo¬ 
vjek, po govoru Magjar, a po vidu plemić. 

— Kako mu je ime? Odakle ide? 

— Toga mi ne reče, već samo zapovjedi, da ga va¬ 
šoj milosti prijavim. Veli da mora pred vaše lice, jer 
da vam ima o važnih poslovih govoriti. 

— Magjar? Plemić? 0 važnih poslovih da mi ima 
govoriti? Da vidimo, kakvu sreću taj Magjar nosi. Reci 
mu, neka slobodno dodje preda me. Pa čuj, zavedi mu 
konja pod krov; daj mu zobi i siena po volji, da se 
ne potuži na hrvatsku gospodu. Idi! 

Sluga izidje pokloniv se, a za nekoliko časova za- 
zveknuše ostruge nepoznatog gosta na kamenom podu 
sobe. Unidje čovjek visok, suh, male, obrijane glave, 
protegnuta i bradata lica. Izpod duge, smedje kabanice 
bilo je vidjeti plavetan suknen haljinac, sapet na prsih 
srebrnimi orasi. Lieva mu je ruka bila pod kabanicom, 
a desnom držao je kučmu kapu. 

— Hvaljen Isus i Marija, plemenita gospojo! po¬ 
kloni se Magjar kratko i odvažno. Gospoja omjeri ga 
od glave do pete pa će za časak mirno: 

— Na vieke Amen! Tko ste, gospodine? Ćij ste? 
Što mi nosite? 

— Ja sam, na službu vašoj milosti, Mihajlo Pallfy 
plemić ugarski i sreća mi dade, te po meni šalje moj 
milostivi gospodar, velemožni knez Andrija Bator, kra¬ 
ljevski sudac, plemenitoj svojoj rođjakinji Uršuli Henin- 
govoj pozdrav i poklon. 

— Gle, gle! Hvala mu, hvala, prihvati Uršula smie- 
šeći se. Eto, kako me se moj mili gospodin rodjak liepo 
sjeća. Bilo mu za dušu. Sjednite, gospodine Pallfy; ba¬ 
cite kabanicu i kapu. Vidim, da ste vele umorni od da¬ 
leka puta. 

Došljak učini, kako mu gospoja reče, zatim pro¬ 
govori : 

— Ponajprije zapovjedi mi moj velemožni gospodar, 
da javim vašoj milosti, kako ga je srdce kruto zabolilo, 
kad mu je smrt ugrabila milog rodjaka gospodina An¬ 
driju Heninga, vriednoga vam druga. 

— Eto kako je gospodin kraljevski sudac milostiv 
meni siroti udovici. Ni toga nije zaboravio kraj tolikih 
prevažnih poslova, u toli burno vrieme. D<\, dk. Lani na 
osamnaesti dan listopada ostavi moj premilostivi gospo¬ 
din Andrija ovaj sviet i mene sinju kukavicu — a baš 
u najgori čas. Pa moga miloga rodjaka još i sad pleme¬ 
nito srdce boli. Dobre li duše, baš mu hvala! Nu re¬ 
cite mi, egregie ac nobilis domine, jeste li vi samo zato 
prevalili tolik put, da mi donesete suze žalostnice svdga 
gospodara ? Nije li vam ništa govorio o drugih poslovih ? 

— Jest, vaša milosti; gospodin me kraljevski sudac 
posla radi Susjedgrada i gornje Stubice, ne bi li se za¬ 
jedničko gospodarstvo bolje urediti moglo. 

— Eto drago mi je, da se je gospodin Andrija do- 
zvao pameti malo kasno, al i tako je dobro, čim sa- 
hranih svoga pokojnoga gospodina, poslah odmah pismo 
Andriji Batoru, neka mi bude na pomoći, jer nam je 
nekakav rod, a Susjed i Stubica da je onako zajedničko 
imanje moje i njegove obitelji; poslije pisah mu deset 
puti, al nikad od njega odgovora. Nu mjesto pomoći 
posla mi odmoć, posla za svoga upravitelja Gjuru Sve- 
svetičkog, koj bi se po pravici morao Svevražić zvati. 
Taj šljivar koj ne ima ni dva jarma volova, napuhnuo] 

se, jer mu je brat Stipo kanonik zagrebački, kan dar 

* 

su u njega Zrinjski gradovi i Frankopanov grb. Odkako 
je ovamo na Susjed pao kao muha u mlieko, razba¬ 
cuje se kao gospodar ; baca mi klipove pred noge i ha¬ 
rači mi tu pod nosom, kanda je sve imanje batorsko, 
a ja sa svojom kukavnom dječicom kan da smo ovdje 
samo na hrani i stanu, na tuđjoj milosti. 

— Oprosti mi vaša milost, progovori nešto nemirno 
Magjar, komu ta čitulja nije ni malo po volji bila. 

— Pustite, nek svršim, gospodine Pallfy, odsjekne 
oštro gospa Uršula. Sve valja vam čuti, pa onda suditi. 
Gospodin Svesvetički, velim vam, pravi je razbojnik, 
a uza se ima dva vierna ortaka Janka Horvata i Nikolu 
Golubića. Svaki čas dolazi mi na grad koj jadan kmet, 
da se prituži meni, svojoj gospodarici. Puškom i sabljom 
zaliće se ta biesna četa na mirne seljake i hara bez 
obzira. Jednom razbiše kmetu momu na Krapini mlin, 
drugomu odnieše u Jako viju sve žito, a u selu Trgo¬ 
vini tu pod Susjedom odvede Svesvetički španu dvie 
najljepše krave i prisvoji ih sebi. Pozvah ga na račun, 
jer'da ću silom na njega udariti, al on mi se nasmija 
veleć, da se babe ne boji a u gradu da su gospodari Ba- 
torovci. Zatim pokupi sve puške lumbarde i sav prah 
te ih stavi pod svoj ključ, premda je to oružje zaje¬ 
dničko. Sav prihod imanja ima se jednako porazdieliti, 
al dh! Svesvetički vara me na žitu, na sienu, na vinu 
pa kad je prigovora, viče kroz šmieh, da njemu ne ima 
ni suda, ni zakona, jer je njegov gospodar najviši su¬ 
dac, komu babja pravda nahuditi ne može. 

— Al vjeruj mi milost vaša, zaleti joj se Magjar 
u rieč, da to ne biva s voljom moga velemožnoga go¬ 
spodara. 

— Nije istina, gospodine Pallfy, kriknu žena i oči 
joj bljesnuše življe, nije istina. Ne rekoh li vam, da sam 
rodjaku Andriji sve to na tanko izpisala, a on ni rieči, 
već mi taj bezbožnik Svesvetički pokaza pismo od njega, 

gdje ga Bator hvali i neka ne haje za moje prigovore. 
A, što velite na to, plemeniti poslaniče moj ? viknu Ur- 
šula i dignu se naglo, ošinuv okom Magjara, da je ni¬ 
kom poniknuo i zabunjen šutio. 

— Sa* mnom, produlji drhćućim glasom Uršula, sta- 
viv se pred njega, nije težko trešnje jesti, kad si po¬ 
šten, al kad mi tko zaledjice zanjke plete, zaboravljam, 
da sam ženska glava a volja mi je jaka, jača od go¬ 
spodina Batora, toga prvog pravednika krune ugarske. 
Više od 100 godina sjede Heningovci na Susjedu i Stu- 
bici, više su od 100 godina ovdje gospodare. Gledajte 
onu žensku sliku, što visi nad kaminom — to vam je ne¬ 
sretna Dora od starog hrvatskog ( plemena Arlandovaca, 
koia se uda za Andriju Heninga prvoga, te namre svo¬ 
joj krvi Susjedgrad i Stubicu, a unuka joj Kata, majka 
mojega muža, udade se za gospodina Teufienbacha, na 
koga je ime i imanje Heningovaca prenešeno bilo. Dosta 
se moj pokojni i ja napatismo muke i natrošismo novca, 
da otmemo Susjed i Stubicu rukam razbojskih velikaša, 
koji su na prievaru od novoga kralja Ferdinanda izho- 
dili darovnice. Iztisnusmo sretno iz djedovine nametnika 
Španjolca don Pedra de Laza, silovitog biskupa Šimuna 
Erdoda, lutorskog baruna Ivana Ungnada, generala Ka- 
cijanera, pa kad tomu izdajniku knez Nikola Zrinjski 
po pravici razkoli glavu, prigrabi sve imanje kraljevski 
fiscus, iz čijih pandža težko opet izvinusno bar Susjed 
i Stubicu, a Želin moradosmo ostaviti u rukuh otimača 
Bakača. Toliko se muke napatismo, toliko izgubismo, 
sedmero sam djece pod srdcem nosila i truda se nano¬ 
sila, sina jedinca sam izgubila, izgubila muža a od šest 
kćeri tekar se tri udomiše, jadna sam udovica — pa 
sada se širi po našem starom gniezdu kobac i radi iz- 
tisnuti mene sinju kukavicu, crnu udovicu, tko ? Moj ro- 
djak, pivi sudac ugarske krune — Andrija Bator. Jao 
si ga zemlji, gdje pravica na takovih rukuh stoji. Al 

pišite vi, gospodine Pallfy, svomu gospodaru, da mu ra¬ 
čuni na slaboj petlji stoje, pišite mu, da je u stare He- 
ningovice glava od kamena, da je Heningovica proučila 
sve svoje pravice, koje su u onoj srebrnoj škrinji sahra¬ 
njene, da zna za sve vaše latinske finte kao* kakov pro- 
kurator, pa je ne ćete prevesti žednu preko vode, recite 
mu, da su uz mene junaci zetovi Mihajlo Konjski, Mato 
Kerečen i Stjepko Gregorianec sin podbana Ambroza. 
Pa ako je Batoru preostalo od vojevanja na Turke vre¬ 
mena, da sa ženom dieli mejdan, e dobro, znat će i Ur- 
šula izpalit koju lumbardu u tu krivu sudačku vagu, jer 
je kći Meknicera, vojvode krajiškoga. A1 šta se tuđe i 
prepiremo. Ja sam već lani predala dvie tužbe. Jednu 
preda moj zet Mihajlo Konjski na Martinje banu Petru 
Erdodu proti Batorovcem, a drugu sam svojom rukom 
na dan svete Jelisave poslala kraljevoj svjetlosti u Po- 
žun proti Gjuri Svesvetičkomu. Kralj naredio je iztragu, 
Nek pukne najprije sud, pa onda, ako uztreba puška. 

Plemenitomu gospodinu Pallfyu bilo je čudno pri 
duši, kako se je bujica iz Heningovičinih ustiju sipala 
na njegovu glavu. Zablenut buljio je u tu čudnovatu 
ženu, koja je žarka lica, sievajućih očiju koracala hrlo 
amo- tamo po sobi, u kojoj se sada nije ništa čulo do 
petnjaka gospodaričinih na kamenom podu, do teškoga 
disanja ljute joj duše. Za časak se Magjar nešto ra- 
zabra. 

— Vaša milosti, prihvati kratko, žalim od srdca, 
što sam evo nehotice povodom bio, te se toliko razlju- 
tiste. Vi ste pravednica, udovica, majka ste. Krivda vas 
boli, a to je i pravo. Govorili ste važnih, težkih rieči, 
izbrojili velike nepravde, a ja, cieneći vaš plemeniti gnjev, 
ne ću o njih podvojiti. Moj milostivi gospodar dokazao 
mi je na tanko, odakle polazi i čije li je pravo na Su¬ 
sjedu i Stubici. Nu premda se sve nepravde, što ih 
ovdje doživiste, ne mogu pisati u grieh momu velemožnomu 

gospodaru, već više metežu, koj je u ovoj kraljevini i 
u Ugarskoj poslije nesretnog muhačkog poraza zavladao 
bio, priznaje i žali gospodin kraljevski sudac, da je mo- 
žebit i on nešto kriv al manje od zla srdca, nego od 
žestine u ovo razvraćeno vrieme i od krive upute ne- 
vriednih službenika. Žao mu je i tvrda je u njega volja 
popraviti sve, kako valja. Ja sam dakle poslanik mira 
i molim vas, plemenita gospojo, da me časak mirno 
slušate. 

Pallfy umuknu čekajuć, što li će gospoja Uršula 
odgovoriti. 

— Govorite brzo, kratko! odvrati žena ni ne osvr- 
nuv se na poslanika i stane prekrštenih rukuh gledat 
kroz prozor na ravnicu. Tada prihvati Magjar: 

— Imanje, o kojem s.e radi, to jest Susjed i Gor¬ 
nja Stubica, veliko je i plodno. Od sela Stenjevca pro¬ 
teže se sve do Štajerske medje na Sutli, a od Stupnika 
do blizu Bistrice. Ima tu oranica, livadd, vinograda, 
šuma, pašnjaka, majura, klieti, mlinova, dva tvrda grada 
i velik broj jakih, radenih kmetova. Nije dakle čudo da 
se mnogi za njim polakomiše, nu ne ima ni dvojbe čije 
da je to pravo. Po nasljedstvu spada na pol obitelji He- 
ningovoj, na pol obitelji Batorovoj, jer je pokojna go¬ 
spoja Kata rodjena Rozgonj a mati gospodina kraljev¬ 
skoga sudca bila po tankoj krvi Heningovica. Nu to 
nedvojbeno pravo bude silovito povriedjeno, kako i sami 
rekoste, za nesretno ono vrieme kada se Ferdinand Habs- 
burg i Ivan Zapolja otimahu za ugarsku krunu, dočim 
je uz to po ovoj kraljevini i Turčin harao. Težko je u 
takovo silovito doba obraniti i najjasnije pravo. Kad 
koj vladar posegne za novom krunom, prva mu je briga 
prikupiti oko sebe što više jakih pristaša, i njim na ko¬ 
rist a sebi na hasan iztrgnut će preko reda po koj list iz 
knjige pravednosti. Ne mari on sred takve stranačke 
borbe za rieč „quit juris“ već se drži načela: „Do ut 

des“. Moj gospodar prista uz Ferdinanda a i pokojni 
gospodin Andrija Henning ili kako se je prije po svojoj 
obitelji zvao Teuffenbach, što je i posve naravski, jer 
je bio njemačkoga poriekla. Ali kralj Ferdinand pokloni 
najprije imanje svomu konjušniku, što nije nikakvo čudo. 
Španjolac je jezičav laskavac i vazda uz kralja. Dade ga 
poslije Šimunu Erdodu, biskupu zagrebačkomu; ni to 
nije čudo. Obitelj Erdoda je bogata, silna, junačka, a 
malo je koj izmedj njih bio toli tvrd i neslomiv, toli 
uztrajan i smion, koliko pokojni biskup Šimun, glavni 
stup Ivana Zapolje u Hrvatskoj i Ferdinand bio bi mu 
i više dao nego Susjed i Stubicu, da ga premami k 
Habsburgovoj stranci. Za generala Kacijanera je mislio, da 
je jak i vješt izćerati Turke, dok ne izidje na vidjelo, da 
su ga Turci kupili. Eto svagdje se je pitalo, tko li je 
koristio novomu vladaru, nipošto u koga da je jače 
pravo. Napokon opet nadvladaše Batorovi i Heningovi 
sve nametnike. Godine 1559. potvrdi Ferdinand kralj u 
Linču obitelji Batorovoj i Heningovoj posjed imanje Su¬ 
sjeda i Stubice. 

— Dk, doda gospoja Uršula malko krenuv glavom, 
svakoj obitelji pol uživanja i to ostanku mužkoga i žen¬ 
skoga spola. 

— Nu kako se to sbilo, i tko je to izhodio ple¬ 
menita gospo? 

— I Šatori i moj pokojni gospodin zajedno. 

— Istina, odvrati Pallfy, i Batori i Andrija Henning 
podnieše kralju molbu. Altu pobjedu vašega prava — opro¬ 
sti mi vaša milost te rieči — održao je ponajviše ugled 
vrhovnog sudca kraljevine Ugarske. Moj gospodar želi 
sada, gdje je kralj Ferdinand oteo mah nad Ivanom, 
neka pravo obitelji tvrdo i stalno bude, a nije mu ni 
na kraj pameti dirnuti u onu polovicu, koja pripada 
rodu Heningovu. 

— To jest, okrenu se gospoja sasvim, imanje je 

nerazdjeljivo i obiteljsko, prihod i užitak imade se medju 
naše obitelji na polak dieliti. Takov je smisao kraljev* 
ske darovnice i takov utakmi ugovor moj pokojni go¬ 
spodin sa gospodinom Batorom u Stubici. 

— Dit, dh, odvrati Magjar ponešto sbunjen. 

— Moram vam reći i to, nastavi gospoja Uršula 
da sam godine 1559. svomu pokojnomu gospodinu An¬ 
driji uzajmila od svoga materinstva sedam tisuća ugar¬ 
skih forinti te izhodila založno pravo na četvrtinu svega 
imanja. Ne zaboravite ni toga, da je na imanju bilo 
duga, kad ga preuzesmo. Vjerovnici barun Elainach, Ja¬ 
kov Sekelj i Ladislav Kerečenj nemilo dodijavahu momu 
pokojniku; na sreću se nadje dobar čovjek gospodin 
podban Ambroz Gregorianec te izplati pijavicam dug 
od 2033 ugarskih forinti pridržav si dakako zato za¬ 
ložno pravo, što ga poslije prenese na svoga sina Stjepka, 
kad se je ovaj oženio mojom kćeri Martom. 

— Znam i zato, vaša milosti, al si ne mogu sve to 
đrugčije tumačiti, nego da taj teret pada na Heningovu 
polovicu. 

— Šutite mi, viknu gospoja Uršula lupiv nogom 
o pod, ne ima tu polovice. Dug pada na delo zemljište. 
Ni kraljevski sudac ni kralj ne će naše djedovine nožem 
na dvoje razkrojiti, dok je na meni živa glava, premda 
mi se to dvojako gospodarstvo na jednoj zemlji čini kao 
onaj čudni dvoglavi orao, komu jedna glava gleda na 
desno, druga na lievo. 

— Eh ta to je, milosti vaša, viknu Ivan skočiv na 
noge i oči mu pri tom čudno sievnuše. Dakako, dakako. 
Tako mislim ja, tako moj velemožni gospodar. Pustimo 
sumnje i osvade! Završimo tu pravdu, koja evo čitavu 
uru traje. Gospođin kraljevski sudac nije rad, da dodje 
stvar pred sud, jer je i on sudac, pa takove pravde medju 
rodbinom gotovo su prokletstvo. 

— Ah! nasmija gospoja Uršula zlorado, moj mili 

rod boji se dakle suda? Dobro da znam. On se barem 
razumie u zakone. Po tom se čini, da njegovo pravo o 
slabu lasu visi. A1 da čujemo, gospodine Pallfy, vaše uvjete. 

Gospoja Uršula poče omjerenim korakom, prekr- 
štenih rukuh hodati amo tamo po sobi upirući oči u 
pod, a už nju koracao je Pallfy sve klanjajući se i ma¬ 
šući rukama. 1 

— Pro primo, reče Magjar dignuv palac, Gjuru 
Svesvetičkog valja uklonit. Silovit je čovjek možebit s re¬ 
vnosti za svoga gospodara i nešto za svoju kesu, al 
valja ga uklonit, jer nije po ćudi vašoj milosti, pa je i 
onako vrlo slab i bolestan. To će biti i najbolja izlika 
da ga odstranimo. 

— Bene, reče gospodja, govorite dalje. 

— Pro secundo, nastavi Magjar dignuv i kažiprst, 
za svoga upravitelja postavit će velemožni moj gospodar 
literata Grgu Dombroja, čovjeka mirna, pravedna, koj 
ovdje blizu nikakova roda ne ima, pa nije ni oženjen. 
Njemu će se inventarno predat što ima vina, stoke, 
žita, siena, pokućstva, u koliko spada na polovicu moga 
milostivog gospodara. 

— Bene, opetova gospoja, al oni zlotvori Horvat 
i Golubić moraju iz kuće, jeste li čuli? 

— Na svaki, način! S mjesta ćemo ih oćerat, vaša 
milosti, pristajaše Magjar uz gospoju. Pro tertio ostaje 
imanje n quoad dominium et possessionem et omniajura 
possessionaria® nerazdjeljivo, samo treba pronaći način 
te dvojake uprave razborito urediti. 

— Dalje, reče Heningovica, poglednuv izpod oka 
poslanika. 

— Posao nije težak, kako se možebit u prvi mah 
čini. Prije svega treba imati na umu, da po pravu valja 
sav prihod dieliti na dvoje. Nu, priznat ćete mi, da je 
vrlo mučno, da dva gospodara na istom mjestu gospo¬ 
dare, to u obće nije nikakvo gospodarstvo, jer se jedan 

u drugoga zadieva a najmanje je dostojno, da vašoj mi¬ 
losti zanovetaju kojekakvi špani i kaštelani, kao što 
je na primjer učinio Svesvetički. Ja bih dakle rekao 
ovako. Sav fundus instructus popišat će se inventarno, 
te se ne smie nikad umanjiti. Zatim se ima proračunat 
prihod od pojedinih zemljišta, kmetova, te se imaju 
pronaći dvie polovice jednake. Na jednoj poli gospo- 
darit ćete vi, milostiva gospo, na drugoj upravitelj vele- 
možnoga mi gospodara. Svake godine pregledat će se 
inventar, na jednom i to boljem gradu stanovat ćete vi, 
milostiva gospo, a ovdje na Susjedu stanovat će upra¬ 
vitelj batorski. 

— A! viknu gospoja Uršula, dakle opet počeste 
dieliti, gospodine Pallfy. A što će mi pravo posjeda 
u Susjeda osigurati. Nikad, nikad! 

— Umiri se vaša milost, nastavi prostodušno Ma- 
gjar; o tom sam i ja mislio i posve je pravo, da se i 
u tom osigurate, premda su Batori vaš rod. Ne govori 
vam sada zastupnik kraljevskoga sudca, već prijatelj 
vaš. Da vam bude siguran posjed, može ovdje u gradu 
stanovat jedan vaš podkastelan, pouzdan, neporočan 
čovjek, plemić, koj će ovdje štititi vaše pravo. Sve to 
možemo sastavit na pismu poput ugovora, koj će vezat 
jednu i drugu stranku. 

— Pa zašto da ja ne ostanem na Susjedu, progo¬ 
vori Uršula, predomisliv se časak. Tu je pravo sjedište 
porodice Heningove? 

Po tih riečih stade Uršula motriti izpod oka Ma- 
gjara, koj se je u prvi mah lecnuo bio, al se brzo po¬ 
pravi i hrlo progovori: 

— Na vašem mjestu ne bih za to ni pitao. Vi i 
onako izmjenice prebivate na Susjedu i Stubici, a stu- 
bički dio imanja je svakako bolji od susjedskoga. Sa- 
stavljajuć popis ne ćemo svako zrnce vagnuti; moj mi¬ 
lostivi gospodar pristaje pače i uz to, da „in majorem 

vim juriš" prebivate svake godine dva mjeseca na Su¬ 
sjedu, a on vama na Stubicu nikoga svoga poslati ne 
će. Pitat ćete, zašto je gospodin kraljevski sudac iza¬ 
brao Susjed? Bliži je Zagrebu, na medji je Štajerskoj, 
blizu Kranjske. U Zagrebu ima prijatelja, koji će pri¬ 
paziti na gospodarstvo, vi ne-prodajete svoga priroda 
daleko, nu Batori stanuje u Ugarskoj, u požunskoj žu¬ 
paniji, njemu treba više novaca, pa može tu prirod lakše 
prodavati u susjedne pokrajine. Mislim, da je ta ponuda 
iskrena i poštena, možebit i manje koristna za moga 
gospodara. A1 on mi zapovjedi naročito, da toli povoljne 
uvjete stavim, neka vaša milost vidi, da Heiningovcem 
od Batora ne ima zle volje ili varke, već da goje u 
svom srdcu ljubavi za rodbinu, makar i nešta šteto- 
vali. Sudite sami, plemenita gospojo. 

Udovica zaustaviv se prekrštenih ruku upiraše svoje 
bliede oči u gospodina Pallfy-a, ne bi li kako iz nje¬ 
gova lica uhodit mogla, laže li, govori li istinu. A1 po¬ 
slanik ne poniknu nikom. Uršula spusti glavu, poče 
predomišljati se. Ponuda bijaše doste koristna, stubički 
dio mnogo bolji. Udovica poče potajno računati, ugovor 
bio je dapače vrlo povoljan. Bila je napokon i mira 
željna. Burne, nemirne bijahu prve godine njezina braka. 
Dva kralja u kraljevini, dvie biesne stranke velikaša, 
đvie protivne čete plemstva, zakoni niesu gotovo ništa 
vriedili, pravo krojila sablja, sud sudio buzdovan. Po¬ 
kojni Andrija Hening bijaše slab čovjek, a ona sa šest 
kćeri plienom svačije razbojske lakomosti, koja se je 
prikrivala izhitrenim kakovim kraljevskim listom. Da se 
pusti u novu pravdu? Zar sa silnim Andrijom Ba- 
torom, prijateljem i štićenikom kralja Ferdinanda, komu 
je bio u rukuh najviši sud ? 

U jedan put dignu Uršula glavu i reći će Pallfy-u 
mirno: 

— Plemeniti gospodine! Posao, o kojem smo se 

evo do sita nagovorili, vrlo je važan i tiče Be ciele 
moje obitelji. Ja sam ponešto vješta vašim zakonom, 
al za prvo hoće se toj stvari razmišljanja, za drugo i 
dogovora sa ostalom rodbinom. Upitat ću svoje zetove 
a i podbana Ambroza. Više oči više vidi. Strpite se 
dakle donle. Ne velim, da ponudjene uvjete -naprosto 
odbijam, ni da ih primam. Budite mi medjutim gostom, 
poslužite se ovdje kan da ste kod kuće, kan da je cieli 
grad vaš. Za malo dana moći ćete velemožnomu gospo¬ 
dinu knezu Andriji Batoru javit, što smo utakmili; nu 
jer je u muškarca hladnija krv i veća vještina, povjerit 
ću cieli dogovor svojemu zetu Mihajlu Konjskomu, koj 
je lani pred banom podigo tužbu u moje ime. On je 
započeo rat, on neka uglavi mir, ako je moguće. 

— Sretan ću biti, odvrati udvorno smiešeći se Ma- 
gjar, budem li ja mogao udarit pečat pod pomirbu 
dvijuh toli slavnih porodica, a dobra mi slutnja veli, da 
će mira biti. 

— Bilo što mu drago, gospodine Pallfy, završi Ur- 
šula oštro, to pamtite vi, to neka pamti vaš gospodar, 
da Uršula Heningovica ne zna za šalu, i izidje li u tom 
poslu na vidjelo i najmanja varka, tako mi rana božjih, 
biti će zla, biti će krvi bez obzira. A sada laka vam noć! 

Uršula mahnu Pallfy-u rukom a ovaj pokloni se 
duboko čudnoj ženi i zadje na počinak u svoj stan, što 
mu ga je Ivan u stražnjem tornju grada pripravio bio. 


ii. 

Četiri dana iza dogovora sa gospojom Uršulom u 
rano jutro skoči gospodin Mihajlo Pallfy pred Susjed- 
gradom na konja, i mahnu rukom na oproštaj Mihajlu 
Konjskomu, čovjeku visoka krupna uzrasta, koj je ma- 
gjarskoga gosta pred vrata izpratio bio. 

— S bogom egregie domine! nasmija se Batorov 
poslanik, za kratko vidjet ćemo se opet! 

— Bit će mi drago, odvrati Konjski pokloniv se 
osbiljno. 

— A J meni je milo, da se prijateljski razstajemo. 
Za dva dana eto me natrag i dovesti ću Grgu Dombroja. 
Bilo bi vrlo dobro, da se donle sastavi inventar. 

— Zato se ne brinite. Ja ću pripaziti. 

— E pa hvala vam i s bogom! završi Magjar na- 
kloniv se i odjuri vesela lica prema Zagrebu. 

Gospodin Pdllfy nije konja svoga ni malo štedio. 
Nemilo zatiskivaše mu ostruge u rebra, te se je vidjelo, 
da mu je velika preša. Ne osvrnuv se ni na desno ni 
na lievo prevali sela Stenjevec, Vrabče, Černomerec, a 
lice mu se još većma razvedri, kad se je o jutar¬ 
njem nebu iza gorskoga zagiba pojavio toranj svetoga 
Kralja. 

Ljuto potegnuv uzde i nagnuv se konju na vrat, 
zagrabi još jače, da su ga seljaci idući kraj vrtova Ilice 
u grad u čudu gledali. Bezobzirce prejuri preko trga 
Tridesetnice, zadje pod Kaptolska vrata i ustavi se pred 
zidanom kanoničkom kućom nedaleko od fratarskog sa¬ 
mostana. Ne čekajuć da mu tko otvori, skoči brzo sa ko¬ 
nja, otvori mala pokrajna vratašca, na koja udje vukuć 
za sobom na uzdi konja. Privezav ga za stup, pope se 
brzim korakom uza stube i otvori prva vrata. 

Tu sjedjahu do prozora dva čovjeka, na klupi ode- 
beo gospodin, silna trbuha; podbradak mu se spuštao 
izpod lica na crnu kanoničku haljinu i male sive oči 
kriesile se veselo nad krupnim, širokim nosom, a uz 
njega na stolcu čovjek suh i blied, kratke kose i pod- 
rezanih brkova. Suhonja gledaše sgrbljen u zemlju, te 
niesi mu od gustih obrva vidio očiju. 

— Hvaljen Isus! viknu Magjar veselo, otvoriv vrata 
i baci svoju kapu na veliku ilovu peć kraj ulaza. 

— Na vieke. Amen! odvrati kanonik. Vaše gospod¬ 
stvo palo mi je u dvor kao iz vedra neba grom. 

— Kakov grom! nasmija se PAllfy od srdca; ele 
admodum reverende fina li ste lija. Stipo Svesvetički 
se zovete, držite se kao svetac, a onamo izpod mire tri 
vraga vire. Niste me čekali, niste, je 1’? Ha, ha, ha! 
Vi Hrvati kano da ste to pretvaranje od Turaka naučili. 

— Eh da znate, egregie amice, nasmjehnu se ka¬ 
nonik stisnuv oči, ako niesmo to od Turaka a ono smo 
od vas Magjara. Bar vi ste majstor a i vaš gospodar. 
Nu ded, govorite, kako ste obavili svoje poslove i čim 
vam ja na pomoći biti mogu? Pri tih riečih dignu se 
kanonik i pogleda zinuv došljaka. Suhonjavi mu drug 
pako ni da se je maknuo, te ošinu samo izpod obrva 
Magjara. 

— Za poslove pitate me, admodum reverende 
amice! Do vraga poslovi. Od Požuna ovamo potresao 
sam svoje kosti na konju nemilo. Pa, domine kanoniče, 
na kakvu sam radost došao. Da mi se je barem s Tur¬ 
činom ogledati, ajde de! A1 sa previjanom babom sliepa 
miša igrati, to je suviše za mužku glavu i volio bih 
travu jesti. Nu kakva hasna, počnimo u ime božje, ako 
vam je s voljom. 

— Sve po vašoj volji, odvrati kanonik. 

— Ali molim vas, piigledajte, da nas ne buni ne 
pozvan gost. 

— Hoću, reče Stipo, reći ću svojim ljudem, neka 
nikoga k meni ne puštaju, ma ni svetoga Petra. 

Debeli kanonik poklipsa prema vratima te se iz¬ 
vuče iz sobe. 

— Ergo domine Georgi! prihvati Pallfy zasuknuv 
si brkove, jeste li svomu bratu Stipi utuvili, o čem se radi. 

— Jesam i niesam, odvrati kašljucajuć suhonja. Na 
tanko niesam, već sam samo s daleka natuknuo. Nije bilo 
prave prilike. Po vašem naputku podjoh iz Susjeda u 
Zagreb, čim onamo stigoste. Bekoh ljudem, da idem u 
grad liečnika pitat za svoju bolest. Svi su povjerovali 

i stara Uršula, taj vrag u mužkoj spodobi. Pa nije na¬ 
pokon ni čudo, jer me groznica drži kao klještama. 
Prvi dan ne nadjoh si brata. Bio je negdje kod svetog 
Ivana „pro testimonio fide digno“. A drugi dan nahrapi 
ciela hajka velečastne gospode kanonika pod ovaj krov. 
Ponajprije brbljavi piskar Antun Vramec, koj ne govori 
nego o babjih pričicah, zatim rogoborni Franjo Filipo- 
vić, koj i jezikom odsieca Turkom glave, pa onda Krsto 
Mikulić, Ivan Dombrin, Gjuro Herešinec i kako se sva 
ta litanija zove. Pred timi svjedoci dakako niesam smio 
ni pisnuti o želji gospodina kraljevskoga sudca. Sada 
nahrupiste vi, egregie domine, i čudim vam se da ste 
toli brzo došli. Baba Uršula je tvrd orah i gotov fiškal. 
Ja sam se dost mučio s njome, al joj niesam nikako 
haka doći mogao. Pa kako je bilo? 

— Dobro je, domine Georgi! Nasmjehnu se Ma- 

gjar, i ja se u istinu sam sebi čudim, jer-U 

to se povrati kanonik. 

— Sad kan da smo zakopani pod zemljom, egre¬ 
gie ac nobilis domine, jer se, kako će moji ljudi sva¬ 
komu reći, kanonik Stipo Svesvetički nalazi na svom 
prediju u Bijeniku; sada počnimo, reče kanonik spustiv 
svoje debele ruke na trbuh. 

Pallfy prebaci noge i nasloniv glavu na desni lakat 
uze frčuć svoj brk ovako govoriti: 

— Vaš ovaj brat, admodum reverende amice, valjda 
vam je onako iz daleka prišapnuo, kakov da je me- 
ritum našega poslovanja. Kanonik kimnu glavom. 

— Bene! Nu da bude tkanina jača, svrstit ću vam 
još jednom niti. To vam je dakle glavni posao. Momu 
velemožnomu gospodaru Andriji Batoru pripada polo¬ 
vica Susjeda i Stubice „secundum donationem domini 
regis Ferdinandi“. 

— Znam, doda kanonik. 

— Bene, nastavi Magjar; moj gospodar uživao je, 

polovicu prihoda, polovicu Heningovci, ft Batorovim die- 
lom upravljao je evo ovaj vaš brat Gjuro Svesvetički, 
koga stara Heningovica grdi, psuje i tuži. 

— Znam, potvrdi opet kanonik. 

— Ali čega vi, velečastni amice moj, ne znate, evo 
je ovo. Moj gospodar judex curiae, stanuje pri Požunu. 

Vaša Hrvatska, ergo i Susjed i Stubica pri vragu je 
daleka. Ta Turci vam vele „Dobro jutro!* Vi se da¬ 
kako tucete i otimljete, ali sreća je ciganica, moglo bi 
biti, te bi turski konji boga molili sred. Zagreba, a od 
Zagreba do Susjeda nije daleko. Eh vi ste junaci, ali 
se junačtvu hoće i žutaka, a kraljeva je kesa prazna, 
ergo magnificus moj boji se za Susjed i Stubicu, jer 
to u istinu onako na kocki stoji. Rad se je toga riešiti 
a opet ništa ne izgubiti. To je bies. Quid consilii? Da 
sve to proda, dobro proda! Je 1? Per se! A1 nije to 
lako. Stara Urša ima oštar jezik, oštrije nokte, brate 
moj, prefrigan fiškal. Moj gospodar dugo je o tom premi¬ 
šljao, dh našao i kupca. Tako slučajno. 

Velečastni gospodin Stipo, slušajući tu pripoviest 
Batorova izaslanika sve pozornije, poče od čuda sve 
jače izvaljivat male oči, al ne reče ništa. 

— Eto, kako je bilo, nastavi Pallfy. Lani na 8. 
rujna dao je svietli naš gospodar Ferdinand u Požunu 
svoga sina Maksu krunisat za apoštolskoga kralja. Vaš 
Hrvata bila je čitava četa pod knezom Nikolom Zrinj- 
skim. Baš su stjegonoše kraljevina stajali kraj krunitbe- 
noga brežuljka, a njima na čelu držao je ugarsku za¬ 
stavu veliki konjušnik Franjo Tahi, rodom takodjer 
Hrvat, premda mu je djed bio čista magjarska krv. Nu 
gospodin Tahi zaboravio je svoje porieklo, zavuko- se \ 
posve k vama i uz vas razbija se sa Turci. j-/ : 1 

— Dh, dh, dometnu kanonik, gospodin Ta& . / 

vražki čovjek. Junak doduše, al boje ga se domaći ijffoihv - 

2 

kogodj i Turci, jer kud on nogom stane, ne će više ni¬ 
knuti trava. 

— Dok se je veliki konjušnik, držeći zastavu na 
konju znojio i od podagre nekako mrčio lice, dojezdi 
na vrancu „judex curiae" moj gospodar pa će gospo¬ 
dinu Franji: „Da si mi zdravo, brate Frane, odkad se 
za boga ne vidjesmo. Ti ko stari medo čamiš u svom 
zakutku medju Dravom i Savom. Kako šimi?" — „Ni¬ 
kako, brate kraljevski sudče." — „Pa koja ti nevolja?" 
— „Troji me pritisnuše jadi, brate Andrija. Ponajprije 
podagra, koja me nemilo štipa, za drugo Turci, koji 
nam se sve žešće prikučuju, a za treće moj mili šuro Ni¬ 
kola Zrinjski. Poklonio svojoj sestri Jeleni Božjakovinu 
a ove godine saleti nas na prievaru, ter baci i mene i 
sestru na polje. Liep je to brat. Je 1? Nikola je gori 
od Turčina." — „Znatn za tu vašu pravdu. E, Nikola je 
Nikola, i kralj se tih Zrinjskih boji. A gdje mi ti obično 
živiš ?“ — „Kojekuda ko Ciganin. Čas u Medjimurju, čas 
u Zablaću, čas na gradu Stettenbergu u Štajerskoj, čas 
na svojoj pusti u Berenju. Imam hvala bogu i bez Bo- 
žjakovine dosta, ali nigdje ne mogu si saviti pravoga 
gniezda i moja gospodja Jelena ljuti se bez kraja i 
kom a.“ — Tad se Bator nešto predomisli, pa će viknuti: 
onako od šale: — „Brate imaš li novaca?" — „Ta našao 
bi se, hvala bogu, u mene koj grošić," odvrati Tahi, — 
„Čuj me, nastavi Bator, imam polovicu od dva imanja 
dolje pri krtfju svieta, Susjed i Stubicu. Sused stoji na 
Savi, baš na sriedi medju Štajerskom i Šomodjem. To 
mjestance, kan da je bog za tebe stvorio. Meni mnogo 
ne služi, daleko je. Volio bih si kupit ovdje imanja. 
Kupi Susjed i Stubicu. — „Pošto daješ tvoj dio?" upita 
Tahi. — „Jeftino, dajem sve za 50.000 ugarskih forinti." 
Tahi nekako zavrti glavom i hćede nešta progovoriti, 
al trube zatrubiše, mladi kralj se pope na brežuljak i 
stjegonoše počeše se prikupljati. Videći moj gospodar. 

da od tolika klicanja ne ima za sada razgovora, doviknu 
Tahiju na rastanku: „Dodji večeras k meni, da se po¬ 
godimo!“ Tako se razminuše, nu drugi dan dokaza mi 
moj gospodar cieli taj njihov razgovor, dodav da je 
Franji Tahomu prodao polovinu svojih hrvatskih imanja 
za 45000 ugarskih forinti. Šta velite, amice kanoniče? 

Gospodin Stipo tro si, nekako zamišljen svoj no°. 

— Ele ja velim, progovori napokon, da bi od toga 
trista jada biti moglo? 

— Zašto, admodum reverende amice? 

— Jerbo na pragu Susjeda sjedi gospa Urša, kao 
zmaj zubata je ono baba. Kako ćeš uvesti gospodina 
konjušriika u posjed. Heningovci smatraju to plemenskim 
imetkom jure haereditario, koje svakako u obitelji ostati 
mora, te svoj dio samo rodbini prodati možeš. Gospoja 
Uršula branit će se noktima. 

— Lako zato, nasmija se porugljivo Magjar; ja ne 
znam kako ste vi Hrvati čudni svatovi. Što je pravo? 
Sve je pravo, samo valja sgodnu formulu naći. Formu¬ 
lom možeš po našem zakonu sve opravdati. 

— Dk čujemo, reče Stipo. 

— Kakav jus haereditarium ? Kralj je poklonio ima¬ 
nje na pol Heningovcem na pol Batorovcem. Ergo može 
kralj dozvoliti, da moj gospodar svoju polovicu na dru¬ 
goga prenese. Ferdinand je momu gospodaru velik p ri- 
jatelj a i Tahomu, jer zna, da samo po Batom mladomu 
Maksu ugarski priestol može postati sigurnim sedlom. 
Na pola mu je to već i obećao. Pa uvest u posjed? 
Valjda znate, što je vis legalis ? Utanačio sam sa Uršu- 
lom ugovor, evo ga ovdje.® I Pallfy izvukav artiju iz 
njedara, poda ju kanoniku i doda smiešeć se: čitajte 
kanoniče 1 Je P mudro? Zet stare, Konjski ga je napi¬ 
sao. Čudan čovjek! Omazao sam mu duge hrvatske br¬ 
kove medom svojih rieči, pa ta zagorska budala vjeruje 

sve. 0 Tahom niesam dakako ni pisnuo. Vašega brata 

* 

sam naravski grdio onako na oko, i da ću ga odmah 
uklonit. To ih je zamamilo, to je staroj godilo. Uršula 
ide dalje stanovat u goru, u Stubicu. Susjed biti će čist. 
Dombroja već sam naučio, kako se vladati mora. Kla¬ 
njati se staroj treba, rekoh mu, da se ne dosjeti biesu 
— pa onda iznebuške konjušnika u posjed. 

— Ali, odvrati kanonik vrativ pismo, po zakonu 
kraljavine Slavonije morala bi se izprava proglasiti u 
skupštini stališa, i to pred banom. 

— Ostavi ti to svoje slavonsko pravo, mahnu Ma- 
gjar rukom, preko te nevolje preplivat ćemo lahko. A 
ban? Bože moj! Tko je ban? Knez Petar Erdodi. Nije 
li prva žena bana bila Tahova kći? Pa makar i umrla, 
makar i poslije ban oženio Janu Alapićevu; opet tast 
i zet ostaše prijatelji, debeli prijatelji. 

— D&, da, zamisli se kanonik, ali uz Heiningovicu 
stoji podban Ambroz Gregorianec, silan čovjek. 

— Toga se bojimo najmanje. Ambroz bio je ka¬ 
štelan Nikole Zrinjskoga. Nikola i ban Petar ne gledju 
se liepo, odkako je Nikolin sin ostavio na cjedilu ba¬ 
novu kćer, ergo Petar mrzi Ambroza, a povrh toga ne 
može ban podbana živa gledati, odkako se radi samo¬ 
borskih medja ljuto povadiše. Ban će biti uz Taha, Ala- 
pići uz bana. Eto vidite li sada jasno, kanoniče? 

— Vidim, al šta ću ja pri svem tom? 

— Ta uvest ćete gospodina Franju u posjed. 

— Šta ja? uzmaknu kanonik dva koraka. 

— Vi, vi! Pričekajte, dok se Uršula preseli u Stu¬ 
bicu. Dobit ćete ugovor od Batora, uzmite županijskog 
sudca, koga ću vam poslije u pismu naznačiti. Kad bude 
sve čisto, doći će Tahi sa četom svojih kanižkih ko¬ 
njanika u Zagreb a uz njega nekoliko prijatelja. Pod 
noć podjite u Susjed. Uvedite ga, nitko ne će protesto- 
vati. Tal i će posjest grad, napunit lumbarde, zatvorit 
vrata, pa neka dodje gospoja Uršula, ako su joj gvo- 

zdene jabuke sladke, Bit će dakako parnice, al neka 
teče; međjutim može Heningovica i umrieti, hrvatski 
ban je Tahov zet, a Andrija Bator je kraljevski sudac. 

Kanonik stajaše mučeć pred Pallfy-em, koj je oštro 
u njega upro oči, dočim je upravitelj Gjuro Svesvetički 
nešto pridigo glavu, te čas motrio brata, čas Mihajla 
Pallfy-a. 

— Ne mogu, iztisnu napokon kanonik, posao je 
opasan; ne mogu nikako. To bi bila očita povreda prava. 

— Ta ne mislite uviek na svoje suhe formule, vi¬ 
knu Magjar skočiv na noge, pamtite, da vas silni ljudi, 
uz koje pristajete, nikad na cjedilu ostaviti ne će. U 
ime gospodara svoga kneza Andrije Batora zadajem vam 
tvrdu vjeru, da za vas nikakvo zlo izići ne će. Evo 
vam ruke. 

— Nije li to ista ruka, koja je ugovor sa Uršulom 
Heningovom podpisala? zapita ozbiljno kanonik. 

Pallfy ošinuv svećenika okom, stade od ljutine ču¬ 
pati brk, te progovori živahnije: 

— Govorimo iskreno, kanoniče. Clara pacta boni 
amici. Nije me moj velemožni gospodar za šalu ovamo 
poslao. Njegova je tvrda volja, da se taj posao obavi, 
bud ovako, bud onako, pa ako ne ćete vi, naći će se 
možebit drugi, na primjer Franjo Filipović, komu savjest 
nije okovana čelikom. Nu poznavajući vašega brata Gjuru 
hćeđoh vam pribaviti taj posao. A zašto? Treba li od¬ 
govora? Vaš brat ima puno djece, ima ženu, govorimo 
iskreno, raztrošnu. 

■— Vašu zemljakinju, promrmlja drkćuć kanonik. 

— Svejedno, odgovori hladno Pallfy. Zadužen je 
dovrh glave. Vjerovnici se njegovi zovu knez Andrija 
Bator i Franjo Tahi, barun Stettenberžki. Eto čudna 
slučaja! Gjuro Svesvetički živio je dakle o milosti kra¬ 
ljevskoga sudca, a ta milost je velika, možda prevelika. 
Moj gospodar uzeo je vašega brata za upravitelja su- 

sjedskoga, mastna je to krava, ali vaš brat nije samo 
dojio kravu i sebi prigrabio bolje mlieko, on ju je mu- 
zao, dok joj je išla krv — on je varao svoga gospodara. 

Kanonik zadrkta, a sgureni mu brat klonu dublje, 
zajeknuv sdvojno. 

— Džt varao, produži Magjar kroz jar. Znamo mi 
to iz pisama gospoje Uršule, kako je krao, znamo i više. 
Ortaci njegovi izdaše ga, pa su pripravni na njega svje¬ 
dočit. Vi, domine admodum reverende, ljubite brata si, 
ljubite njegovu djecu, za njih kuca vam srdce živo; to 
i predobro znamo. Pa pomislite, što može od njega biti, 
dozovite si u pamet svu biedu, svu nevolju, svu sra¬ 
motu, koja će ga smrviti, migne li kraljevski sudac samo 
migom. Imanje njegvo prodat će se, djeca njegva ostat 
će u nevolji, a ime plemića bit će pribijeno na sramo- 
tištu. Hoćete li, admodum reverende domine, da vam 
bude grb pred svietom okaljan blatom, može li vaše 
srdce preboljeti plač nejake djece? Phllfy nasladjivao 
se,, prekrstiv ruke, neprilikom kanonika, koj je niem 
upirući oči u zemlju pred njim stajao; napokon pro- 
šaptnu svećenik: 

— Vi ste, gospodine Pallfy, okrutnik, u koga srdca 
ne ima. 

— Eto ga! Da ne imam srdca? Čudne doista šale. 
A je li vaš brat imao srdca, kad ga je varao? Da ne 
imam srdca! Bože moj! Kad čovjek ima pameti, velite 
mu, da ne ima srdca. Moj gospodar hoće pod svaki na¬ 
čin, da bude Tahi uveden. To mora bit, razumjete li 
kanoniče, to mora bit. A ja sam posve pametno sraču- 
nao, kako bi se to ovršiti dalo. Nu da ne duljim rieči. 
Buka ruku pere. Ili ćete vi uvesti Taha ili nećete. Uve¬ 
dete li ga, vašem su bratu oprošteni griesi, šta više 
oprošteni i dugovi, a ban i Tahi — koj medju vaširai 
stališi silnu stranku ima — pobrinut će se, da ga vaš 
sabor izabere za sudca. Ne uvedete li ga, eh ode ima- 

nje, poštenje a vaš brat ne će na sudačku stolicu već u 
sudačku tamnicu. Tu ne ima šale, ne ima pogodbe. Dh ili 
ne, kanoniče? Govorite!': 

Stipo Svesvetički probliedi na smrt, na čelu mu sko¬ 
čile velike kaplje znoja, a ruka se hvatala srdca. Gjuro, 
brat kanonikov, dignu se polagano na noge. Lice mu 
bješe požutilo, mišice na obrazih silno se trzale od muke; 
razvaliv velike biele oči buljio je u brata, da čuje iz 
njegovih ustiju spasenje ili smrt. Kanonik je šutio. Na¬ 
pokon pokroči Gjuro korak, kleknu pred brata, i obuj- 
miv mu koljena, zavapi glasom, da bi ti puklo srdce: 

— Brate! Brate! Velik sam grešnik. Znam, da 
niesam smilovanja vriedan, al smiluj se mojoj dječici, 
mojoj ubogoj dječici, kojim si kum. Ta ona niesu ništa 
kriva. I plačuć spusti Gjuro Svesvetički glavu medju 
bratova koljena. 

— Bože! uzdahnu kanonik, ti vidiš tu nevolju i 
biedu. Ako pogriešim ne činim toga radi svoje koristi, 
već radi jadne dječice. Bože! Oprosti mi taj grieh! Di¬ 
gni se,brate Gjuro! Smiri se! Eto štojeizišlo. Govorio 
sam ti: Okani se liepe, crnooke Magjarice, vrele je krvi, 
laka je uma; krenuti će vjerom. Prevarila te je, osta¬ 
vila te je, napustila porod srdca svoga, a ti bi ostao u 
biedi, u sramoti pred svietom, da te tvoj brat ne izbavi 
svojim poštenjem! Vrele suze kapahu starcu niz lice, 
dok mu je brat svejednako plačuć cjelivao ruke, dok je 
Pallfy prekrštenih ruku buljio kroz prozor hladna lica, 
hladne duše, ledena srdca. 

— Gospodine Phllfy! šaptnu kanonik kroz muke. 

— Šta je? zapita Magjar hladno, krenuv glavom. 

— Kada će doći gospodin kraljevski konjušnik u 
Zagreb ? 

— Ne znam. Pisat ću vam amice kanoniče. Svakako 
prije dva tri mjeseca ne će Onda valja raditi. Jeste li 
se odlučili? 

— Jesam, šaptnu u pol glasa kanonik kiinnuv 
glavom. 

— Bene! Tvrda vjera! Podajte mi ruku! reče 
Pallfy podavajuć Stipi desnicu, koju ovaj plaho poni- 
knute glave prihvati. 

— Još danas javiti ću vašu odluku svomu vele- 
možnomu gospodaru, nastavi poslanik, i nadam se, da će 
mu vrlo draga biti. Evo vam ugovora medju kraljevskim 
sudcem i vrhovnim konjušnikom; kad se obavi posao 
vratit će gospodin knez Bator Gjuri sve svoje i Tahove 
obveznice. Nu valja bistro gledat preda se, a prije svega 
valja šutit, da stara Heningovica ne posumnja, jer bi 
moglo sve propasti od nje. Vi, admodum reverende amice, 
ostajte medjutim na miru. Vi, Gjuro, vratite se sutra 
zorom na Susjed. Ne treba da nas zajedno vide. Ja ću 
sa literatom Grgom Dombrojem preksutra stići onamo. 
Priredite inventar, da se sve „in optima forma" zabi¬ 
lježi i predade. Plaća vam ostaje ko i prije. Možete 
u Zagrebu živjeti. Ja ću pričekat dok se sve inventarno 
predade, da si Heningovica sve opet ne premisli. Sada, 
amice kanoniče, s bogom! Prije nego podjem iz Zagreba, 
vidjet ćemo se. Idem‘potražit Dombroja. Baš mi je drago, 
da je sve na dobro izišlo. S bogom! Pallfy pokloni se 
gospodski i pohiti brzo niza stube, do kojih ga je kano¬ 
nik mučeć izpratio bio. 


m. 

Treća je nedjelja od uskrsa. Na prisoju proljetnoga 
sunca zeleni se po brežuljcih hrvatskoga Prigorja mlada 
šuma, a iz zelenila proviruju bieli plemićki dvorovi. 
Hrlo vije se Sava pod mladim žutim vrbinjem, bliešteć 
od sunčanog svjetla. Po podne je, sunce prigiba se na 
zapad. Po plavetnom nebu lebde rujni tanani oblaci, 
zaklanjajuć časomice sunce; iza oblaka sipaju se ravni¬ 
com prema jugoistoku gdjegdje žarke pruge, gdjegdje 

steru po njoj oblaci ogromne sjene. Zrak je čist poput 
kristala. Eud ti oko siže vidiš mladu strn, živo zelenilo 
bujnih livada i gajeva a sred te ravnice možeš daleko raza- 
brat, kako biela snaša poljem koraca, kako konjik juri 
cestom, kako viti, visoki jablan, stojeć samotan sred 
ravna polja stere svoju sjenu po svjetlom zelenilu. Eno 
na jugu oryaške gromade sa sto svjetlih i tamnih za- 
giba. To je Okićka gora. Iz rebra joj skočilo samotuo 
brdo, a na glavici peri se u čisto nebo Okić Grad. Bliže 
i niže pod gorom poviruju kućice mjesta Samobora, ko 
golubice; nad Samoborom ljeska se limeni toranj cr¬ 
kvice sv. Leharta. Od Okića k zapadu nižu se kranjske 
planine, guste im šume igraju tamnim rumenilom, iz 
kojeg prodiru sive okrugle kule mokričkog grada i pi¬ 
tomo selo Jesenice, gdje je brod gospodina Gregorianca. 
Na istoku pomalo bliedi nebo, a o njem crta se tamno 
modro gorje zagrebačko tekuć do Save, gdje se obali 
iztiče brdo, a na njoj Susjed grad, komu po zidinah 
igra rumeni, sunčani žar. Usred te krajine stoji selo 
Brdovac. Jedva ga vidiš. Siede starice, drvene seljačke 
kuće pod starim slamnatim krovom skrivaju se za gu- 
stimi voćnjaci, kojih je osulo bielo cvieće i malo koj 
tračak prodire u dvorište, gdje sunčano svjetlo igra u 
bari, oko koje gega četa žutih pavuljastih guščica. Samo 
crkveni toranj iztiče nad voćnjake svoju crvenu kapu. 
Za selom na livadici, bože, čudne li cike i vike. Gledaj 
dječurliju. Žuta im je kosa ko klas, puno lice ko ru¬ 
mena, jabuka, ne imaju na sebi nego košuljicu, pripa- 
sanu remenom. To skače, to viče, to pljeska ručicami i 
baca štapom velike kruglje, zaglušit će te, pače i sam 
drznik vrabac, koj na cvatućoj glogovoj živici vreba na 
zlatne mušice, preplaši se i odprhne preko pletene 
ograde. Voljko je, toplo je, cvieće diše cielom dušom, a 
čovječja duša otvara se poput cvieta. Sad su umuknule 
orgulje, sviet ide od večernice. Medju živicom stupaju 

hrlo seljaci i seljakinje. Samo gdjegdje stoji na prielazu 
koja kuma odjevena u bielo pod crvenom pećom, pre- 
klapajuć sa susjedom o mrazu, o predji, o svatovih, kako 
je već ženski jezik tomu vičan. 

Na kraju sela sred šljivika stoji seljačka kuća, uz 
nju hliev, suša i kuružnjak. Biela je, ko snaša na mladu 
nedjelju, liepo pokrivena frižkom slamom. Gust je šljivik, 
samo po sljemenu kuće, samo po brcih drveća treperi 
sunce, a niže dolje sve je liep hlad. Kraj drvenog pri- 
streška stoje raži zemlje velika vrata. To ti je pivnica, 
a do vrata stol i dvie drvene klupe. Pod šljivik om na 
cjelini prebacivaju se djeca oko driemajućeg kudravog 
pseta; na stepenicah pristreška sjedi mačka čisteć si 
šapom bielo lice, a iz obližnje štale tura mrka krava 
svoju radoznalu glavu. Vidi se, da tu božjeg blagoslova 
i ljudske sreće ima, a ta tiha sreća sieva ponajljepše 
na rumenih licih liepe, jake žene, koja upiruć se u 
gole, pune lakte sa pristreška gleda crnima očima u 
taj zakutak domaćeg blaženstva. Put joj je biela ko i 
balja, usne pune, rumene kao i gusti nizovi koralja, što 
joj padaju niz bujna prsa, punano lice ne ima borova, 
vrana kosa, skupljena pod češalj od mjedi, ne ima sieda 
lasca, kraj dugih trepavica, kraj bujnih usnica drktne 
kadšto posmjeh i pokazuje biele zube, a posmjeh ti veli, 
da je i srdce u taj, par drktnulo od radosti. ^A1 življe 
zasine joj oko, kad zapne na čovjeku, koj kraj stola 
pod triemom u veselu družtvu stoji. Nije već mlad, al 
je jak i pristao. Visok, da se mora sagibat i pod cr¬ 
kvenima vratima. Izpod biele razgaljene košulje provi¬ 
ruju široka prsa kan da si ih savio od gvoždja, na vitu 
vratu sjedi velika obla glava. Plava mu je kosa ostri- 
žena, brada obrijana, samo se spuštaju niz jake usnice 
dugi prosjedi brci, najljepši ures širokog dugog, lica, iz 
koga su sievala dva tamna, modra oka, ko dva gorska 
kriesa. Bože, koliko je bure prohujilo preko toga lica, 

koliko kiše ga je pralo, koliko žege ga je pržilo. Mrko 
je, reć bi saliveno od mjedi, ali liepo je, krepko je, ko 
u junaka. Čovjek ne ima na sebi nego košulju, gaće i 
nove opanke. Valjda je kod kuće. Lievim se laktom 
upire u zid kuće, desnim se podbočio, jednu nogu pre¬ 
bacio preko druge. Tako stoji i gleda mirna lica tri čo¬ 
vjeka, koja za punim zemljenim vrčem „Goljaka* brbljaju. 
Malo govori, pozorno sluša, kadšto se zamisli, kadšto 
se nasmjehne, kadšto gucne ljudski iz vrča. 

— A što se je ono kod vas na Susjedu prevrnulo ? 
zapita čovjek jasnim glasom tanahna crnomanjasta ki- 
coša stisnuta lica, koj je sjedeć na stolu, nogama zvonio, 
da mu se vide fine šiljaste čizme i biele vezene gaće. 

— E, odgovori kicoš, naheriv crnu si kapicu na 
lievo i proćerav muhu sa skrletnog prsluka, selimo se, 
kume Ilija, to jest, naša stara se seli i gospodične So- 
fica, Kata i Anastazija; ja i kaštelan gospodin Franjo 
Puhaković ostajemo za sjeme na Susjedu. Tako je naša 
milostiva gospoja Uršula zapovjedila. Sama će sutra ii 
posutra u Stubicu. 

— Čudne gusle, promrmlja kržljav, malen suhonja, 
komu je bila glava nalik staroj kvrgastoj vrbi, a ridja 
kosa suhomu sitku, — čudno, reče buljeć poduprtih la¬ 
kata u kicoša, da se je stara sova iz svoga gniezda dala. 

— E, reče kicoš pucnuv jezikom, ni moja luda pa¬ 
met ne može tomu koncu kraj naći. Meni se ipak čini, 
da ju je nekakva magjarska majstorija izkadila iz Su¬ 
sjeda. Recite mi, da niesam Andrica Horvat, službenik 
njezine milosti, gospe Honingovice, već crni Ciganin, ako 
tako nije. 

— A reci mi, dragi Andro, prihvati domaćin Ilija 
Gregorić, šta svemu tomu vele gospoda zetovi. 

— Bog bi znao, slegnu Andro ramenima, ne znam 
je li im pravo, nije li. Gospodin Konjski dugo je u noć 
govorio sa tom magjarskom trtom, koju posla Bator, 

i liepo su se na razstanku rukovali; gospodina Kere- 
čena ne ima, a gospodin Stjepan Gregorianec došao je 
iznenada iz Mokrica, pa je sišav s konja slugu strašno 
ošinuo bičem, i čini mi se, da se je vrlo ljutio. Čuli smo 
poslije, kako je sa starom Uršulom i Konjskim vikao i 
po stolu lupao. Vražja krv, ta to je već njegova na¬ 
vada. 

— Dk, da, potvrdi brdovački sudac Ivan Horvat, 
sguren starac podrez&nih bielih brkova, odjeven u modro 
sukno, koj je dosad mirno sjedio, i držeć objema ru¬ 
kama štap, buljio nepomično u driemajućeg kudronju, 
dk, dk, gospodin Stjepan je vražka krv. To zna cielo 
Prigorje, a znaju i ondje preko Save Kranjci Jeseni- 
čani. Odkako je on oženio našu gospodičnu Martu, mie- 
faju se gospoda na Susjedu kao piškori. 

— Lako njemu, progovori ridji suhonja Matija Gu- 
šetić, izbieliv kroz smieh svoje zube kao što vuk u 
šumi, ta to je gospodski, gospodi je sve slobodno. 

— Negdje sam čuo rieč, nastavi sudac, da je težko 
služit dva gospodara, a naša šija zna ponajbolje, da 
ta rieč ne laže. Ja se tud po sudčiji motam već tride¬ 
set godina, a bog mi je svjedok, da više puti i na tašte 
niesam znao, jesam li mužko ili žensko, tako mije glava 
šumila od samih gospodara Ovaj vuče ovamo, onaj onamo? 
a mi tu razpeti stojimo, i sa dva kraja padaju batine 
na naša ledja. 

— Ne bojte se, dragi sudče, nasmija se Andro, sad 
ćete dobivat batine samo s jedne strane. Susjedjani i 
Brdovčani spadaju pod Magjara Batora, a Stubičani pod 
moju milostivu babu. Ja i gospodin Puhaković gledat 
ćemo za Heningovicu samo iz prikrajka, kako magjar- 
ski miši našu slaninu glodju. Mi smo ovdje samo na 
straži. 

— A tko će biti za Batora gospodar? zapita Gu- 

šetić. 

— Pa ti toga ne znaš, moj šepasti Matija, pljesnu 
kicoš rukama, niesi još vidio debelog Grgu, gospodina 
Grgu Dombroja, koj je došao mjesto Gjure Svesvetičkog. 
To ti je nekakov Medjumurac, ne znaš je li Hrvat, je li 
Magjar, al po trbuhu vidiš, da važe koliko pitan vol. 
Kumo Kato, okrenu se kicoš prama ženi na triemu, ču¬ 
vajte svoje guske, pure i praščiće, jer će vam novi Ba- 
torov provizor pojesti sve skupa i s perjem i šćetinjami. 
Njegov želudac je prava fratarska vreća. Vjere mi ni 
kad toga vidio niesam. Taj dobri Grga pol dana jede i 
pije, a pol dana brče, i mjesto da šiljastim perom slaže 
račune, maže si šiljaste brkove smrdljivim lojem. To će 
vam biti gospodarstvo, kao da su skakavci u Brdovac 
na proštenje došli. 

— A što je od starog provi zora gospodina Svesve¬ 
tičkog, zapita sad Kata, žena Ilije Gregorića. 

— Bies si ga znao, odvrati kicoš, vjetar odpuhnuo 
ga preko noći bez traga. Da je obolio, da mora u Za¬ 
greb — i šta ja znam. Znamo, kakva je to čudna bolest* 
kod moraš zdrav gorku medicinu piti. Nu ja opet svega 
toga ne razumiern. Svesvetički je, vrag mu obrio brkove, 
doduše krao i harao kao martolos, al je uviek radio za 
Batora i uz nos Heningovici, koja ga je ljubila kao djavo 
duplire. Pa evo sad ga Bator ćera. čudni računi, pre- 
zauzlani za naše lude glave. • 

— E bilo, što bilo, progovori Ilija, znam da se mi 
seljaci pod našom gospodom raja dočekati ne ćemo, ali 
je opet kakova takova sreća, da je staroga provizora 
odniela voda, jer je bio silovit razbojnik, pravi palikuća, 
koj nam je po volji otimao naše siromaštvo i on i nje¬ 
gova dva pomagača, Janko i Nikola- 

— Ah dš., zaviknu Andro, mal niesam zaboravio, 
i ti su morali oholiti i za starim provizorom u Zagreb. 

— Šta je bolje, kakva sreća? nasmija se ujedljivo 
GuŠetić, od dana do dana nam je gore. Što zasadiš, ofuri 

mraz, što mraz ne ofuri, odnese Sava, što Sava ne odnese 
pojede gospodska daća, što daća ne pojede, ugrabi pro- 
vizor, pa ako si štogodj sakrio od provizora, pojest će 
ti tu zadnju mrvicu požunska štibra. Kad ti je žito do¬ 
zrelo za srp, zovu te, bajd žanji najprije gospodski 
klas, kad je vrieme orat, ćera te varmegjski sudac, da 
ideš pod Ivanić ili Koprivnicu šance kopati, kad bi tre¬ 
balo obrati groždje, gone te u vojsku na Tu čina, i 
ako doneseš zdravu glavu kući, naći ćeš prazan dom. 
Do vraga takov život! 

— E, moj Mate, nasmieši se Ilija zafrknuv brk, 
Istina je, što si reko, težko se živi, i svaki kmet nosi 
svoje breme, to bog zna, ali se meni čini, da si ti više 
čutura nego Ii janjičara poharao, pa bi dobro bilo, da 
su ti, dragi susjede, dlanovi više ožuljeni, ne bi ti mje¬ 
sečina virila u krov, a sunce u opanke. 

— Gledajte gospodina, zaškrinu Matija ošinuv okom 
domaćina; što tebe Ilija moja poderana čoha košta, niesi 
je ti kupio; ii si zato bolji čovjek, što ti frižka slama 
nad glavom stoji? Ti si si koju hrpicu prigospodario — 
al pazi, kume, još nije treći put zvonilo na misu, naći 
će se za tvoju kost kakvo gospodsko pseto, a moja je 
kesa šuplja, pa gdje ništa nije i car ništa ne dobije. Ne 
hvali se, poslije nedjelje ide petak. 

— Ne zadievajte se jedan u drugog, promrmlja su¬ 
dac, je li vas bies snašo! Ilija je pravo reko, da je sreća. 
Sto je Svesvetički otišo, bar za njega znam, kako je za 
Iliju govorio i on i Nikica Golubić. Samo da mi je Iliju 
vidit na vješalih, znao je provizor reći 

— Nije težko pogoditi zašto, nasmjehnu se kicoš 
poglednuv ženu izpod oka, provizora su od Katina lica 
oči zaboljele, pa je došao k njoj medicine tražim. 

— Al mu je Kata kropom nečiste ruke poparila, 
progovori žena živo porumeniv, kad je u nju dirnuo! 

— A Ilija mu je mlatom ledja blagoslovio, nasmija 

se od srdca Gregorić, ej znam ja da bi me gospodin 
Gjuro za to pojeo, da niesam bio vojnik i krvav pod 
kožom i da me gospa Heningovica nije dobro pazila, a 
gospodin podban Ambroz od kuge čuvao. 

— Govorite vi, što vam drago, odreže ravnodušno 
Gušetić, okrenite vreće na ovu ili na onu stran, ni zrna 
dobrote iz nje iztresti ne ćete. 

— Ala si crn prorok, kume Malija, odvrnu Ilija, 
mirno, ta tko bi htio živjeti a da se boljemu ne nada. 
Vidiš, na meni su se mnoga kola slomila, al sam opet 
nekako sretno izišo. 

— Dobro, dobro, mahnu Gušetić rukom, nije još 
svemu koncu kraj. Pamti, Ilija, što sam ti reko. Da b r g 
da, da se varam, ali mi srdce nekako ne sluti na bolje. 

Ovako si je družtvo pred kućom Ilije Gregorića do¬ 
kazivalo svoje jade i nade, kad se u jedanput pojaviše 
dvie vrlo nejednake osobe iduć putem uz živicu. Mlađa 
djevojka od jedno četrnaest godina vodila je za sobom 
na štapu sliepa starca. Hrlo i slobodno prometala dje¬ 
vojka svoje bose noge. Bijaše puna i jedra ko trešnja 
bijaše laka ko ptica. Rumeno, puno al odugo lice, iz 
koga si razabirao i odvažnost i bistar um, nanudjalo se 
dahu proljetnog vjetra, crne, sjajne oči gledale veselo 
u cvatući cviet, a dvie tamne pletenice padale uz bit li 
oplećak, izvezen crvenom vunom, kao što i biela suknja, 
koja se je izpod crvenog pojasa savijala oko vitog stasa 
mladice. Sred rumenih joj usnica stajao biel glogov 
cviet, a na prsih ljeskalo medju rujnim koraljem malo 
ogledalce. Živo se pomiče putem, da ima krila, poletila 
bi, djevojačke prsi joj se nadimlju, oči joj sievaju; da 
ne ima cvieta u ustih, zapjevala bi kao ševa. Za djevoj¬ 
kom gegao na štapu starac, sguren i suh. Na mrkom 
upalom licu vidio si tragove biele brade, i neki mir, koj 
će sve pregoriti, svaku bol preboliti, mir, koj ne pita, 
ima li razlike medj srećom i nesrećom. Starcu je bio 

široki trošni šešir spuznuo na vrat, na ledjih mu sta¬ 
jala uz breme godina vreća a o bedru mu se klatila 
šarena torba. Bijaše siromah al čist. Prije nego li će 
to dvoje minuti Gregorićevu kuću, povika Kata sa triema 
glasno. 

— Oj Jano! Kamo to letite ti i tvoj ćaća, kao da 
vas puška nosi. 

— Hvala na pitanju, kumo Kato, domu idemo iz 
sela, odvrati djevojka, vrteć usnama cvietak, pa se za¬ 
ustavi, a starac nešto promrmlja. 

— A kakva vas turska sila čeka kod kuće, pro¬ 
govori Kata opet; de navrnitese malo k nam, znam da 
Jurku ne će kapljica „Goljaka" škoditi. 

Starac nasmjehnuv se kimnu glavom i promrmlja 
opet nekoliko rieči. 

— Bi li se navrnuli, tato? zapita Jana starca, kre- 
nuv glavom. 

— E pa u ime božje, kad je nedjelja a kuma Kata 
dobra duša. 

Otac i kći zadjoše u dvorište. 

— Hvaljen bog i majka božja! pozdravi djevojka 
gosta a starac zamrmlja za njom: 

— Hvaljen bog! 

■— Amen! odzdravi Ilija,’sjedni Jurko, sjedni! Na- 
gucni se do volje božje! 

Starac krenuv glavom prema strani, odakle mu od- 
zdrav dodje, dignu lice u vis, kan da je. rad domaćina 
gledat i nasmjehnuv se dobroćudno, šapnu: 

— Bog ti platio, Ilija! 

Kćerka skinu mu medjutim vreću s ledja i šešir 
8 glave, pa posadi starca na klup, a sudac mu doda 
vrč. Jurko potegnu dva puta, pucnu jezikom i vrativ 
sudcu vrč obrisa si brkove rukavom. 

Jana uzpe se skokom preko stepenica ka kumi 

Kati i prisloni se na triema uz nju, ne mareći, kako 
ju je kicoš Andro očima pojesti htio. 

— Kako Jurko? upita Ilija, već te niesam vidio 
od uskrsa. 

— Kako? nasmjehnu se starac, kako je travi bez 
rose, tako je čovjeku bez oči. Nitko te ne veže a za¬ 
tvoren si, pred tobom put dokraj svieta, a ne možeš 
ni od nosa dalje. Nevolja, dragi ljudi, nevolja, kad ne 
vidiš ni sunca ni mjeseca ni bieloga dana. Niesi me dugo 
vidio, da, da! Ne izlazim. I šta bi ? Kad ne vidiš, čemu 
pred sviet iznosit svoju nevolju? A1 hvala bogu i zato, 
samo kad je uz mene Jana, moja Jana. Evo prošloga 
mjeseca biti će deset godina kako su mi crne kozice uzele 
vid. Još je moja pokojna živila, a Jana je skakala po 
dvorištu sa pilići. Liepe li onda sreće. Vidio sam i 
sunce i zelenu travu i zdrava ljudska lica i boga na 
oltaru. Sad ništa, ama ništa. Žena mi je umrla, niesam joj 
ni groba vidio, samo kadkad me vodi Jana na groblje 
pa opipavam svojoj pokojnoj ženi križ. Da, Jana, to vam 
je duša, kume Ilija. Na njezine oči gledam, njezinima se 
rukama hranim, po njezinu tragu hodim, bog ju blago¬ 
slovio. Da mi nje ne ima, ii bi umro, ii bi — bog mi 
prosti grieh — poludio. 

— Ali, dragi tato, zakrči mu mlada porumeniv. 
rieč, — šta tu svemu svietu vazda o meni govorite? 
Ima sto drugih stvari i niesam li vam kći? 

— A1 ne ima, Janice, kakva si ti, odvrati starac, 
ne ima od Zagreba do Brdovca. 

— Pusti, Jano, reče kuma Kata, pogladiv djevojci 
glavu, neka otac govori, pravo je. Dobrota nije nikakva 
sramota, a tko starijim dobro radi put si na nebo gradi. 
Da bog da, da budu djeca tvojega kuma Ilije, kakva si ti. 

— Baš vam je bog fino kumče dao, kume Ilija, na¬ 
smija se Andro, a Jurkov zet ne će dobit drača za šešir. 

Čuj Jano, u tebe su bistrije oči neg u tvoga tate, jesu 
li se već gdje na mužkom brku zadjele ? 

Djevojka obori oči i ne odgovori ništa, al će mjesto 
nje Kata: 

— Ej, Andro, ne oprani jeziče! Šta vas koštaju Ja- 
nine oči. Mislite vi, da su ogledalce za vaše bezobrazno 
lice. Ne raste ta trava za vas, i hvalite bogu, ako vam 
sreća danas sutra da, da si zataknete koprivu za šešir. 
Vidi vam se po govoru, da se uviek medj gospodom, 
miešate i ne krštene rieči slušate. Sram vas bilo! 

— Oj! Oj! kumo Kato, odvrati Andro mirnije, što 
vas je ta moja šala u srdce ubola? Ta post je minuo, 
minula i večernica, pa je jeziku slobodno skakati. Ali 
čuj, Jano, što ćeš ti sada, stara gospodarica se seli na 
Stubicu, pa s njome i gospodjica Kata i Anastazija i 
Sofika, tvoja sestra po mlieku. Koga ćeš sada u gradu 
polaziti, tko će te darivati? 

Djevojka, probliediv malko, pogleda Katu i velike 
suze joj skočiše na oči: 

— A džt! reče Jana plaho, ja Andri ne vjerujem, 
Andro laže kad zine. 

— Istina je, dometnu Gušetić, koj je dosele sve 
mirno preda se gledao. Djevojka uzmaknu za korak, 
motreć suznima očima nepomično Katu. 

— Dh, dh, Jano, ovaj put Andro nije slagao, po¬ 
tvrdi Kata. Djevojka ne reče ništa, al se rukom uhvati 
za srdce. 

— Gospoja Uršula se sbilja seli, zapita Jurko di- 
gnuv lice i otvoriv usta; kakve su to novine. Zašto se 
seli, i tko će mjesto nje doći. Občuvaj nas bog sva¬ 
koga zla, — ali mi se sve muti krv pred očima. Na¬ 
taknuo sam i ja nešta u selu, da će na Susjedu samo 
Batorovci vladati, da stari gospodari odlaze. Velim vam, 
djeco, biti će zlo. Ja sam star, ja to znam. Preko moje 
siede glave preletila je mnoga zla godina, kao voda preko 

kamena u potoku, i kad bi htio prebrojiti sve one crne 
dane, koji su prešli preko staroga Susjeda, ne bi bilo 
dosta skupiti sve prste cieloga sela. Da tu nije Dora. 

— Kakva Dora? zapita Andrija radoznalo. 

— Ti ju bar poznaš, Andrija, odvmu sliepac, ti 
služiš u gradu. 

— Ja ne znam nego za našu debelu mliekaricu 
Doru iz Jakovlja, nasmija se sluga, huda je istinabog, 
pa me je koj put izgrebla, kad sam pogledat htio, jesu li 
joj se obrve srasle, ali radi te debeljuše valjda se ne će 
spustit zla godina na cieli kraj. 

— Rugaj se, rugaj starini ti zelena šibo, nastavi 
zlovoljno starac; šta zna tvoja nezrela glava, šta je 
nekad bivalo u ona stara vremena. To su babje priče, je 1? 

— Al, otče Jurko, ne znam ni ja, šta je Dora, a 
valjda sam ovo dvadeset godina, što sam se ovdje naselio, 
sto puti bio na gradu, reče Ilija. 

— I ti, nasmija se Jurko, vi ste sliepci, vi, a ja 
dobro vidim. Dodjite amo bliže, da vam kažem, progo¬ 
vori starac potiše. 

— Bilo je davno — prije moga djeda i pradjeda, 
d& prije. Sav je mužki rt>d pomro na Susjedu, samo 
je jedna djevojka ostala — Dora, zvali ju liepom Do- 
rom, jer je bila krasna kao bieli snieg i rumena jagoda, 
ali srdce joj bilo zmijsko, krv griešna, i ako je spazila 
gdjegodj mladića — bio plemić, bio kmet —, prigrabila 
ga k sebi i držala svojinu nokti, dok mu nije izsisala 
krv, a poslije, da joj sramota ne bude imala svjedoka, 
potajno ga otrovala. Pod Susjedom živila je starica, 
tužna udovica, al je imala hranitelja, jedinca sina. Bio 
je jak, liep, nijedan knez po kraljevini nije mu bio par. 
I njega je spazila Dora. Zlo po njega! Liep je bio mla¬ 
dić, liepa i Dora. Predobila ga. Kad krv pobjesni, ne 
pita se, što je plemenito, što li kmetsko. Ljudi smo. 

Opominjala majka sina: Čuvaj se zmije! D&! Čuvaj se, 

* 

kad si sliep i gluh. Jednom podje sin na grad. Svaki 
bi dan pošo onamo. Majka čeka do podneva, sina ne 
ima; čeka do mraka, ne ima ga; čeka do zore, i opet 
ga ne ima. Zazeblo ju. Znala je, da je zmija gladka i ša¬ 
rena, da su joj oči biserne — al otrovni zubi. Podje 
na grad; provali do Dore. Pita za račun, za život, 
za sina! Dora se grohotom nasmija. Ludo, reče, do¬ 
sta mi ga je bilo, skrhao si je vrat, traži mu kosti. 
Jao! ciknula majka i rekla: „Oj sramoto ženska! Da 
te ne bilo! Ne mogu ti ništa, jer si jaka, a ja slaba sta¬ 
rica, al može bog, koj sve vidi, sve čuje! Vidio je tvoj 
grieh, nek čuje i moj blagoslov. Ako uztražiš muža, ne 
našla ga, ako ganadješ, ne imala mužkoga poroda; ako 
porodiš mužko čedo, presahlo mu sjeme u prvom ko¬ 
ljenu, a kćeri se trgale za djedovinu, ko što vučice za 
strvinu. Žene gospodarile ovim gradom, a mužkarci im 
ga oteli, prokleti da su ovi krvavi dvori, prokleta ti, kr¬ 
vopijo ljuta. Nedo ti bog raja ni u grobu mira; bludila 
po tih nesretnih dvorih poput noćnoga strašila, prestra¬ 
vljena sama zadavala gospodarom strah; bludila ovuda 
prokleta po tom gospodskom stanu, dok je kamena na 
kamenu, dok ga božja striela ne raztepe.“ Tako je sta¬ 
rica klela Doru, al Dora se smijala. Dora je imala dva 
muža i jednoga sina. Da i sin joj se Ivan oženi, uze 
banovu kćer. Nu dodje na Doru starost i slabost, bies 
ju ostavi, krv joj ohladi, al osta joj pamet, koja se sjeća 
minulih grieha, osta joj u srdcu crv, koj te jede, dok 
si živ, koj te pojede kad umreš. Dora je plakala, po¬ 
stila, do krvi se bičevala; Dora poludila i luda po gradu 
hodala kao kakvo strašilo, dok se jedanput ne baci sa 
prozora tornja, odakle je sina starice majke bacila bila. 
I kako ju je starica proklela, tako je bilo. Sin joj je 
imao petero djece, imao dva liepa sina, al prije no im 
poraste brada, umrieše sinovi, ostaše djevojke — sjeme 
presahnu, od krvi bude mlieko — al otrovno. Kćeri se 

trgale za djedovinu, dodjoše stranci, poteče krv — silna 
pusta krv. Grabilo se, ubijalo se na gradu — a jadni 
kmetovi zahman vapijahu do boga za svoje muke. A1 kad 
se godj pojavi nov gospodar, kad godj zapriete novi 
jadi, pojavi se u noći Dora — blieda, luda, i Dora 
plače i plače za svoje griehe, iz srdca joj se izvija zla¬ 
tna zmija pa moli boga da raztepe grad. Malo tko zna 
za ovu priču, znadu stari gospodari, ali taje priču od 
svieta. Jeste li vidjeli onu starinsku sliku u gospojinoj 
sobi? liepa je to ženska na starom platnu. Kan da ju 
vidim. U crno je, odjevena je P? Na glavi joj zlatna 
kruna, o vratu biser, a u ruci joj jabuka, djavolov dar. 
Kad gledaš u te crnomanjaste, sladke oči, zazebe te i 
stojiš, kao da si prikovan. Pogledaj si ju, Andro, pogledaj 
si. Pa vidite. Ima tomu nekoliko vremena, da mi se o 
staroj Dori snilo. Sto puti vidjeh tu sliku, dok mi je 
bila pokojna žena gospodjid Sofiki dojiljom pak sad mi 
se opet u snu pokazala kao i na slici, samo joj je iz 
srdca išla zlatna zmija. Već je to potonulo bilo u mo¬ 
joj staroj pameti, al kad je ono Magjar došao k našoj 
gospodarici i kad su čistili stan, pala je slika sa zida. 
Pazite, Dora se miče. Meni je to reko Ivan Sabov sa 
grada, a drugu noć sam u snu vidio Doru. Pazite, bit 
će zla! 

Svi šutili mramorkom, samo kuma Kata šaptnu: 
Oslobodi nas napasti i prekrstiv se zavuče Janu u kuću. 

— A! progovori prvi Andro plaho, sad znam; to 
je ona starinska slika u sobi gospoje Uršule. Boga mi, 
pravo je govorio Sabov. Mi smo poredili stan i slika 
je pala, pa se je gospa prestrašila. Pala je sbilja. Vidiš. 
Niesam znao, je li to Mara, je li Dora, ni svu tu stra¬ 
hotu. Oslobodi nas bog! 

— Amen, doda stari sudac. Ja za sve to, što nam 
je sada Jurko govorio, niesam znao, al nekakvo jest to 
prokletstvo u gradu. Nikad mira, nikad pokoja, vječne 

pravde i kavge, da bi kadšto čovjek volio položit svoje 
stare kosti u crnu zemlju. Tu stojimo i dane brojimo, 
al jedan crnji od drugoga. Sin pitaotca: Kako je bilo? 
Otac veli: Zlo kao i sad. Otac pitao djeda: -Kako te 
je sreća služila, a djed je odgovorio: Nikako! Pak pi¬ 
tam : možemo li mi svojoj djeci šta boljeg kazati, ili će 
djeca našoj unučadi spominjati sretnije dane? He, ne¬ 
kako se čini, da je Jurko istinu govorio, jer bez pro¬ 
kletstva to nije. Občuvaj nas sveti bog! 

Gušetić slušao je sve te rieči mirno. Samo kadšto 
pokazao bi se na njegovu licu porugljiv posmjeh. Na¬ 
pokon posegne za vrčem, nagnu ljudski i lupiv šakom 
o stol, zaviknu: 

— Lude bene! Kakva Dora! Kakvo strašilo! Kakvi 
vrazi! Kakvi andjeli! Sve je to šuplji bob, a Jurko je 
bio pijan, kad je snivao. Ne nosi nam nikakvo strašilo 
zlo, nose živi ljudi, nose gospoda. Znam ja, bio sam po 
svietu. Gospoda, gospoda, kojih je žena nosila kao i 
nas, kojih je pop krstio kao i nas, kojih će vrag odniet — 

— Kao i tebe, reče srdito Jurko. 

— Pa makar, odvrati žešće Mato, i žuto mu lice 
porumeni, gore mi ne će biti nego ovdje, i da sbilja ne 
znam, da me je okrstio pop, da smiem slušat orgulje 
i popovske vigilije gotovo bih mislio, da sam blažče, 
dh i gore, jer gospoda davaju blažčetu barem obrok 
siena, al mi — i pri tom potegnu Gušetić opet iz vrča 

— možemo glodat onaj goli kamen, što kraj puta leži. 
Šta je Dora, koja nas bije, mota, gazi i vješa? To je 
naša robija. D&, Kranjci, to su ljudi, ti su po koj put 
izkadili svoju Doru. Bio sam ondje. Kazivali su mi, 
kako je bilo. Kad su im počela njemačka gospoda za- 
bijat čavle za nokte, primili se oni svoje „stare pravde® 

— debele batine, pa pucaj po gospodskih ledjih, i kad 
ih je dobra sreća namjerila na kakvu kamenu kolibu, 

podkurili su gospodi, da su se sve i po zimi znojila. 
To su ljudi. 

— Mato, Mato! primieti Andro, vino ti je izćeralo 
strašne mjehure po pameti. Pritegni taj tvoj jezik, jer 
vragometno skače. Ja te bogme izdat ne ću niti ikoj 
od nas, ali da koj gospodski sin načuhne, kako o sta¬ 
roj pravdi fabuluješ, mogo biš oćutiti, čemu je konoplja 
dobra i zla. 

— Šta to, odsjeknu Gušetić, bolje čovjekom umrieti 
nego li živinom živjeti. Već ti rekoh, da ne marim ako 
me vrag odnese. A sad s bogom, ljudi! 

Po tih riečih skoči Mato na noge, natuče si šešir 
na glavu i krenu nekako teturajuć prema selu. 

Družtvu je tiesno pri duši bilo. Vince nekako nije 
hćelo kroz grlo. 

— Idemo i mi, reče sudac, da bog da, sve dobro 
bilo! S bogom, kume Ilija! To rekav poda domaćinu 
ruku i krenu sa Androm u selo, a malo za tim po¬ 
vede Jana na štapu sliepca si otca pjevajuć na počinak. 

Djeca zašla u kuću, maca se zavukla u kuhinju, a 
pseto leglo pod stepenice. Sve se umiri, i kad večema 
rumen zadrkta po bielom cvieću voćnjaka, zatvori Ilija 
kućna vrata. 


IV. 

Liepa je noć, svibanjska noć, tiha ko san. Ne ču¬ 
ješ u travici šturka, ne ćutiš na licu vjetrića, zviezde 
trepere na čistom nebu; na kraj vidika vidiš crne go¬ 
mile, mračne brdine, a iza drveća gorske kose povi- 
ruje po malo i plaho žuti mjesec, kao da je i njemu 
žao mutiti svjetlom tajinstveni noćni mir, koj se raza- 
pinje kao orijaška crna paučina nad gorom i dolom, nad 
gradom i kolibom, i da kadšto ne bljesne na trnu svie- 
tla kriesnica reko biš: Eto obumro je sviet. 

Cestom od Zagreba prema Susjedu idu seljačka kola. 

Konje ćera seljak, na kolih. sjedi jak u crno odjeven 
Čovjek pod širokim šeširom. Putnik, reć bi, driema, a 
seljak kadšto pjevne, kadšto pucne jezikom i sokoli ko¬ 
nje, pa zatim umukne i prisluškuje, kako Sava pod mra¬ 
kom šumori. Dodjoše na mjesto, gdje se pod Susjedom 
uzpinje cesta, dodjoše i na brieg. Seljak sidje, da zavre 
kolo. čovjek na kolih prenu se te vikne: 

— Šta je, Ilija? Gdje smo? 

— Tu na briegu pod Susjedom, gospodine župniče, 
jaka je nizbrdica. Valja pazit, da nas konji ne ponesu a 
Savu. Mladi su, plahi su, boje se svakoga grma. 

— Dobro a ti, Ilija, zavri i pazi! Ilija Gregorić učini, 
kako mu brdovački župnik reče, sjede na kola, pritegne 
k sebi vodjice i tako se polahko na škripećih kotač ih 
spušćahu niz brdo. Župniku već nije bilo do driema, 
i kada kola opet brže poletiše pod brdom, udari sve¬ 
ćenik u razgovor sa seljakom, 

— Baš ti hvala, Ilija, te si mi dao priliku, reče 
župnik seljaku prijazno; imao sam i nešto svoga posla 
u Kaptolu, ali mi je najviše bilo, da kupim medicine u 
gradu. Već sam svu potrošio bio, a po selu ima dosta 
bolesti. Prošle sam nedjelje poslije večemice obišao s&m 
deset ljudi. Bilo ti za dušu! 

— E pa zašto ne bih dao, gospodine župniče! od¬ 
vrati seljak veselo, od gospoštine nije nikakove zapo- 
viedi bilo, svoj sam posao na polju kako tako svršio, 
pa kako da vam ne činim po volji, kad ste nam selja¬ 
kom prijatelj, te nas tješite i naše rane zavijate. 

— Kako ti kuća, kako žena i djeca? zapita brdo¬ 
vački župnik Ivan Babić. 

— Što nas ima krštene čeljadi pod krovom, sva 
je, hvala bogu zdrava, a i na niemu živinu nije se po¬ 
tužiti. Stm dobro stoji i trsovi liepo kažu. Ako ne bude 
suše ili tuče, bit će i blagoslova, mraza se već ne bo¬ 
jimo. Oko Stubice su bome zlo prošli. Onomad se je 

moj kom Mati ja Gubec, iduć za gospodskim poslom u 
Mokrice, k meni navmuo. Veli, da ih je mraz nemilo 
ofurio. Svi sa vinogradi crni. Boga mi, gospoja se He- 
ningova na zlo preselila. A znate li vi, gospodine žu- 
pniče, bez zamjere! zašto se stara iz Susjeda dala? 

— Ne znam, dragi Ilija, ja mnogo ne pitam za go¬ 
spodske hire Čovjek je tako mirniji. 

— Istina je, potvrdi seljak i poćera konje dalje. 

U to prodjoše kroz selo pod Susjedom. Psi zala- 
jaše silno iza ograda al po kućah niesi vidio svjetla^ Se¬ 
ljak prihvati:. 

— Eto nijedne luči po svem selu. Pravi su jazavci 
i u Ijetnje doba. Ta po mom računu nije više od de¬ 
set ura. Tako bar kažu zviezde. 

— I nije, odvrati župnik. 

Ilija poćera opet konje, i kad bijahu odmakli od 
sela Zaprešića progovori s nova: 

— Nu recite mi, milostivi gospodine, našto ta pro¬ 
mjena sluti? Vi ste siromaku kmetu dobar, vi ste učen 
gospodin, vi to morate znati. 

— Da znam, dragi Ilija, reko bih ti, šta je, ođ- 
vrnu župnik. Al meni gospoda ništa ne kazuju; nekako 
me — to samo tebi velim, — dobro ne gledju, jer sam 
vam seljakom prijatelj. 

— Znam, potvrdi seljak, al će vam bog platiti — 
i njima, zamrmlja tiše. 

— Lh, u boga se uzdajmo, sinko, reče starac sve¬ 
ćenik mirno; ostajmo na pravoj mjeri, kad je dobro, a 
ne gubimo srđca i pameti, kad je zlo. Srednji je put 
najbolji. Ima i na njem jama, trnja i kamenja — al, 
u kojem smrtnom životu ne ima nesreće? Nu mirna duša 
zna, da svako dobro, svako zlo ima na ovom svietu svoj 
kraj i da svaki dan ne pucaju gromovi. Božji sin nosio 
je svoj križ, nosimo ga i mi. 

— Eh, milosti vaša, zavrti seljak glavom, nanosili 
smo ga se i za dva čovjeka. 

— Znam, kimnu župnik, al bog će dati, pa će do¬ 
bro biti. Strpljen spašen! 

— Al ta strpljivost već dugo traje; jedan gospodar 
baca nas drugomu u ruke, kao da smo klipovi kuku¬ 
ruze, a svakomu ostane nekoliko zrna u ruci, i tako iz¬ 
lazimo napokon ko goli štrukovi. Heningovci ne piju nam 
baš krv, al vjerujte mi, sviet je po selih zlovoljan. 

Već bijahu na primaku selu Brdovcu, komu se crni 
oris*crkvenog tornja mogao razabrati o nebu, kad na¬ 
jedanput iza grma kraj ceste skoči ljudina, te, dignuv 
ruku, zaviknu: 

— Stante, ljudi! 

Ilija pritegnuv jednom rukom vodjice, posegnu dru¬ 
gom za pojas, gdje mu je mala puška stajala. Kola se 
ustave, a u njih skoči župnik brzo na noge. 

— Tko si? kriknu Lija ljutit, što mi tu plašiš konje? 

— Skini ruku sa pojasa, odvrati mirno ljudina, toga 
nije trieba. Niesam ni Turčin ni hajduk, već poštena 
duša. Pomoz bog i sveti Nikola, ljudi božji i ne budi 
vam žao, što vam evo sred mrkle noći zakrčih put. Od¬ 
govorite mi za volju božju, što ću vas pitat. 

— Govori, odvrati’župnik svejednako mirno stojeć 
u kolih. Ljudina primaknu se bliže, i kako se je mje¬ 
sec iznad gore podigo bio, a mjesečina padala na čo¬ 
vjeka, moglo se razabrat, kakov je. Bijaše visok i suh. 
Premda se zrake noćnoga svjetlila upirale u njegovo 
lice, težko je bilo reći, kakve je puti. Reko biš gotovo, 
da je to dugačko, koštunasto lice sa orlovim nosom, pod 
kojim su dugi crni brkovi padali na prsa, da su i raz¬ 
galjena prsa od mrka orahova kora. Na glavi stajao čovjeku 
crn kalpak sa crvenim jezikom, niz ramena mu visio 
gunj, a čudno je mjesečina drktala u crnih mu očih, 
na srebrnih tokah prsluka, na nožu i malih puškah za 

pojasom i na tananoj devi diljke, koju je čovjek preko 
ramena prebacio bio. 

— Da vam pravo kažem, božji ljudi, prihvati ne 
znani vojnik, staviv desnu ruku na kola, ja sam Marko 
Nožina, Uskok vojnik iz Sošica i šalje me moj gospo¬ 
din kapetan Josa Turn iz Kranjske, da ponesem pismo 
gospodinu banu. Ne znam, šta je, ali reko bih, da se na 
krajini nešto muti, premda naš svietli cesar uglavi sa 
Turčinom mir. Vi znate, šta je turska vjera i da nam 
od nje diljka vazda na dočeku biti mora. Nu bilo, šta 
bilo, nosim pismo po zapoviedi, i gospodin kapetan reče 
mi na odlazku; „Nh pisma, Marko, ponesi ga banu. 
Znam da ti ga ni živi djavo, nekmo li Ture, oteti ne će. 
A1 velju ti, ne titraj se, junače, ode li pismo po zlu, ode 
i tvoja glava. I tako ja put pod noge. A1 se, božji ljudi, 
i hrt tekuć umori, kako ne će čovjek. Padnuv pred ovo 
vaše selo, vele sam šuštao i stanem domišljat se, ne bi 
li se koja dobra duša našla, da me primi na noć i da 
me u ime božje žedna napoji i gladna nahrani. Valja 
vam reći, da imam u tom kraju po selih dosta od sta¬ 
rine znanaca, s kojima sam pod banovom zastavom tu¬ 
kao Turke. A1 ovuda, tek što kokoš sjedne na drvo, sve 
zaklano, kao da je bosanski paša tri dni i tri noći ha¬ 
rao i sve ljudsko pleme iztriebio. Kucaj ovdje, kucaj 
ondje, odnikud ljudskoga odzdrava, već samo psi na te 
štekću, kan da te je rodio Antikrst. Zavukoh se jadan 
za trn, ne bi li bilo od boga dobre namjere. U to ču¬ 
jem kola, i eto vas ovdje, pa vas kumim zdravljem, da 
me, krštena čovjeka, ne ostavite na noćnoj rosi. Niesam, 
bog i duša, žena, a vrieme me se dosta napralo i na- 
pržilo, pa ne marim kad je tomu hora i kapetan zapo- 
vieda — nu čemu da se preko potrebe trapiš ? To vam 
velju, a vi pokažite, da u vas duše ima. 

Dok je Uskok ovako govorio i bogom ih za noćište 
zaklinjao, smiri se i župnik, pa sjednu, a Ilija nagnuv 


Digitized by Google 



44 


se upitati će stranca: — Ako si ti Marko Nožina iz So¬ 
šica, a ti reci, gdje si vojevao? 

— Za mnogo me pitaš, odvrati U3kok, ja drugo i 
ne činim. A1 ću ti reći, da sam — teče tomu sedma go¬ 
dina — tuko antikrsta Ferhata kod Jeline, a pod Iva¬ 
nom Alapićem i Ivom Lenkovićem. To je spomena vrie- 
dno, a za malo puškaranje po čardacih i onako se ne pita. 

— A tko ti je bio vojvoda? zapita opet Ilija. 

— Bio je Ognjan Strahinić. 

— Dobro je. A jesi li poznavao koga vojnika, komu 
u ovom selu kuća stoji, a rodom je iz Like? 

— Jesam, vjere, valjad misliš Matiju Gušetića. 
Nije ljudesina, al mu sablja ne zna za milost. 

— Eh moj si čovjek, reče Ilija, vidim da istinu go¬ 
voriš. Mate mi je po koju o tebi govorio, da si junak 
i poštena duša; sjedni na kola do mene. Primam te za 
gosta, jer sam i ja po koj krvav dan pod banovom za¬ 
stavom prebavio. Sjedni, Marko! Zatim se okrenu Ilija 
k župniku: »Ne zamjerite, milostivi gospodine, jer ga po 
glasu znam za dobra junaka. 8 

— Povedi ga, sinko, reče starac, biti će ti za dušu. 
Božja je volja, da gladne nahraniš, žedne napojiš i putne 
nastaniš. Primi ga. 

Uskok skoči na kola, a Ilija zaćerav ih hrlo u 
selo, reći će plaho župniku: 

— Znam, gospodine župniče, da u vašem dvoru svi 
Spavaju i vatre ne ima, jer misle, da ćete se istom za 
dva dana povratiti kući. Gladni ste, žedni ste, znam, i 
vi. Pa kad mi se ovaka liepa prilika dala, da dobra ju¬ 
naka u ime božje pogostim, ne ljutite se, kad i vas svo¬ 
jim siromaštvom nudjam. Ne bih toga smio učiniti, da 
nieste već više puti moj siromašni krov počastili. 

— Hoću, dragi Ilija, kimnu župnik, naš spasitelj 
nije lomio kruh samo kod bogatca, već i pod krovom 
ubogara. Hoću, jer je tvoj kruh pošten kruh. 

Po tih riečih zakrenu Ilija u svoje dvorište, a u isti 
čas pojavi se Kata na triemu kuće. Seljakinja začudi se 
nemalo videći u toli kasno doba toli ne nadane i čudne 
goste, ali se na brzo lati posla, kad joj Ilija dokaza, 
kakov je čovjek Marko i kako ga žedna i gladna na 
putu pobraše. Ilija nije živio u zadrugi, već sam sa 
svojom ženom i djecom, jer niesu ni on ni Kata bili 
rodom iz ovoga kraja. Zato im je i gospodarstvo bolje 
i kuća čišća bila. Gosti smjestili se u prostranoj sobi 
za hrastovim stolom, koj je u kutu stojao, dočim je 
drugi kut izpunjavala velika ilova peć. Od peći dalje 
poredane bješe dvie široke postelje, dvie šarene škrinja 
i tkalački stan, a nad stolom visila slika sv. Ilije, diljka, 
dvie turske kubure i kožnata torba. 

1 — Skini oružje prijatelju, prihvati Ilija, dosta si 

ga se nanosio. 

— Jesam, nasmija se Marko, pokazav velike biele 
zube, te baci gunj, torbu i pojas na škrinju i prisloni 
diljku kraj prozora. Protegnuv se zatim sjede kraj žu¬ 
pnika, koj se je mirno u kut smjestio bio. Dok su se 
gosti ovako smještali, pomaljahu se iz postelje dvie žute 
glavice vireći poput miša iz prikrajka, a kad se Uskok 
protegnu, zavukoše se plaho pod pokrivač, al se ne po- 
plaši treća glava, koja se izvuče iza velike peći. Bijaše 
to crnokos djetić od šest godina, velikih crnih očiju u 
platnenoj košulji. Složiv ruke straga, postavi se dječko 
pred brkonju Marka, te ga stade posve mirno motriti. 

— A čij si ti, sinko? zapita vojnik maloga. 

— Ja sam Stjepko Gregorić, odvrati mali osbiljno 
ne trenuv ni okom. 

— E pa bog te poživio, sinko! Jesi li valjan? Znaš 
li boga moliti? 

— Znam, odgovori diete, a tko si ti? 

— Ja sam, sinko, vojnik. 

— A šta će ti puška? 

— Da strieljam Turke. 

— Eh vidi eno pušku, mali će pokazav prstom na 
zid, i moj je tata strieljao Turke. 

— Hodi der amo, sinko, reče vojnik i prihvativ 
obiema rukama dječka, posadi ga na svoje koljeno, 
a mali šuteć čas gledao duge brkove, čas prsti opipa¬ 
vao sjajne toke. U to donese Kata večeru, a Ilija vrč vina. 

— Id u postelju, ukori Kata sina, šta tu dosađju- 
ješ gostu. Nije za tebe večera, već postelja. 

— Pustite, kumo Kato, zakrči joj rieč Marko po- 
gladiv maloga, nek sjedi mali junačić. E boga mi liep 
je, vrgo se u svoju majku. 

— A baš mu treba, da vam tu dodijava, gdje ste 
se putem umorili, kume, primieti kuma porumeniv od 
Markove laske. 

— Pustite. I ja imam kod kuće djetića. Reć bi, da 
su mu oči trnjina; zdrav i jak je kao dren. Pa kad pod 
oružjem obijajuć bieli sviet naidjem na takova sokolića, 
smije mi se srdce i poljubim ga za svoga sina. U oku 
mu se pojavi tajna suza i junak poljubi dječka u čelo, 
zatim doda: Eh šta ćete, nije me majka rodila, da gle¬ 
dam mirno, kako mi porod cvate, već da po svietu ko¬ 
sim turske glave. 

— Dedte, dedte,kume Marko! pošali se Kata, ka¬ 
nite se Turaka i turske krvi, pa se primite mojih žga- 
naca i našega vina. 

Marko se bome i primio, pa jeo i pio kao glavit 
junak a i gospodin župnik kriepio se uz Uskoka, kan 
da je i njega gorska majka rodila. Govorio je malo, te 
se nekako sretno smiešio, a nije ni imao kada govoriti, 
jer je Marku vince razvezalo jezik, pa je udario u ju¬ 
načke priče, i govorio o knezu Jurju Slunjskom, o banu 
Nikoli, o Lenkoviću i kako se je klao kod Virovitice, 
kako je obijao Vinodol i u Lici Turkom jade zadavao, 
kako ga ja turska sablja kod Jeline zasjekla u rame, a 

druga posjeklica kako mu je u Krbavi nakitila lice. Go¬ 
vorio je junak kao da vila govori i pio uz to kao Kra¬ 
ljević Marko kod krčmarice Jane, a diete zinulo i slu¬ 
šalo Marka, kan da popa sluša. Napokon će Marko 
razigran: 

— Ele, brate Ilija, liepo ti je bog dao. Reci ti, 
sveti otče! okrene se k župniku, nije li Iliji liepo, ne 
sjedi li kao pčela u punoj košnici. 

— Dobro mu je bog dao, junače, reći će župnik, 
jer je Ilija dobar čovjek i mukotrpan, pa se umje pre¬ 
bacit preko svake nevolje. 

— Ta dh, častnoga mi krsta, udari Uskok šakom 
o stol, da se je dječak čisto preplašio, vidi mu se, da 
je valjan. A1 čuj me, Ilija, po bogu brate, govorio mi je 
tvoj malić, da si i ti strieljao Turke. Sve se čini, da 
mali,ne laže, jer eno o zidu diljke i srebrom okovane 
kubure. Liepo, duše mi, oružje. To se ne pnvredjuje za 
plugom, nit se tim strieljaju vrane. Dao bih glavu, da 
je taj fini srebrokov komu Turčinu krajišniku za poja¬ 
som stajao, a moj Ilija da ga je na mejdanu skinuo. 

— Bit će tako, primjeti župnik. 

— I jest tako, brate Marko, potvrdi Gregorić, koj 
je kraj Kate sjedio. • 

— Pa kako si zapustio pušku i prionuo uz plug, 
kume? Kazujder mi: 

— Kad me pitaš, odvrati Ilija, reći ću ti pravo i 
neka ti ne bude žao, posegnem li dalje u prošle godine. 
Ja, da znaš, niesam se rodio u ovom selu, već u Ri- 
bniku, tamo dalje za Dubovcem u vladanju frankopan- 
skom. Erankopani niesu kmetovom zli gospodari. Ne 
ima tu biča ni batine, al Frankopani su junaci, nemirna 
krv, koja se tuče sa cielim svietom, a kud oni sabljom 
tud njihovi kmetovi puškom i kopljem. Bilo mi je dva¬ 
deset godina, brate, mlada krv. Prokleti Turci imali 
Liku, a naši ljudi su često i rado zalazili u Turke u 

krvave goste. Zapalo je i mene. Išao sam kako rekoše 
pa se pomalo priučio puški i nožu, i kako sam bio mlad 
i biesan, pohvališe me stariji ne jedan put. Jednom — 
brojila se g. 1535. zadjosmo do Obrovca, Turci priti- 
snuše, izgubismo Obrovac, malo nas iznese glavu, a mene 
ranjena uhvatiše Turci. Bio sam pristao i vražki dje¬ 
čak. To se je Turčinu mililo, pa svi u glas na mene; 
obreži se, poturči se. Ja sam od majke dobar kršćanin 
i ne prodajem duše za dinar. Ali robstvo je veliko zlo, 
tursko robstvo gotova smrt. Okivaju te, biju te, žedjaš, 
gladuješ, ne znaš jesi li čovjek, jesi li pas. Bilo mi je težko, 
da znaš, vrlo težko. Šta ću ? Rekoh Turčinu: Hoću, vaš ću 
biti. Povjerovaše budale. Odkovaše me, nahraniše, napojiše 
me, dadoše mi i novaca a jedan njihov zamrljani pop 
učio me, kakov li je velik svetac njihov prorok. Ja sam 
sve te magareće litanije slušao, kan da me je sam Mu¬ 
hamed rodio i bilo je, da će me sutra obrezati a ja da 
ću pogazit krst. Bila noć, mrka noć. Za dana bijah se 
veselio, častio Turke, grdio — bog mi oprostio griehe 
— kršćansku gospodu, pio sam a Turci mislili, da sam 
se opio. Stisnem oči, Turci opet misle, da pijan spavam. 
A1 kad oni zahrknuli, otvorim oči, uzmem malu pušku, 
nož i kesu cekina. Potrbuške plazio sam do vode Zr¬ 
manje, a uz vodu dovukoh se do mora. Nadjoh barku, 
dadoh mornaru pol svojih cekina a on me doveze do 
Senja, odakle sam došao u svoj kraj. S bogom, Muha- 
mede. Meni dakako nije bilo do mira. Primim se iz 
nova koplja. Stajao sam sa svojom četom u Bubici. 
Bilo jo to g. 1538., kad je Petar Keglević banovao. Go¬ 
spoda Zrinjska, jer je Dubica njihova bila, poručiše nam, 
neka ju junački branimo. Bili smo momci od oka birani 
ko golubovi, ali riedko posijani, a Turaka čitava šuma, 
deset na jednoga. Sjećam se ko i danas. Nas jedno 
dvadesetak Zrinjskih strielaca posla kapetan, da za- 
djemo u šumicu nad cestom, kuda Turci proći moraju. 

Podjosmo pjevajući na brežuljak, premda nam duša baš 
nije vesela bila, jer smo glavu u torbi nosili. Svaki se 
postavi za svoj hrast, zapali šibu, pa da vidimo, što će 
biti. Moglo je biti oko po noći. Mjesec je stajao nad 
Unom, a je gledah kako se svjetlo u vodi ljeska. U 
jedan put začuo se žamor, a s daleka stalo se rudjeti 
nebo. Pogledah, a na drugom brdu gori crkva. Za malo 
uzvitla se cestom prašina. Ne ima dvojbe, Turci idu. 
Poklekoh za hrastom i stavih pušku na koljeno. Sad se 
izvi iz praha nekoliko konjanika. Dobro sam razabirao 
čalme, a koplje im je sievalo o mjesečini. Napried igralo 
mrko momče vranca. 0 sedlu mu visile dvie krvave 
glave. Srdce mi zadrkta, krv zakipi. Čekaj! Naperim, 
ođapnem. Plane. Ture zakriešti „Aman“ i lupi poledjice 
u zemlju, al vranac mu podivlja i nagnu letit zavlačeć 
o stremenu sumrtvog konjanika. Munja za munjom bije¬ 
snu iza hrastova a sve u gomilu tursku. Tu pade konj, 
pade konjanik, pogani počeše se miešati, kleti, vikati, 
al mi stajasmo ovisoko a oni sami konjanici. Sve više 
navrvi Turaka. Poredaše se pod brežuljkom, navinuše 
lukove i dažd striela zaleti se u šumu. Čuo sam, kako 
strelice zvižde, kako grane pucaju, kako lišće pada. 
I drugi put izbaciše striele. Tri se zabodoše u moj 
hrast, četvrta prodje momu susjedu sa strane kroz vrat. 
Na mjestu izdahnu. Ali naše puške obarale poput tuče 
Turke. Svaki čas bi se propeo konj, svaki čas pao 
konjik. Najposlije sidjoše s konja, i urličuć „Alah!“ 
tiskala se hajka uz brdo. Prve sastavismo sa zemljom, 
al dodjoše drugi, treći, sve više i više, a cestom gmula 
ciela rulja put Dubice. Imao sam još četiri fišeka. Do- 
viknuh drugovom, da se vratimo u grad. Uzmakosmo 
prema Dubici. Prekasno! presjekoše nam put. Izgubih u 
šumi drugove. Bludio sam bludio, čujuć, kako nas ne¬ 
vjernici po grmlju traže. Da ludo poginem? Ne ću. Za- 
vukoh se u šikaru. Odavle sam dobro razabrati mogao 

silnu pucnjavu. Napokon planu Dubica. Oteše ju Turci. 
S jutra zorom spustib se na cestu i krenem prema 
Kostajnici, jer je sve tiho bilo. Niesam zapalio ni šibe. 
A1 u jedanput polete za mnom dva konjanika Bošnjaka. 

— Stani, Kaurine, povika prvi. Ja da se obranim, 
al u čas iztepe mi drugi buzdovanom pušku iz ruku. 
Već zamahnu, da mi razmrvi glavu, al će mu drugi: 

— Pusti, Jusufe, prodat ćemo ga u roblje! 

Oteše mi nož, kapu, kabanicu i fišeke te tako ko¬ 
racah pješice medju oba konjanika put Dubice. Težko 
mi je bilo. Sto puti bio sam se na nože, na sablju ogle¬ 
dao po krajini sa Turci, a sad me ovako zarobiše ni 
da sam izbacio pušku. Zašto ja niesam imao konja! U 
jedanput će drug Jusufu: 

— Ču li me! Ja ću dolje k Uni, da napojim konja 
a ti ovdje pričekaj i čuvaj kaurina. 

— Dobro je, Ibrahime, odvrati Bošnjak, a lbrahim 
ode. Sjedoh na panj kraj puta, Jusuf pako sidje s ko¬ 
nja i reče: Čuj, kaurine! ovamo te, da ti ruke svežem i 
skinuv s konja remen, pokroči prema meni. Omjeriv ga, 
rekoh si: Ilija, bogme si ti jači i nešta mi munu gla¬ 
vom. Ja kan da ću pružiti ruke, al u to spustim glavu, 
zaletim se Turetu medju noge. Jusuf sruši se preko 
mene, a ja se munjom okrenuh, klekoh mu na ledja i 
trgnuh izpod njega nož, rinuh mu ga u rebra. lbrahim 
bijaše dosta odaljen, nije nas mogao vidjeti. Skinem s 
mrtvaca oružje, dolamu i ćalmu, bacim lješinu za gust 
grm, pospem krvavi trag prahom, poklopim konja i za¬ 
grabim. put Kostajnice. U jedan put orilo se za mnom 
„Oj Jusufe! Oj čovječe! Gdje si?“ I vidim kako je 
lbrahim poletio za mnom. Nije valjalo kazat mu ledja. 
Okrenem konja, pojurim proti njemu. Turčin se prenu. 
Vidi čalmu, vidi dolamu, vidi koplje, ne vidi kaurina. 
Bijasmo još razđaleko. 

— Gdje ti je kaurin? 

— Evo ga, viknuh izpaliv kuburu u glavu konju, 
koj se prevali i konjika pokri. Dugo sam čuo, kako 
Ibrahim u sav glas nariče i psuje, al je odmakoh brže 
u Kostajnicu. Kad je knez Nikola Zrinjski čuo za tu 
moju vragoliju, dade mi deset cekina, đvie kubure, te 
mi zapovjedi, da moram uz njega služit. Služio sam ga 
ljudski i liepo je služit junaka, a Nikola, brate, junak 
je kakova ne ima medju Dravom i Savom. Uz njega sam 
branio Zrinj, s njim sam išo pod Peštu. Bože moj, ču¬ 
dna li veselja, kad se zaletismo u janjičare. Valja reći, 
dobri su vojnici, prije će pasti, nego li uzmać za pe¬ 
dalj. Al su i smiešni. Svaki je zatako za kapu žlicu, a 
kape su im ko vreće. Donle je sve dobro bilo, i ja 
se provukoh čitav kroz sve lumbarde, striele, puške i 
sablje. Al rieč je: Ide vrag po svoje. Bilo je baš one 
godine, kad je knez Nikola postao bauom. Mi smo u 
u Zagrebu brusili sablje, jer od Turčina niesi nikad si¬ 
guran. Bilo mi je, duše mi, dosadno ljenjarit. Jedne 
noći pozvaše nas trublje na okup. Moj gospodar posto¬ 
lar, gdje sam na stanu bio, preplaši se silno, a ja uhvativ 
sablju kalpak i koplje rekoh mu „Laku noć.“ Sam nas 
je ban vodio. Bogme mišljah, biti će krvi, jer kad Ni¬ 
kola poklopi konja ne ima šale. Ja sam služio kod ba¬ 
novih konjanika. Išlo se sve na sjever kao da nas vile 
nose. Jedva da nahraniš konja. Koliko pamtim, išli smo 
uz' Krapinu. Kod Zaprešića pridruže nam se štajer- 
jerski konjanici, vodio ih je nekakov dugi Švaba sa stra¬ 
šnom bradurinom. Putem reče mi moj četnik Mijo Ko- 
vačić, pošten Zagorac, da su Turci uzeli Moslavinu, da 
su valjda već prošli preko Križevaca na sveti Ivan pa 
da će na Varaždin. Nedaleko od Krapine rieke dodjosmo 
do građa Konjščine. Postavismo se u ravnici a za nama 
bje šuma. Ovuda, rekoše, da će Turčin doći, i boga mi 

dodje. S daleka prepoznah te vražje tikve. Sve koDja- 

nici, kopljanici. Štajerski gvozdeni ljudi sjedjahu mimo 
na svojih konjih, al mi zrinjski katane dh. Nije još bilo 
bitke, si se mi za šalu potitrasmo. Moja se četa primi¬ 
cala iz prilftrajka Turkom. U toj igri ostade mnoga čalma 
pusta. Ban pohvali nas pred svakom si Tahijem, koj je 
uz njega bio, da smo junaci, al neka je šali kraj, jer 
da je s Turčinom ugovorio primirje. Do vraga i taj mir, 
kad si se došao tući. Moja četa sastavi koplje, priveza 
konje, pa katane udri piti zagorskoga vina. A tako i 
druga vojska. Za Turke niesmo mnogo marili. Te ne¬ 
vjere stajahu u protivnoj šumi. Kako sam ljut bio, po- 
valih se potrbuške u travu kraj svoga konja, što sam 
ga uz kržljav grabar privezao bio. Sunce mi je ledja gri¬ 
jalo, a ja gledah u bieli sviet. Kako sam tako ležao, 
ide mimo mene ban na konju. „Ej,“ povika smijući se, 
„Ilija, šta ti tu potrbuške zijake prodaješ?* „Vaša mi¬ 
losti, odvratim, mene je volja tući se“ „Čekaj bit će i 
toga,* reče ban! Nije trebalo dugo čekati. U jedan mah 
zaori vika i cika, kan da su svi vrazi iz pakla utekli. 
„Prevario nas Turčin, pogazio mir.“ 

— Bog ga ubio! viknu Marko lupiv šakom o stol, 
a oči mu se zakriesiše ko divljemu mačku: pa jeste li 
ga za to naplatili? 

— Jesmo biesa, nastavi Ilija, on je nas. Ja i pravo 
ne znam, kako je to bilo. Samo sam vidio, da provaljuje 
Turčin kao mrav iz šume. Hulja učinio mir, dok mu 
dodje u pomoć silna vojska. Skočim na konja, pograbim 
koplje, kalpak mi padne, ne marim, pa udri gologlav 
na Turčina. Sieva, praši se, grmi, ne vidiš neg koplje, 
sablje i striele, sve se to motalo u jednom klupku, dok 
se ne zaleti medju nas koja gvozdena jabuka i razpraši 
gomilu. Banova sablja blistala je kao munja. Pobjesnim. 
S prvine ježi ti se malo koža, kad se ideš igrati sa svo¬ 
jom glavom — al poslije si zvier. Naši su katane le- 
tili ko vragovi preko grmlja, mrtvih konja i ljudi, a 

Štajerci su mlatili Turke, da se je gora orila. Nu u je¬ 
danput — ah htio sam proplakati — vidim naši pješaci 
bježe bez obzira od Turaka. Kukavice! Bog ih šatro! 
To je bacalo puške, fišeke, torbe i klobuke, ko da si 
ih posio. Golom sabljom poćerasmo ih natrag, i vidio 
sam na svoje oči, kako je ban arkebuziru razkolio glavu. 
Badava. Kuje bježe i bježe u šumu zavuku i nas. Tur¬ 
čin navali sprieda, s desna i s lieva. Bilo ga je kao 
proje. Potuče nas hulja na prievaru. 

— A ti? zapita Marko. 

— Ja dakako sa drugom ruljom uzmicaj put šume. 
Gotovo da se spasim. A1 u zao čas obori zrno moga 
konja. Padnem, udarim u panj, izgubim sviest. Kad se 
probudim, spazim, da su me Turci zarobili. Na zdravlje 
Ilija. Niesam imao kada razmišljat o mojoj nesreći. Sće- 
raše nas sužnje kao marvu, i poćeraše okovane u Du- 
bicu, pa u Banjuluku, pa u Travnik, pa u Drinopolje i 
u Carigrad, gdje turski car sjedi. Svukli nas putem do 
košulje, tukli nas bičem, dali nam postelju na kamenu 
pod vedrim nebom, hranili nas mrvom crna, tvrda hljeba. 
Okovi oguliše nas do krvi, polovica nas poginu putem. 
Bože moj, koliko jadan prevalih zemlje, al niesam vidio go¬ 
tovo ništa do svoje biede. Al i tu ne bijaše nevolji kraj. U 
' Carigradu strpaše nas u smradnu špilju, a tu da će nas 
porazdielit na galije, da prikovani veslamo do smrti. 
Meni se smrknu. Osvanu dan, da će nas povesti na bro¬ 
dove. Izvedoše nas u dvorište. Ja se skučim i skvrčim 
kao pravi Lazar pa stanem naricati. U to dodje pred 
mene neki starac, Turčin, oficir šta li, pa će mi hrvat¬ 
ski: „A šta cviliš, kukavice?" Kan da me je grom oši- 
nuo. Kako nebi kad medju tudjim lavežem čuješ svoju 
rieč. „Težka me boljetica snašla, gospodine, odvratim 
Turčinu, kolje me i boli, ne mogu, da se držim na no- 
guh." ,,A odakle si, Kaurine?" „Hrvat sam, čestiti ago, 
iz Frankopanova vladanja." Turčin se zamisli, pogleda 

me sa strane i reče turski nekoliko rieči stražaru. Ne¬ 
znana, šta je govorio, al stražar izvede me pod večer 
iz dvorišta na ulicu i tiesnimi ulicami do visoke palače. 
Tu pljesnti rukama, predade me vrataru crncu a ovaj 
povede me gospodaru u gornje sobe. Bijaše to onaj stari 
Turčin, koj mi hrvatski progovori: „čuj kaurine!“ reče 
starac, „ne ćeš na galiju, moj si rob, radit ćeš u bašći.“ 
Pomislite si, gospodine župniče, koliko sam sretan bio. 
U onaj čas zaboravih težke svoje okove, zaboravih, da 
stojim pred svojim gospodarom, pa kako mi je srdce 
zaigralo, zapitam starca: „A jesi li i ti, čestiti ago, na¬ 
šega roda i naše zemlje sin?“ Starac probliedi, poru- 
meni, krenu glavom i mahnu mi rukom: „Idi!“ Od onda 
ga niesam više vidio, već sam za visokim zidom trajao 
život, polievajuć cvieće i čupajuć drač. Bože, luda li po¬ 
sla za junaka. Od duga vremena, od ljutine znao sam 
kadšto cvieću odsiecati glave, misleći, da su to Turci. 
Mi robovi pošli bi više puti sa šeihom kupovat za go¬ 
spodara stvari po dućanih u grad. Iduć ovako na trg 
upoznah se sa mletačkim mornarom, koj je razumio hr¬ 
vatski, jer je Dalmatinac bio. Dokazali mu, kakva me 
snadje nevolja. A on će: „Bilo bi tu pomoći, rode.® 
„Kako?“ „Tu novcem možeš sve. Predomislit ću se!“ 
Za malo dana sretnem ga opet, a on će mi: Evo drž, 
ovo je boca rakije, kakvu je sam djavo palio. Počasti 
vratara i bostandžiju, dok ne padnu ko zvier, a pred dvo¬ 
rom čekat ću te ja!“ Tako je i bilo. Opijem crne pi¬ 
janice. Rakija ih obori, a ja uhvatim sjekiru, razbijem 
okove, da mi je krv išla i provalim na vrata. Dalma¬ 
tinac održa vjeru. Pod mrakom dovukoh se s njim na 
njegov brod, a dva dana poslije ponese nas vjetar put 
našega kraja. Kad me naši ljudi spaziše, bilo im je od 
čuda, da se je mrtvac digo iz groba. Nu ja rekoh, živ 
sam i dosta sam se naužio šale. Do tri puta bog po¬ 
maže, a četvrti put bi mogao odmoći djavo. Tada se 

manuh soldačije, al odonda ostao mijepriširak „Prebjeg", 
jer sam tri puta iz turskog robstva prebjego. 

— Boga mi junak i bolji od mene, dometnu Marko 
u čudu gledjuć Iliju, šteta, da si bacio pušku, jer ne 
rodi majka svaki dan takova čovjeka. Ej da se vratiš! 

— A šta snubite tu mog čovjeka, Marko, provali 
Kata živo, uhvativ Iliju za ruku. 

— Ne boj se, Kato dušo, nasmieši se Ilija mirno, 
namučio sam se u životu muke, sada hoću da mirujem 
uz svoje drage. — Uskok spusti glavu, zamisli se. 

— D&! Čovjek je pluto, reče napokon, koje pliva 
po vodi. Voda ga baca amo, baca tamo. Sretan, tko iz- 
pliva na kraj! Jel P tako, sveti otče? 

— Čovjek snuje a bog boguje. Božja je milost ve¬ 
lika i ne zapušta dobra čovjeka, odgovori župnik. 

— A kako si dospio ovamo? zapita Uskok. 

— E tako po slučaju. Poznavao sam tu stranu od- 
prije. Kod kuće mi je u Ribniku sve pomrlo do brata 
Nikole, s kojim se baš pohvaliti ne mogu. Ban mi do¬ 
zvoli, da ne kmetujem, da služim, gdje hoću. Dodjoh 
amo služit Heningovce po preporuci gospodina podbana 
Ambroza — ima tomu devetnaest godina. Najposlije da- 
doše mi ovo selište i kad mi je tuđe pusto bilo, rekoh 
si: ženi se, Ilija. Skoro se našla i prilika. Po gospodskom 
poslu podjoh jednom do Pišeca u Štajerskoj a u kuću 
nekoga Osvalda, koj je od gospoštine kupovao vino. U 
Osvalda služilo pristalo čeljade — ova moja žena. Pre- 
variše me oči a ja upitah: „Bi 1’ za me, Kato?“ A ona 
svuče Štajersku crnu suknju, obu opanke i navuče ople- 
ćak. Tako se nadjosmo, tako se uzesmo, bilo je tomu 
na poklade devet godina i niesam, duše mi, ni u snu 
požalio, da sam od Štajerke stvorio Hrvaticu. 

— Ta liepo je to i bog vam sreće dao, bog vas 
poživio! dignu Uskok vrč, krasan si čovjek Ilija, i ako 
ti nije žao, izljubimo se junački, budi mi pobratimom*. 

— Hoću Marko! reče Ilija podav mu ruku. 

— U junačko zdravlje, na junačku vjeru, Ilija moj. 
Evo polažem ruku na glavu tvoga sinka i kunem ti se 
bogom i svetim Nikolom, da ću ti biti brat u dobru i 
zlu, brat tvojoj ženi, i tvojoj djeci za otca. Moja de¬ 
snica, tvoja uzdanica, moja junačka vjera, tvoja obrana. 
Provjerim li, ne do bog sreće ni meni ni momu porodu. 
A ti, sveti otče, blagoslovi! 

— Tvrda vjera do boga, odvrati Ilija. 

— Amen, završi župnik blaga lica i blagoslovi star e 
junake a novu braću. 


v. 

Kraj stare varoške kuće a naproti samostanu se¬ 
stara svete Klare stoji dvor knezova Erdoda.. Ovamo 
se dne prvoga kolovoza g. 1564. na brzo doveze ban 
Petar od svoga imanja Želina. Valjda zaprežnim poslom. 
Zlovoljan, složenih s traga ruku, poniknute glave hodi Pe¬ 
tar amo tamo po prostranoj sobi. Jasne, modre mu oči 
gledaju vazda u kamene ploče poda; čas pogladi ru¬ 
kom dugu plavu bradu, čas ju provuče preko kratke 
kose, preko visoka stisnuta čela, koje mu kadšto za- 
drktne. Petar Erdod čovjek je visok, širokih pleća, po¬ 
nešto krupan. Lice mu je nekako malahnulo, požutilo, 
proživio je mnogo svietom. Zamišljen je, neka ga briga 
tare. Ne mari on, da mu je. duga višnjeva surka za- 
prašena, dugmeta od turkiza gdjegdje razkopčana, da 
su mu visoke čizme od surove kože blatne, pače ni ne 
vidi žene, koja, držeć u rukama mužko čedo od jedno 
tri godine, kraj prozora na šarenoj škrinji sjedi. Ženi 
može biti preko dvadeset i sedam godina. Podebelaje, 
puna i crvena, crnokosa, oči su joj ko crne trešnje, al 
ne ima u njih duše. Crte joj niesu fine, čelo ne poka¬ 
zuje uma, ali oko debelih ustnica oko kratkog nosa, 
kaže ti nešta, da je ponosita, pače ohola. Kako i ne bi? 

Banica je, druga žena Petra Erdoda a kći slavnog 
junaka Ivana Alapića, Veliko-kalničkog. Nije umna, al 
možebit nešta lukava kao što sve Evine kćeri. I vidi 
joj se da je banica, velikašica, premda je evo došla s 
puta. Na sebi ima kontuš od crna damaska, komu su 
okrajci ošiveni kunovinom. Izpod kontuša razvija se sa* 
borita suknja od granatna kalmuka, a izpod nje pro¬ 
viruju prebačene dosta velike noge u šiljastih postolah 
od žute kože. Pod vratom je kontuš skopčan sa dvie 
„šmelcovane* ploče od srebra. Na jednoj ploči vidiš pol 
jelena nad pol kotača, grb Erdoda, na drugoj, kako 
gvozdena ruka strši iz krune, pa je sabljom zamahnula 
prema zviezdi — grb Alapića. Mala baršunasta kapa, 
izvezena biserom pokriva joj bujnu kosu. Poniknute glave 
zagledala se banica u svoje čedo, koje se otima mate¬ 
rinskomu naručaju i gladi mu rukom zlatokosu glavicu. 
Milo gleda majka sinčića, malko se nasmieši, tračak 
osjećaja poleti joj licem. Valjda vidi u tom maliću za¬ 
log svoje sreće. U jedan put dignu glavu, pootvori ši¬ 
roka usta i uprv oči u bana, reče mu: 

— Gospodine Petre, druže moj! Šta vam je ? Od 
Želina do Zagreba ne čuh od vas ni rieči, a i sad ho¬ 
date po sobi niem, zamišljen, kao da tuđe ni vašega 
sinka, ni vaše žene ne ima. Šta vam je? 

— Barbaro gospo, odvrati ban pristupiv k njoj i 
pogladiv sinčića, ne pitaj me. Takve brige ne spadaju pod 
žensku kapu, tomu se hoće glave od gvoždja, mužke 
glave. 

— Eto, nastavi Barbara laskavo, tvoja žena ne vriedi 
ništa, luda je, je 1’? Al krivi su ti računi, gospodine 
moj! Ne znaš ti, što je žena. Žensko srdce ne može mirno 
kucati, kad je mužko čelo mrko, žensko oko čita jasno 
u vašoj duši, ako ga i nije sveti duh razsvietio. 

— A što čita tvoje oko? zapita Petar. 

— Da pogodim? 

— Pogodi, banice gospo! nasmija se ban. 

— Vi razmišljate, kakov će novi kralj Makso biti. 

— Onako s daleka. A što dalje? 

— Pa se srdite na Nikolu Zrinjskoga. 

— Ne govori mi o njem, odsječe zlovoljno Petar, 
okrenuv se naglo prema prozora. 

— Eto pogodila sam, reče Barbara živabnije; dš, 
vi se srdite na kneza Nikolu, koj vam je vječna nepri¬ 
lika. I pravo je. Taj lihvar, taj cincar truje vam život. 
Nije li vas prevario, hajdučki prevario ? Snubio je za 
svoga sina Gjuru vašu kćer Anku i u to ime predado- 
* ste mu svoje magjarske gradove. 

— To je splela njegova pokojna žena Kata Fran- 
kopanka i moja pokojna Margarita Tahova, koju je na 
to naučila tetka Jela, sestra Nikolina, a meni je trebalo 
novaca. 

— Pa šta je od toga ženskoga pletiva postalo? 
Tvoja Anka osta na cjedilu, Gjuro uzme njemšku go¬ 
spodičnu Arko, a Nikola nije ti ništa povratio, već za- 
pleo te u parnicu sa Gregorianci. 

— Pustimo to, Baro, odvrati ban, to su stare priče, 
za to me ne boli glava, pa sam se sa Zrinjskim i po¬ 
mirio. 

— Jezikom, al nieste srdcem, primieti ujedljivo ba¬ 
nica; al mene boli glava, mene; jer sam ja, jer su moji 
sinovi Petar i Tomo prikraćeni. Nije li mi lakomi Ni¬ 
kola htio oteti i Cesargrađ, kad si mi ga prije četiri 
godine zapisao? Pa čekaj još koj mjesec, dok Nikola 
oženi gizdava češkinju Evu Rosenbergovu, koja, kako 
vele, ima pražkih groša na vagane. Kako će se istom 
onda razmetati gospodar ozaljski. A niesu li Gregorianci 
i sad na te kivni? 

— Istina je, odvrnu ban, ja knezu Nikoli nikad 
zaboraviti ne ću, da je osramotio moju krv, Bakačevu 
kćer i ne mislim da će se naša dva roda ikada od srdca 

sljubiti, al dosta sam jak spregnuti Gregoriance. Za sve 
to ne tare me briga. Nu mrzim Nikolu, jer mi je svagdje 
na putu a opet se gradi kan da mu ja banom niesam. 
Bio je ban, odreko se banstva, bio kapetan kraljevine, 
odreko se kapetanije. Kralj Ferdinand bojao ga se. Ubio 
je Kacijanera, nije mu ništa bilo, Turci govorili su sami 
kralju, da su ga podmitili. Ja toga ne vjerujem, al se 
nadah, da će mu sbog same sumnje kralj uzkratiti mi* 
lost, al opet mu nije ništa bilo, d& dobio je cielo Me- 
djumurje. Prošlog mjeseca umre Ferdinand, sin mu Makso 
pozva, kako čujem, vieće državnika u Požun, da se do¬ 
govori radi prieteće pogibelji turske. Je li zvao mene, 
bana? Nije. Nikolu je zvao, opet Nikolu, koj je „hra¬ 
bar, slavan i dičan". Taj čovjek radi i ne radi, zavuče 
se na kakov svoj grad, odbija časti, prkosi kralju, pa 
u jedan hip skoči, sips novce, tuče Turke, a sviet ga 
slavi. Nikola vlada se prema kralju kao djevojka, koja 
se nećka i od dragoga skriva, da ljubovnika jače podraži. 
Na putu mi je, velju, potavnjuje me, a ne mogu mu ništa, 
jer je junak, jer je moguć, jer ima uza se silnu stranku. 
Zato ga mrzim.. 

— Pa ne može li se ta stranka razbit? zapita 
Barbara. 

— Težko, možebit! Pokušat ću. 

— Kako? reče banica radoznalo. 

— Nikola povadio se na nože sa svojim svakom 
Tahom. Tahi ima mnogo pristaša ovdje, ima prijatelja 
u kraljevu dvoru; pristat će uz mene, on će mi pomoć. 
Bad njega i dodjoh -- 

— Kad njega? začudi se žena. 

Već je Petar odgovoriti htio, al u jedan put okre¬ 
nuo glavu prema vratima,' iza kojih se čuo glasan go¬ 
vor. Unidje sluga ter mu javi, da gospodin podban i 
neka stara gospođja žele doći pred bana. Smutiv se po¬ 
nešto, odvrati osbiljno: 

— Reci, da ne ću — ne, da ne mogu, da imam pre- 
šna posla — nikako, nikako! 

A1 u taj par otvoriše se za slugom vrata. U sobu 
navali visok, liep starac, ćelav, mrk, duge biele brade, 
osbiljna, ponosita lica. Turnuv slugu na stran, poskoči 
napried, a za njim udje u sobu gospoja Uršula Henin- 
gova, blieda, ljuta, zaplakana lica. Petar tržnu se, 
probliedi. 

— Magnifice domine bane! progovori starac mirno 
i jasno, oprostite, čuo sam da imate posla. A1 prečega 
ne imate neg ovaj, što vam donosim. Sbio se čin ne ču¬ 
ven, razbojstvo. Ban je u našoj domovini za kralja, ban 
mora da čuva pravo u svako doba; za njega ne ima pre¬ 
čega posla. 

Ban stisnu obrve i ošinu došljaka ljutim okom, al 
starac podignu ponosito glavu i gledaše mirno Petra, 
zadjenuv ruke u široki srebrni pojas, koj se je vinuo 
oko crne mu haljine. 

— Šta želite, domine Ambrosi? zapita Petar osbiljno 
starca, dočim je banica plahim okom čas podbana, čas 
njegvu drugaricu gledala. 

— Ja za sebe ništa! odgovori Ambroz Gregorianec. 
Al zamienik sam vaše časti te đovedoh pred vas tu ple¬ 
menitu gospoju, koja mnogo tražiti ima.- 

— Koja sve tražiti ima, zavapi živo Uršula jedva 
đišuć od jara. Sve tražim, bane, jer ništa ne imam. Valjda 
znate, tko sam. 

Petar kimnu glavom i reče u pol glasa: 

— Govorite, gospojo Heningova. 

— Džt, boga mi, hoću planu Uršula podignuv glavu 
i staviv ruku na burna prsa. Ne znam, gdje da počnem, 
šta da govorim. Zmija mi se oko srdca svija, jad i če¬ 
mer steže mi grlo. Oprostite! Grehota je to, sramota 
do boga! Al vi ćete me slušat, je 1’? Vi me morate 
slušat, jer ste ban, jer ste plemić, jer ste čovjek. Vi 

me morate slušat, jer sam žena, udovica, majka — jer 
bih znala biti i lavicom. Čujte me, molim vas i Kad vas 
zaskoči u šumi čovjek, kad vam skine s vrata zlatni la¬ 
nac, reći ćete: Hajduk je, to mu je zanat, uhvatim li 
ga, popet ću ga na vješala. Kad za zime navali na vas 
gladan vuk, reći ćete: Niema je i biesna zvier, to mn 
je narav i probit ćete mu zrnom glavu. Kad vas saleti 
sred polja biesan Turčin, reći ćete: Vrag je to krsta i 
moje slobode; junačkom sabljom skinut ćete mu glavu. 
To je sve naravski, vrlo naravski. A1 šta ćete reći, kad 
kršten čovjek mami tužnu rodbinu Judinim cjelovom, 
kad prvi sudac u državi izhini udovici ugovor, pa ga 
razdere, pogazi i svoj starodavni grb popljuje. Šta? 
Šta ćete reći, kad velikaš sjedobrad, koj uz kralja za¬ 
stavu države nosi, za mrke noći, krišem poput hajduka 
tužnu udovicu, jadnu dječicu iz davne djedovine baci na 
golu zemlju, na tvrdi kamen, bez svega? To nije na¬ 
ravski, to nije čovječji, to je zvjerski, to je djavolski. 
Šta ćete na to, domine bane, šta? 

Petar Erdodi ne reče ništa. 

— Vidim, vi me ne razumiete, nastavi Uršula; go¬ 
vorim ludo, dakako! Jezik se mota, izgubih pamet. Kako 
ne bih? Ta gotovo sam izgubila vjeru u boga. Sabrat ću 
se. Čujte. Tako je. Bator je sa mnom sklopio ugovor, 
to valjda znate? 

— Znam, odvrati ban mirno motreć razjarenu ženu. 

— Po ugovoru pođjoh stanovat u Stubicu, i to 
znate. 

Ban potvrdi, da zna. 

— I eto, što se sbi. Jedno vrieme gospodarilo se 
mirno, kako već ugovorismo. Bijah sretna, da je mir, 
bijah luda, da sam povjerovala. Bit će tomu ćedan dana, 
što sam pošla sa djecom u pohode u Brezovicu. Ondje 
stanuje sa svojom drugom ženom Dorom Mrnjavićevom 
ovaj gospodin Gregorianec, tast moje kćeri. Da se po- 

vratim. Dodjem u Zagreb. Tu doleti mi blied, prestra¬ 
vljen zet Stjepko, pa viknu: „Punice, striela ih božja 
ošinula, oplieniše vas. Čujem, da je Bator potajno pro¬ 
dao Tahu sva imanja i svoj i vaš dio. Onomad uklo- 
niše vaše ljude varkom iz Stubice. Po noći dodjoše ka¬ 
nonik Svesvetički i sudac Mojsija Humski i uvedoše 
Taha u cieli posjed. Vaše stvari pobacaše na polje. 
Nitko nije prosvjedovao. Tahi sjedi u vašoj djedovini. Sve 
to saznah u gradu u kući kneza Konjskoga*. Tako je 
govorio zet Stjepko. Zamračilo mi se. Viknuh: „Zete, po¬ 
ludio si, lažeš!“ Na silu nasmijah se glasno. A1 ne bijaše 
laž, već sve gola istina. Sjedoh na kola, povezoh se 
put Susjeda. Gledam, na tornju vije se zastava ni Ba- 
torova, ni Heningova — crn lav u modrom polju, tk vi 
ju znate, zastavu vašega prvoga tasta. I kad se popeh 
do grada, kad zakucah na vrata, pojavi se na prozoru 
djavo Petar Petričević i viknu: Idite u miru, gospo! Ovo 
je grad milostivog gospodina Ferka Taha, a ja sam 
njegov kaštelan*. Vrata ostaše zatvorena a pod brie- 
gom nadjoh ranjenog si slugu Andriju Horvata, koga je 
Tahi oćerao s grada. Sluga mi potvrdi, što mi Stjepko 
reče. Zakipilo mi je srdce, al šutila sam. Šta će žena 
i tri djevojčice na tvrd grad pun oružnika? Dodjem 
noćju u Stubicu, svoju Stubicu. I opet mi doviknuše s 
grada kroz smieh: Tahov je, a sve moje siromaštvo 
stajalo je pod gradom pod vedrim nebom. Ne imah kuće, 
ne imah zaklona, ne imah ni koliko zadnji moj kmet. Bože! 
Ogriešila sam dušu. Prokleh dan, prokleh noć, prokleh 
sviet, prokleh sve! Oh, ne do bog ni vam ni vašoj djeci 
doživjet, preživjet takovu noć. Mene ne svija svaki vje¬ 
trić. Al ta striela razkopala mi je svu dušu. Gospodin 
Gjuro Raškaj primi me na noć, poslije podjoh k zetu 
si Stjepku u Mokrice, a danas dolazim k vama, domine 
bane, i vapijem u sav glas: Vratite mi otetu djedovinu, 
zaklonite udovicu, obranite sirote, sudite brzo mačem, 

dokažite, da jošte na svietu pravde ima, da lakoma 
zvier ne smie trgat kukavicam iz ustiju svagdanji hlje- 
bac. Bane! U ime ove kraljevine Slavonije obtužujem 
Taha pred vama za razbojnika, dajte mi pravdu, dajte! 

Promuklo grlo izdade ženu. ibrkćuć od glave do 
pete, stišćuć svoje jake ruke na razplamćene grudi, sta¬ 
jaše Uršula pred banom. Lice joj se žarilo, usne dr- 
ktale, oči časomice sievale, a uz nju stajao je kao ka¬ 
men podban Ambroz i reče u kratko: 

— Sve, što je ova plemenita gospoja govorila, živa 
je istina, tako mi poštenja. 

Šuteć gledao je ban u zemlju; napokon progovori: 

— Moguće, vjerujem, da je istina. Gospodin Tahi 
nije radio pametno. Nu, mi hvala bogu imamo u ovoj 
kraljevini sudova i zakona, a sudac za kralja sam ja. 
A1 sad nije sud, i vi, plemenita gospo, morate sve do¬ 
kazat, što evo rekoste. Parnica mora se povesti pra¬ 
vilnim. putem. Vrh toga valja, izpitati, u koliko je knez 
Bator uvriedio pravo u koliko nije. Velim vam i to, da 
judex curiae ne spada pred banski sud. Sve to dakle 
razmotriti valja. 

Uršula uzmaknu dva tri koraka, razvali oči i po¬ 
gleda bana, starac Ambroz pako namršti čelo. 

— Pa to je vaša pravda, to vaš sud? I da sve 
dokažem? Treba li dokazati, da sunce na nebu sjaje. 
U koliko je Bator prava imao? Pitate li vi ubojicu, ko¬ 
liko je prava imao, kad je ubio čovjeka? Redovita par¬ 
nica ! Oh znam, šta će to reći. Poznajem ja puteve vaše 
pravice. Krivi su, dugi su, uzki su, a za svakim kora¬ 
kom zieva propast. Redovita parnica, velite, hrvatski 
bane, treba li razbojniku više od vješala? Redovita vaša 
parnica traje sto godina, pa mogu skapat od gladi, ja 
i moja djeca, zavrisnu Uršula i pokri si rukama suzno 
lice, al vam velim, bane, osovi se naglo, da govorite 
krivo, to niesu rieči hrvatskog bana, već Tahova zeta, 

to nije pravda juriš civilis, to je sila, to je nota infide. 
litatis, to je zločin, koga se i vi činite krivcem- 

— Gospojo Heningova, planu Petar Erdodi i lice 
mu porumeni tamnim žarom, obuzdajte svoj jezik, po¬ 
mislite, da pred vama‘stoji namjestnik kraljev, da ste 
u njem i kralja pohuljili. 

— Ne bojim se vas, bane moj, vrisnu Uršula, di- 
gnuv pest. Zaklanjajte slobodno sebične spletke svoje 
pod plašt kraljevskog veličanstva, ne bojim se vas; ski¬ 
nut ću taj uzvišeni zaklon i potresti ću stupove lažne 
vam pravice, nek se zna, da vam je vagu pravice izjela 
hrdja, da vam je zakone raztočio crv. Vi bijete Turke 
za sveti krst, a krivo ste se kleli, sami ste Turci! Za¬ 
što se mučite? Bane Petre, krivica vaša past će na 
vas, na vašu ženu, na vašu djecu-* 

U taj tren sunu banica pritisnuv jače diete i pro- 
bljednuv u vis. U crnih joj očih zasuklja biesna vatra. 

— Za tu želju usahnuo vam jezik, gospojo He¬ 
ningova! do viknu Uršuli. 

— Dosta, zagrmi Petar stupiv prema Uršuli, ja 
velim, tu nije sud. Podignite tužbu, kako zakon ište. 
Ta advokata imate. Gospodin Ambroz je vješt pravdaš. 

Podbanu zadrktnuše vedje, lice mu porumeni. Mirno 
al glasno reče: 

— Magnifice đomine! Gospoja Heningova je pravo 
govorila. To nije dvojben posjed, to je zločin. Bane! Ne 
kanite li priskočit u pomoć ovoj udovici? 

— Via juriš! odvrati suhoparno ban, to je sve, što 
vam kazat mogu, gospodine advokate! 

Ambrozij tržnu se, nosnice mu se razširiše, usne 
se stisnuše. Časak zašuti, zatim progovori: 

— Magnifice domine bane! Dš,, bit ću joj advoka¬ 
tom, jer vidim da vaša božica pravde hramlje. Ja vam 
to velim, podban to veli. Rodbinska krv zamutila vam 
je oči. Jao si domovini, jao si narodu, gdje se prosta 

varka, ljuto razbojstvo pod sjenku prava skrivati smie. 
Pa bili vi knez Petar Erdodi, pa sipalo vaše žezlo gro* 
move, uhvatit ću ga, slomit ću ga, neka više ne sramoti 
plemstva, nek ova zemlja sto puti sgažena ne bude plie- 
nom gospodske lakomosti. 

— Ha ha! nasmija se, probliediv na smrt, ban, eto 
sa Medvedgrada zavijao je stari vuk, ortak Nikole Zrinj- 
skoga, al neka se čuva taj bivši lukavački kaštelan 
moje gvozdene šake! 

— Dit, reče Ambroz, na ljutu ročištu osvetit će 
stari vuk pogaženu pravicu. 

— Dš, Isusa mi, kriknu Uršula, i Heningova dić 
će se na noge. S bogom! Spremaj se, bane! Moji su 
zubi gvozdeni. 

— S bogom, viknu ban, Petar Erdodi ne boji se 
babjega juriša niti starčeve kletve! Ambroz i Uršula 
pohrliše na dvor, a Petar iznemogo šaptnu Barbari: 

— Evo puška je pukla. Znao sam, da se ta bura 
sprema. Tahi je moj, dokazat ću tim kukavim šljivarom, 
da je Petar Erdodi ban, ma bilo i boja, ma teklo i krvi! 


¥ 1 . 

Jedno dva puškometa za gomjostubičkom crkvom 
prema selu Golubovcu stoji, reć bi uz brieg prislonjena, 
nevelika kuća, ne znaš je li kmetska, je li plemićka. Zidana 
je opekom i pokrivena daščicami. Za njom zeleni se uz 
brdo vinova loza, postrance za grmljem stoji hliev, ham* 
bar i preša, pred njom spušta se lagano brežuljak do 
puta. To neravno dvorište ogradjeno je ljetvami, po ko¬ 
jih se slak vije. Po cjelini zasadjen je gdjegdje suncokret 
i mak, uz kuću penje se brsljan a sred dvorišta razgra* 
nio je star orah svoje grane. Podne je davno minulo, 
sunce je na zapad odskočilo, po dolovih stubičke gore 
navlači se potiho mrak, samo na vršcih igraju jošte zla* 

5 

tolike zrake. Na klupi pod orahom gedi čovjek, teše 
jaram za volove. Sva je prilika, da je kući gospodar, 
al ne znaS, je li kmet, je li slobodnjak. Po odielu, da 
ga sudiš? Težko, tako se ne nose kmetovi. Suknene 
hlače fine su, čizme tanke, svietle i šiljaste, košulja 
biela i vezena, na mrkom prsluku niže se gust red sre¬ 
brnih dugmeta, oko vrata vije se crvena svilena ma¬ 
rama, a na glavi stoji kapa od kunovine. Po stasu i licu 
da ga sudiš? Još teže. Visok je, tielo mu kršno kao 
hrast, mišice od kamena, ramena jednaka, široka, a 
prsa ima za dva čovjeka. Vrat je jak, glava velika, s 
traga poviša. Smedja sjajna kosa razčešljana je niz 
čelo na dvoje, iznad jaka nosa izvija se veliko čelo, s 
dola uzko, s gora šire a po njem idu na šir dvie tri 
crte. Pod čelom teku ravno guste obrve, tamne oči sie- 
vaju čudnovato. U njih čitaš muževna razbora, ženske 
sjete. Lice je čovjeku oširoko, dugoljasto, kod brade za¬ 
okruženo. Čovjek ga je obrio, samo nad ustima staje 
mu podrezani brci. Lice je mirno, na njem ne ima stra¬ 
sti, ni mišica ne će drknuti, kao u čovjeka, koj mnogo 
misli, malo se ljuti, a ničega se ne plaši. Čovjek nije 
biel, nije ni mrk. Radeći uztrajno, gotovo ne mienja licft, 
ni onda kad se tvrdo drvo opire sjekirici. Al ipak ga 
časomice mienja. Reć bi, da o koječem razmišlja. Kad¬ 
što se blago nasmjehne kao žena, kao diete, kadšto mu 
se lice uosbilji, oko smuti, kao kad uman čovjek osjeti 
duboku bol. 1 poče jače tesati, da proćera nevesele misli. 
Je li taj čovjek plemić? Ako i nije, plemenit je svakako. 

U jedan put pusti čovjek sjekiru i pogleda prema 
Stubici, od koje je brzim korakom išao mlad, tanak, crno- 
manjast seljak. Bilo mu je svakako prešno. Unidje u 
dvorište, dodje do gospodara. 

— Hvaljen budi Isus Krst, pozdravi mladić. 

— Na vieke! Gjuro! Šta je? Zašto toli brzo letiš, 
ta jedva dišeš? Jesi li ti k meni dojurio? zapita stariji. 

— Jesam, dragi ujo, odvrati mladić, čekaj, dok mi 
se duša povrati. Da znaš, šta se je sbilo, Prokle. 

— Sjedni Gjuro, saberi se, pa kazuj! 

— Joj, joj, ujače, sam vrag nam je novog gospo¬ 
dara donio. Bogu je plakat. Čuj! Ti znaš onu jadnu 
udovicu Katu Marušićku iz Zaprešića. 

— Znam. 

— Petero nejake djece ima na vratu. Muža su joj 
poderali u vojsku, a ondje ga Turci zaklali. Kini se, 
muči se sirota i svatko ju zna za poštenu dušu. 

— Pak? 

— Pak je došao Tahov sluga, Petar Bošnjak, bog 
ga ubio. Šuškao i šaptao taj antikrst gospodji Tahovoj, 
da Marušićka za staru gospodaricu govori i proti novoj 
gospoštini. Istina, da su gospa Marta i gospodična So- 
fika često zalazile k Marušićki i sto puti nadielile ku¬ 
kavicu, ali da je gospoju Jelenu grdila, nije istina; brine 
se žena zato. Nu laž je kao drač; kamo zrno padne, 
pokriti će drač preko noći polje. I što se sbi? Pomi¬ 
slite, ujače! Gospoja Jela a i taj novi naš gospodar po¬ 
vjeravaše na praznu rieč Petru i zlo po Marušićku. 
Došao Petar i četa takovih hahara, ko što i on, u Za- 
prešić. »Dat ču ti ja gospoju Uršulu, povika kroz smieh 
Petar, vidit ćeš, Jtko je tvoj bog, nekrštena kučko*! i 
lupi sirotu šakom u ledja, da je pala na lice. Razbojnici 
razbili vrata, odnieli žito, hajdinu, kukuruzu, pitana vola, 
što ga je od stare gospoštine dobila. Dh više. Oteli joj 
liep vinograd, razbili kliet, odnieli vino; sirota sjedi na 
kamenu pred kućicom i plače, a i dječica plaču, da ti 
srdce pukne. 

— A je li to istina ? reče ujak Matija Gubec, pro- 
bliediv i skoči, baciv sjekiru, na noge. 

— Tako živa istina, ujače, ko što se ja Gjuro 
Mogaić zovem, tako živa istina, ko što ja ne imam ni 
otca ni majke, komu ste vi, ujače moj, od malih nogu 

hrana i obrana. Bio sam danas u Zaprešiću, vidio sam 
jadnu udovicu i suze su mi došle. Zar ta gospoda ne 
imaju boga? Pitajte samo Zaprešićane Grgu Zdelara, 
Stjepana Jelakovića i starog Matu Jabučića. Ti će vam 
to bolje kazati, ti su sve na svoje oči vidjeli. 

— Na svoje oči vidjeli? upita Gubec žešće, a što 
su svojima rukama radili? 

— Šta će? Mrmljali su dakako, pače i sjatili se. 
A1 kakva hasna? Za kratko dodje u selo četa oružnika 
pod oštrim kopljem. Smjestili se kod sudca. Tu su cielu 
noć pili, sve razbili — i sudac je šutio. Bože moj! Sila! 

Gubec spusti glavu i zatisnu zube u dolnju ustnicu. 

— A takvi crni glasi, ujo, dolaze i od drugih 
strana, prihvati Gjuro. Stari je Tahi bies. Tko ne dodje 
pred zoru na tlaku, batinaju ga pred Susjedom, a za¬ 
kasni li špan za časak kasnije, u klade s njim, gdje se 
čitav dan na suncu pržiti mora. Dk i Mati Mandiću u 
Brdovcu oteli su kuću polje i vinograd, pa ga oćerali 
od grunta kao psa batinami. 

— Oh! uzdahnu Gubec jarostno. 

— Zlo je, ujače, zlo. Pače gospoda se groze, da 
će još gore biti i tko pisne, da će izgubiti glavu. Raz- 
pituju na sve strane pod Susjedom, po Trgovini, Ja- 
kovlju i po drugih selih, tko da je staroj gospoštini vie- 
ran, a na toga da će doći bič. Stari sivobradac Tahi 
je vrag, a i njegova gospoja Jelena je rogata. Siromak 
crkveni kmet na Pušći imao je jedino svinjče, gospoji 
je trebalo pečenke, pa su i zadnje svinjče oćerali na 
Susjed. Najbjesniji pako je mladi gospodin Gavro. Taj 
strielja po kmetskih kravah i konjih iz svoje puške, a 
ima uza se vazda čitavu hrpu pasa, koje huška na se¬ 
ljake. Onomad mal da niesu starog Jurka iz Brdovca 
razderali i bili bi ga, da ih nije moja Jana batinom po 
gubici lupila. 

Gubec stajaše zamišljen skrštenih ruku. Bio se je 

zadubio u težke misli, a u njegovih prsih kan da je 
bjesnio čudan boj. 

— Dh, nastavi mladić nešto plaho, došao sam, ujače, 
i radi sebe, i meni se ne kroji dobro, prem da niesam 
kmet, premda sam slobodnjak. 

— Kakvo zlo, Gjuro? upita Gubec podignuv glavu. 

— Molim vas, ujače, hoćete li već jednom odpre- 
miti moje svatove po Janu? 

— Ne boj se, bit će! ublaži ga Gubec. 

— Ah, dragi ujače, „bit će“ je ciganska rieč. Da 
se ja od Jane ne dam, znate i predobro, a i ona se je 
mojemu srdcu privezala, ni vi nieste protivni. Za nika- 
kovo zlo od mene nieste čuli, ni od nje. Moje gospo¬ 
darstvo nije, hvala bogu, najgore. Sagradio sam si liepu 
komoru. Domari moji na me su kivni i jalni, ne imaju srdca 
za me. I tako sam, bože moj, sam kao što drvo, usred 
ravna polja. Samo da je jednom tomu kraj, jer mi je 
već težko čekat. 

— Eto na dječka, reći će Gubec, težko mu je če¬ 
kat. Viš ga! Gdje ti je brada? Sjedni tu na klup, pa 
me čuj! 

Gjuro sjede zlovoljan a za njim Gubec. Ujak spusti 
glavu, sastavi na koljenih šake, pa će mirno mladiću: 

— Još si golobrad, istina je, al evo si osamnaestu 
godinu prevalio- i ne kapa ti više mlieko s ustiju. Kad 
je tvojoj pokojnoj mami, mojoj sestri, bilo mrieti, 
pozva me k postelji i reče mi: „Brate! Moji računi idu 
na kraj, treba se selit iz ovog svieta. Na prsih kao 
da mi kamen leži, zlo je i prezlo; bogu hvala, kad nije 
drugče. Već te, brate, u ime božje za jedno molim. Za 
menom ostaje jedinac moj Gjuro; otčeve se oči s davna 
stisnule, sad će i materine, ne će biti pazke ni brižnice. 
Ima u kući domara, ima rodbine, nu jer moga sina ide 
po lozi polovica, zlo na njega misle, zlo govore i zlo 
će za njega raditi, bude li prilike. Budi mu ti za otca 

i majku i naša starica majka. Pazite mi na tog đječka, 
jer moje kosti ne bi našle počinka u grobu, da se to 
diete prevrne na zlo. Zakuni mi se, da će to biti tvoja 
briga i tvoje mišljenje, zakuni mi se i mirno ću umrieti. 
Zakleh joj se, čuješ, na smrti joj se zakleh na moju 
dušu, a ona se okrenula i mirno je na vieke zaspala. 
Pa što sam obećao, tvrdo sam držao. Hranio sam te i 
branio od tudjine i rodbine u tvojoj kući. 

— Jeste, ujače, i hvala vam zato. 

— Eto vidiš, Gjuro, da ti hoću dobro. Zato se 
uzdaj u mene. Za tebe vazda mislimo i ja i tvoja baba, 
moja majka. Bio bih te uzeo i u svoju kuću, al si ti 
slobodnjak, ja sam kmet. Mogli bi i tebe pokmetiti. I 
bolje da si na svojoj zemlji, ti rekoh ti, da su tvoji za¬ 
drugari na tvoju djedovinu gladni. Nešta ti se zapušilo 
u glavi — srdcu ti je omilila Jurkova Jana. Siromašna 
je, ništa zato, poštena je i vrieđna. Zadrugari ćeraju te 
za bogatom, ja rekoh: Slobodno idi za Janom, jer neke 
djevojke čuvaju bogatstvo u mošnji, neke u srdcu. Al 
sve na vrieme, sinko moj, vjeruj meni, nije meni zaman 
porasla brada. Rodilja se brzo nadje, al gospodarstvu 
hoće se jaki lakti, da se sljeme ne poruši. Premladi ste, 
djeca ste, ona petnaest ti osamnaest, ona bi jošte mlieko 
pila, a ne da ga drugi od nje piju. Čekajte časak! 

— Eh, dragi ujače, počesa se mladić za uhom, 
znam, da vi mudro govorite, jer vas cieli kraj više nego 
popa i sudca sluša. Ali — hm — ja vam se sve bo¬ 
jim, da bi moglo prekasno biti, što vam se prerano 
čini. Niesam došao, da vam govorim na pamet. Stari go¬ 
spodin Tahi ide za kapetana u Veliku Kanižu; zato vam 
skuplja četu konjanika iz svih krajeva svieta što nov¬ 
cem, što pod „moraš 8 . Nije tomu davno, kako me je 
stari taj vuk srio na putu kraj Jakovlja. Išao sam na 
konju u Zagreb. Tahi zaustaviv me, zapita: „Tko sam 
i što sam 8 , a ja mu rekoh: Gjuro Mogaić, slobodnjak 

iz Stubice. " Na te će on svomu drugaru Petra Petri- 
čeviću: „Taj dječak kano da je stvoren za katanu. Za¬ 
pamti si njegovo ime, Petre!" I ode dalje. Pomislite, kako 
mi je pri duši bilo. Ja bog i duša niesam kukavica, po- 
hrvao bih se, ako uztreba, i o sViećnid s vukom, ali 
sad — bože moj, gdje mi Jana po glavi ide — da sje¬ 
dnem na konja i da ponesem svoju glavu Turčinu na 
pazar. To čovjeka boli. Recite sami. 

— Ne boj se, sinko, odvrati Gubec, ti si slobodnjak 
na svojoj zemlji. Po zakonu te Tahi ne smie uzet u 
svoju četu. 

— Znam za to, odvrati zlovoljno Gjuro, al zakon 
pred Tahom slabo pomaže, kan da i nije za njega pi¬ 
san. Pred nekoliko dana pozva gospodin Tahi sve seo¬ 
ske starješine na grad i zapovjedi im, da kažu njegovu 
pisaru imena svih ne oženjenih kmetskih i slobodnjačkih 
mladića, koji bi dobri bili za konjanike, i kad mu br- 
dovački sudac reče, da slobodnjaci od . starine ne idu u 
taj račun, da on to zna, jer je mnogo puti muškarce 
za vojsku po dimnjacib prebrojio, otresnu se stari Tahi 
na njega veleć: Da su slobodnjaci seljački psi, kao i 
kmeti i da će on sam zakon skrojit, a „stara bena" t. 
j. starješina neka drži jezik za zubi. Vidite, ujače, da 
niesam k vama od zabave došao, jer se bojim da me 
zlo čeka, ta i moje ime je dao naš starješina zapisat i 
poslije mi reče sve, šta je na Susjedu bilo. Ženite me, 
ujače, pa će strahu biti kraj, ak sam i mlad, niesam 
lud, a vi ste pametni pa ćete biti uz nas. Ne bih rad 
tamo u Magjarskoj Turčinu prodavati svoju glavu. 

— Ženi ga, ženi našega Gjurića, ozva se od kuće 
slabašan glas. Na pragu pojavi se seljakinja starica, na- 
grešpana, uvehla lica i biele kose. Držeć se objema ra¬ 
kama za vratnice, kročila je stara Gubčevka lagano 
prema sinu i unuku, te sjede međju njih na klup. Uhva- 
tiv mladića za ruku, reći će sinu: 

— Daj, Mato, ženi ga! I tvoj otac nije stariji buv 
kad me je doveo k ovoj svojoj kući iz Pušće. Jana je 
dobra djevojka, siromašna dakako, al i ja ti niesam ništa 
doniela u kuću. To ti je tako kad se dvoje nadje, 
ne ide uviek sve gladko po računu i navadi. Stara 
je to basna. Šta ćeš, kad nas je bog takovih stvorio. A 
navlaš sada, kad ga hoće siromaka tjerati u Turke. Ne 
daj toga bog! Nikako! 

Gubec skupi obrve, prodje rukom preko glave i 
nešta se zamisli. 

— Dobro je, mamo, reče napokon, neka bude na 
vaše, kad je tolika turska sila. Ja znam, da gospodin 
Tahi ne smie Gjuku po zakonu uzet u vojnike, ali pravo 
je reko dječak, šta je danas zakon? Bič, sablja i vje¬ 
šala. Idem pred staroga Taha. Volio bih izgubiti naj¬ 
ljepšu kravu, al idem, kad sam se Gjurinoj majci za-' 
kleo, premda ni neznam pravo, je li taj stari silnik 
ovdje gospodar nije li. Ne ću mu se molit ni klanjat, 
reći ću samo što je pravo. Sutra ću dakle zagrizti u 
tu kiselu jabuku. Ti, Gjuro, reci domarom, što smo odlu¬ 
čili, i možeš sutra u Brdovac, pa reci Jurku i Jani, neka 
bude na vaše i neka se djevojka pripravi. Je 1’ tako 
dobro, mamo? 

— Jest, sine moj, odvrati stara, radi kako znaš, 
znam da ćeš pametno uradit. 

— Eh hvala vam, hvala, njače dragi, skoči na noge 
mladić. Sad je žalosti kraj! Juh, Jano, Janice dušo! Ako 
bog da brat ćemo do godine zajedno groždje! Od ve¬ 
selja baci mladić šešir u vis, al u taj par začu se od 
Golubovca topot kopjskih kopita. Mato pogleda na onu 
stran i nešta se tržnu, za tim će mladiću: 

— Evo se mrači. Vrati se u selo, Gjuro, i čini, kako 
ti rekoh, a vi draga mamo, zadjite molim vas u kuću, 
skoro ću i ja za vama. 

— Dobro, reče Gjuro veselo, s bogom, ujače, s bo- 

gom babo i laku vam noć. Zatim krenu skačuć prema 
selu, a starica zavlačila se pomalo u kuću. 

Gubec sidje niz brežuljak do ograde. Za dva tri 
časa zaustavi se pred vratima na vrancu konjanik ogr¬ 
nut dugom crnom kabanicom pod crnim, baršunastim 
kalpakom, što ga je bio naherio na uho. Bijaše to kre¬ 
pak, crnook mladić, komu si iz plamena pogleda, iz tvrda 
krupna lica razabirao, da je vražki čovjek. 

— Dobar večer, Mato! viknu došljak, skočiv s konja. 

— Vi zar, milostivi gospodine? zapita u čudu Gubec. 

— D&, ja, odvrati u kratko mladić; čudiš se, kako 
Stjepko Gregorianec k tebi dolazi, je 1’? Otvori vrata, 
da zavedem konja u nutra. Imam ti dvie, tri reći, ra- 
zumieš li na samu. Jesmo li tu sami? 

— Do moje majke ne ima nikoga blizu, odgovori 
Gubec, gledjuć sa strane gospodina, ter otvori vrata 
ograde. Kopjik i konj udjoše u dvorište. Stjepko priveza 
vranca za drvo te sjednu zatim na klup pod orah. 

— Sjedni, Mato, reče razgmuv široku kabanicu, 
pod kojom se vidjela široka sablja a za pojasom dva 
samokresa. Mato sjednu. 

— Ne bih rad, nastavi Stjepko, da me ov^je Ta- 
hovi ljudi vide. Zato i niesam išao preko Susjeda amo, 
već dolazim s druge strane. 

— Što zapovieda vaša milost? upita Gubec. 

— Dodjoh te pitat, je li vam novi gospodar drag? 

— A tko nam je gospodar? 

— Zar .nieste još njegova biča oćutili, reče ujed- 
ljivo Stjepko. 

— Za Taha pitate, odvrati Gubec, dh, ćutimo nje¬ 
gov bič; do krvi.nas je ranio. 

— A vi ćete ga i dalje slušat? 

— Koga da slušamo, tko nam je po pravu go¬ 
spodar? 

— Pa ti ne znaš, čije je pravo? 

— Šta znamo mi? Kmetovi smo. Vaš je zakon, vaš 
je sud. Da vidimo, šta će sud reći. 

— Ne prenavljaj se, Mato, progovori nestrpljivo 
mladi gospodin Gregorianec, nasloniv se laktom na ko¬ 
ljeno i gledajuć u zemljn. Ti niesi kmet ko i drugi, ti 
si pametan čovjek. Sud! Do vraga sud, kad je kriv. 

:— A vi, gospodo, učinite, da bude prav. 

— To i hoćemo. Ti si ovdašnji čovjek, a to zna 
ovuda svako diete, da je Stubica pravo pravcato ima¬ 
nje moje punice. 

— Znam, da je bilo. 

— I da jest pred bogom i svietom. Znaš i to, da 
joj ga je Tahi oteo po razbojnički. 

— Znam, da nije čist posao bio, jer je došao po 
noći, a nije po bielom danu. 

— Dobro. Je 1’ vas moja punica mučila, jesmo li 
vas mi, njeni zetovi, gazili? 

— Nieste. 

— Eto vidiš, Mato, a što biva sad, reci sam? Reci 
sam. Tahi vas guli i dere, otimlje vam blago, zemlje, 
a sad će vaše sinove ćerat na Turke za vojnike, čuo 
sam sve. Je li vam to pravo? 

— Nije, odvrati mirno Gubec. 

— Pa vi šutite? 

— Šta ćemo? kažite vi, zapita Gubec i pogleda 
mirno velikaša. 

— Tražite si pravicu! 

— Tko će nam ju dati? Zašto vi sve to ne kažete 
banu, sudu? 

— To smo učinili. A1 je slab to liek. 

— Kakov je to ban, koj ne mari za pravicu? Kad 
vi, gospoda ne možete, kako ćemo mi seljaci. 

— Lako. Vas je mnogo. Imate šaka, kosa, pušaka. 
Udrite! 

— A vi ćete se izmiriti s Tahom i vješati nas. 

— Kunem ti se živim bogom, ne ćemo. Ne dola* 
zim ja sam za sebe, za svoju punicu. I moj otac, pod- 
ban, tako misli. 

— I vaš otac? Čast i poštenje njemu. Pravedan 
gospodin, naš čovjek. 

— Vidiš, da dodjoh po pravu. 

— Nu recite mi, milostivi gospodine, šta je to, ban 
veli ovako, podban onako, tko veli pravo? 

— Ban je Tahu zet 

— Istina je, pravo rekoste, nasmjehnu se Gubec 
gorko.. I gospoda kadšto postrance idu. Znadu to naša 
ledja i mnogo mi je puti već krv zakipila, jer mi se¬ 
ljaci opet niesmo niema živina. Nu zašto Rte upravo 
k meni, k Matiji Gubcu došli, milostivi gospodine? 

— Još pitaš? To ti bolje znaš. Kmet si, ali po svem 
kraju slušaju te seljaci bolje nego špana i kaštelana, 
nego samog zemaljskog gospodina. Što ti rekneš, ono 
će biti. Kad se seljaci povade, dodju k tebi na sud, jer 
si pametan, jer više znaš, nego li ostali sviet. I niesu 
li se pri tebi već potužili? 

— Jesu. 

— Pamti, da ti je stara gospoština milostiva bila, 
da su te pazili kao čovjeka. 

— Što da učinim? upita seljak dignuv se. 

— Reci rieč svomu kumu Iliji i ljudem po drugih 
selih. Tahi će za koji dan u Kanižu sa svojom četom. 
Grad će biti prazan, jer šta i broji pri tom Tahova 
žena. Ne dajte se, bog vam je dao mišice i sve će dobro 
biti. 

— Sve će ko i prije biti. Čujte me, milostivi go¬ 
spodine, imao sam rođjaka župnika. Pri njem sam za 
mladosti služio. Umro je prerano; da nije, nosio bih 
možda i ja crnu halju. Ono malo, što znam, nančiO 
sam od toga poštenog starca. Imaj pameti, imaj srdca, 
znao mi je starac reći, i bog te ostaviti ne će. A1 jedno 

bez dragoga ne donosi sreće, a posao ti ne će valjati, 
ako bude previše pameti ili previše srdca. Jednaka je 
vaga najbolja. Taj čovjek me je naučio i čitati. Pisati 
žalibože ne umiem. Kad starac umre — bio je siromah 
— ne osta mi od njega nego jedincata stara knjiga — 
sveto pismo. Tu sam kpjigu često — često čitao za 
dugih zimskih večeri, pak mi je lako bilo pri duši. I 
opet ju čitam. Što se ondje piše, posve je drugče, 
nego što u svietu biva. 

— A šta mi tu prodiku govoriš ? reče zlovoljno 
Stjepko, u čudu gledjuć seljaka. 

— Čekajte, milosti vaša, i saznat ćete, zašto. Knjiga 
veli, da svi ljudi dolaze od Adama i Eve, dakle pleme¬ 
niti i kmetovi, da su si svi ljudi braća, dakle mi i vi, 
jednaka krv. I kad je Adamov sin ubio brata si, pro¬ 
kleo ga je bog, a nije U reko naš spasitelj, neka čovjek 
čovjeka ljubi kao sebe, nije li reko, da će visoki biti 
poniženi, a nizki povišeni? Kad mi je poslije razum 
puko, dosjetih se, da sam i ja Adamovo diete i da mi 
je rod toli star kao svakoga kneza, samo što knez na 
koži napisano ima, kako mu se stariji zvahu a mi kmeti 
ne imamo. Gledao sam poslije u sviet, vidio sam kako 
plemeniti brat kmetskoga brata ubija i do krvi muči, 
pa si rekoh: To nije pravo, bog govori drugčije; sviet 
na hero stoji. I doći će božji sud, pa će sve izravnati. 

— Što to govoriš? izvali Stjepko oči na Gubca, 
skočiv na noge. 

— Ja vam to velim, reče seljak mirno, da znate, 
kako Matija Gubec misli. Što hoćete vi, gospodo, od nas, 
što radite od nas ? Zašto nam ne date, da budemo bar 
na polak ljudi, kad vaša pisma kažu, da ste vi bolji, a 
mi gori. Samo kad naše pomoći treba, kad treba krvi 
i novca od Hrvata seljaka, onda je dobar — inače je 
kmet, inače smet Dodjoste, da i opet našu pomoć po¬ 
tražite, velikaš snubi proti velikašu seljaka — za vaše 

pravo. I ja mrzim Taha, nastavi Gubec moklim glasom 
i oko mu planu, mrzim ga, jer sebe bogom, nas psetom 
cieni. Nu ako za vašu pravdu prolievamo krv, kakvo 
ćemo pravo mi dobiti, mi ljudi torbaši pod darovcem? 

—■ Evo ti vjere moje, prihvati Stjepko s nekim po- 
čitanjem gledjuć seljaka, koj je ponosito bio podigo 
glavu, kad gospoja punica dodje na Susjed, bit ćeš slo¬ 
bodan, bit ćeš slobodnjak. 

— Hvala gospodine, nasmjehnu se seljak, mislite 
li vi, da za svoju pomoć plaću ištem? Varate se. Šta 
ja? Ja sam sam, i ostat ću sam, al kad gledam kako 
sirotinja po kraju plače i uzdiše, zaboli me srdce. 

— Čuj, Gubče, kunem ti se, ako nam se povrati 
naše imanje, da ćemo vas paziti, da vas nikad ostaviti 
ne ćemo. 

— Vi se kunete? zapita seljak velikaša oštro. 

— Živim bogom i spasenjem! odvrati mladić. 

— Pustite tri, četiri dana, da stvar premislim, pa 
onda poslat ću po koga vašega čovjeka, da mu reknem, 
šta će biti. 

— Dobro! Pošalji po Stjepana špana ili po Ivana 
Sabova, koji u Brdovcu živu, odkako ih Tahi s grada 
proćera. Za tri dana? 

— Za tri dana, odvrati seljak, a sad laku noć, 
vaša milosti! 

— Laka ti noć, odvrati Stjepko, pođav kmetu ruka 
i ode. Za kratko čulo se po noćnoj tišini, kako konj 
prema Golubovcu leti, kako se topot sve više medju 
bregovi gubi AI Gubec jošte je dugo sjedio pod orahom, 
upiruć glavu u dlan, tražeć sred mrkle noći buduće dane. 
Dok je Mato tako razmišljao, stupao je hrlo od Stubice 
k Susjedu pristar čovjek Andro Mogaić, domar i stric 
Gjurin, te podje još iste noći na grad pred gospodara. 

* 

* 

Kad je drugog jutra oko devete ure Matija Gubec 
došao do Ivanca kraj ceste, reče mu znanac, da je 
Gjuro Mogaić već prije dobre pol ure ovuda prošao i 
krenuo na krapinski most, a kad je došao u selo pod 
Susjed, imao je šta vidjeti. Bilo je huke i buke. Oko 
drvenih stupova stajalo je dosta privezanih konja, na 
putu i po kućah vikala čudnovata čeljad — Magjari, 
Štajerci, Slavonci, Posavci sve pod kalpakom u modrih 
dolamah — lica čudnovata, vragolika, četa, kao da su 
ju vrane iz sveg svieta sniele bile u to pitomo selo. 
Jela Filipčićka, koja seje baš od kuće odpravila bila, do¬ 
kaza putem Gubcu, da su to kanižki konjanici gospodina 
Taha, prava napast, jer po cielom selu da već ne ima 
ni guske ni kokoši a djevojke i mlade žene da ne smiju 
pred kućni prag; ona da je hvala bogu stara i da se 
ne ima tih pasoglavaca bojati. Na sreću, reče, da će taj 
.smet sa gospodarom za tri, četiri dana krenuti u Ma- 
gjarsku, al da će prije toga dosta plača biti, jer će 
Tahi pod silu iz svih sela ne oženjene mužkarce trpat u 
konjanike i neka se bog smiluje siromašnim majkam. 
Gubca je pri tom nešta zazeblo, nu ne mareć dalje za 
bučne konjanike, reče staroj Jeli »S bogom" i krenu 
uzbrdo na grad. Vanjska vrata bijahu širom otvorena; 
kmetovi, sluge, častnici i vojnici prolažahu ovuda vičuć 
i čevrljajuć, Gubec je dakle bez zapreke doći mogao u 
prvo dvorište. Nedaleko od vrata nasljanjao se ledjima 
na zid malen debeo čovjek u mrkoj haljini, nabubrena 
lica, uzvinutih crnih brkova i malena šiljasta nosa, te 
je nepomično gledao, što po dvorištu biva. 

— Čujete li, dragi čovječe, progovori Gubec, pri- 
bliživ se slugi. 

— A? viknu ovaj, omjeriv seljaka od glave do 
pete. 

— Gdje je milostivi gospodin Tahi? zapita Gubec. 

— Evo ga n&! viknu opet sluga, pokazav prstom 

na starca sred dvorišta i poče dalje buljiti u sviet. 
Gubec pogleda, kamo mu sluga reče. 

Sred prvoga gradskoga dvorišta stajaše pristar čovjek 
srednjeg stasa, kratkih noguh, kratkih ruku al neobično 
jak. Medju visokima ramenima sjedila mu krupna, ši¬ 
ljasta glava; nad uzltim visokim čelom uzvijala se duga 
biela i vunasta kosa. Lice bijaše mu crveno, surovo, nos 
tubast, nosnice široke, usne debele, brada i brkovi dugi, 
bieli. Izpod jakih poput metlice, bielih obrva škiljila do 
dva malena siva oka, žacava, al vazda ponešla pritvorena. 
Preko čela vukla se crvena brazgotina, a od nosnice k 
ustima protezale se dvie crte, te se na tom obrazu 
vazda javljao zlorad posmjeh. Nh lice bješnjakovo, da će 
i vraga zadaviti. To je bio Ferko Tahi, barun od Stet- 
tenberga. Desnu ruku bio je zadio u razkopčanu ze¬ 
lenu surku, lievom te s traga držao bič, a noge, odje¬ 
vene kožnatimi hlačami i obuvene visokimi čižmami raz- 
krečio široko te gledao kako crnokos vragoljast mladić, 
u modro sukno odjeven, psujuć i kunuć kroti biesna 
konja. Mladića gledala je s prozora nutmjeg grada i 
druga osoba — vremešna gospoja, bjeloputna, cmooka, 
vranokosa, kojoj si na finom nosu, na uzvinutih ustnicah 
vidio trag Zrinjskova plemena i oholost. Gospoja u 
svietloj zelenoj halji pod bielom kapom bijaše sudeć po 
licu svakako majka mladićeva. Dk, gospoja bijaše Jelena 
Zrinjska udata Tahovka, a mladić sin joj Gavro više 
dječak nego mladić, više vražić nego gospodičić. Podalje 
od gospodara stajaše više seljaka odkrivene glave, sta¬ 
jaše i seljakinja držeć nejako diete i plačuć gorko. 

— No Gavro, de Gavro! Poklopi ga; zažvali ga! 
vikaše hrapavim grlom Tahi, ne mareć za seoski sviet. 
Konjić bielac bijaše biesan, turske pasmiue. Kao bies 
propinjo se, stao na zadnje noge i streso grivu, al mla¬ 
dić stisnu stegna, privinu se korgu uz vrat i priliepi se 
na nj kao čičak, kao zmija. 

— Tako valja, viknu otac, pa ošinu i konja i sina 
bičem. 

— Tako valja, viknu i gospoja Jelena s prozora, 
eh drž ga, drž, ne daj se! 

— To je tvoj konj ? okrenu se Tahi seljaku, koj 
je blizu stajao i plaho gledao, šta tu biva. 

— Jest, vaša milosti, odgovori seljak. 

— A odkud tebi takov konj? 

— Ta turski je, oteo sam ga Turčinu, milosti vaša 
u zadnjem ratu. 

— Šta će tebi toli plemenit konj? zapita Tahi, to 
nije za mužadiju. Evo sam milostiv. Na tom ću konju 
ja u Kanižu. Ta bolji je nego Mrkač Nikole, svaka 
moga. Razumieš li, taj konj je moj. 

— Ali, milosti vaša, odvrati žalostno bivši konjik 
banovac. 

— Id otale, viknu Tahi, hvali boga, da si živ. 
Put pod noge! Jadni seljak poniknu nikom, svrnu još 
jedanput okom na liepog konjića i ode poniknute glave. 
Sad mu se približi žena s djetetom — Milosti vaša, pro¬ 
govori jedva od plača. 

— Ded, Gavro, još jednom poćeraj ga preko dvo¬ 
rišta, viknu Tahi kao da ne čuje žene. 

Mladić poleti ko biesan a žena opetova: 

— Milosti vaša. 

— Što je? Tko si? upita Tahi. 

— Ja sam Marušićka iz Zaprešića. 

— Pak? 

— Vaše sluge oteše mi sve moje siromaštvo. 

— Imaš manje brige, nasmija se Tahi. Udri Gavro! 

— Ali ja sara gladna, gola i bosa, sve je moje bilo. 

— Tvoje? Što tvoje? Ništa nije tvoje. A sad znam! 
Traži si pitanog vola od gospoje Uršule. 

U taj par zaleti se Gavro prema mjestu, gdje je 
žena stajala i mal ju ne obori s djetetom, al iznenada 

priskoči Gubec, uhvati konja za uzde, a žena odvuče 
se plačuć. Konj stade, stari se Tahi zapanji i pogleda 
seljaka- 

— Tko si ti? upita Tahi. 

— Matija Gubec, odgovori seljak mirno, al odvažno. 

Gospodar strignu okom po Gubcu. 

— Gubec? Gubec? zapita. Ta dh! Ti si iz gornje 
Stubice, je 1’? 

— Jesam, vaša milosti! 

— Onaj krivi prorok, onaj seljački bog, primjeti 
porugljivo gospodar, moj kmet. 

— Kmet gospoštine stubičke, odvrati Gubec mirno. 

— Šta tražiš, riedki goste, kakovu milost? zapita 
Tahi, ohol si, čujem, još te niesam vidio. 

— Ne dodjoh tražiti milosti, nastavi seljak, već 
pravo. 

— Kmet pravo? začudi se Tahi. 

— Dk, milosti vaša, dočuo sam, da vaša milost upi¬ 
suje naše mladiće u konjanike. 

— Dh, pa šta onda. 

— Čujem, da je upisan i Andro Mogaić iz Stubice 
sin moje sestre. 

— A dš! Mogaić! Jest! dosjeti se Tahi. 

— Ali Gjuro je slobodnjak, reče Gubec, on nije 
vezan ići nego u bansku vojsku, pa se sada ženi. 

- Što sve to tebe košta? 

— Ja sam mu ujak, mjesto otca i majke! Na 
brigi mi je, pa dodjoh sjetit vaše gospodstvo. 

— Što slobodnjak! otresnu se Tahi, briga mene, 
sa mnom će u katane. Ne smie se ženit. Sad znaš. 
Mora sa mnom. Nevaljalac je, buni kuću. 

— Slobodan je čovjek, odvrati Gubec mirno, ne mora 
u vojsku, može se ženit. 

— Ferko! zakriešti s prozora gospoja Jelena, pa 
ti sve to mirno slušaš. 

— Dh nemora! planu Tahi i dignu bič, d&, nemora, 
seljačka psino, i zamahnu na Gubca. 

— Stante gospodine, odvrati seljak i pogledav 
Taha osbiljno podignu ruku. „Mene nije udarila nego 
turska sablja u službi kraljevoj. Gospodaru susjedgrad- 
skomu klonu ruka. Zažmiri i ošinu okom seljaka, a 
ovaj će: 

— Recite mi, milostivi gospodine, što kanite s 
Gjurom ? 

— To ćeš za malo vidjet, huljo, al medjutim velim, 
čuvaj svoj pasji jezik, ne izlazi iz kuće, jer ću te inače, 
na samu nedjelju pred stubičkom crkvom dati upregnuti 
pod jaram, kriknu Tahi i podje brzim korakom prema 
nutrnjemu gradu. Al seljak stisnn zube, stisnu šake, 
pogleda prema visokoj gradini i šapnu: 

— I ti ćeš za malo vidjet, krvopija! zatim podje 
hrlo niz brdo u selo. 


VII. 

Visoko je lebdio mjesec nad Brdovcem, a lišće 
' stojeć nepomično, ljeskalo se od mjesečine poput srebra; 
ni duše niesi čuo, u prozorih sela bijaše svuda tamno, 
samo iz jedne kolibe titrala je luč. Za ogradom te ko¬ 
libe stajaše Jana, a pred njom mladi Gjuro Mogaić. 
Djevojka prislanjala se laktima na ogradu, a lice okre¬ 
nula prema mjesecu. Tamne su joj oči čudnovato plam- 
tile, sve u nebo gledale, a lice joj se smiešilo, kan da 
mlada o raju sanja. Gjuro se prislonio uz stup i gledao 
mladu, pa se je nije nagledati mogao. 

— Jano, reče mladić mekim glasom, je 1’ ti pravo, 
da je tako došlo? 

— I još pitaš, Gjuro, odvrati smiešeći se mlada. 
Znala sam i vjerovala, da me prevariti ne ćeš, jer si 
poštena duša, ali niesam ni sanjala, da ću toli brzo; 

tvojom biti. čisto me je strah i gotovo ne vjerujem toj 
brzoj sreći. 

— Zar te je mene strah? zapita mladić. 

— Vidiš ga! Misliš, da te se bojim, A j&! Ja se 
nijedne muške glave ne bojim. I zašto? A1 nekako mi 
se glava zavrtila, kad si mi ono reko, da te' hoće odvest 
na Turke i onda da ćemo se za kratko vjenčati. Nie- 
sam znala, bi li plakala, bi li se smijala. Čisto mi se 
mieša. 

— Ne boj se, Jano, i ta će glavobolja proći, a za 
koj dan vidit ćeš, da je sbilja istina. 

— Gle, nastavi djevojka kroz šalu, prevario si me l 
Kakva je to, bože moj, neprilika. 

— Kakva neprilika? začudi se Gjuro. 

— Eh, ja sam ti marljiva prelja, i dosta sam, 
hvala bogu, naprela, ah malo je toga satkano a još 
manje sašiveno. Gotovo me je sram! 

— Zato si ne tari glave, Jano, biti će i poslije kada. 

— Dk poslije, al što će tvoji domari reći, kako će 
rubeninu na prste brojiti i pri svakoj žlici nabacit mi, 
da sam prazna došla pod krov. Al niesam boga mi ja 
kriva. Ja sam hćela sve liepo priredit i bilo bi gotovo, 
da mi tata nije govorio: Ne kvari si u noć oči; ti ne znaš 
kolik je to dar od boga, a na svatbu možeš čekat i do 
trećih konopalja. — I ja sam nekako tako mislila i dosta 
se plakala, pak n& sad mi je pala svatba pred noge a 
klupka još mi vise u zapećku. Čisto mi je žao. 

— Zar ti je žao za mene poći? 

— Idi, nasrdi se djevojka malko i lupnu vjerenika 
dlanom po plećih, kakve su to mrzke šale? Nije li te 
boga strah, da svaku rieč izvrćeš na zlo? Znaš li ti, 
da mi je žao poći za te, ne bih ni išla. Ali me boli, da 
ću ti takova u kuću doći. Ako sam sirota, niesam pro- 
sjakinja. 

— Viš, viš, kako je taj lončić prekipio, nasmjehnu 

* 

se Gjuro i uhvativ djevojku za oba ramenar, pogleda 
joj veselo u lice. „Eh Jano, dušo, ne motaj sada te prelje. 
Samo da si moja i moja. Za drugo me nije briga. Pa 
neka tko pisne na te, slomit ću mu kosti. 

Djevojka se lagacko izvinu izpod njegovih ruku i 
uzmaknu dva koraka, a on će dalje: 

— Bogme se od jutra nabrbljasmo, gledaj gdje je 
mjesec, a gdje Stubica. Sad sbilja valja poći. 

— E pa š bogom, srdce moje, i sretno pošo, pak 
se čuvaj! reče djevojka nježno. 

— S bogom Jano, laku noć! odzdravi mladić pru- 
živ joj ruku, koju ona plaho poniknute glave prihvati 
i potiho šapnu: 

— Laku noć, Gjuro! 

Tako se razstaše mladi. Djevojka povrati se pola¬ 
gano preko vrta u kuću, a mladić zagrabi brže pri sjaj¬ 
noj mjesečini put sela Zaprešića, od Zaprešića do kra¬ 
pinskog mosta i dalje preko Krapine pod brdom do 
Ivanca i da će krenuti k Bistri. Srdce mu bijaše veselo, 
noge lagane, noć jasna, a vruća mu krvca nije ni ćutila 
noćnoga hlada. Sve je mirno, tiho bilo, po pustom svietu, 
niesi čuo ni cvrkuta ni kapljice, šuma, grmlje, kuće, 
sve kan da se je crnim kamenom stvorilo. Za selom Ivan¬ 
cem ide put pod hriegom, a šuma se spušta do ce¬ 
ste. Na daleko pružio se put čisto biel od mjesečine, 
ni crne piknje nije bilo vidjeti na njem. U jedan put 
kan da je nešta iza grma šušnulo. Gjuro stane. Nagnuv 
glavu prisluškivao je časak. Ništa, ni daha. Podje dalje. 
A1 čuj! I opet nešta, kao mrmor čovječjeg glasa. Mla¬ 
dića sgrabi nešta za srdce. Stisnuv drenovaču jače, poče 
polaganije koracati, gotovo je čuo, kako mu srdce kuca. 
Ali skoro skoči mu od stida krv u lica. Nakašljav se, 
stupao je brže, jače i poče u pol glasa pjevati pje¬ 
smicu. Sad je minuo kraj velika grma, koj se je sagibao 
na cestu. Mladić podje dva koraka, al u jedan put ne- 

šta zažvižnu. Prije nego će krenuti glavom, zamrači mu 
se pred očima i netko ga trgnu, da je poledjice pao 
na zemlju. Oćuti da mu je netko bacio sukno preko 
glave i zatim ga povalio. Prestravljen poče otimati se 
nogama i rukama. Badava. U skrajnoj jarosti razabra, 
da tu ima više ljudi. Jake mu šake svezaše konopcem 
ruke, noge i omotaše sukno jače oko glave, da nije mo¬ 
gao ni vidjeti, ni čuti, ni vikati, samo se čulo izpod po¬ 
krova muklo ručanje. Ne vidjeni napadači naprtiše sve¬ 
zanog mladića na konja i brzim kasom letiše uz brdo 
niz brdo. Za kratko išlo se uz brieg; Gjuro razabra, da 
su se velika vrata otvorila, da su konji unišli. Skinuše 
ga s konja, ponesoše ga nekamo dalje. Napokon oćuti, 
kako ga posadiše na tvrdu zemlju te razvezaše ncge. 
Sad mu skinu nepoznata ruka suknenu koprenu. Pred 
očima mu zaigra plamen baklje, koju je povisoko držao 
mrkoputan, crnobrad momak pod gvozdenom kacigom. 
Zatim se obazre. Ležao je na goloj zemlji u podzemnoj 
nizkoj komori od kamena bez prozoia. Uz njega stajahu 
dva čovjeka modro na vojničku odjevena, jedan riđj su- 
honja kudrave brade, a drugi debeljak srednjeg stasa, 
dugih crnih brkova. Ti su ga ljudi valjda uhvatili bili. 
Mladić zastenja: 

— Pustite me, razbojnici, pustite me. Šta hoćete 
od mene? Šta sam vam učinio ? Ako boga znate, riešite 
mi ruke. Pustite me, razbojnici! 

— Šuti, kujo! kriknu debeli vojnik i lupi mladića 
konopcem preko glave, da mu je potekla krv. Svezani 
slobodnjak da pobjesni. Kao mahnit skoči na noge, al 
u isti čas gurnu ga riđji oružnik držkom koplja u prsa, 
i mladić sruši se škripeć zubi u kut. Sad se otvoriše 
malena vratašca, kroz koja se protisnu debela glava ši¬ 
ljasta nosa i uzvinutih brkova, glava Petra Bošnjaka. 

— Imate li ptića? zapita Bošnjak. 

— Imamo, Petre, imamo, nasmija se ridji oružnik 

pokazav prstom na Gjuru, pred Bistrom udje nam taj 
mladi piškor u mrežu, pa se praćka ko i vrag, kad ga 
zaturaš u svetu vodu. 

— Ne prieči se, golube moj, prihvati Bošnjak uje- 
dljivo, veseli se pače. Ej divna li katane od tebe. Ala 
će se milostivi gospodin Tahi veselit, da si se upisao u 
njegovu vojsku. 

Mladiću nadimahu se prsa silovito. 

— Šuti, zlotvore! kriknu Gjuro, ja ne idem u Ta- 
hovu vojsku, ja sam slobodnjak, tužiti ću ga kralju. 

— Tuži, tuži, golube moj, nastavi Petar, al evo na 
žalost ova tvoja komorica ne ima prozora, pa te kralj 
ne će čuti. Znam, što te peče, ženit se hoće mladiću. 

— Jano moja, Jano! zajeca mladić sdvojno. 

— Čekaj, dalje će Bošnjak, još si mlad. Za pet 
šest godina, kad se povratiš, imat će ptica više perja, 
imat ćeš kada ženit se, ako ti Turci ne odpuhnu glave. 
Ajde, momci, idemo, a ti, slobodnjače moj, laku, sladku noć! 

Vojnici izidjoše za Petrom, koj zaključa vrata a 
Gjuro osta sam na goloj zemlji u mračnoj tamnici Fra¬ 
nje Taha na Susjedgradu. Muklo jecajuć od sdvojnosti 
prisloni vruću glavu na hladni kamen, da ne poludi, mo¬ 
leći, da mu bog sačuva zdravu pamet za osvetu. 

VDL 

Glasan plač tužnih majka razliegao se po selih, 
gorke suze kvasile su grudu hrvatskih seljaka. Na konopcu 
ćerala je surova četa Tahovih oružnika u vojnike mla¬ 
diće kmetske i slobodnjačke. Sto puti izvinu se kletva 
iz seljačke grudi prema visokim kulam Susjeda. Za 
Gjuru Mogaiča ne pitahu krvnici, al je pitao Gubec, al 
je pitala Jana. Badava, nigdje ne ima traga ni glasa 
Gjuri. U noći je otišo iz Brdovca a nije stigao u Stu- 
bicu. Ne ima ga, kan da ga je vjetar odnio. 

Gubec stajaše sred svoga dvorišta, rakama podbo- 
čiv se gledao je mrko u zemlju. 

— Dh, šaptaše u pol glasa, reko mi je: „To ćeš 
za malo vidjeti, 8 i ja mu odgovorih: „I ti ćeš za malo 
vidjeti." Dk, dk, to su Takovi nokti. 

Pred Gubcem plakala je stojeć Jana, a na klupi 
pod orahom sjeđjaše poniknute glave Jurko. Jana sti- 
šćuć si rukama srdce stenjala je u sav glas, guste suze 
kapale joj iz nabreklih očiju niz lica. Napokon kleknu, 
posegnu sdvojno za Gubčevima koljenima te zavrisnu, 
uhvativ se rukom za glavu: 

— Zaklinjem vas živim bogom, zaklinjem vas krvi 
Isusovom, pomozite, kume Mato, ako vi ne pomognete, 
ne će ni andjeli nebeski. 

— Umiri se, Jano, reče Gubec položiv ruku na 
glavu biedne mladice i velika suza izvi mu se na oko, 
pokušat ću još jednu. 

I dragi put podje Mato na Susjed a s njim i br- 
dovački župnik Ivan Babić. Na gradu, pod gradom vr- 
vili konjanici, još ove noći imao je gospodin Tahi kre¬ 
nut s četom u Magjarsku. Gospodar Susjedgradski pusti 
ih preda se. Ponajprije govorio mu je Gubec, a poslije 
pop, neka za ime božje pusti Gjuru. A Tahi odgovori 
mirno: 

— Čudim vam se, da Gjuru od mene tražite, prije 
bi ga mogao ja od vas tražiti i pitati, gdje je. Bio sam 
se, Mato, na te čitavo razljutio, al se predomislih. Istina 
je, Gjuro je slobodnjak; ne treba mi ga. U mojem ga 
gradu ne ima. Nek se slobodno ženi. S bogom! 

Kmet i pop povratiše se tužne duše u Brdovac. 
Nije li slhgo taj gospodin, pitaše se seljak. Jest, bez 
sumnje. Tada prodje kraj njih mladi Andrija Horvat, 
oćerani sluga gospoje Heningove. 

— Andro! zovnu ga Gubec, hodi amo, imam ti 
reći rieč. Ove noći poći će Tahi sa četom u Magjarsku. 

— Pak? zapita Andro. 

— Poteci, što te noge nose, do Susjeda. Zavući se 
u šumu nad cestom, kuda vojska iz sela proći mora. 

— Čemu to? 

— Hoćeš li se osvetiti Tabu? zapita Gubec. 

— I sto puti, planu Andro. 

— Dobro; ući ni kako ti rekoh i kad bude vojska 
prolazila, zavikni iz šume, što ti grlo dade, ove rieči: 
„Gjuro Mogaiću, Jana te zove.® Dobro pa/i, hoće li se 
tko ozvati. Razpitaj se, koliko je oružnika ostalo na 
gradu. Pa onda vrati se što brže amo i potraži me u 
kući Ilije Gregorića. 

Andro zinu i gledaše časak u čudu Gubca, zatim 
zažmirnu, kimnu glavom i poleti putem prema Zapre- 
šiću, Gubec pako oprosti se sa župnikom i podje u kuću 
svoga kuma Ilije. 

Lagano tecijahu noćne ure, a potiho govoreć sje- 
djahu za stolom Mato i Ilija. Djeca bješe odavna legla. 
Već bje i jedna luč dogorjela, a Kata zataknu drugu 
na stup taruć si snene oči. U jedan put zalaja pas, se¬ 
ljaci digoše glavu i odmah zatim kucnu netko na pro¬ 
zor. Kata otvori i sobu udje Andro zaprašen, usopljen 
i pusti se kao kamen na klup uzdahnuv: Ah! taruć si 
rukavom znoj sa čela. 

— Govori! viknu Mato dignuv se na pol za stolom. 

— Vina dajte! promuca Andro, posegnu za vrčem 
i potegnu do dna, hvala bogu, te sam ovdje. Dakle čuj! 
Dodjoh do Ivanca. Ondje ostavih cestu, zakrenuh uz brieg. 
Na pol brda vuko sam se uz cestu kroz šipak i grm i 
trn. Gledajte, ruke su mi čisto krvave. Kraj crkvice 
svetoga Martina spustih se u klanac a poslije se uzpeh 
na drugi brieg uprav nad cestom u Zagreb. Dosta je 
strm a šuma gusta. Na drugoj strani na briegu stajao 
je Susjedgrađ sa svietlimi prozori, kao crn rogat mačak 
sa vatrenima'očima. U selu dolje gorile su vatre, a oko 

njih miešali se vojnici na konjih. Čuo sam dobro, kako 
se tu vikalo i klelo, kako sablje zvekeću. Popeli se na 
star, debeo grabar. Tu sam medju granami ležao po¬ 
trbuške kao mačka, kad vreba na vrabca. U jedanput 
zatrubi s grada trublja, a za njom deset trubalja 
u selu. Konjanici skupili se u redove, sablje i koplje 
ljeskalo se o mjesečini. Vrata grada otvoriše se, a iz 
grada izidje povorka. Ponajprije konjik krupan pod ve¬ 
likim kalpakom. Vidio sam samo njegov crn oris na 
obronku brda. To je Tabi bio, bog ga ubio! Za njim 
drugi konjanici pod oružjem, al bilo je i pješaka bez 
oružja, koje .su konjanici na konopcu pred sobom ćerali. 
To su naši dječaci, koje je Tahi na silu povuko u voj¬ 
sku. Uh! grlo mi gori. Dajte mi vina! 

, — Pij, pa kazuj dalje, zaviknu Gubec izvaliv oči 

na Andriju. 

— Sad, nastavi Andro, okriepiv se i cmoknuv je¬ 
zikom, krenu sva četa i Tahi cestom put Zagreba. Već 
je gotovo četa poda mnom bila. Ja stisni glavu medju 
grabrove grane, pa zatuli u sviet: „Gjuro Mogaiću, zove 
te Jana!“ Al u taj par ozva se iz čete bolan glas: „Jano, 
moja Jano!* i jedan iz medju pješaka sruši se na ze¬ 
mlju. 

— Ha, lupi Gubec biesno šakom u stol, to je 
Gjuro, moj Gjuro. 

— Ne znam tko je, odvrati Andrija, al vidio sam, 
kako su toga čovjeka pobrali i na konja naprtili. Dvo¬ 
jica, trojica izbaciše puške na moju stranu. Zrna hvala 
bogu oćutio niesam, samo sam čuo kako hitac medju bre- 
govi odjekuje. Četa podje dalje i sve se umiri. Tad si- 
djoh u selo i ondje mi reče Filipčić, da u gradu ima 
do šestdeset oružnika sa puškami i dosta lumbarda. 
Pa onda — evo me kod vas. Je li to ta tvoja osveta, 
Gubče?! 

— Jesi li čuo, kume Ilija, viknu Gubec sgrčiv šake 

na stolu, to je moj Gjuro bio, moj Gjuro. Kao pseto od- 
vukoše ga razbojnici. A krvnik Tahi reče, da ga ne ima 
na gradu, velikaš je to reko, plemić je sl&gao!“ Ilija 
Gregorić odvrati mirno: 

— Ne žesti se, kume Matija. Sad znamo sigurno, šta 
e, i što raditi valja. 

— DA, odvrati osbiljno, u ime boga radimo. Andro, 
reci Ivanu Sabovu, nek dodje sutra k meni u Stubicu. 
Ti Ilija znaš svoje ljude, zadji u Zaprešić, Stupnik, Ste- 
njevec, Trgovinu, ja ću ondje za gorom radit, a ti An¬ 
dro poći ćeš u Mokrice, pa reci gospodinu Stjepanu, da 
je za osam dana mlad mjesec, a o mladju da će se dići 
kuka i motika. 

Tako naredi Gubec, Ilija i Andro pristaše uz njega, 
kuma pako Kata povedši kuma Gubca do sjenika, po¬ 
želi mu „Laku noć.“ 

* 

* * 

Osam dana je minulo. Tahi je valjda u Magjarskoj. 
Krajina je mirna, nigdje ne ima od seljaka protivštine, 
nigdje prigovora. Sve se radi kao obično, sve šuti kao 
niemo. „Psi postaše janjci! 8 reče kroz šalu Petar Bo¬ 
šnjak Petru Petričeviću, kaštelanu susjedskomu. Došla je 
noć, dodje i na nebo mladj. Selo pod Susjedom bijaše 
ko mrtvo, sve je spavalo- A i na gradu sve je usnulo 
bilo — izim tornjara i gospoje Jelene. Tahova druga¬ 
rica sjedjaše u malenoj, modrimi tapetami obloženoj sobi 
za velikim stolom. Na stolu gorila je svjetiljka, kojoj je 
slabo svjetlilo drktalo u sumračnoj sobi i čudno igralo 
na starinskoj slici Dore Arlandove. 

Odjevena dugom bielom haljom, pod širokom ka¬ 
pom sjedjaše blieda gospoja Jelena, upiruć svoju glavu 
u lakat. Crne su joj oči bludile po vješto slikanoj knjizi, 
koja je pred njom ležala. Molila je večernju molitvu 
sred te noćne tišine. U jedan hip puče lumbarda. Go- 

spoja prenu se, probliedi, skoči na noge. Sad puče druga, 
treća lumbarda. Iz sela zazvoni zvonce svetoga Martina, 
Jelena stade drktati, a sad se čuo krio, zveket Prestra¬ 
vljena poleti Jelena k prozoru i otvori ga žestoko. 

— Jao! zavrisnu. Užasnu sliku ožari mjesec. Cielo 
.susjedsko brdo bijaše osuto kopljem, kosami, puškami. 
Vika, cika, urlanje razliegalo se tamnom noći. U to pro¬ 
vali u sobu na pol obučen sin joj Gavro. 

— Majko! za vapi sdvojno, propali smo. Seljaci 
udariše na grad. . 

— Neka~ udare, viknu Jelena biesno i oči joj za- 
plamtiše, branit ćemo se. 

— Zaludu, odvrati mladić, već sieku sjekirami grad¬ 
ska vrata, penju se po ljestvah uza zid. 

— Nek sipaju vatru iz lumbarda na psine, kriknu 
Jelena. 

— Badava. Ta Petričević to čini, a i Petar. Zrno 
leti u jato, deset ih se svali, a stotina udari na novo. 

Jače zacinka zvono, jače zaurla svjetina; sad pu¬ 
caju male puške, samo po kad što lumbarda; sad nešta 
-tresnu i do neba gramu urnebes. Razvaljena su vrata, 
mahnita struja seljačtva provali poput bujice u grad. 
Blied, krvav doleti Petričević u sobu. 

— Spasite se, viknu, milostiva gospo, ako boga 
znate. Seljaci poklaše nam oružnike. Ivan Gušić vodi 
mužadiju. Petar Bošnjak je ranjen, vodji oružnika Bar- 
takoviću odrubiše kosom glavu, na tornju vije se zas¬ 
tava Uršule Heningove. Spasite se! 

— Ne ću, odvrati drkćuć od ljutine al ponosito 
Jelena, neka dodju! Ti sine, i vi Petričeviću, vi 
ostante tuj! 

Sve slabiji bijaše zveket, zvonce umuknu, kadgodj 
puknu puška, kadgodj začu se krič, al svuda je ljudstvo 
žamorilo poput mora. čopor se primaknu bliže, vrata se 
otvore, unidje velik oružnik držeć sjekiru, i okrenu se 

proti biesnoj rulji, koja u sobu provaliti hćede. Biesno 
mahaše oružnik sjekirom oko sebe. Jedan, dva, dese 
seljaka pade od njegova udarca, ali puče samokres i 
krvav, mrtav sruši se viemi oružnik pred noge Jele- 
nine, koja se je strepeć rukama hvatala zida. 

— Propao Tahi, propala Tahovka! grmilo je po ho- 
dnicih grada, a u nutra navali razjarena četa seljaka. 

— Stante: kriknu jak glas. Seljaci se smiriše. U 
sobu stupi crn, razžaren, gologlav s krvavom sabljom u 
ruci gospodin Stjepko Gregorjanec, a uz njega sva raz- 
plamćena gospoja Uršula. Bliede joj se oči kriesile, lica 
joj gorila a usne joj se stiskale. 

— Gospojo Jeleno Tahova, prihvati žestoko Stjepko, 
obrisav krvavu sablju kabanicom, dovedosmo u ovaj 
grad pravu gospodaricu Uršulu Heningovu. Vaše go- 
spodstyo je minulo. 

— D&, ohola Zrinjska kćeri! viknu Uršula, sgazili 
smo glavu djavolskoj zmiji. Ti otčinski dvori opet su 
moji. Zdravo da si Doro Arlandova, okrenu se prema 
slici, vidiš li sada, da priča laže. A vi, dobri ljudi, do- 
viknu seljakom, uzmite, grabite, ja ne ću ni mrve toga 
krvničkoga blaga! 

Jelena stvori se kamenom, samo oko plamćaše joj 
plamenom bjesnoće. 

— Gospodjo, reče Stjepko, pravi gospodari dodjoše, 
krivim valja se selit. Petričević neka slobodno i vas i 
vaše sinove povede u Zagreb, jer je već i Stubica naša. 
U selu vas čekaju kola. 

Jelena podignu glavu i reče mirno: 

— Gospojo Uršulo! Razbojnice! Ne zaboravih vam 
toga do groba. Ne laže priča o Dori. Pamtite si moju 
rieč: Zub za zub, krv za krv do zadnje kapi! 

Uhvativ sina za ruku ostavi Jelena sa kaštelanom 
grad, gdje su pod zidinami seljaci urlajuć dielili bogat- 

stvo Tahovo, i kad je ponižena gospa već podaleko od¬ 
makla bila od Susjeda, čula se jošte kroz noć vika: 

— Propao Tahi! 

IX. 

U Mokricah bijaše danas vrlo veselo. Gospodin pod- 
ban slavio je svoj rodjen dan u kolu rodbine i prijate¬ 
lja, hrvatskih velikaša i plemića. Tu bijaše mu sin 
Stjepko, živ goropadnik sa svojom ženom, nježnom, crno- 
okom Martom, tu i drugi sin Baltazar, slabio i mlitav, 
tu druga mu žena Dora Mrnjavićeva. I gospodja He- 
ningova dodje sa Susjed grada, gdje je sama boravila, 
dočim su joj ne udate kćeri, liepa djevica Sofija i dvie 
djevojčice Anastazija i Kata rad veće sigurnosti u to 
burno vrieme živile kod gospodina Stjepka Gregorianca 
u Mokricah. Ali bilo je i dalekih gosti; čak iz Zagorja 
prispješe na veselje Martine sestre, ohola i silovita Anka 
sa mužem si Mihajlom Konjskim od Konjščine, bogata 
Kunigunda i zakoniti joj drug Mato ’Kerečenj iz Tur- 
ništa. Povrh toga i strana gospoda, braća Mihajlo i Luka 
Sekel iz Ormužda, Gašo Družković i Frane Mrnjavič, 
podžupani slavne županye zagrebačke, Mijo Vurnović, 
osbiljan Turopoljac, junački plemić Tomo Milić, Mihajlo 
župnik od Svete Nedjelje, otac Didak, gvardijan samo¬ 
borskih fratara i više svjetske i duhovne gospode — 
al za čudo sami Hrvati. Otac se je Didak, sjedeć za 
objedom kraj gospodina Konjskoga, tomu nemalo čudio. 

— Kako je to, egregie domine, zapita gvardijan su¬ 
sjeda si, da nam se danas kranjska gospoda iznevjeriše? 
Mokrice stoje na kranjskoj zemlji i gospodi od Kostaj- 
nevice, Turnograda i Krškoga upravo pred nosom. Ne 
vidim tu ni Joška ni Vuka Turna, ni Valvazor&, ni Auer- 
sperga, ni Lamberga. Inače ta gospoda rado amo zalaze, 
navlastito kapetan Uskoka, Joško Turn, komu je zele¬ 
nika gospodina Ambroza osobito mila. Kako je to? 

— Niesmo ih ni pozvali, odvrati gospodin Konjski; 
radi se o domaćem, o hrvatskom poslu, a pri tom ne 
imaju kranjski susjedi šta radit. Molim vas, častni otče, 
ta to su i onako sami Niemci. 

Gvardijan kimnu glavom i ne smjede dalje pitat 
za taj nejasni posao, već je dalje glodao hatak mastne 
purice. 

Obilna gostba primaknu se kraju. Uz gromko kli¬ 
canje „Vivat dominus Ambrosius!“ zazveknuše još je¬ 
dnom pune čaše, društvo se dignu, gvardijan izmoli mo- 
l'lvicu, a gosti razilazili se smijuć i šaleć se dugimi 
hodnici, prostranim dvorištem i hladovitim perivojem 
mokričkog grada. I gospodinu Ambrozu prohćelo se ne¬ 
što svježa zraka te zato sidje niz široke kamene stube 
u dvorište, gdje se je cielo klupko plemenitih gospodja 
pustilo bilo u živo čevrljanje, a medju njima i Marta 
Gregorijančeva. 

— Gospo snaho, viknu podban opaziv Martu, do¬ 
bro da se na te namjerih. Pusti ženske priče, dodji za 
mnom, imam ti dvie tri pametne reći. Ajđmo ovamo, 
na staro moje mjesto u hlad. 

— Po vašoj zapovjedi, gospodine taste, pokloni se 
Marta ponizno i podje za Ambrozom. 

Na jednoj strani gradskog dvorišta razapinjao se 
ogroman bršljan uz zid sve do drugoga sprata oplićući 
tamnim lišćem i stupove svedenih triemova. Pod hla¬ 
dom bršljana stajahu stol i tri sjedala od kamena. Tu 
je gospodin podban za danje sparine rado sjedio, amo 
sjede i sad a do njega i gospoja Marta. Ambroz nasloni 
se jednim laktom na stol, prebaci noge, prodje sa pet 
prsti kroz siedu bradu, pa će Marti: 

— Vidiš li, snaho draga, onog bliedog cmookog mla¬ 
dića, koj eno do stuba šuteć medju plemići stoji, i malo 
mari za vinske dosjetke častnoga gvardijana, već sve 
postrance gleda, kako djevojčice po dvorištu skaču? 

— Tomu Milića mislite, gospodine taste? 

— D&, snaho mila! Kako ti se svidja mladić? Nije 
li liep junak? 

— Jest, odvrati Marta. 

— I valjan je. 

— Hvale ga, gospodine taste, ja bar niesam zle 
rieči na njega čula. 

— I vriedan je hvale. Ti me, vidim, nekako čudno 
gledaš, kako te evo za liepa mladića izpitujem, ti si misliš, 
šta taj Milić mene košta; ja sam već odniela svoj dio. 
Nu pitam te, jer si pametna i premda si ženska glava, 
lakše je tebi govoriti, nego tvomu mužu, momu Stjepku, 
koj je vazda ko nabita puška. Ti mi budi na pomoći. 

— Zapoviedajte, gospodine taste moj i otče moj, na- 
smjehnu se Marta. 

— Pa dobro. Tomo je sin moga pokojnog prijate¬ 
lja Ivana. Milići su dobra kuća, stara hrvatska krv i 
poštene duše. Niesu doduše velikaši, samo su šljivari, 
al dobri gospodari, vrli junaci, pobožni ljudi, nigdje im 
ne ima prigovora. K tomu su im gospoda Zrinjska ve¬ 
liki prijatelji i zaštitnici. Ja i Tomin otac pobratismo 
se za mlada. Kad se oženih sa svojom prvom ženom, 
Veronikom Stubičkom — bog joj dao duši lako — bio 
mi je Ivan vjenčani kum; obojica služasmo gospodu 
Zrinjsku, obojica bijasmo skromni plemići. Kad sam ono 
Zrinjski kaštelan bio u Lukavcu, sgodi mi se velika ne¬ 
prilika. Bilo je nesreće, a ja se posve iztrošio. Odakle 
novaca ? Potužim se pobratimu. A on ? Založi jedno svoje 
imanje, donese mi dvie vrećice žutih cekina i dade mi 
ih bez zaloga, bez kamata na poštenu bradu. Izbavi me. 
Eto, nije li to pošten čovjek bio? Pomože me bog. Po- 
stah bogataš, postah velikaš, odplatih cekine — al ostah 
dužnik, jer, reci sama, takovo se pošteno srdce ne na¬ 
plaćuje zlatom. Nije bilo prilike, da mu se odužim. Ivan 
umre, a postavi mene jedincu za štitnika. Sveta je to 

i presveta dužnost. Ne bih mogao mirno u grob, da se 
ne riešim duga, da ne usrećim štićenika. Tomo se vrgo 
u otca. Poštenjak, kremenjak, vriedan da bude sretan. 
A gdje raste sreća, pitam ja? Zar po naših sborovih i 
sudovih, gdje se gospoda čupaju kao psi za kost ? Zar 
po krvavom razbojištu, gdje nosiš glavu u torbi ? Slava 
cvate ondje, dh, al slava nije sreća. Jedini perivoj sreće, 
draga snaho, jest krov, pod kojim te čeka vierna žena; 
tvoja kuća ka i božja crkva, a žena joj andjeo čuvar, 
ako nota bene nije vrag, ako je namjera dobra. Na žen¬ 
skom srdcu minu sve brige i jadi, dh, i kroz ženine 
suze sieva ti raj božji. Zato i ćeram mužku mladež 
pod vaš sladki jaram, čim se pomole brci, neka ne živu 
kao pusti Cigani. Bome sam i Stjepka. Ti znaš, kakov 
je to tresisviet i da mu kadšto ženska uzica ne škodi. 
Dobro sam, hvala bogu, pogodio, jer ste vi Heningovice 
dobre djevojke. Eto tu je kraju konac. Pogadjaš li snaho? 

— Niesu mi vaše rieči posve jasne, dragi otče. 

— Al ti nešta blisiče, je 1’ ? Čekaj, da ti posvietlim. 
Bi 1’ ti Tomu za svaka? 

— Zar sa Sofikom, zapita u čudu Marta. 

— Da s kim? Vi zrele poudale ste se, a Stazika 
i Katica jedva su skočile iz kolievke. 

— Al kako se namjeriste na Sofiku ? 

— Tako, kako se Sofika na Tomu namjerila. 

— Ne razumiem vas, gospodine taste. 

— Oj mudra Marto? Gdje ti je pamet, gdje su ti 
oči? D& sbilja! Ti si udata, ti si majka, oslabio ti je 
očinji vid. Tomo bi zaklao turskoga cara, al od ženske 
suknje plaši se kao miš od mačka. 1 ako ga što uhvati, 
pregrizo bi si prije jezik, neg će komu i pisnuti. Samo 
meni kazuje sve ko i popu na izpoviedi. I reče mi sve. 
Joj, joj! da ti je čuti bilo tu litaniju. Spopalo ga kao 
vrućica, no baš sam mu se čitavo nasmijao u mlade 
brkove. Tomo dolazi često u ove dvore, ovdje je i Sofija 

a ti znaš kako to biva, kad se mužko i žensko na sred 
puta sretnu, a oboje kad je mlado i ludo. Kremen 
i ociel, snaho moja! Kako ne će iskre biti? On dakako 
nije pisnuo, ni ona, al mi veli Tomo, da ga je nekako 
čudno pogledala i brzo okom od njega svrnula, mu¬ 
čala, žarila se i koješta bez smisla govorila. Kad je 
tako, Tomo, rekoh mu, sbila se nesreća, jer ste oboje 
poludili i samo pop može vam pamet izliečiti. Počeo 
sam i ja iz prikrajka motriti Sofiku. Snaho moja, vje¬ 
ruj mi, sestra ti je ribica koja na udici skače, pa se ve¬ 
seli, da ju je ribar ulovio. Vidiš, draga Marto, kad sam 
to dvoje mladih zateko, čisto mi se srdce smijalo, ter 
si rekoh: Ako bog da, imati će tu pop posla i ne ću 
mirovati, dok ih ne spravimo pod jedan krov. Beci ti, 
Marto, kako ti se svidja Milić, bi li ga hćela za 
svaka! 

— Ja bih za sebe, odvrati Marta, od srdca rado, 
gospodine taste, jer koga vi zagovarate, mora u istinu 
zlata vriedan biti. Navlaš ako Sofika uz njega pristaje. 
Srdim se na nevaljanku, inače mi svaku najmanju po¬ 
vjeruje, al o tom poslu nije mi baš ni cigle prišaptnula, 
sjećam se pače, kako se je Miliću dva, tri puta živo 
narugala. 

— Eto ni! nasmija se Ambroz od srdca, to je prava 
ženska politika, pa da nije istina, da je Eva u raju od 
zmije jabuku primila. Takve ste sve. 

Marta porumeni malko, zatim nastavi: 

— Nu ima tu velika neprilika. 

— Kakva, za boga? 

s — Ne znam šta će mi na to reći gospodja majka. 
Ta vi ju najbolje poznajete, gospodine taste. Vrlo je 
gospodska. Nije okrutna, al do kraja ponosita, ne će nego 
velikaškog ili bogataškog sina za zeta. To sam sto puti 
od nje čula. A i tvrde je volje, ne bi popustila, da se 
gora na nju sruši. K tomu ju jari i moja sestra Anka, 

7 

koja se je uz gospodina Konjskoga prevmuia u veliku 
velikašicu. Toga se bojim. 

— Ne boj se, kćeri moja, umiri Ambroz snahu, te 
dvie ženske uzimljem na svoj račun. Doćerao sam za 
svoga vieka po koju vragometnu pravdu, bome ću i te 
dvie žene pokrstit. Velikaš! Vidiš. Ludosti! Pa šta su 
bili Heningovci, šta Gregorianci? Šljivari, snaho, mali' 
plemići, pa se božjom pomoći poslije do magnatstva po¬ 
peli. A to će moći i Tomo. Boljar je onaj komu je srdce i 
poštenje bolje, a pravi velikaš onaj, koj je po sebi a ne po 
sisi velik postao. Ti, snaho, pozovi najprije preda se Sofiku 
i zaviri joj ljudski u*srdce. Nemoj okolišati, već ju pograbi 
pravo, zdravo za dušu. Ako se je mala sbilja opekla, 
a ti natukni onako s daleka materi. Ti to znaš pa ćeš 
gospoju Uršulu lakše predobiti svojom mudrijom nego 
li Anka svojom gospoštinom. Znam, da tebi više vje¬ 
ruje. Tako radi, to je moja želja, a bog mi je svjedok, 
da tvojoj sestri dobro želim. Hoćeš li Marto? zapita 
Ambroz dignuv se i pogladi Martu po licu. 

— Hoću, gospodine taste, vaša želja mi je zakon. 
Znam da se prava sreća samo na srdcu graditi može, 
a ljubav da je od boga. Skupit ću svu svoju silu, da 
izadje po vašoj volji. 

— Hvala ti dobra dušo, reče starac poljubiv snahu si 
u čelo, bog blagoslovio tebe i tvoj porod. Sad idem 
medju gospodu, jer imamo još važna dogovora, a ti radi 
kako znaš. 

Podban krenu ravno put kola gospode, koja su sred 
dvorišta vrlo živahno razgovarala. 

— Gospodo i braćo, reče, vrieme je da se dogo¬ 
vorimo prije večere. Zato vas molim, da podjete sa 
mnom u gornje stanove grada, a vi mladići imate kad 
poveseliti se sa ženskim svietom. Doći će doba, te će 
briga za državu i na vaša ledja pasti. 

Starija gospoda a i sinovi podjoše za podbanom uz 

stube, mladići pako razletiše se po perivoju. Marta se 
ogleda, al u dvorištu ne bje već Milića, ne bje ni dje¬ 
vojaka. Mlada gospoja izidje dakle iz grada, da potraži 
mladju si sestru u velikom perivoju. Tražila je amo, 
tamo pod velikim drvećem, pod sjenom ogromnih jela i 
smreka, za cvatućim grmljem, al nigdje Sofiki traga. 
Kadšto bi ju čevrljajuć zaustavile gospoje, što no obi- 
lažahu po vrtu ter se smijahu veselim šalam otca Di- 
daka. Napokon — bilo je dobrano pod večer — dodje 
đokraj perivoja, gdje se spušta vrt prema cesti. Dočuv 
s daleka nešta glasniji govor a i Sofijin glas, zavuče se 
za grabrovu sjenku, odakle je nevidjena sve razabrati 
mogla. Pred sjenkom stajaše Sofija, skrštenih ruku po- 
niknute glave, mladica nježna, puna lica, kojoj se je zla- 
tolika kosa razplivala na ramena svjetlomodre haljine. 
U crnih joj očih drhtaše suza, a drobne rumene usne 
bila je skupila u sladogorak smieb. Uz nju opazi Marta 
mladoga Milića, gdje Sofiji ponizno govori, a pred njom 
plakaše šuteć Jana, kći sliepca Jurka iz Brdovca. Milić 
progovori: 

— Oprostite mi gospodično, te vas ovdje zaustavih. 
Kad se gospoda spremahu na dogovor, sidjoh s grada 
na cestu. Tu sretnem ovu djevojku suznih očiju, kako 
obilazi i sve plaho u grad gleda. Po odielu razabrah, da 
je Hrvatica i zapitah ju, što li ovdje traži. Odvrnu mi, 
da traži vas, al se boji ući u grad, gdje je danas mnogo 
gospode. Ponudih joj se, da ću ju dovest k vam i evo je i 

— I hvala vam zato, bilo vam za dušu, mladi 
gospodine, progovori kroz suze Jana, sad se već ne 
plašim, sad sam kod [svoje sest — kod gospodične 
Sofije. 

— Kod sestrice svoje, dš, draga Jano, reče plem- 
Mnja mekim glasom pruživ seljakinji ruku. Dobro mi 
došla i sreću našla. Dugo se ne vidjesmo, sirotice moja. 

Vidiš, zli ljudi ne dadu, da mirno stanujem s gospojom 

* 

majkom na Susjedu, pa moram ovdje biti kod sestre si 
Marte. Govori, Janice, zašto me tražiš, kakva te sreća 
amo nosi? 

— Ah nije sreća, zavrti seljakinja glavom, velika, 
velika nesreća. 

— Nesreća? Za boga! Kakova nesreća sirotice 
moja, upita živo Sofija, pristupi k Jani i stavi joj ruku 
na rame. 

— Pa vi nieste ništa čuli, ništa? pogleda ju selja¬ 
kinja plaho. 

— Ništa, dušo, govori! , 

Jana poniknuv nikom, ne reče ništa. Lice joj po- 
rumeni, guste suze joj navrviše na oči, a drkćućom ru¬ 
kom gladeć pregaču zirnu na Milića. 

— Govori, ponovi Sofija, ne boj se, ovo je dobar 
gospodin. 

Jana dignu oči i pogleda Sofiju pogledom žalobitim, 
kao da joj srdce puca. 

— Reći ću vam gospodično, progovori kroz plač, 
moram, zato sam i došla. Imala sam se udat- 

— Udat? Za koga? 

— Za Gjuru Mogaića slobodnjaka iz Stubice. 

— Pak? 

— Pak — pak — oh — sve je propalo. Gospodin 
Tahi ga je odvuko po noći u soldate. Ne ima ga, ne 
ima od njega glasa. Možda su ga ranili, možda je, bože 
moj, mrtav, mrtav, i djevojka pokriv si rukama^ lice 
udari u glasan plač. 

— A je 1’ ti mladić drag? 

— Da 1’ mi je drag ? Oh! Poslije boga najdraži 
na svietu. Vi toga ne znate, vaše si srdce još nije našlo 
dragoga - 

Sofija lagano zadrkta i porumeni. 

— Toga ne zna nitko, komu se nije zadjelo u srdce. 
Ni ja niesam znala; sve sam mislila, da se ljudi žene 

od navade. Ali sad, kad sam ga izgubila, sad znam, 
kako ti je, kad je možka glava tvomu srdcu prirasla, 
da ne možeš ni jesti, ni piti, ni radit, ni spavat, ni boga 
molit a da na njega ne pomisliš. Bože, bože! Što li sam 
kukavna sgriešila, da je baš mene snašla na oči moje 
sreće tolika nesreća. Oh sestrice moja, jecaše Jana za- 
boraviv se posve i uhvativ svojima Solinu ruku, ako 
boga znaš, pomozi! Sestra si mi po mlieku, gospod¬ 
ska kći. Tražila sam te na Susjedu — al vas, pleme¬ 
nita gospodično, nenadjoh. E vašoj materi ne smjedoh 
.poći, jer je gospoja oštra, a ja sirota. Ne imam nikoga 
od gospodskog roda, do li vas. Evo dodjoh ovamo. Za- 
klinjem te, oslobodi mi ga. Učini to onomu mlieku za 
ljubav, što si ga pila. Pomozi, jer će me inače izjesti 
žalost. Kad jednom i tvoje srdce osjeti, šta je srdcu 
drago, znati ćeš cieniti, koliko mi je duša jadna i če¬ 
merna. 

Plačuć spusti Jana glavu na "Soline grudi, a ova 
privinu ju k sebi. Suza sinu u oku mlade plemkinje i 
gladeć rukom Janino čelo uze ju tješiti: 

— Ne plači, sestrice, smiri se! Mogu si misliti, da 
ti se ljuto trnje u srdce zabolo, da te duša boli. Težko 
je, kad se gubi milovanje. Al što mogu, uradit ću. Do- 
dji, podjimo na grad. Govorit ću gospodinu podbanu, on 
će nabolje pomoći. Je 1’, da može, gospodine Miliću? 
okrenu se prema mladićn, koj je tronutim srdcem sav 
taj prizor gledao. 

— Može, gospodično, odvrati plemić, i mora. Ja- 
ninu vjereniku je krivo učinjeno. A vjerujte, poštenja 
mi da ću se i ja za tu sirotu pobrinuti. 

— Hvala vam, gospodine Miliću, reče djevojka, a 
iz suznih joj očiju sinu sva milota djevičanske duše. 

— Ja ne primam te hvale, gospodično, odvrati mla¬ 
dić plaho; nesreća je u svietu, da narav radja takovih 
nakaza, ko što je Tahi, nakaza, kojim je tudja nesreća 

najveća radost A1 je sreća, da ima poštenih srdaca 
koja ciene svojom dužnosti, da tudje jade izlieče služeć 
samo božjemu zakonu, zakonu ljubavi. Ostajte zdravo, go¬ 
spodično ! 

— Nećete li s nama u grad? zapita bojažljivo 
Sofija. 

— Ne mogu, odvrati mladić, dolje u selu čeka me 
šluga sa konjem. Sjutra zorom moram osvanuti u Za¬ 
grebu, a imam još štošta uredit na svome imanju. 

— Pa sbogom, gospodine Tomo, reče mlada pridu- 
šenim glasom i poda oklievajuć mladiću ruku. Tomo ju 
prihvati — prvi put u svom životu. Zadrkta, kao da 
ga je dirnula munja. Silovita uzavri mu krv, srsi mu 
prodjoše tielom. Tu stajaše nepomičan, kan da su mu 
noge zakopane u zemlju, a stojeć gledao je u te dje¬ 
vojačke oči, stojeć stiskivaše ovu malu, meku ručicu, 
kan da rukama drži zapis svoga spasenja. 

Mala je ruka đrktala, drktalaje i Sofija poniknute, 
odvrnute glave. Očima joj sinu neko neobično, otajstveno 
svjetlo, kao zviezda danica posije tamne magle, licem 
joj zarudi žar poput proljetne ruže, a ustnice pomicahu 
se, kan da šapću molitvu gospodnju. 

— S bogom! šapnu djevojka i ne ode. 

— S bogom! iztisnu mladić. 

Polagano pridignu djevojka oko, ženica joj bijesnu 
čudno, obrazom joj munu u jedan mah radost i žalost, 
tiho, tihano reče: 

— S bogom! Dodjite skoro, dodjite — sutra! Pa iz- 
trgnu ruku, uhvati Janu i pobrza hrlo prema gradu. 
Sviet se je pred njom miešao, nebo i zemlja se splinuše 
i kroz plač zajeca Jani: 

— Sestrice, ćutim, ćutim, koliko si nesretna. 

Upravo hćede zaokrenuti u drvored, al pred nju 
stupi iznenada gospoja Marta. Djevojka tržnu se i po- 
niknu. 

— Odakle ti, sestro? zapita Marta, već te dugo 
tražim po vrtu. 

— Ja sam — odvrati Sofija smetena, — evo do¬ 
vela Janu — sirotu- 

— Jano, reče Marta, podjider dalje prema gradu, 
sad ćemo za tobom. 

Kada je seljanka podaleko odmakla bila, zapita 
Marta ozbiljno: 

— Sofijo! Šta je s tobom? 

— Ni — ni — šta, zapenta Sofija. A1 Marta na¬ 
stavi oštro i kratko: 

— Ti ljubiš mladoga Milića, je 1’? 

Nu Sofija ne reče ništa, razkriliv ruke baci se se¬ 
stri na grudi i zastenja kroz glasan plač: 

—‘Sestro, draga sestro moja!. 

Marta uhvati zastravljenu djevicu pod ruku te ju 
povede mučeć na grad. 

* 

* * 

Bilo je već dobrano pod večer. Danje svjetlo slabo 
je dopiralo u veliku dvoranu mokričkog grada, gdje je 
za dugim stolom viećalo kolo hrvatske gospode i staraca 
i zrelih muževa. Živi, žestoki ljudi, izkušani junaci, kad¬ 
što siloviti al dobra srdca. čelo stola siedjaše na visoku 
stolcu Ambroz, miran, pažljiv. Biela mu brada bijaše, 
reć bi od kamena, šake počivahu na stolu. Za njim sta¬ 
jaše Stjepko, žestok, goropadan. Oči bludjahu mu ne 
mirno po dvorani. Bio je ko napeta puška, svaki čas bi 
planuo. Podalje sanjao je poniknute glave mladji mu sin 
Baltazar; nezreo, *blied, drieman malo je mislio, ništa 
govorio. Turopoljac gospodin Vumović gledaše, frčuć 
si brke mirno preda se. Kad je tko progovorio, ošinuo 
bi ga samo malima, žacavima očima, koje su mu kao 
krtu iz velike glave virile, al kad je sam govorio, sje¬ 
kao je svojim oštrim umom kao demeskinjom. Župnik 

svete Nedjelje, čovjek krupna crvena lica a crne kose, 
bočio se u kutu strižuć očima kao ris. Gospodin Konj¬ 
ski pružajući se na svojoj stolici, govorio je hladno i la¬ 
gano, prateć svoje razloge kažiprstom, dočim mu je svak 
gospodin Kerečenj, četverouglasta zagorska glava, sti¬ 
snuta lica bljeskao mačjima očima, te više šakom po 
stolu lupao, nego li umovao. ćelavi starac Fran Mr- 
njavčić kratkih brkova i duga nosa potvrdjivao je i po¬ 
bijao tudje misli samo klimajuć i vrteć glavom, dočim 
mu je kršni, bradati drug Družkovič sipao na jedan du¬ 
šak deset saborskih artikula. Najveći bješnjaci bijahu 
krapinska braća Sekelji, oba crnomanjasta, oba ljuti ri¬ 
sovi, koji su govoreć rukama prosiecali zrak. Za timi 
osobami bilo se savilo kolo drugoga plemstva, stojeć, 
sjedeć, plamteć, mozgajuć, šuteć ii vičuć. 

Napokon završi gospodin Ambroz burni dogovor, 
pa će zvonkim, mirnim glasom: 

— Džl, plemenita braćo i gospodo! Bogu je pla¬ 
kati, kad omjerimo okom ostanke tužnih nam kralje¬ 
vina. Sve se u njih zadieva. Krpu po krpu trgaju nam 
sa živoga tiela. Što bijasmo nekad, što li smo sada? 
Nije li i najvećemu junaku knezu Nikoli Zrinjskomu zlo 
dotužilo, nije li se već više puti odreko časti. Evo s. 
nova prieti nam zlo. Turčin se miče, krši mir. Proklete 
zapoljske rane još niesu zacielile. A mi se koljemo medj 
sobom kao vuci. Zašto? Rad puste sebičnosti. Oh domo¬ 
vino, što si dočekala! Petar Erdodi je junak, al nije ban, 
pravda ne kroji se sabljom. Zavuko se amo i gospodin 
Tahi. Da vam izbrojim njegova razbojstva? 

— Znamo ih, znamo! ozvaše se glasovi. 

— Tahi uz pomoć bana, nastavi podban, hoće da 
bude našoj kraljevini gospodar, snubi prijatelja, miti sla- 
biće. Zavladaj Tahi i njegova stranka, ode zakon, ode 
pravica, ode poštenje. Ta nije li već krivotvorio zakon? 
Seljačtvo nam gine, sdvaja. Recite što vam drago, i se- 

ljak nosi na sebi božji kip, ima duše i srdca. Tare ga 
turska sablja, bije ga gospodski bič, ubija ga glad. Su¬ 
protne li se on, gdje nam je vojska, gdje plug, gdje 
novac, gdje naša dična domovina? Što li nas čeka? Tur¬ 
sko robstvo. Tahi bi to prežalio, postao bi begom kao 
Bošnjaci, al hoćemo li mi izdat dom za svoju korist? 

— Nikad! zagrmiše gosti, a Fran Mrnjavčić zavrti 
glavom. 

— Dobro! Nek se pogača lomi. Utecimo se najvi¬ 
šemu sudištu, saboru. Podjite svaki u svoj kraj, upu- 
čujte ljude, recite im, da su Zrinjski i Frankopani uz 
nas, a kad nam stigne banski poziv, potecimo listom u 
Zagreb na sabor, da oborimo Taha, nek se seli n a svoji} 
šomodjsku pustaru. Je 1’ vam po volji, što sam reko? 

— Jest! Vivat dominus Ambrosius! zabučiplemstvo. 

— Dobro, reče Ambroz, ja ću- 

U taj par razlete se vrata širom. U dvoranu na¬ 
vali znojan, zaprašen, bez daha plemić Ivan Gušić. Svi 
se prenuše. 

— Čujte me gospodo, progovori težko dišuć došljak 
Jutros podjoh sa Susjeda u Zagreb. Imao sam kod suda- 
posla. Obavih ga. Zakrenuh u krčmu. Bilo je tu za čudo 
puno oružanih ljudi — gotovo svi pijani. Niesu me po¬ 
znavali, niesu znali, da služim gospoju Heningovu. Za¬ 
vučem se u kut čujem, kako kunu, kako se priete. 
Kucnem se s pijanim susjedom, zapitam, šta je.' A on : 
„Eh brate, mi smo banderijalci. Za dva dana povest će 
nas ban na tu staru beštiju na Susjedu. Poniet ćemo i 
velikih pušaka. — Ja se izvučem, poklopim konja i evo 
vam javljam, da se spremite, dok je vremena. t 

— Ha! Izdajstvo! uzjari se plemstvo. Po dvoran 
zaori bura. 

— Gospodo! viknu drkćuć Ambroz, prije malo dana 
reče mi ban, da ne će dirnut u moju punicu, nek ide 

pravda svojim putem. Pogazio je vjeru. Na noge se, da 
pozdravimo bana na pol puta. 

— Na noge se, grmilo plemstvo razilazeć se iz 
dvorane. 

— Stjepko, reče Ambroz, red punid, da idem s 
njom na Susjed nek se spremi, a ti priredi momčad ovdje 
drugi će sa mnom. Poruči Miliću, neka dodje- 

Dvorana bijaše gotovo prazna. Unutra provali Marta, 
sva blieda. 

— Šta je za boga? upita. 

— Okršaja snaho, odgovori podban, sbilja jesi li 
rekla majd za Milića? 

— Jesam. 

— A ona? 

— Ona odgovori: Svoju kćer da dam šljivaru ? Nikad. 

Ambroz se tržnu. 

— Vidit ćemo! reče poljubiv snahu u čelo, s bo¬ 
gom kćeri! Valja sada na poso. 


x. 

U onom kutu, gdje rieka Krapina, iduć sa sjevera 
utiče u Savu, protežu se skrajnji zapadni bregovi zagre¬ 
bačke gore. Na kraju zadnjeg ogranka do rieke Save 
stoji Susjedgrad, što ga je kralj Karlo Roberto dao po¬ 
dići već oko godine 1316. i za carinsku kulu i za obranu 
toga kraja. Od Zagreba sve do Susjeda pružaju se gor¬ 
ski ogranci od glavne kose prema ravnici u spodobi pi¬ 
tomih proplanaka i brežuljaka, pokritih seli, zaselci, vi¬ 
nogradi i pašnjaci, a podalje za njima uzpinje se ta¬ 
mnija šumovita gora, koje se nestrmo vrhovlje u lako 
savijenih crtah odbija od plavetnog neba. Medju bre¬ 
žuljci brzaju mali potočići kroz hladovite klance put 
Save. Nu na mjestu, gdje se gora dotiče x Save, bregovi 
su strmiji, divljiji, klanci uži, potoci manji, a šuma 
gušća. Pred dosta strmim zasjekom medju dva brda, 

stoji tik Save samotan brieg, pokriven nizkim hrašćem, 
grabarjem, kupinom, trnjinom, šipkom i paprati. 

Na sjeveru dieli taj brieg od gore glavni drum iduć 
od Zagreba, na jugu teče Sava, tako, da se voda do¬ 
dira okrajaka nizke šume. Brieg nije visok, al je du¬ 
gačak. Od sela na istočnoj strani diže se voljko reć bi 
na stepenice, a na zapadu gubi se pomalo do ceste, koja 
se iza brda opet izvija k vodi ; al na jugu i sjeveru je 
strm, nepristupan. Na oduljenom hrbtu briega iztiče se 
na istočnoj strani glavica poviša a vrh te glavica sam 
grad Susjed, koj je samo po tom tvrd, jer na samu 
stoji. Zrno je Susjeda veliko sdanje na četiri kuta a 
dva poda; tu su gospodski stanovi, tu stara pivnica, tu 
podzemne tamnice, male nizke komore od kamena, do 
kojih ne dopire ni tračak božjeg svjetla. Ali podalje 
teku oko glavice kamene zidine na četiri strane, a na- 
svakom je kraju ovelik toranj, od kojih je najjači onaj 
obli, što se prema jugozapadu tik Save diže. U tom 
prostoru su nova pivnica, staje, družinske sgrade, sta¬ 
novi za oružnike, tu stoji i prilično čislo gvozdenih lum- 
barada j dvopušaka. Prema selu i cesti od Zagreba bi¬ 
jaše na istočnoj, položitoj strani izkopana duboka jama 
utvrdjena pleterom i šiljastimi stupovi. Briegu na sje¬ 
veru puko je uzan klanac, izmedju dva brda. Bokovi 
su brda strmi, pokriva ih tamno zelena šuma, iz koje 
se gdjegdje kraj staze iztiče gola, siva klisura. Klancem 
vijuga se bistar potočić pod grmljem, preko mahovita 
kamenja, a uz potočić teče staža. Kadkad zagiba se 
brdo u gole, kamene zakutke, a prodješ li tiem putem 
dalje, gdje ništa ne čuješ do pljuskanja vode, do tajno¬ 
vitog šuma lišća, otvara ti se pitoma dolinica, sred koje 
se kraj vode voljko njišu srebroliste vrbe, nad kojom 
po vrhovih stoje raztresene kolibe sela Dolja. Na ušću 
klanjca klopoću nedaleko od ceste dva, tri drvena mlina, 
a zaviriš li dalje u hladoviti gorski zasjek, vidit ćeš 

kako se stara crkvica svetoga Martina medju bagremom 
i brezom priliepila uza sivu golu klisuru. 

Čudna starica ta kućica svetoga Martina, na pol 
drvena na vidjelu svieta, na pol kamena u utrobi gor¬ 
skoj. S vana vidiš joj sive stiene, mala okanca, drveni 
pocrnjeli krov, malen tornjić sa velikom jabukom. Uni- 
dji. Tu je pridvoije. Na lievo u kamenu zieva duboka 
špilja, na desno dižu se u zadak široke kamene stube 
a gore gotska vratašca. Odanle možeš u goru. Pod stu- 
bami stoji stara prodikaonica od surova kamena na Če¬ 
tiri ugla, a na njoj od nevješte ruke izklesana zviezda 
poput Salamunova slova; pod njom vode te nizka vrata 
pred oltar priproste crkvice. Tiho je tuj, gotovo se pla¬ 
šiš. Izmedju kamenja prodire koj tračak sunca u špilju, 
ovdje, ondje niče zelena mladica iz pećine kadkad prhne 
pridvotjem lasta, kadkad uplaši se izpod drvenih rebara 
krova šišmiš. 

Takov je Susjedgrad, takov gradu okoliš, pozorište 
mnogih krvavih okršaja; nu od one noći, kako je go- 
spodja Uršula navalice bacila iz grada Jelenu i Tahove 
sinove, bilo je prilično mimo; malo se je tužbe i pri¬ 
govora čulo, svatko je pače mislio, da će to tako i 
ostati, pa je bogu hvalio, da je voda preko noći od- 
niela Tahovu napast. Stara Heningovica pako bila je 
mudra glava, te se nije nimalo pouzdavala u taj gluhi 
mir. „Ban Petar miruje, reče stara, ej vuk u jami sku¬ 
plja pamet i oružje! Dobro da znam“. Zato ostavi Ur- 
šula ne udate si kćeri u Mokricah kod gospoje Marte, 
pregleda, sama gradske zidine od vrha do temelja, uzajmi 
od gospodina Ambroza četiri nove lumbarde, nakupi 
trideset ploča olova, četiri bačvice krupnoga praha i 
hrpu koplja iz zrinjske oružnice. Za kaštelana postavi 
plemića Ivana Gušića, komu doda Franju Puhakovića i 
Ivana Sabova. 

Bilo je već dosta noći odmaklo, kad je silan tru- 

bljaj sa okrugle kule probudio kicoša Andriju Horvata, 
vratara, koj je u maloj stražarnici do velikih vrata hr¬ 
kao. Odmah zatim začula se buka i lupa. Andrija skoči 
na noge, prebaci gunj, zapali luč, izidje iz stražarnice 
al prije nego će spustit most, otvori okance na vratih 
i viknu: 

— Tko je božji? 

— Domaći, ozva se s vana Uršulin glas. 

Most lančanik zaruži, vrata se otvoriše, a Andrija 
dižuć luč bio je posve zablenut, videć kakva se to 
hajka na konjih ii dvorište tiska; ponajprije Heningo- 
vica, gospodin podban, gospoda Kerečenj i Konjski, 
kaštelan Gušić, jedno dvadeset plemića i do četrdeset 
oružanih konjanika sa zubljami. 

— Andrijo! reče mu gospoja zaustaviv konja, pro¬ 
budi brže Puhakovića, Sabova, i španovi neka dodju. 
Spremi te konjanike, kako bolje znaš. Daj četiri konja 
osedlati. Brzo momče, pa onda dodji na grad. 

Andrija izvali od čuda snene oči — al se u isti 
čas pokloni. Vieran sluga ne pita već sluša. Zatvoriv ve¬ 
lika vrata, ovrši sve, što mu gospoja zapovjedi. Dugo, 
do blizu zore žarilo se svjetlo na prozorih Susjeda. Sjene, 
koje se pomicahu amo tamo, pokazivahu, da u gornjih 
dvorovih gospoda bdiju za poslom. Pokadšto sred noći 
spusti se lančanik most, a sa grada pojurila bi svaki 
put po dva konjanika u razne krajeve. Jedni preko vode 
Krapine prema Zaprešiću, drugi na sjever prema Stu- 
bici, treći put Stenjevca — Andrija ravno u Zagreb, 

. pošto je dugo bio govorio sa gospodinom Ambrozom. 

Drugi dan osvanu mirno, prodje mirno. Al za čudo 
velika gradska vrata ostaše zatvorena, samo se vidilo, 
kako gospoja Uršula obilazi po zidinah. Već se je stalo 
mračiti, mjesec je stajao nad Savom. Tad kao da je 
mravlje provrvilo po svih bielih putevih — al to bijahu 
ljudi idući k Susjedu. Hrpa za hrpom — sve seljaci 

oružani i bez oružja, i na konju i pješke — brzaše pu¬ 
tem malo govoreć, hrlo tekuć. Sa četiri konjanika doleti 
i gospodin Stjepko, al brzo dodje brzo i ode. Sred dvo¬ 
rišta plamćaše velika vatra; nad njom visijahu o lancu 
kotline, podalje stajahu tri velika bureta. Rujni žar pla¬ 
mena, sinje svjetlo mjeseca igralo je na dugih gvozde¬ 
nih topovih, raznizanih oko zidina, na sivoj plohi kula, 
na grdnoj zastavi, koja se u noćnom zraku vijala vrh 
grada, igralo i na šarenom klupku od stotina i stotina 
seljaka, koji su po dvorištu stajali, sjedili i ležali. Sama 
gospoja Uršula obilazi medju njima. Nudja ih jelom i 
pilom. Sluge nose sa dvora pune naramke ručnih pu¬ 
šaka, bradatica, koplja, a Puhaković i Sabov diele ih 
medju seljake. Gušić leti amo i tamo, tu broji pred sta¬ 
jom osedlane konje, ondje svrštuje po četah oružane 
seljake. Al kraj sve vreve malo je buke, sve to šuini 
kao daleko more. Prema jutru otvoriše se vrata. Za ju- 
trnjeg mraka spuštala se niz brdo četa za četom. Prvu 
vodi na konju Ambroz, sto konjanika, petdeset pušaka 
i dviesta kopljanika pješaka, četa zadje u gorski klanac. 
Malo zatim izvede gospodin Kerečenj petdeset ljudi na 
zapadni spust gradskoga briega. Četa zavuče se u gr¬ 
mlje. Ljudi zatakoše u zemlju po dvoje gvozdene vile, a 
na njih staviše težku dvopušku prema cesti na sjeveru. 
Oko vodje vrzao se čovjek, pregledavajuć svaku pušku 
— Ilija Gregorić. Sunce svanu. Na prozoru stajaše ne¬ 
mirno Uršula. U jedan put pljesnu dlanovi i doviknu 
zetu Konjskomu: 

— Hvala bogu idu i ti! 

Od samoborske strane miče se prema Savi jaka 
oružana četa. Pred njom dva konjanika, Tomo Milić 
i krupni župnik svete Nedjelje. 0 boku mu visi sablja, 
za pojasom sievaju dva samokresa, u ruci drži štap, a 
na njem modru maramu. Četa prepliva na brodu preko 
vode na drugi kraj, gdje ju gospodin Konjski dočeka. 

I ta četa zakrenu brzim korakom u klanac. Zatim smiri 
se sve, dan minu pokojno, samo popodne doleti na ko¬ 
nju sav uznojen kicoš Andrija Horvat i podje ravno do 
gospoje Uršule. 

Dodje večer. Okićka gora, kranjsko vrhovlje po¬ 
tamni, a nad gorskom kosom žarila se večernja rumen, 
gubeći se u žuto svjetlilo, koje se razplinu u bliedu ne¬ 
besku mođrinu. Po vrbieih doline provlačila se tanana 
biela magla, izmedju koje bi kadšto bljesnuo zavoj Save 
a dalje k Posavini gubila se krajina u siv, nejasan po¬ 
lumrak. Mirno se vijala Heningova zastava vrh'Susjeda, 
a gdjegdje po kulah i zidinah odbijala se slika stražara 
o bliedom večernjem nebu. Gospoja Uršula stajaše na 
prozoru svoga stana, podupirač šakama svoje bliedo 
lice. Ni žilica joj nije treptila na obrazu. Kan da je 
mrtva bila, al te bliede oči gorile su kao žeravka i bu¬ 
dile nepomično u toranj sela Stenjevca, koj se je kao 
cm stup izticao iz sivog polumraka. Gle! Na stenjeve- 
čkom tornju bijesnu svjetlo. U jedan mah skoči žena 
kao zvier, kad ju zahvati zrno. Obrazi joj porumeniše. 
I kriknu, da se je orila sva krajina: 

— Na noge! Evo ih! 

Sa grada puče top. Daleko odjekivala gora. Za dva 
časka sidje gospodin Konjski u selo sa petdeset konja¬ 
nika. Mjesec sinu o pol neba. Od Zagreba brajio mu- 
kao šum. To je ban, to je banova vojska. Težko dišuć 
prignu Uršula uho na prozor, a okrenuv se zatim k slici 
viknu jarostno: „čuješ li Arlandova Doro! Idu, da nam 
otmu grad. Čuješ li? Ne daj! Ne daj! Pomozi! 8 Četa 
Konjskoga stupi za živicu. Sad se čuje topot. U selo 
dolete dva banska husara; drže u desnoj ruci sablju, 
u lievoj samokres. Sred sela stanu, ogledaju se. Iza ži¬ 
vice planu hitac, jedan husar se svali mrtav, drugi po¬ 
bjegne natrag. Za kratko dodje konjanik sa bielom za¬ 
stavom i uz njega trubač. Sve je mimo. Obojica popeše 

se na brieg do gradskih vrata. Trubač zatrubi. Na bra- 
ništu nad vratim« pojavi se Uršula: 

— Tko ste? Što tražite? zapita žena. 

— Ja sam Ivan Petričević od Miketinca, reče muž 
sa zastavom, šalje me gospodin ban, pa vam zapovieda, 
da mu, plemenita gospodjo, predate ovaj grad, što 
ga razbojski oteste, i sve imanje i oružje sub poena 
notae infiđelitatis. Ako ga ne predate, otet će ga ban 
sabljom i kopljem, puškom i lumbardom, cum bracbio 
regni. 

— Plemeniti gospodine od Miketinca, odvrati Ur¬ 
šula porugljivo, recite vi svomu banu, nek si dodje po 
grad. Čekam ga na dobru večeru, i njega i njegov 
brachium. 

Poslanik vrati se natrag. Četvrt sata prodje. U je¬ 
dan put zatrubiše trublje, zaružise bubnjevi. Banova 
vojska se primaknu selu. S daleka sievahu o mjesečini 
dugi nizovi koplja i pušaka, a odasvud se čula kratka 
zapovied četovodja. Za čas posjede vojska ravni prostor 
medj Savom i gradskim briegom. Zagrebce provali u 
selo zastava banskih husara, al pred njih izleti Konjski 
sa svojom četom. Sablje kresnuše, planu nekoliko sa¬ 
mokresa, začu se nekoliko uzkrika. Konjski uzmaknu na 
cestu za grad. U tren navališe brzim kasom tri zastave 
husara pod Gašom Alapićem i četa bakačkih slobo¬ 
dnjaka na konju, te posjedoše cestu na sjeveru i ušće 
klanca kod mlinova. Ivanički bombardiri namjestiše če¬ 
tiri lumbarde nad mlinovi na humku naproti gradu, če¬ 
tiri čete haramija i dvie kumpanije njemačkih mušketira 
razrediše se pod brdom naproti ulazu grada, a prema 
zapadnom obronku gradskoga briega pohrli brzim ko¬ 
rakom hrpa Uskoka. Za haramijami stajaše pod kacigom 
na konju mrk ban Petar a uz njega Ivan Alapić sa 
banskom zastavom. Ban mahnu sabljom, Alapić dignu 
zastavu, ter zapovjedi: 

— Palite lumbarde! 

Sad puče top, sad drugi, sad treći, sad četvrti i 
s nova planu munja za munjom, grmnu grom za gro* 
mom, gora gromorila jekom, bieli dim se vitlao hrasto¬ 
vim granjem, ter se slegnu u crno žđrielo ktanca. Zrno 
za zrnom prasnu u gradski zid, da se je kamenje dro¬ 
bilo poput tuče. I opet mahnu ban sabljom i kliknu gro¬ 
movitim glasom: 

— Dvie čete haramija liapried! Juriš! Na gradska 
vrata! Mušketiri na lievo! 

Bubnji zagrme. Urnebesom zaurla četa. Brzim ka¬ 
som postupahu dvie prve čete uz brieg. Mašuć sabljom 
vodi ih kapetan Vlašić. Sad su na pol briega. Ništa. 
„Napried! 8 viče kapetan. I lete dalje. Ništa. Napried! 
Sad su pod zidom. Stanu. Sad — — šest gromova ruknu 
sa grada, zrakom zadrkta užasan krič, a pod bielim di¬ 
mom previjaše se petdeset krvavih trupova. A1 izmedj 
groma, izmedj jauka zakriešti s grada ženski glas: 

— Ej banski junaci! Je Y vam jabuka sladka? 

Prvi juriš klonu. Sunovratce uzmaknu Vlašić sa 
svojimi ostanci k banu. 

— Trista gromova! škrinu Petar pritegnuv uzde 
konju, gospodine Petričeviću, pohitite brzo na cestu k 
zapadu. Kad zaori trublja, neka Uskoci jurišaju, slobo¬ 
dnjaci nek sidju s konja, neka kušaju popeti se na sje¬ 
vernu stranu briega. Častnik brzo odleti po zapovjedi. 

— Kapetane! doviknu ban vodji mušketira, vi se 
na jugu zavucite uz brieg do blizu zida, pa sipajte na 
zid iz mušketa vatru! Kapetan ode na mjesto. Jedan 
čas. Ban mahnu sabljom, trubač do njega zatrubi, gora 
jeknu. 

— Juriš na sve strane! zagrmi ban, lumbarde si¬ 
pajte! Pješadija napried! Udri u ime boga! 

Gromori, tutnji, ruče, treska, praska, bljeska. Ha¬ 
ramije lete, skaču, puzaju ko vrazi. 

8 

— Vivat banus! Napried! U dolu ruži bubanj, dere 
se trublja. Napried junaci, kriešti Vlašić, a s druge 
strane urliču Uskoci: Oj! Oj! Oj! Udri! Ždriela lum- 
barada sipaju pakleni dažd, mušketiri obaraju klečeć u 
zaklonu svaku glavu na zidu. 

— Udri haramijo! ori se glas, a s grada bljesne, 
praska i tutnji. Grom, munja, jauk, škripa, Isuse! Ma¬ 
rijo! Napried! Kletva, triesak, uzdah — al napried preko 
hrpa ranjene braće, preko krvavih lješina, udri, udri! 
Zakipila krv, pobjesnio mozag, nu sred bielog dima, 
sred plamenog trieska stoji ban ko crn, mramoran kip. 
Ej i opet su haramije pod zidom! Zrna deru, striele 
žvižde. „Ne dajmo se!“ kriešti hrapav ženski glas. Re¬ 
dovi padaju ko snoplje. Vidiš, taj se ranjen prihvaća 
hrastova koriena, taj cikne i uzvija se poledjice, taj 
klone i klekne, taj se sgrabi za srdce, okrene na peti i 
udari licem o zemlju. Šta zato! Napried! Živio ban! 
Lumbarde igraju veselo, muškete kvrcaju, zid drkće! Gle, 
gle! Sad prisloniše ljestve, penju se na zid, napried Vla¬ 
šić. Sad će zataknut zastavu. Nad njim bljesne sjekira. 
Jao! Sabov zamahnu, razkoli mu glavu. Rulja kamenja 
sipa se sa zida, vrela voda pišti. A ovdje. Iz vratašca 
provali četa na mušketire. Koplje sune u rebra, zemlja 
se izmiče izpod nogu, mušketir za mušketirom kotrlja 
se niz strminu u Savu. 

A Uskoci? Potrbuške plaze, u zubih im nož, u ruci 
im samokres. Grom i pako! Iz busije ujede ih zmija, 
iza grmlja pali Ilija Gregorić dvopuške. 

Polovica haramija pade al još se biju djavoli. Krv 
sunu banu u glavu. Iztrgnu trubaču trublju, zatrubi, 
pluća će mu prsnut, prigrabi od Alapića stieg pa viknu: 

— Juriš! Juriš! Udri! Lumbarde! Staje to? Lum¬ 
barde šute. 

Doleti na konju Gašo ranjen. 

— Striela božja! viknu. Sa gore oboriše nam iz 
zasjede bombardire, izgubismo lumbarde. 

— Juriš! zahripi ban bez sviesti. 

— Vivat banus! zaori još jednom vojska. 

— Vivat Hening! odjeknu iz gorskoga klanca. Po¬ 
moć, pomoć! Iz crnog ždriela hrupi neznana vojska. 

— Alapiću! zadrkta ban, gle! Ta jesu 1’ to djavoli? 

— Zlotvor Ambroz! zaskočio nas, viknu Petriče- 
vić, doletiv bez daha. 

Sablje zvekeću, ljudi jauču, Ambroz sieče. Bande- 
rijalci uzmiču. Eno i Uskoci bježe. Za njima lete šta¬ 
jerski konjanici — Stjepko ih vodi — mlate, biju, mrve, 
metu izpred sebe. Eto Uskoci zavukoše se u mlinove, 
odanle sipaju smrt u mužadiju, al mlinovi planu. 

— Vivat Hening! oziva se za selom junački glas. 
Milić i drug mu župnik obidjoše klancem goru, vode 
novu četu od Stenjevca. 

— Provalimo, viknu ban, u Zagreb, i podbode ko¬ 
nja. Zaludu. Bačen je natrag. Odasvud opasa ga smrtno 
kolo. Vojska mu je stisnuta u klupko pred klancem, 
ne možeš pucat, ne možeš sjeći, ruka do ruke, konj do 
konja, čovjek do čovjeka, konj sdrobi kopitom pješaka, 
pješak biesan probode konja, nad tobom nemilostno 
nebo, oko tebe smrt, pod tobom krvava zemlja, a s grada 
huje zrna u klupko, da glava puca, da se kosti krše, 
da se krv pjeni. A ban? Da ga uhvate! Duša ga za- 
zebe. Njima u rukuh, njima na rug! A osveta? Samo 
sloboda daje osvetu. I spazi crkvicu svetoga Martina. 
DA Spusti se ne opažen s konja, privinu zastavu i provuče 
se krišem k crkvi. Al za njime kopito. Krenu gla¬ 
vom. Starac konjik ga goni — Ambroz. Ban trgnu ša- 
•blju, al u tren izbi ju Ambroz iz ruke. 

— Stani, domine bane, uhvatio sam te, reče Am¬ 
broz mirno. 

— Podban bana? 

* 

— Poštenjak razbojnika. 

I sidje s konja. U taj par kan da se primiče hipa 
vojnika. 

— Udjimo u crkvu, reče Ambroz, zasužnjit će vas. 
Uhvati bana za rame, uvede ga u crkvu. Pod razpelom 
drklaše slaba svjetiljka. 

Petar stajaše blied i niem. 

— Evo, prihvati Ambroz, advokat je dobio parnicu 
proti banu, koj je pogazio pravo, zakon, pogazio svoju 
rieč. Ovamo tu zastavu, kriknu iztrgnuv Petru stieg, 
okaljana je, blatna je; taj znak nevjere i nepravde, koj 
je vodio krv proti vlastitoj krvi ne će više vijorit pred 
slavnom hrvatskom vojskom. 

I pograbi zastavu s dva kraja i skrši joj držak na 
koljenu, i razdere rumenu svilu pa ju baci pred oltar. 
Ban zaruknu od biesa: 

— Zlotvore, daj mi mač, da se ogledamo! 

— Ti niesi mača vriedan. 

— Zasinut će jošte moj mač nad tvojom glavom, 
osovi se Petar ponosito. 

— Tako govori meni Petar Erdođi sad, reče sta¬ 
rac, gdje ga imam u svojih šakah, gdje mi ne treba nego 
pisnuti, da ga moje biesne čete raznesu. A1 ne ću. Buka 
moja ne će dirnut u čovjeka bez oružja, ne će u hrvat¬ 
skoga bana. Obranit hćedoh svoj rod od nepravde, al 
to mi je dosta. Više ne treba. Idi bježi! Pred crkvom 
stoji mi konj. Umakni ovim klancem put Zagreba. Tu 
ti ne ima pogibelji. 

Petar koraknu prema vratima. 

— Bane Petre, zaustavi ga Ambroz, još jednu. 
Čuj me! 

— Šta ćete gospodine Gregorianče, zapita ban hladno. • 

— Evo tu smo sami, bane, dva jaka ,muža pred raz- 
petim bogom. Ne čini li ti se, da iz rana božjih protiče 
iznova krv. Oh meni se čini. Pod ovimi bregovi teče 

krv našega naroda, skupocjena krv, koju bi valjalo šte- 
dit za našu majku — za našu domovinu, na koju reži 
odasvud divlja zvjerad. Ah brat je ubio brata. Bane! 
Ne kaže li bliedo lice krvavih lješina da smo Kainsko. 
pleme, da niesmo zaslužili te liepe postojbine? Ne ka¬ 
zuje li ti, da smo zaslužili bič, što nam ga sudbina 
plete? Roblje smo, vazda tudje roblje, jer smo robovi 
svoje strasti, svoje lakomosti. Zavirio sam u starodavne 
knjige — u sgode našega naroda, pisane su krvlju, na¬ 
dahnute biesom; obišao sam bilo našega plemena, prignuo 
uho na njegovo srdce. Strast, bies! Imadjasmo krunu, 
sami si ju strgosmo s glave, jer nije mogao svaki kra¬ 
ljem biti. Plakao sam, srdce mi je pucalo od tih uspo¬ 
mena, a srdce mi puca i sad, jer recite, jesmo li danas 
bolji? Zavriedismo li, da nas stablo sreće i mira zaštiti 
svojim granjem. Čovjek sam zakona, a vidim li, da ga 
nenarav gazi, plane mi krv, pobjesnim i ja. Sabljom, 
silom postaju narodi silni, slavni, al ne postaju sretni. 
Bane, nastavi starac, vi ste bogat, uman, slavan, dična 
koljena, gvozdene volje, vi ste Erdodi, vi ste knez, ban 
— al zaboravite časak sve to, zaboravite sebe, sjetite 
se, da ste sin nesretne majke — Hrvatske. To pamtite 
i evo pred spasom svieta, sred krvave noći zaklinjem 
vas ja, sied starao, krenite drugim putem, zaboravite 
rodbinsku korist, dignite zastavu pravde, skupite oko 
sebe sva plemenita srdca hrvatska, završite užasnu kr¬ 
vavu priču i vodite nas u boj za slobodu i sreću dje¬ 
dovine naše. Zaklinjem vas! reče starac Ambroz ganut 
prihvativ ruku bana i suza zatrepti na siedoj trepavici. 
Al Petar izvinu ruku i odvrati hladno: 

— Dk, ja sam Erdodi, ja sam ban! Čitajte vi stare 
knjige, domine Ambrosi, ja pišem nove svojom sabljom, 
al u njih bit će jedan list, gdje će potomstvo čitat kr¬ 
vava pismena »Osveta Ambrozu Gregoriancu." 

— Pišite, reče Ambroz mirno, ovršite osvetu svoju; 

al znajte doći će novo pleme, vaše pero, ta jnnaška 
sablja, hrdjat će nad pepelom vašim,, a kmetske noge 
gazit će po vašoj grobnici. Veličanstvo pada u prah, 
vlast mine al uspomene meću unuci na vagu. Tko zna, 
da 1’ će više vagnuti Petar, da i' Ambroz! Slušajte 
me- 

— Neću, prenu se oholo ban, nikad! S bogom! 
Do vidjenja- 

— Na bojištu pravde! Bježite bane! Vrieme je. 

Ban izidje, umaknu klancem na konju, a Ambroz 
krenu pješke na grad. 

* 

* * 

Na gradu Susjedu zvekeću zlatne čaše. Vojvo de 
slave pobjedu, vino se pjeni, rumeno vino kao selja¬ 
čka krv. 

Na gradu stoji Uršula pred Dorinom slikom, raz¬ 
galjene grudi nadimlju se burom, kruta lica joj gore 

— Doro, Doro, viknu, hvala ti, svetice moja! 

Vrata se otvore. Unidje Ambroz. Uršula poleti k 
njemu, pruži mu ruku. 

— Hvala vam, đomine Ambrosi, reče, po sto puti 
hvala. Svoja sam. Toga vam dana nikad zaboravit ne ću. 
Tražite od mene, što vam drago, sve ću učinit po va¬ 
šoj volji. 

— Je 1’ vjera? odgovori Ambroz ozbljno. 

— Tako mi boga, reče žena dignuv tri prsta. 

— Dobro-primjeti podbau, al u to unidjoše 

Uršulini zetovi. 

* 

* * 

U mračnom klancu leti na' konju ban, na konju 
svoga vraga, poražen, bez mača, bez zastave. U klancu 
mrmori potok: Sramota! 

1 ban leti dalje. Kraj puta osovi se mrka klisura 
ko div, kan da kroz rug veli banu: Sramota! 

Ban skupi plašt i leti dalje. 

A dolini njišu se o lpjesečini srebroliste vrbe, ko 
noćni duhovi i šapću: Sramota! 

A ban juri dalje, dalje. 

A1 s neba bulji u njega bliedi, užasni mjesec, a u 
nepomičnih mu crtah čitaš: Sramota! 

Sramota! Sramota! oziva se sviet, a u banovu 
srdcu leže se zmija osvete. 

* 

* * 

Na humku kraj Susjeda sjedi čovjek sam sred tihe 
noći i bulji u dol, na krvavo razbojište — Matija Gu¬ 
bec. Bulji i pita se sam: 

— Čija je ona krv, što poput noćne rose drkće na 
travi? Naša. 

— Čije su bliede one lješine, kojih se krvavom 
kosom poigrava noćni vjetar, kojim se mjesečina -ljeska 
u staklenih očih? Naše. 

— Čije je ono crno garište, gdje je pod,pepelom 
zakopana sreća jednog cielog života? Naše. 

— Čiji je onaj krvavi mač, koj u travi blisiče? Naš. 

— A čije je ovo cielo prokletstvo? Naše. 

I zaplače čovjek suzom čemernom, i zavrti glavom 
ko mahnit i stisnu lice na svoje šake, stisnu ga, bože, 
ni ne vidje ništa, ni ne ču ništa, al kad gavran leteć preko 
njegove glave graknu, tržnu se čovjek, skoknu na noge 
poput diva a prihvativ krvavi mač iz trave zamahnu 
prema mjesecu i kriknu kroz grohotan smieh: 

— Ej gavrane crni! I srdce nam tražiš? Nikada! 
Nikada! 

xx. 

Kao tras prodrma sva srdca hrvatskoga plemstva 
glas, da je ban Petar pod zidinami Susjeda od podbana 

Ambroza poražen, da banski stieg, taj biljeg hrvatskog«, 
junačtva proti nekrstu, razderan, slomljen leži u blatu 
i kalu. U prvi mah bio je svatko zablenut s te ne 
čuvene sramote, svatko je zaboravio, bio velikaš ii ple¬ 
mić, veže li ga rodbinstvo ili korist uz bana ili pod 
bana. U prvi mah pitao je samo svatko: Tko ima pravo? 
Šta će od toga biti? Nitko nije znao odgovora, ni sam 
mudri knez Gjuro Drašković, najokretniji Hrvat svo¬ 
jega vieka, koj je po smrti Matije Brumana zasio 
bio na starodavnu stolicu biskupije zagrebačke. Crna 
slutnja osvajala je svačije srdce, gluha strava napu- 
njavala je svačiju dušu. Da, svatko je kroz strah i 
trepet nagovieštao, da će krvavi lipanjski dan g. 1565., 
gdje se saje staroga Susjeda sasula bila sva svjetska srar 
mota na banovu glavu, da će taj zlokobni dan biti isto¬ 
čnikom duga čisla krvavih dneva, za kojih će novi griesi 
urodit starim prokletstvom. Nad domovinom visio je cm 
oblak, gotov da saspe zator i propast na tu nesretnu 
hrvatsku zemlju — strahota turskoga rata, strahotnija 
sada, gdje se s istoka izvi na nebo krvava zviezda, ve¬ 
liki vezir, od roda našega, zator našemu rodu, Mehmed 
Sokolović. Kao daleka grmljavina orili se crni glasovi: 
Turčin se diže. I svatko zadrkta od pomisli, kako će 
zemlja i opet ogreznuti u krvi, kako će bies neumolji¬ 
vog Davora i opet zadaviti tisuće novih žrtava. A u taj 
par, gdje je u tih „tužnih ostancih* slavne kraljevine 
Hrvatske svaka junačka desnica neocjenjiva bila, gdje je 
svaka kap junačke krvi vriedila zlata, u taj par, gdje 
su se sva srdca junačkog naroda imala složit u jedno 
orijaško srdce, gdje su sve plemenite duše imale disat 
jednim dahom — zauosom za slobodu svoga oltara i 

ognjišta-u taj par — jao sramote! — klonu 

zastava banska, ne na junačkom razbojištu stare hrvat¬ 
ske slave, već u sebičnoj razpri privatne lakomosti, klale 
se dvie glave kraljevine za plien,-te su same biesne, 

krvavim razdorom iz nova jarile iz pakla sve bjesove, 
koji su kroz vjekove satirali tu liepu, tu nesretnu do¬ 
movinu našu. 

Šta Tur6in? Šta Niemac? Šta Sokolović? Šta za¬ 
kon? Šta pravo? Šta sloboda? Šta domovina? Šta je 
sve to? Ništa — ništa! Plien, grabež, zavist, lakomost, 
bies proti biesu, krv proti krvi, užasna, duboka mržnja, 
otrov onaj ljudske duše, koj ne štedi ni brata ni otca, 
ni majke, ni samoga boga! 

, Sve je bilo mirno, sve tiho po zemlji, šaputalo se 
samo u pol glasa, al taj gluhi mir stiskao je svaku po¬ 
štenu dušu kao sparina u oči oluje. U Hrvatskoj puče 
jaz, dubok, da mu dna ne može dosegnuti oko. Samo 
krv, samo domaća krv može ga izpunit. Sve plemstvo, 
razabrav se od prvog udarca, sjati se u dvie stranke. 
Tu stoji Petar, komu u duši vulkan bjesni, a uz njega 
Tahi, Keglevići, Alapići, Bedekovići, Pogledići, Petriče- 
vići, Bukovački i sva plemenita turopoljska četa — ondje 
stoji Ambroz, siedi gorostas, a uz njega Zrinjski, Konj¬ 
ski, Sekelji, Mrnjavčići, Kerečenji, Crnkovići, Zakmardi, 
Zaboki i ciela vojska zagorskih šljivara — jednako uvrie- 
djeni, jednako biesni, jednako mogući, sablje jednake 
oštre, lav proti lavu, ris proti risu — dk i zmija proti 
zmiji. Odavle odanle napeta puška. Nu na strani gladio 
je knez Gjuro Drašković dugu crnu bradu, i škiljio iz- 
pod oka u tu mahnitu smjesu, u njegovoj ugrijanoj duši 
niču zlatni sliitovi, al mudra glava ih kroti, šuti, i 
tajno šapće svojemu srdcu: Ti ćeš biti deus ex ma- 
china! Jedno veliko, slavno srdce kucalo je u tom vieku 
— a u grudih Nikole Zrinjskoga. Al on svega toga ne 
vidje ni ne ču. Njegov duh se uzvisi više, njegovo oke 
se upiraše u istok, odakle je imalo sinuti krvavo sunce, 
njegove usne šaputahu danju i noćju: „Medju nam i 
i medju Turci ne ima pravoga mira“. Nikola 
ljubljaše Ambroza, al je morao više ljubiti domovinu i 

čovječanstvo. Kako stajahu proti sebi dvie plemićke 
Stranke? Na čijoj bijaše pravo? Zar na Petrovoj, koj 
je, zastupnik pravde, gazio pravo za volju tastbine i 
sablju bacio na vagu svete pravice? Zar na Ambrozo- 
voj, koga je plemeniti zanos za svetost zakona stvorio 
maimitcem, te je razbio oružanu obranu kraljevine i 
nogom pogasio znak najviše časti? Na čijoj? Svaka 
stranka vikaše: Na mojoj strani je pravo, jer se sveta 
ova rieč najviše odazivlje iz onih ustiju, gdje je u srdcu 
ne ima. Svatko je čekao. Znalo se, da će striela pući, 
al nije se znalo, na koju stranu, znalo se, da su strankđ 
brojem i silom ravne, al nije se znalo, koliko broji svaka 
uztrajnih duša, koliko li promjenljivih kukavica. 

Jednog po podne početkom mjeseca srpnja stupi 
ban Petar sa svakom si, grbavim Gašparom Alapićem 
u sobu svoje žene gospoje Barbare, koja je upravo, sje- 
deć na škrinji, marljivo prela i preduć živo razgovarala 
sa gospojom Jelenom Tahovkom. Riedko je kada ban 
ljetovao u Zagrebu, al mu ovaj put ne dopustiše važni 
državni poslovi seoske dokolice. 

— Da ste mi zdravo, mila gostinjo, pozdravi ban Je¬ 
lenu; nadam se, da vam je zdravlje dobro u mojih dvorih. 

— Dobro, gospodine Petre, jer sam našla utočište 
u vaših dvorih, a njega moje mile posestrime gospoje 
Barbare čini, da sam za čas zaboravila ljute rane, što 
su mi ih zli ljudi zadali bili. 

— Vaše rane moje rane, odvrati ban; a Gašo pri- 
metnu veselo: 

— Upravo dodjosjno pitat, plemenita gospo, da li 
je gospodin Tahi već skuhao medicinu za tu vašu bo¬ 
lest. Vi ćete brzo ozdravit, gospojo Jelo, jer ste Zrinjske 
krvi i jake naravi, al moj dragi šuro — salva au^to- 
ritate banali — zaletio se glavom u te proklete susjed¬ 
ske zidine, da mu se još i sad kvrga na čelu vidi, ko 
što meni na ledjih. 

— Brate! planu Barbara porumeniv, čemu te šale? 

— Pusti ga, reče ban mirno, toga jezika ti nikad 
izgladiti ne ćeš. 

— Istina, gospodine svače, nasmija se Alapić, kao 
ni moja ledja. Hrapav sam, takav sam. 

— Nu kanimo se sada šale, nastavi ban ; mi smo 
gospojo Jeleno, došli u istinu k vama, kako evo Gašo 
kroz šalu natuknu. Recite nam, je 1’ vam gospodin Tahi 
što godj javio, je 1’ bio pred kradem, da se prituži, je 
1' štogodj pisao o naših poslovih ? 

— Ništa, posve ništa ne znam, odvrati Jelena, nu 
rekla bih, da će skoro doći, jer mi iz Ugarska piša, da 
će pred kralja i ako do 8. srpnja ne primim pisma, 
neka ga svakako čekam u Zagrebu, a evo je danas 
deseti. 

— Dobro, reče Petar, sva je prilika, da će skoro 
doći; hoće li doniet dobrih ili zlih viesti, to bog zna, 
jer je, znam, i Ambroz digo hajku pred kraljevskom 
svjetlosti na nas. 

— Eh toga me nije strah, reče Gašo mahnuv ru¬ 
kom, znaš li, svače, za bajnu životinju himeru ili zmi- 
jolava — takov ti je Tahi, i zmija i lav. Njemu ne ima 
zapreke. Vrag je pa vrag. Posegnut će on i samomu 
kralju pod grlo. Pa ima i za prijatelja Batora. Kralj 
je Makso u veliku škripcu. Biesa on pita, je T ovako 
ii onako pravo, njemu je onaj prav, koj uz njega pri¬ 
staje. Ergo mislim, da će gospodin Ferko u torbi do¬ 
meti čitavu grmljavinu na naše protivnike. Nu, dragi 
bane i svače, hajdmo. Ima za sabor još pune ruke posla 
i dogovora. 

— Dh, s bogom Barbaro, sbogom gospojo Jeleno, 
reče ban, i čim Ferko dodje, nek se odmah navrati 
k meni. 

— Stani, gospodine Petre, zaustavi Barbara odla¬ 
zećeg bana, Jelena ima ti još jednu reći. 

Ban se ustavi, a Jelena, dignuv se, otvori veliku 
škripu, te iznese iz nje zastavu od crvene svile, zlatom 
vezenu. Na jednoj strani stajaše grb Erdoda, na drugoj 
tri mala grba, znakovi kraljevine Dalmacije, Hrvatske 
i Slavonije. 

— Bane, prihvati Jelena kroz suze, kad me bies 
ljute vučice Uršule izdere iz moje kuće, primiste me u 
zaklon kao rodjenu sestru. Kako da se vašoj dobroti 
odužim. Uvriediše vas, počiniše izdajstvo, razderaše vam 
bansku zastavu. Evo druge. Ja ju izradili vlastitom ru¬ 
kom. Pomislite, da je svaki biser na njoj jedna moja 
suza, da mi je pri svakom zabodu igle bilo, kan da ri¬ 
vam nož u srdce zajedničkih neprijatelja i da mi se od 
pravedna gnjeva lice žarilo ko što se ova zastava ru¬ 
meni. Primite ju za uzdarje od Jelene, nosite ju slavno 
i satrite pod njom naše zajedničke vragove. 

Ban prihvati zastavu i reče poljubiv Jelenu u ruku: 

— Hvala toj nježnoj ruci, koja mi je po istinskoj 
pobudi srdca sačinila toli liepo uzdarje i obećajem 
vam, plemenita gospo, da će mi vazda biti znamenom 
slave. 

— Druže Petre! Stoj! sunu Barbara u vis i oči 
joj zaplamtiše ljuto, na taj novi zalog tvoga veličja za- 
kuni mi se, da ćeš se osvetit Gregoriancem- 

— Kunem se, Barbaro, odvrati ban staviv ruku na 
svoj grb. 

— Da ćeš ih progoniti radi veleizdaje, Petre, nastavi 
Barbara, koju počiniše pogaziv banski stieg. 

— Kunem se, opetova ban. 

— Da ne ćeš mirovat, dok toj zmiji Uršuli ne smr¬ 
viš glavu, dok mi posestrima Jelena ne udje opet go¬ 
spodaricom u Susjed. 

:— Kunem Se živim bogom, završi ban. 

— Slava bogu, uzdahnu Jelena, staviv ruku na srdce. 

— Amen, kihnu Gašo, okrenuv se na peti, ajdmo 
bane, nije gubit vremena. 

I oba mužkarca izidjoše iz sobe. 

* * * 

Dugo je boravio Gašo u sobi gospodina kneza Pe¬ 
tra, dugo govorahu ta dva svaka potiho, premećuć sti¬ 
gla im pisma, brojeć glasove poslanika saborskih, sa- 
stavljajuć kratke dopiske velikašem i plemićem; već 
je prilično kasno bilo, kad se je Gašo Alapić razstajao 
sa banom Petrom. Na odlazku reče grbuljak: 

— Jedna mi je još briga na srdcu, a to plemenita 
gospoda Turopoljci. Mnogo ih je, tih kosturaša, a svaki 
ima glas. To ti je jedini antidotum proti tvojim ple¬ 
menitim susjedom, Draganićancem, kojih su Gregorianči 
i Samoborci proti tvojemu gospodstvu pobunili. Kad 
sam nedavno poslije nesretne sječe pod Susjedom, iz 
koje sam jedvice živu glavu iznio, bio na svom gradu 
u Vukovini, skupio sam turopoljsku gospodu oko sebe 
pa sam ih napijao i motao, kao lucifer grešnu dušu. 
Župan je naš a i Pogledići, pa kad ti kihnu, mišljah, 
veli ciela plemenita obćina: »Na zdravlje** Ah se pre¬ 
varili. Gospodin Vurnović, ta prefrigana haringa, pro¬ 
dao je dušu vragu Gregoriancu i ruši potajice, što sam 
ja mukom sagradio. Plemenita mužadija ne sluša već 
župana. To mi je briga. Moram ih pošto po to spre¬ 
gnut pod svoj jaram, i Vumoviću izpred brka odnieti 
mastnu pečenku. 

— Kako? zapita Petar. 

— Eh pusti samo! Nasnubio sam svata, koj će im 
u snuboke, to ti je moj „glas vapijućega", a kad se 
plemenite tikve smekšaju, doći ću, da ih posve skuham 
na mak. 

— Dobra ti sreća, Gašo, i laku noć, odvrati ban 
i svaci se razstaše. 

* 

* # 

Kad je grbavi gospodin Gašpar izišo iz banove kuće 
u gospodskoj ulici, zacinka upravo „lopovsko zvonce* 
kraj Dveraca te javi obzirnim gradjanom, da je deveta 
ura odbila, i da svaki pošten čovjek u svojoj postelji 
ležati mora. Nu Gašpar nije tražio svoga nočišta, što 
mu ga je ban u drugoj svojoj kući priredio bio, već je 
preko Markova trga krenuo u kamenu ulicu. Njemu toga 
i nije nitko brojio u grieh, gospodar je vukovinski naj- 
volio poput šišmiša izlaziti noćju. Bijaše neženja, gr¬ 
bav, malen, ružan, nekako proklet od naravi. Ne je¬ 
danput znao je u družtvu plemkinja reći: „Znam, da vi, 
plemenite parte, zazirete od velike kvrge maloga Gu- 
šice, i jedva bi mi koja od vas dala vjenčani prsten. 
Nu zato me, vjerujte mi, glava ne boli; pao sam u 
sviet, kakova me je majka rodila, pa kad đodje ad fra- 
ctionem panis, ne pitam za grb, i vjerujte mi i gradjan- 
ska i seljačka krv ženskoga spola ima nešta čovječjega 
u sebi. Eva je Eva, bila plemenita ii neplemenita.* 

Gospodin Gašo krao je poput proždrljive ose meda 
u svakoj košnici, te je dobio zato pokadšto i batina, 
al na jednom mjestu bijaše mu kvrga sigurna, u krčmi 
naime kume Jagice, pod prvim svodom kamene ulice. 
Jagin muž bijaše nekad konjušnik kod Gašparova otca, 
a žena mu služavka, Jagin muž ljubio je vino, a Gašpar 
zakonitu drugaricu Jagina muža i sve se je liepo sla¬ 
galo bez prigovora, bog da prosti! Premda drzovit bo- 
ljar, volio je Gašo probavit večer u komorici Jage za 
krčmom, nego li u kojem bogatom sielu velikaških go- 
spodja. U tu komoricu krenu i sad. U krčmi razbijahu 
si gradski trabanti glavu, hrkaše bivši konjušnik u kutu. 
Gašo udje, a na vratih dočeka ga liepa, krupna crno- 
oka žena zasukanih rukava. Moglo joj je. jedno trideset 
godina biti, a tragovi brkova pod nosom, pokazivahu, 
da je prije poroda muškarcem biti hćela. 

— Ele, milosti vaša, gdje ste k vragu toli dugo 

čamili, pozdravi ga žena, sve mi se čini, da idete po 
stranputicah, kojih u Zagrebu žalibože dosta ima. Ču¬ 
vajte se. Ljuta li će biti pokora, saznam li, da ste u 
Zagrebu preskočili čiji plot. Van Zagreba ne marim, nek 
vas voda nosi, kad su već grbavci takovi đjavoli. 

— Muč, babo, razsrdi se Gašo, stisni jezičinu pod 
nebce, ne brundaj! Nosi večeru i vina. Nije me volja 
slušat tvoju litaniju. Je 1’ me Tahov sluga Petar Bo¬ 
šnjak tražio sa nekakvim čovjekom? 

— Jest, odvrati krčmarica, vani piju. Sad ću ih 
pozvat. 

Žena ode al se brzo povrati i postavi pred Gašu 
pečeno pile, hljebac kruha i vrč vina. 

— Idi, Jago, mignu grbavac zataknuv vilicu u pile, 
pošlji one propalice a ti ostani u krčmi, dok te ne po¬ 
zovem. 

Brkata žena pokori se zapoviedi i za kratko uni- 
djoše dva čovjeka u Jaginu komoricu, gdje se je go¬ 
spodar vukovinski osladjivao pilom i jelom. 

Prvi čovjek, Petar Bošnjak sa Susjeda reče, po- 
kloniv se duboko, kroz posmjeh: 

— Evo, milosti vaša, čovjeka, za koga sam vam 
govorio. 

Gašo, držeć bocu pileta na vilici, podignu glavu i 
pogleda došljaka. Bijaše to loman čovječić malena stasa. 
Na tananu vratu njihala mu se dinjasta ćelava glava, 
posuta gdjegdje rutavom plavom kosom. Sred raztisnu- 
tog, pjegavog mu lica rumenio se kvrgat nos, komu su 
pod kožom sve žilice popucale bile. Pod nosom stršili 
mu ridji metljikasti brkovi, a dremne žute oči buljile 
vazda u jednu točku. Na sabljikaste noge navuko je 
odrpane čižme, zelena, kanapom svezana surka, bila je 
već požutila, crni nekad šešir pozelenio. Došljak stajaše 
niem motajuć svoj šešir. Sve držanje bijaše mu toli 
glupo, da si posumnjati moro, da u istinu glupan nije. 

— Odakle si, Petre, to odrpano strašilo izpuknuo? 
zapita Alapić. 

— Koža mi je odrpana, reče ridjan, al pamet ciela, 
koža da se krpat, pamet ne da. * 

— Kako se zoveš, čij si, šta si? zapita i opet Gašo. 

— Zovem se Šimun Drmačić. Čij? Eh to .nek vam, 
milosti, kaže moja nepoznata majka. Negdje oko Sutle 
pao sam svakako u sviet, jer sam ondje prvi put ko¬ 
koši krao. Šta? Svašta, koješta i ništa digna cum re- 
verentia, illustrissime! 

— Čim se hraniš, huljo, hćedoh reći, progovori u 
čudu Alapić. 

— Kruhom i rakijom. 

— A tko ti dobavlja novaca? 

— Moja pamet, tudja ludost, stultitia humana. 

— Odkle tebi latinština? 

— To je ciela historija. Dječakom vodio sam na 
štapu sliepca, taj mi je davao na dan tri obroka ba¬ 
tina. Pustih sliepca u grabi. Klanjački me fratri uzeše 
za pastira. Kad sam pastirsku školu svršio, budem laj- 
kušem. Mal ne postadoh poštenim čovjekom. Jela i pila 
dosta, posla nikakova. Al je fratarski kupus suviše smr¬ 
dio, te kad je brat pivničar i ključe od podruma sa¬ 
krio, ukradoh jednom gvardijanu zimske čizme pa ih 
prodah za rakiju. Eheu! Fratri su to izpipali. Ja sam 
alegovao, da je i sveti Krišpin uradio što i ja. Badava. 
Svukoše mi fratarsku halju, a ja stojah u svietu kao 
rak, kad s njega spade kora i zlo po me, da se niesam 
naučio čitat, pisat i ovo nešto latinštine. To me je spa¬ 
silo — postah fiškal. 

— Ti, huljo, fiškal? Nasmija se Gašo. 

— Kad se brijač može zvati doktorom, zašto ne- 
bih ja fiškalom ? Idem od sela do sela, noseć u svojoj 
šupljoj batini pero, tinte i papira. Inštancija stoji groš 
ili čašu rakije; tako se hranim kao vrabac na smetištu. 

— Liepe li historije, viknu Alapić gucnuv iz vrča. 

— Di, odvrati Drmačić, odkrih vašoj, milosti cieli 
svoj lopovski curriculum vitae, da stečem vaše po¬ 
uzdanje. 

— A razumieš li ti, lopove, posao, za koj te po- 
zvah? 

— Da idem za korteša medju turopoljske kostu- 
raše? Dakako. 

— Poznaješ li Turovo Polje? 

— Svaki grm, svaku krčmu od turskoga šanca na 
Odri do Lekeničkog tornja, od Rakitovca do zadnje Do- 
branske klieti, k tomu i slavni „visoki bržeg*, koga svaki 
zec preskočiti može. 

— £ pa ti nečešljani douiine Krišpine makni svoja 
kopita na „visoki brieg* pa pomiešaj kosturaše proti 
gospodinu Vurnoviću. 

— Ad servitia paratissimus! A1 kopita mi niesu 
podkovana. 

— To jest, dominatio vestra, reče Alapić, kuca na 
moju kesu, je 1’ lopove ? 

— Dakako, kimnu Šimun, „dara pacta, boni amici“. 
Sav sviet zna da se kortešaciji hoće zlatnih i srebrnih 
vabaca. Pa pogledajte ine. U privatnoj praksi nehajem 
za šuplje čizme i propale lakte, al u gospodskoj službi 
moraš biti umiven i počešljan. Auctoritatis gratia. 

— Nžt, nasmija se Alapić baciv Šimunu veliku kesu, 
umij se, počešljaj se. Sjutra zorom kreni sa Petrom na 
Goricu. Ali da mi ne zaspiš u kojoj krčmi, jer te inače 
. natakoh na ražanj. 

— Nebojte se te mršave pečenke, magnifice, odviš 
ste masna mušterija. 

— Idi! 

— Servus humillimns domin&tionis vestrae, pokloni 
se Šimun, strpav kesu u žep i ode sa Petrom iz ko¬ 
more, u koju namah udje Jagica. 

9 

— Hvala bogu, uzdahnu Gašo, publico politica oba- 
vih, sad idu privatissima. Sad sam tvoj Jagice! I za¬ 
grli krčmaricu. 

Tišina sterala se nad gradom, sve je spavalo, samo 
bi stražar svaku uru doviknuo „gospodarom i gospo¬ 
daricom, neka vatru čuvaju i ognjište poklope, da im 
mačka neodnese iskre na repu*. 

XII. 

Na Jakubovo, to ješt, na dvadeset i peti dan mje¬ 
seca srpnja 1565. pozva ban Petar Erdodi obćinu plem¬ 
stva na sabor u slobodni, plemeniti varoš Zagreb. -Po¬ 
put munje dirnu taj glas plemiće. Sad je imalo pući. 
Išao je glas, da je-Tahi od kralja donio važnih pisama 
al nije se znalo, šta pišu. Naslućivalo se kroz strah ko¬ 
ješta, izricalo se, kako je upravo Tahi pisma donio, a 
ljudi nestalni, klanjajući se samo sili, počeše vrtiti glavom. 

Dan prije Jakubova — bijaše nedjelja — vozio se 
je gospodin Ambroz iz Brezovice u Zagreb. Nedaleko 
od Kraljevog broda kod Save, srete silnu četu turo¬ 
poljskih plemića, opasanih sabljom, gdje idu prema Za¬ 
grebu pod zastavom, a pred njimi na konju braća Ja¬ 
kob i Blaž Pogledić iz Kurilovca. Zapaziv Blaž podbana 
mahnu rukom i ciela četa stade klicat „Vivat Ambro- 
sius!“ Zatim doleti Blaž do Ambrozijevih kola, i reče 
pokloniv se: 

— Egregie đomine! Sve je dobro! Vaši smo! Su¬ 
tra će nam ban dati račun. 

Ambroz zahvali se, a Blaž vrati se k svojoj četi, 
rekav, da će njegovi ljudi još počinuti u bližnjem selu 
prije nego podju preko Save. 

Stigav u Zagreb, podje podban odmah put kuće go¬ 
spodina Konjskoga do Kamenih Vrata. Unišav u palaču 
uadje za stolom cielo družtvo, ponajprije domaćicu Anku, 
gospoji) Uršulu i njezina tri zeta. 

Svi skočiše u jedan mah, da pozdrave podbana.. 

— Hvaljen Isus! reče Ambroz; vi kako vidim, 
oštrite za sjutra jezike! Pa i ženske, .koje u saboru ne 
imtgu.glasa. Šta je nova? Jeste li prebrojili naše gla¬ 
sove? 

— Ta gospoda već dva dana i ne rade drugo, reče 
Anka Konjska; ej da sam ja muškarac! 

— Kako stojimo? upita Ambroz sjednuv na visoku 
stolicu. 

— Dobro, otče! prihvati živahno Stjepko; Turopoljce 
predobio je gospodin Vurnović, oni imaju većinu glasova. 

— Spectabilis domine! prihvati Konjski; premda 
se nadam, da će većina naša biti, molim vas, da ne idete 
sjutra na sabor. Mi ćemo za vas govoriti. 

Družtvo se prepa, a podban sunu u vis i zapita 
u čudu: 

— Zašto? 

— Govorit će se o vas, odvrati Konjski plaho, mo¬ 
lim vas, ne idite. 

— Jesi li poludio, svače, kriknu kroz jar Stjepko, 
lupiv u stol šakom, to nama ne reče ništa o tom. Treba 
huljam skinut krinku s lica. 

— A zašto može ban u sabor ? Nije li on začetnik 
sile? zaleti se Uršula živo u rieč. 

— Ban je glava sabora, odvrati Konjski mirno, mi 
ćemo vas braniti, javiti vam sve, domine Ambrosi! A1 
zaklinjem vas, ne idite. 

Podban pogleda oštro Konjskoga, zatim reče ma- 
bnuv rukom: 

— Izidjite za čas! Samo Konjski neka ostane. Svi 
izidoše. 

— Gospodine Konjski, nastavi Ambroz, vi ste nešto 
saznali. Govorite! 

— Hoću, odvrati domaćin. Biskup Gjuro Drašković 

poručuje vam, da ne idete u sabor. On da je saznao ya- 

* 

žnih razloga zato. Moglo bi biti bore, okršaja. Domo¬ 
vina je a pogibelji, sada treba sloge i pripreme za rat. 
Zato vas biskup moli. Ne hćede mi dalje ništa reći, al 
slutim, da je Tahi proti vam predobio kralja. Za ime 
boga, ne idite! 

Časak se podban zamisli, zatim upita: 

— A gdje je biskup? 

— Otišo je na Trakošćan, da se ukloni saborskoj buri. 

— Zovnite gospoje i gospodu unutra, reče podban. 
Konjski to učini. 

— Gospodo i braćo, reče podban uništim, ja ne 
idem sutra u sabor. 

— Za rane božje ! kriknu Uršula van sebe, pri- 
hvativ ruku starca, vi nas baeate u propast. Nemojte 
ako Boga znate. 

— Otče! zavapi Stjepko, kleknuv pred Ambroza, 
zaklinjem vas sinovskom ljubavi, ne činite toga, jedan 
vlas siede vaše brade više vriedi od sto njihovih rieči. 

Al podban osovi glavu i reče oštro: Ja ne idem. 

Tada priskoči Konjski i kliknu poljubiv starca u 
ruku. 

— Hvala vam, uzvišeni mužu! Branit ću vas do 
zadnjeg daha. A vi ostali strpite se! Izići će na vidjelo, 
koli je plemenita duša Ambroza Gregorianca. 

* 

* * 

Prije podne je Jakubova dana — rok je sabora. Po 
sobi kuće gospodina Konjskoga šeće starac Ambroz, po- 
niknute glave, složenih straga ruku. Mrk je, nemiran je. 
Kao zatvoren lav po gajbi ide amo tamo po sobi. Kad- 
kad stane i pogleda kroz prozor. Gleda kako poslanici 
idu kroz Kamena Vrata u sabor. Neki brzo, živo govo- 
reć, da ne zakasne, neki polagano, šuteć kan da . im se 
ne će. Pješaci, konjanici, velikaši, šljivari, kanonici, ple¬ 
meniti seljaci od Kalnika, Draganića, u Tnrovog Polja 

u modroj dolami pod mentenom. A Ambroz ne može, ne 
smie. Mrk skupi obrve, te iztisnu iz oka veliku suzu. 
Sam je. Mužkard podjoše iz kuće u sabor. Anka je u 
svojoj sobi kod majke Uršule, koju vrućica tresć. Sam 
je sa svojom siedom kosom, sa poštenim srdcem, koje 
ga je zanielo bilo sbog tudjeg nepoštenja. Življe kuca 
srdce, kuca jače. Šta će to biti ? Ure plaze lagano ko 
crvi, tiho je, samo kadšto čuje se uzklik od Markova 
trga. To je sabor, koj vieća u dvorištu varoške kuć>. 
Prodje podne, dodje jedna ura. Tad začu se štropot, šum 
i vika na ulici. Podban podje k prozoru. Biesni, razja¬ 
reni, crvena lica, Ijuteć se, smijuć se idu poslanici iz 
sabora. Sad se čuše koraci na hodniku. Vrata se otvore, 
a u sobu provali Stjepko i tfleknuv pred otca vrisnu: 

— Otče moj! Otče moj! Sramota do boga! A1 
dodje i Baltazar, Kerečenj, Konjski, Družković i Vurno- 
vić, bliedi, drkćuć, sdvojni, i kad se Stjepku izvinu krič 
navali u sobu razigrana vrućicom, plamtećima očima 
Uršula i uz nju Anka. 

— Šta je, za ime božje? viknu Heningovica, doletiv 
k Stjepku. 

— Šutite ženske! zapovjedi Ambroz • mirno, sad 
ćete čuti. Gospodin Konjski neka govori! Zatim sjede, 
a Konjski prihvati pridušenim glasom: 

— Jutros podjosmo dobre nade u sabor. Bili smo 
prebrojili glase. Većina naša, većina će znati odvrnuti 
strielu od naših glava, ma i s priestola došla. Markov 
trg bijaše pun saborskih ljudi, al nije tu bilo graje i 
vike, to je brujilo, šumilo, gledalo izpod oka. Vidjelo 
se, da se sprema bura. Kad nas, to jest, mene Stjepka 
i Kerečenja opaziše, stade šapat i svačije lice obrati 
se k nama. Nu ne zaustavismo se. Pozdraviv se malo 
s kim, podjosmo ravno put varoške kuće, da si nadjemo 
sgodno mjesto. Tako je bilo sinoć ugovoreno. U dvo¬ 
rištu bilo je dobrano čislo plemstva i njihova i našega, 

našega više, kako sam na prvi mah razabrati mogao. 
Poslije nagrnu od Markova trga još više. Dvorište je 
maleno, bila je prava šarena gužva. Mi se zavukosino 
na desnu stranu, a za nama braća Sekelji, Zaboki, 
Družković, Mrnjavčić, opat pavlinski, poslanik grada Za¬ 
greba Tomo Mikulić, gradjani Križevački, Varaždinski, 
i plemići seljaci od Kalnika, a osobito Samoborci. 

Naproti nam stajahu smijuć se nekako zlorado go¬ 
spoda Mato i Šime Keglević, poniknute glave Gjuro Sve- 
svetički a i brat mu kanonik Štipan, koj se je pred 
medjedom Šimunom Keglevićem sladko i ponizno pre- 
vijao; Ladislav Bukovački buljio je držeć ruke na tr¬ 
buhu pred sebe, Ivan Petričević skakao je mašuć ru¬ 
kama sad k jednomu sad 1t drugomu i prstom pokazi¬ 
vao na nas, dočim je Ivan Forčić, ponosito dižuć u vis 
svoj pijani nos, svaki prašak sa svoje dolame otirao. 
Prikupilo se na njihovu stran dosta manjega plemstva, 
a Petričević je bez kraja na pozdrav klimao glavom i 
turio svih deset prsti u zrak. Sad začu se klika i vika.. 
Eto nam DraganiČanaca pod zastavom! Svi do jednoga 
priključe se nama. Mi smo šuteć preda se gledali, al 
ja sam se nekako čudio, da nije bilo ni Pogledića ni 
Vurnovića niti jednoga Turopoljca. Ta svi se bješe nama 
obrekli. Trublja zatrubi, ide ban, sve se plemstvo tržnu, 
sto glava iztaknu se u vis. Pod samur-kalpakom u vi- 
šnjevu baršunastu odielu unidje ban, za njim Alapić 
noseć novu svilenu zastavu, poslije smiešeći se i vrteć 
glavom grbavac Gašo, a uz njega — Tahi. Šiljasta šu- 
bara njihala se na njegovoj glavi, a desnicom držao je ko¬ 
rice široke sablje. Visoko je nosio glavu, vedje je spu¬ 
štao, dolnju usnu izticao. Ban sjede za stol sred dvo¬ 
rišta, uz njega veliki bilježnik Damjan, jedna stolića 
osta prazna — vaša. Nasta tišina. Poglednuh na pro¬ 
tivnu stran. Tu stoji Tahi, mota nemirno dugu bradu 
oko prsta i gleda nas -<7- okom smiešećim se, djavol- 

skim, a iza debelih usna provirnuše mubieli zubi. Er- 
dodi progovori. Glas mu je drktao, al govorio je otre- 
sito. Pozdraviv stališe, reče, kako je njegovu srdcu milo, 
da se je skupilo toliko plemstva u toli ozbiljan čas, 
gdje nam neprijatelj kršćanstva sprema domovini novu 
napast. On zna, da će stališi prinieti svaku potrebnu 
žrtvu i pokazat se viernim kruni i domu. Nu da se ta 
uzvišena zadaća poluči, — tu je Erđodi govorio jače i 
svi mu pristaše upirali oči u nas — potrebno je, da 
se štuje vlast i zakon, da se makar i mačem izkorieni 
onaj drač, koj prieti zagušiti pravicu. To da je volja 
kraljevske svjetlosti, koja je spravna svakoga silnika 
satrt, a ban da će vršit vladarevu volju, jer, reče: „Ju- 
stitia fundamentum regnorum® —- 

— Justitia! nasmija se Ambroz gorko, govorite dalje. 

— Sparina od toliko ljudstva, nastavi Konjski, bi¬ 
jaše, da moždjani puknu; nestrpljivo ključaše svačija 
krv. Stipo Svesv etički odobravao je banove rieči kli- 
majuć glavom, a đrznik Tahi viknu kod zadnjih riečih: 
Tako je! Živio kralj! i uz njega nekoliko plemića, al 
na našoj strani brujilo i kuhalo je, Luka Sekelj iz- 
lanu na Taha „Ele gledajte angjela pravice®. Žamor 
se stiša, al kipilo je potajno. Kašljucajuć pročita ve¬ 
liki bilježnik pismo kraljevo, kojim potvrdjuje artikule 
zadnjega sabora. Seljaci zievahu na te duge latinske li¬ 
tanije. Plemstvo je šapćuć gledalo u vis, gdje je pod 
svodom prvoga sprata u bogatu odielu banica gledala, 
skupštinu, a uz nju Jelena Tahovka- 

— Jelena! promrmlja gnjevno Uršula, zete, govorite 

brže. 

— Ban, produži Konjski, kan da je važnije poslove 
zavlačio, te je sve gledao prema ulazu; a tako i ja če- 
kajuć nestrpljivo Turopoljce. Skupština odmjeri dimnja- 
kovinu, izabra velikaše za banski sud, postavi Mojsiju 
Humskoga za eksaktora; odluči, da kmetovi Bedeko- 

vićeva kotara imaju utvrdit Križevce, a počelo se go¬ 
vorit ob utvrdi Koprivnice — al u to navali pod sa ¬ 
bljom kličuć gomila turopoljskoga plemstva, a pred 
njima Vurnović, braća Pogledići i župan Arbanas, četa 
smjesti se u sriedi medju desnom i lievom stranom i 
Jakob postavi se pred nju tako, da ga je svatko vidjeti 
mogao. Meni od radosti zaigra srdce, i Stjepko taruć 
si ruke omjeri biesno Taha, koj mu je pogled mirno 
vratio. Ni ban se nimalo ne uznemiri, Gašo Alapić pače, 
koj je sve došle sjedeć u zemlju gledao, pridignu glavu i 
žmirnu kao mačak, da Sam se upravo začudio. Zavlada 
tišina ko u grobu. Ban se dignu brzo, izvadi iz pojasa 
pismo sa velikim pečatom i preda ga Damjanu. Ovaj 
razreza omot. Nitko ne dahnu. „Nos Maximilianus se* 
cundus..poče bilježnik čitati, „kralj da je težkim 
srdcem od svojih viernih savjetnika razabrao, kakva je 
sila zavladala u Slavoniji, da su neki velikaši i plemići 
pod noge vrgnuv zakon i pravdu, zlotvornu ruku digli 

na kraljeva namjestnika na-bana, a pred svima — 

— Podban Ambroz Gregorianec je 1’? viknu Am¬ 
broz skočiv na noge i oči mu zasinuše čudno. 

— Dh, Ambroz Gregorianec, Konjski će, al'u taj 
par buknu čudan žamor i prietećim pogledom planuše 
oči plemstva. Kralj, nastavi bilježnik, da je odlučio 

osvetit taj zločin, da lišava podbana Časti- 

— Jao! kriknu Uršula, udariv se rukom u čelo, 
sve je propalo. To je dakle ta uzvišena pravica! Fui! 

Stjepko stajaše u kutu škripeć zubi, stiščuć sa* 
biju, a u oku mu drktaše suza; Ambroz se tržnu, al 
brzo sjednuv, mahnu Konjskomu i upriev se u šaku reče: 
— Dalje, dalje! 

— Krika i klika zaurla skupštinom; šumilo je, bro¬ 
jilo je, pljeskalo, Jbučilo, zveketalo sabljami, grozilo pe- 
stmi. Ban probliedi, bilježnik zašuti. Ban mahnu rokom. 
Smiriše se i bilježnik čita, da je kralj odredio, neka se 

podban i svi ortaci radi zločina kazne, a jedva izusti te rieči, 
dignu se ban i viknu glasno: „Kad je podban oderan po 
kraljevoj volji, birajmo novoga! Hoćete li?* „Birajmo!* 
zagrmi Tabi. „Birajmo!* njegovi susjedi. „Ne!* krikoh 
ja silno, da će mi prsnuti rebra, sad ćemo smrviti buru, 
— al Jakob Pogledić dignu kalpak i zakriešti: „Bi¬ 
rajmo! Vivat banus! Dolje Gregorianec!* I sva hrpa 
njegovih seljaka zagrmi u jedan glas: „Vivat banus! 
Dolje Gregorianec!* U meni stinu krv, Stjepko da će 
trgnut sablju, Vumović probliediv na smrt, uhvati Po- 
gledića za prsa. Izdaše nas, propadosmo i kao oluja 
zahuji biesna krika nad našimi glavami, a u toj mahni¬ 
toj vrevi izkesi se na nas ono djavolsko lice susjed- 
gradskoga silnika, upilji se sa visine' u nas paklenim 
pogledom ono crno zmijsko oko Jelene Tahovke. Skočih 
na klup, hćedoh govorit. Pogledić mahnu, „Dolje!* za- 
urla rulja. Kerečenj skoči dižuć pesti pred bana, al 
ovaj viknu: „Hoćete li Ivana Forčića za podbana?* 
„Hoćemo!* tulila skupština, a Keglevići dizahu nosatog 
Forčića na ramena. „Vivat Forčić!* zagrme seljaci na 

mig Pogledićev, a Forčić sjede na vaše mjesto.- 

„Mir!* zakriešti u taj par glas, koj je svakomu pro- 
rezo srdce; blied drkćuć stavi se ovaj moj prjjan Vur- 
nović pred bana blied kan da je ležao u grobu; oči mu 
se razmakoše kao razbieljeni koluti i lupi sabljom u 
stol. „Mir, velim ja plemić hrvatski, kojeg se slobodni 
glas ne plaši vašega biesa Vi ste oblagali kralja, 
izhinili pismo, zatajili mu varku, kojom Tahi oplieni 
jadnu udovicu, pogazili pravo, oblatili staro hrvatsko 
poštenje, vi ste prevarili neuko plemstvo prokletim mi¬ 
tom, vi ste zlatni vienac pravde okužili brdjom, vi zlo¬ 
činci prikrivate svoja zlodjela grimiznim skutom, al ja 
prosti plemić prosvjedujem proti toj sili i zlobi, proti 
varki i biesu. Ne bojte se, ne će sad ova sablja skočiti 
na vas, jer ju naoštrih za Turčina, jer sada zove do- 

movina; »1 jao vam, potučemo li Turčina. Smrvili ste 
plemenito srdce starca Hrvata, razkopali sreću obitelji, 
oplienili udovicu! Jao vama!* Tako govoraše Vurnović. 
A ban pridignuv se na pol upirao se šakama u stol, 
buljio zinuv u junačkog plemića, Strepio je na svem 
tielu, od biesa mu se otela rieč. Tabi porumeni do vrh 
glave, biela mu je kosa letila kao griva i skočiv bie- 
san na stolac viknu: »Dolje Vurnović! Mi smo gospo¬ 
dari! Ja sam nadvladao! Vašoj Uršuli poklonit ću pro¬ 
sjački štap!* »Bog će ti suditi, krvniče!* odvrati naš 
prijatelj — al U taj par zabljesnuše na njega sablje, 
nu on se primaknu k nam, a naša junačka četa izidje 
mašuć oko sebe posjeklicom iz skupštine — i evo nas 
ovdje. Oh plemeniti gospodine! Zašto vam moram ja 
to javiti, zašto moradoh doživjet taj dan. ■>-* 

Svi zanieme. Na klupi sjedi Uršula. Glavu je pri¬ 
slonila na zid, grudi joj se nadimlju, usta su joj po- 
otvorena, oči joj se vrte od vrućice. Anka upire se je¬ 
dnom rukom poniknute glave u stol, drugom se hvata 
za srdce, a Kerečenj grize niem brkove, ostali stvorili 
se kamenom; samo Ambroz je miran. Pristupi k Vumo- 
viću i podav mu ruku reče : 

— Hvala ti, prijatelju! 

— Oprosti, baci se Vurnović plačuć na Ambrozova 
prsa, prevariše i mene moja braća. Potajno mito Ala- 
pića zavede neuki puk; oprosti meni i puku. 

Al u taj par otvoriše se vrata. U sobu stupi novi 
podprabflježnik kraljevine Ivan Petričević, pokloni se 
hladno i preda Ambrozu a i Uršuli pismo: 

— Ta pisma šalje kraljevska svjetlost podbanu, i 
pokloniv se ode. 

Svi se gledahu u čudu. Ambroz otvori pisma i stade, 

đrkćuć čitat: „Nos Maximilianus-- čujte! nasmjehnu 

se grohotom, kralj zove mene, Uršulu i njene zetove 
pred sud radi zločina veleizdaje i uvriedjenog veličan- 

stva, a vi,'gospojo Uršulo, da morate po njegovoj zapo* 
viedi vratiti Tahu cielo imanje. 

— Nikad! skoči žena na noge. 

—■ Morate — za sad, reče Ambroz, kralj zapovieda. 

— Veleizđajice! zavapiše svi kroz užas, skupiv se 
oko starca. A1 kao klis sred burnog mora osovi Ambroz 
glavu i dignuv šakom sgnjećeno pismo prema suncu, 
što je sievalo kroz prozor, reče svečano: 

— Oj sunce! koje šiješ nad pravednikom i gre- 
šnikom, pročitaj ti ovo pismo, zaviri u moje srdce pa 
potavni. Umirite se, djeco! Prestao sam biti podban, 
sad sam advokat, brat zakonodavca Pavla Gregorianca. 
Na moju dušu, sam kralj će razderat ovo svoje pismo! 


Treći dan po Jakubovu posjede Tahi imanje Susjed 
i Stubicu, od strave i užasa zastrepi cieli kraj na sil- 
nikov uzklik: Ej sad sam vam ja gospodar ! 

XIII. 

Na sviećnicu g. 1566. bila je upravo ciča zima. Go¬ 
spodin Franjo Tahi nije se kraj svoje medvedje naravi, 
koja se je po tolikih ljutih bojevih ukrutila bila, ni 
malo plašio ni leda ni mećave, al ta lanjska godina bi¬ 
jaše toli ljuta i po njega i po cielu zemlju, kojoj bje 
osmanski barbar oteo Kostajnicu i Krupu, da je Tahi 
za zime tražio počinka sVojim kostim, kojih je podagra 
pomalo štipati počela, dobro znajući da će ga ratna 
trublja na novo pozvat, čim okopni snieg, jer se je 
kralj Makso kratio izplatiti Turčinu danak, te se je pri¬ 
čalo, da će sultan glavom voditi vojsku na Beč. Ta mu 
zimska dokolica dodje i zato dobro, da učvrsti svoju 
moć u ovom kraju, ter da smekša tvrdokorne seljačke 
šije, koje su njemu i njegovoj zakonitoj drugarici toliko 
jada zadale bile, u kratko- da se osveti svim, koji se 

bješe drznuli dići se na njegovo kruto gospodstvo. Zato 
je dakle gospodin Ferko, protegnuv svoje noge, sjedio 
vesele volje kraj plamtećeg komina a naproti njemu 
gospoja Jelena, vezuć svilen pojas sinu si Gavri. Oboje 
govorahu vrlo živo. 

— Dakle da znaš, Jeleno, reći će Tahi, kći ba¬ 
nova se udaje. 

— Jel’ moguće? upita radoznalo gospoja spustiv 
vezivo u krilo. 

— I ja sam se (udio. Mišljah, da će ostati sta¬ 
rom partom, pošto ju je tvoj nećak Ojuro na cjedilu 
ostavio — al eto ukeba ban Magjara, nekog Stjepana 
Držfy-a, zapovjednika podunavskih konjanika; zaruke 
već obaviše, a u jeseni, ako budemo živi, biti će svatba. 
Dobio sam pismo iz Ugarske, gdje su mi Batori to 
javili. 

— Ne pišu ti ništa o naših parnicah, o iztragi- 
radi veleizdaje proti Uršuli i Ambrozu. 

— Pišu, da parnice spavaju, nasmija se Ferko, 
kako i ne bi? Ambroz poćeruje dakako proti meni 
pravdu, što može življe, al kralj ima sad sa Turćinom 
veliku pravdu, moljaka u Augsburgu njemačku go¬ 
spodu za novce, te ne ima kada suditi. A od te iztrage 
jedva će šta biti? 

— Kako to? 

— E to je opet tvoj mili brat Nikola, komu je od 
sigetske kapetanije ostalo vreVnena, da Maksimilijanu 
po svom običaju napiše krupno pismo za svoga štiće¬ 
nika Ambroza. I tako će stvar zaspati. Zato i niesam 
išao na požunski sabor, jer se odviše ljutim, pa imam 
i kod kuće dosta posla, da gospodarstvo uredim i se¬ 
ljačku marvu ukrotim. Odbit ću im ja rogove. Ja i ne 
pitam dalje za veleizdaju, samo da imamo svoje imanje; 
staru hulju Ambroza i onako sam ošinuo, da će me 
pamtiti do groba. 

— Dk, prihvati Jelena, kad si spomenuo seljački 
skot, što će biti od špana Heningovice Stjepana, koga 
ste onomad uhvatili na cesti kod Brdovca? 

— Šta će biti? nasmija se Ferko, pitaj šta je bilo. 
Requieseat in pače! Pri tom uze Ferko nožice svoje 
žene i prerezav nit reče: Nk, tako je bilo. Dat ću ja 
prokletim šljivarom igrati se sudca. 

— Ded kazuj mi! 

— Ta je 1’ i vriedno puno govorit za takovu ništa- 
riju. Eto, to je. Šimun Drmačić javio mi je, da Stjepan 
gospodski živi u Brdovcu, a uz to se grozi, da će doći 
stari gospodari. Beče mi i to, da je seljačke psine 
huškao na tebe, k tomu mu je imanjce prilično. Hće- 
doh ga sudit, ali kukavica podžupan Gjuro Baškaj reče, 
da je Stjepan plemenit, da spada pred plemeniti sud. 
Dobro, rekoh, ja ga tužim, vi ga sudite. Da vidimo! 
Skupili se oni na sud u Brdovcu, pa odkrojiše, da je 
Stjepan prav i čist. Znao sam ja to. Zato dočekah sa 
Bošnjakom i Antunom Gerecy-em po sudu Stjepana. 
Pograbismo ga, dovedosmo ga amo, a ja poručih Ba¬ 
škaj u, da ću sada ja suditi sud. Sudili smo brzo. Ti si 
još spavala. Moj Antun donese sjekiru, zamahnu i fuk 
ode glava. Kuću lopova Stjepana dobio je Gerecy, jer 
mu je baš majstorski tikvu odpuhnuo. Pokazat ću im 
ja, tko sam, pomest ću sav taj plemeniti i neplemeniti 
smet, pa će sve čisto biti, kao nk ovaj pod, završi 
Ferko, lupiv petom u kameni tarac. 

— A1 ako te obtuže, lecnu se Jelena. 

— Tko? dignu Tahi glavu, bana imam u torbi, 
moja stranka je silna, kralju smo nuždni, ne smie nam 
se zamjerit, ja sam u Hrvatskoj gospodar. Tko da me 
tuži? Komu? 

— Otče! Otče! provali u sobu Gavro, baš je do- 
ćerao Petričević u grad bosa, okovana čovjeka. 

Tabi dignu se brzo te izidje na triem, da vidi šta 

je. Sred dvorišta u sniegu stajaše čovjek gologlav i bos 
odjeven samo košuljom i gaćami okovan težkimi lanci. 
Čovjek drktao je od zime kao šiba, crna kosa visila mu 
niz bliedo lice a iz ustiju mu tekla krv. Uz njega sta¬ 
jao je na konju Petar Petričević sa dva oružnika i fi¬ 
škal Šimun Drmačić, odjeven izvrnutim kožuhom, do- 
čim su mu noge bile omotane slamom. 

— Tko je to? viknu Tahi s gora. 

— Latrunculus pravissimus! odgovori Drmačić, di- 
gnuv glavu, ovaj prepoštovani gospodin, vaša milosti, 
zove se Ivan Sabov, koga majka nije rodila nego za 
vješala. Valjda ga znate 1 

— Ho, ho! Ivan Sabov 1 nasmija se gospodar su¬ 
sjedski, dakle ste ga uhvatili! 

— Uti figura docet, vaša milosti, brbljaše Šimun 
dalje, al smo si i pri tom svoj krušac gorko zaslužili. 

— Tahi sidje u dvorište i stavi se pred drkćućeg 
bjednika, koj je svejednako u zemlju gledao. 

— Ti si Ivan Sabov, upita ga Tahi. 

Čovjek dignuv ponosito svoju glavu, pogleda veli¬ 
kaša pronicavim okom i reče: 

— Dš, Ivan plemeniti Sabov! 

— Viš, umieša se Drmačić, niesam znao, da si 
plemenit. Dakle se i plemenita koža ježiti može? Reć 
bi, da ti nije toplo. 

Sabov pogleda fiškala prezirno i ne reče ništa. . 

— Ti si, reče Tahi, za Heningovicu na me. bunio 
seljake, ti si oružanom rukom navalio na Susjed. 

— Jesam, odgovori sužanj. 

— Ti si mačem obranio grad proti banu i ubio 
kapetana Vlašića? 

— Jesam! 

— A zašto si to učinio, dragane moj? 

— Jer sam služio Heningovicu, jer sam joj se ple- 

mićkim poštenjem obreko bio, jer znam, da je Susjed 
njezina djedovina, koju joj vi nepravedno oteste. 

— A, tako, reče Tabi klimaj uć glavom, al ti si, 
brajko, iz svoga prozora na moje ljude pucao i ubio 
konja, koj mi je tri puta draži nego ti, lopovska dušo. 

—Jesam, odvrati Sabov,jer su vaši oružnici proti 
božjemu i ljudskomu zakonu navalili u moj plemićki 
dvor, da mi otmu sve moje imanje. Ja sam plemić, 
svoj čovjek. 

— Pa zašto si pobjego? 

— Jer na me poslaste silnu četu. Hćedoh se uklo¬ 
nit na sigurno mjesto, da se pred plemenitim sudom 
potužim na vas. 

— A h&! Tako, tako! nasmjehnu se Tabi, a gdje 
ste ga uhvatili, dragi moji? okrenu se Ferko k Petri- 
čeviću. 

— U klieti blizu Stubice, odvrati Petričević. 

— Dš, nastavi Šimun; provaliv noćju u kuću, na- 
djoh par njegovih čizama, pa odmjerih njegov trag. U 
sniegu ga nadjob utisnuta i tako podjosmo tragom sve 
dalje i dalje. Ostavih za sobom oružane ljude u za¬ 
klonu i podjoh prema klieti svoga staroga znanca Ivana. 
Zablenuo se, al se umiri, kad mu rekoh, da idem iz 
Stubice gospodinu Gregoriancu i nek mi da prespati. 
Govorili smo svašta o službi, a on mi reče da bi volio 
poginuti, nego li od krvnika Taha — tako on reče — 
okusiti mrvicu kruha ili kapljicu vode. Dodje noć, dodje 
Petričević za mnom i ulovismo miša, ter ga svukosmo, 
da se ‘siromah putem ne znoji. A sad ga imate! 

— Eh, reče Tahi, zasukav brkove, vidiš moj dragi, 
ti si mi došao u goste, pa te ne mogu pustit u toj 
zimi iz kuće, jer ne daj bog, da s moje krivnje nazebeš. 
Dat ću ti stan i postelju, al kad ne ćeš od mene ni 
kapljice ni mrvice, neka bude po tvojoj volji. Ne ću te 
siliti, moglo bi ti prisjesti 

Sabov dignu glavu i izvali na Taha ukočene oči, 
ne znajuć, šta se uraditi kani Napokon se tržnu i reče: 

— Gospodine Franjo Tahi! Ja proti toj sili pro¬ 
svjedujem. Pustite me! Ja sam plemić. 

— Bog zna, zavrti Tahi glavom, valja potražit 
prije tvoj plemenski list. Donle se moraš strpit. 

— To će težko biti, vaša milosti, nasmjehnu se 
.Drmačić, kad je pobjego, i kad mu oćerasmo ženu i 
djecu, noćili smo u njegovoj kući. Tu sam podpalio peć 
sa kojekakvimi papiri, medju kojimi je i šarena maga¬ 
reća koža bila. 

Sužanj protrnu od užasa, sdvojno se uhvati ru¬ 
kama za prsa, da lanci zazveknuše i muklo zastenja 
od boli, od gnjeva i užasa. — Bože! Bože! zaškrinu, 
jesi li živ? 

— Petričeviću! zapovjedi Tahi, povedi mi moga 
gosta u doljnu komoricu, čuvaj ga dobro i da si upamtio : 
Ivan ne će od mene ni kaplje ni mrve, dakle mu ne 
treba ništa dati. 

— Laku noć, nobilis domine, zahohota fiškal. 

Sužanj klonu na koljena i pogleda k nebu, al oru- 
žnici ga silom odvukoše, a gospodin Tahi uzpe se vesele 
volje, uz stube te je u toploj sobi dalje čevrljao sa gospo¬ 
jom Jelenom, koja mu dojavi, da je jutros kod nje bio 
župnik Babić i opitao se, kamo da je mladi GjuroMo- 
gaić dospio, jer da sviet za stalno zna, da je bio otišo 
u Kanižu. 

— Recite mu, gospojo Jeleno, odgovori Tebi, pro 
primo, da su Mogaića uhvatili Turci, pa valjda od njega 
načinili kopuna, pro secunđo, nek se vražji pop moje 
kuće kani, jer ću ga kvrcnut po svetoj tonzuri. Lopov 
je, kmetskog je roda, psina ko što sav ostali kmetski 
smet. 

* 

* * 

Pet dana bilo je minulo od sviećnice. Gospodin 
Eerko bio se je obilnije osladio zlatnom kapljicom vina, 
što ga njegovi ljudi u pivnici Ivana Sabova u Brdovcu 
zaplieniše. Lica su mu gorila, oči plamtile. Veselo skoči 
na noge, bio je vražke volje. Natukav si kapu nalievo 
uho, spusti se niz stepene i zovnu glasno. 

— Petre! Ej! Petre! Gdje si huljo? 

Za čas pojavi se Petar Bošnjak i pokloni se du¬ 
boko. 

— Nosi ključe od kamene komorice, da vidim kako 
se naš gost Ivan Sabov veseli. Dk, i hljebac frižka 
kruha ponesi! Sluga posluša gospodara i za kratko 
sidje niz zavijene stepenice Petar noseć svjetiljku, hlje¬ 
bac i ključe podzemne tamnice, a za njim gospodar 
Tahi. Dodjoše u tamnu hodniku pod zemljom do gvo¬ 
zdenih vrata. Petar ih odključa i zadje unutra, za njim 
Tahi. Kad Petar dignu svjetiljku, mogao si pregledat tu 
užasnu ljutu komoru. Iz te kamene kutije udari na 
vrata vlažan smradan i zrak. Gdjegdje bijahu gole, ka¬ 
mene stiene pokrivene mahom i pliesni, gdjegdje smo¬ 
čene vodom. U kutu na gnjiloj slami drktalo je nekakvo 
klupko — valjda živ stvor, možda čovjek. Dk, dk, bit 
će čovjek. Izpod krvavih ukradenih krpetina vidiš čo¬ 
vječju put, noge crvene i modre, nabrekle, ozeble. I 
ruke vidiš, suhe, biele, gdje su se grčevito zakopale u 
slamu, oko nogu i ruku savija se hladno gvoždje. Mo-, 
žebit je to zvier? Živo jestf jer kadkad drktne, kad- 
kad zarukne. Valjda je to bio čojek. Bit će, jer pod, 
crnom nakrvljenom kosom, koja se je uz čelo priliepila, 
vidiš sivo, bliedo lice. Kan da su ga guje izpile. Modre 
suhe ustne zinuše, a iza njih vire zubi kao tigru. Tamne 
se oči žare, kao biesnomu psetu, pa se vrte i vrte. 
Kadkad klupko uzdahne, kadkad zarukne. A1 kan da je 
prikovano na zemlju. Kako ne bi? Čovjek nije pet dana 
ništa jeo ni pio. Tahi podbočiv se, stavi se pred klupko 

10 

kao pas pred mrtvu divljač. Oči mu zasievnuše žarom 
mržnje, prezira i zvierstva. 

— Oj! mili goste! Oj Ivane! Kako si mi, je 1’ ti 
dobro ? zapita kroz rug Tahi. 

— Vode, zastenja čovjek izbuljiv oči. 

— Viš vraga, zaboravismo je, odvrati Tahi, al evo 
ti frižkog hljeba; biel je, jedi kume! Bit ćeš gladan. 
I baci hljebac sužuju A ovaj se drznu, i kan da ga je 
čarobna sila dirnula, sjednu, prigrabi objeručke hljebac 
kao majmun i stade mumljajuć žvakat i gutat frižki 
hljeb i proguta ga do zadnje mrve. Sužanj poče težke 
disat, dignu glavu i zacvili kroz plač: 

— Molim, molim, dajte mi papir — testamenat — 
za ženu — za djecu — oh! oh! dajte! 

Tahi ne odvrati ništa. 

— Molim, molim, dignu sužanj ruke, razkrečiv suhe 
prste, popa, popa mi dajte, za rane božje popa! 

— Daj otče popa dozvati, ozva se za Tahom Ga- 
vrin glas, koj se je od radoznalosti dovuko. 

— Otale, ludi dječko, otresnu se Tahi na sina, mi¬ 
sliš li, da će popovske čarobije otvoriti ovomu djavol- 
skomu psetu nebeska vrata? Ništa! 

Sužanj se tržnu, trzao se jače i jače, usne mu 
zinuše, usta mu se zapjene, glavurdajuć izprieči se pa 
zaruknu: 

• 

— Vode — vode — utroba gori — kruh gori — 

vode — vo-i kao kamen pade na kamen. Časak 

zavlada tišina. Petar primaknu uho prsima sužnja. 

— Gotov je, reče Petar. 

— No, nasmija se Tahi, taj će me i u paklu 
' upamtiti Al kad pogleda u mrtvaca, koga su ukočene 
oči iz kuta u njega buljile, zazebe ga srdee i ode. 

Šta li je Tahi one noći snivao? 

XIV. 

Sumoran dan bijaše dvadeset i peti rujan 1566. 
Nebo bijaše zastrto bliedimi, sivimi oblaci, iz kojih bi 
se pokadšto spustila kapimice jesenska kiša, a žutim i 
rumenim lišćem šuma provlačila se potiho magla, oblaci 
bješe i zavite glavice bregova. U to sumorno vrieme 
micala se lieno malena četa konjanika prema Susjedu, 
daleko pred njom gospodin Tahi, a uz njega Gašpar 
Alapić. Obojica bijahu pokrita tamnimi kabanicami, obo¬ 
jica gledahu šuteć pred sebe izpod natisnutog na ćelo 
mokrog kalpaka. Na licu gospode, inače dosta biesne, 
bilo je opazit neki gluhi mir, neko neveselje, a osobito 
bijaše lice grbavog Gašpara van reda bliedo. Sa tornja 
ozva se trubljaj, široko se otvoriše gradska vrata i mu- 
čeć udje nevesela četa u grad. Hrpa lovačkih pasa uze 
skakati oko gospodara, sluge snimi še ponizno kape, a 
najposlije izleti u dvorište gospoja Jelena u crno odje¬ 
vena a uz nju sinovi Gavro, Stjepan i kćeri Klara Gru- 
berka iz Samobora pa Margareta Oršićka sa Slavetića. 
Gospoja Jelena bijaše strahovito blieda i propala, mrka 
joj kosa bje jače posiedila, a u crnih joj očiju sievaše 
i tuga i strah i nemir. Tahi mahnuv ženi i djeci rukom 
spusti se sa svoga konja te se izljubi šute<$ sa cielom 
obitelji, a za njim pokloni se Gašo gospodji. Neka pla¬ 
host, neki užas osvajaše svačije srdce i zato ne pisnu ni 
jedan, dok družba ne stupi u palaču grada, gdje se si¬ 
novi i kćeri požuriše, da snime sa otca i gosta oružje, 
i prokisle putne kabanice. Tahi obazre se po starinskih 
slikah, visećih po tamnih zidovih palače, uzdahnu, pro- 
dje rukom preko rudaste kose i reče: 

— Hvala bogu, te sam opet u svom domu, i pri- 
hvativ obie ruke svoje žene, nastavi: zdravo ženo, zdravo 
djeco moja! Dugo me nije bilo i mišljah, da se ne ćemo 

nikad više vidjeti, jer nas je zla sudbina upravo nemilo 

* * 

ošinula i još se niesmo raztrieznili. Jesi li primila moje 
pismo iz Kaniže? završi Tahi spustiv se na klup. 

— Jesam, gospodine moj, odvrati Jelena a suze joj 
navrieše na oči. 

— E, pa ondje sam ti sve napisao o krvavom danu 
sedmoga rujna, o nesreći sigetskoj i o junačkoj smrti 
tvoga brata Nikole. Nikola mi nije bio prijatelj za po¬ 
sljednjih godina, on je pače i meni i tebi mnogo skrivio 
nu to su drugi računi — de mortuis nil nisi bene; ju¬ 
nački se je branio, junački je poginuo i hvale je vrie- 
đan, a oni koji su ga napustili svojom ludosti, koji me 

niesu hćeli poslušati, neka-al ne ću više o tom 

govoriti, glava mi gori — ako li više znati želite, evo 
vam vriedna gosta gospodina Alapića, taj je sve to na 
svoje oči vidio i jedva cielu kožu iznio, jer je već bio 
u turskih pandžah. 

— Jesam bio, uzdahnu nekako čemerno Alapić, ja 
ću vam, plemenita gospo, sve na tanko dojavit, dok si 
malo izpravim izprebijana rebra, jer da znate dodjoh 
nehotice na hranu i stan prokletim nekrstom, koji me 
samo zato pustiše na slobodu, jer se bjeh preobuko u 
prosta vojnika. Da su saznali, da sam ja onaj čovjek, 
koj im je kod Šikloša toli nemilo razbijao tikve, glave 
moje, ne br mi već na ramenih sjedila glava. Sve ću vam 
reći, al sad, boga mi, ne mogu. Ljutim se, htio bih 
pući, kako smo ludo izgubili Siget i vašega brata — 
a onamo oko Gjura plela i mela se kraljeva vojska. Za¬ 
ludu je sada kukat, bog je tako htio. Nadajmo se bo¬ 
ljemu vremenu. 

Gospoja Jelena slušala je sve te rieči na oko mirno, 
al guste suze kapahu joj iz očiju i pri zadnjih riečih 
Alapića pokri si suzami lice i zajeca: 

— Brat mi je bio — brat! Recite vi i nabrajajte, 
Sto vam drago, on je bio Zrinjski, veći, slavniji, nego 
svi ostali — on nije zaslužio toli užasne smrti. Da ae 

boljemu nadamo? Čemu. Bratu odsjekoše neljudi glavu, 
jer je junak bio, a sina mi Mihajla zarobiše Turci u 
Krajini, i bog zna, šta će od njega biti? Franjo! Franjo! 
Jesi li pomislio na svoga sina, na svoju krv? Franjo! 
Evo izgubih brata, nemoj, da i sina izgubim. 

— Za sina se umiri, reče Tahi mirno, znam gdje 
je — u Banjoj Luci. Imam u svojoj Kanižkoj tamnici 
dvie paše, i kako mi stigoše pisma o zamjeni, skorim 
ću sina oslobodit. Nu ti se spremaj za koj dan na put. 
Pisah već Nikolinoj udovici Evi a i sinovom. Poći će u Ča- 
kovac. Onamo će za kratko stići glava tvoga nesretnoga 
brata Nikole, Turci ju povratiše gjeneralu Salmu, u gjur- 
skoj crkvi ju blagosloviše, a mi ćemo ju sahranit u 
raki obitelji kod sv. Jelene. 

Gospodin Alapić pokloni se gospodji i potraži svoj 
stan, i Tahi podje skoro počinut od napornog puta a 
još više od krvavih onih dana, koji se završiše propašću 
sigetske tvrdjave i smrću junaka Nikole Zrinjskoga. Te¬ 
žak bijaše taj san; Tahi nadao se je, da će i sladak biti 
— al sav taj napor, sva ta premučena muka ne utomiŠ8 
u njem krvavih uspomena. Snivao je i kroz san vidio 
strahovitu prikaz — Arlandovu Doru, kako vodi za ruku 
blieda mrtvaca, komu iz srdca teče rumena krv, koj 
piljeć ukočenima očima u Taha, šaptaše sdvojno: Vode! 
Vode! Popa! Popa! 

Mučke prolažahu dnevi na Susjedu. Gospoja Jelena 
spremala se plačuć na put, Tahi je nije htio buniti. Sje- 
deć sa Gašparom za vrčem vatrena vina kušao je go¬ 
spodin Tahi odplahnut sve nemile brige prošlosti, sve 
crne slutnje budućnosti. Jednog dana reče: 

— Gospodine Gašpare, vjeruj mi, da sam suza sit; 
još da obavimo ceremoniju nad Nikolinoin glavom, pa 
onda da pomislimo, šta će biti u našem domu. Sreća 
mi dobro kaže. Bivši u kraljevskom taboru u Gjuru iz- 
hodio sam pomoćju Batora i drugih prijatelja od Maks a 

donaciju i po tom izmače advokatu Ambrozu poglavita 
kvaka, za koju me je pred sudom uhvatiti mogo. I go¬ 
vorimo pravo, Nikolina smrt mi je dobro došla. On mi 
je bio neprijatelj, njega držahu se svi neprijatelji moji, 
Zrinjski je bio slavan i bogat, imao je i prijatelja kod 
dvora, pa je znao banu Petru pomrsiti konce. Nikola 
pade, banu su ne vezane ruke, ja imam kakav takav 
„titulus juriš 8 , naša stranka je jača no ikada, moja obi¬ 
telj uglednija — za čudo — upravo po tom, što mi je 
žena sestra sigetskoga junaka, koga sav sviet slavi, a 
Nikolini sinovi sn djeca. Zato, gospodine Alapiću, željno 
očekujem bana Petra. Hoće li se skoro vratit? 

— Ne bih znao pravo reći, odvrati Gašo. Čim kralj 
zaključi, da se razpusti vojska, te nije bilo veće pogi¬ 
belji, ostavi ban zapovjedničtvo knezu Franji Slunjskomu, 
te pohiti sa mojom sestrom i kćerkom si Ankom, da 
slave svatove sa Držfy-em, u Ugarsku. Znam da će proći 
i mjesec dana, dok se povrate, nu svakako će mi pismom 
dojavit svoj dolazak u Zagreb, pa možemo moga svaka 
dočekat ondje, jer je sbilja vrieme i sgoda da uredimo 
zemlju posve po našoj volji i želji. 

Deset dana iza toga razgovora krenuše gospodari 
susjedgradski u Čakovac, dočim se gospodar vukovinski 
skloni u komoricu zagrebačke brkate krčmarice, da si 
ondje izlieči rane, što mu ih je tursko robstvo za¬ 
dalo bilo. 

* 

* * 

Gospodin Gašpar slabo je brojio dane te ne bje ni 
opazio, da ih je već triedetet prošlo i da je lišće sa 
drveća popadalo. Kako i bi? Ljubavi su zavezane oči. 
Jednog podneva donese mu banov teklić pisma, gdje 
mu sestra javi, da se ban vraća od kćerine svadbe i 
da će za četiri dana stići u Zagreb. Gospodin Gašo na- 
šara na omotu pisma: „Na znanje plemenitomu gospo- 

dina Ferku Tahu*, i odpravi teklića dalje na Susjed. 
Za malo dana dodje gospodin Tahi sa gospojom Jele¬ 
nom u Zagreb, te se nastani u banovoj kući. Prodje 
i nedjelja dana, a o banu Petru ni glasa. Tahi zabrinu 
se nekako, al ga utješi Gašo: 

— Ne tarite si glave, velemožni gospodine, na putu 
u Zagreb imade puno velikaških štacija, pa se moj go¬ 
spodin svak gdjegod u gostih pozabavio. Ta vi znate, 
kako to kod nas biva. 

Tahi se na tu utjehu nekako smiri te pohodi dru¬ 
gog dana sa ženom si vinograd gospodina kanonika 
Stipe Svesvetičkoga u Bukovcu, gdje se je kolo otme- 
nih gosti do kasne noći veselilo. I gospodin Gašo bje 
k toj veselici pozvan, al se izpriča, da nije danas za 
družtvo, jer da ga glava silno boli, pa je svoju bol lie- 
čio u prijaznoj komorici krčmarice Jage. Vani je već i 
potavnilo bilo, nu Gašo je slabo pitao, je 1 ’ svjetlo, je T 
mrak, već mario samo za sjaj starog vina i ženskih 
očiju. Upravo je svojoj Jagi pričati stao, kako su ga 
Turci nemilo vukli po robstvu, kad iznenada protisnu 
glavu kroz prozor banov vratar te viknu: 

— Dodjite za ime božje brzo kući, plemeniti go¬ 
spodine! 

Spaziv bliedo lice sluge, protmu Gašo, i prevmuv 
vrč na stolu te ne pitav dalje, pohiti skokom u ba¬ 
novu kuću. Kućna vrata bijahu širom otvorena. U dvo¬ 
rištu stajahu dvoja kola, al nigdje žive duše. Gašo po¬ 
hiti uza stube. Na hodniku skupila se ciela četa služinčadi 
plačuć i naričuć. Laktom protisnu se Gašo, provali u 
sobu, pogleda i stvori se kamenom. Sred velike dvo¬ 
rane straše na zemlji crna mrtvačka škrinja, nad koju 
se bješe nadniela cmoruha žena — banica. Ruke je 
bila složila, čelo joj počivalo na škrinji, a kroz muklo 
'jecanje, prodro bi kadšto sdvojan uzklik: 

— Joj! Joj! Petre, druže moj! 

— Barbaro! Šta je za ime boga ? kriknu Alapić 
priskočiv sestri. 

Na bratov glas strese se banica, sunu kriknuv u 
vis i baciv se Gaši na prsa zavapi: 

— Brate! Brate! Mrtav je, mrtav! A ja sam udo¬ 
vica, jadna udovica! 

Gašo povede sestru k stolici gdje je jecaj uć sje¬ 
dila i iz zaplakanih očiju preda se gledala. Šuteć sta¬ 
jaše brat do nje zagledav se u slabi plamen voštanice, 
koja je na stolu drktala i žuto svjetlo po mrtvačkoj 
škrinji sterala. U dvorištu zaruže kola. Za dva časka 
pojaviše se na pragu Tahi i gospoja Jelena. 

— Je P moguće? zavapi Jelena pohrliv k prija¬ 
teljici. Tahi osta na pragu probliediv na smrt, poniknuv 
nikom. 

— Da P je moguće? uzdahnu banica dignuv glavu 
da P je moguće? Istina je, grozna, strašna istina. N&, 
u toj škrinji leži ban Petar mrtav, moj muž mrtav, moj 
muž! Jao! I udovica pokri si lice rukama. 

— A 1 kako se to sbilo? upita prestravljen Tahi. 

Banica spusti ruke na stol, dignu glavu i prihvati 
jecavim glasom: 

— Svatbu bjesmo sretno obavili. Bilo je vrieme 
da se vratimo. Vozeće se ravnicom zateče nas ljuta, 
nemila bura! Petar pometa na mene sve što smo imali 
odiela sa sobom, a on sjedjaše na kolib u surki. Korila 
sam ga s to lakoumnosti al mi se on nasmija. Kasno 
u noć stigosmo do Čakovca. Zadjemo na noćište. Ja 
napisah Gaši pismo, al u to se je Potar nekako tužio 
na bodac. Legnu. Glava mu je gorila kao usijano gvoždje. 
I poče buncati Prepah se, poslahpo ranara Zrinjskoga. 
Prekasno. Za tri sata izdahnu i evo ga — evo! Mrtav! 
Jao bože, mrtav! Oh jesam li to od njega zaslužila? 

— Gospodine Tahi, reče u pol glasa Gašo pri- 

stupiv gospodaru susjedgradskomu, molim vas budite 
nam u taj strašni čas na pomoći. 

— Ja? promrmlja Tahi, ja bih sam imao pomoći 
tražit. Ban Petar Erdodi je mrtav, moji računi su po¬ 
kvareni. Šta će sada biti? 

Gašo odvede banicu u ložnicu. Tahi i Jelena sta¬ 
jahu sami kraj škrinje. Tada pristupi Jelena i položi 
ruku na rame muža si. 

— Gospodine Franjo, reče potiho, nije 1 * ta škrinja 
za nas prst božji? 

A 1 trznuv se ljuto, odgovori Tahi: 

— Gospojo Jeleno, čini mi se, da iz vas govori 
opet onaj prokleti pop brdovački. 

— Memento mori! zaori u to od vrata pronicav 
glas. I unidje svećenik malena stasa, duge crne brade 
— biskup Gjuro Drašković. „Do mojih uši dopre crni 
glas, nastavi, da se je svidjelo svemogućemu u taj kobni 
čas oteti kraljevini glavu. Dodjoh da pohodim te dvore 
crne tuge i da se pomolim za dušu pokojnika! Draško¬ 
vić kleknu pred škrinju i uze glasno moliti, al kad jasno 
i glasno izusti „Amen!“ uhvati nešto Ferka Taha za 
srdce. 


XV. 

Dok se je turobni glas zvonova sterao nad gra¬ 
dom Zagrebom navieštajuć, da je kraljevina izgubila 
bana, sjedjahu u brdovačkom župnom dvoru dva čovjeka, 
domaći župnik Ivan Babić a drugi čovjek svjetovnjak, 
visok, stasit, bistrih smedjih očiju, iskrena jaka lica i du¬ 
gih brkova. To bijaše gospodin Stjepan Grdak od File- 
tinca, plemić križevački, poslan po kraljevskoj svjetlosti. 

— Hvala vam, častni gospodine, reče plemić sve¬ 
ćeniku, na viesti, što ste mi javili. Kraljevska svjetlost 
posla me navlaš ovamo, da upravljam u ime kraljev¬ 
skoga fiska sa Heningičinom polovicom imanja, dok se 

parnica ne doćera kraju. Ne dvojim nimalo, da će gospoja 
bar za polovicu održati pobjedu, jer je to napokon nje¬ 
zina djedovina i Tahi si je to prigrabio per fas et ne- 
fas. Znadu ga i pri dvoru toga gospodina vrhovnog konju- 
šnika, da je divljak bez para i bojim se još i sad zla, 
premda je kralj nešta pravedniji od svojih lakomih vie- 
ćnika, kojih je gospodin Tahi u ime prijateljstva zakapariti 
znao. Da pravo reknem, niesu ni marili uvesti tu pri¬ 
vremenu fiškalnu upravu, nu vele, da se je bojati krvi. 
Moguće, al fiscus je rad za toga provizorija pobirat zla¬ 
tnih plodova, fiscus to rado čini, jer ne ima nikad u 
kesi novaca. Niesam imao u tom kraju znanca do li vas, 
koga od malih nogu poznajem za poštenjaka. Zato do- 
djoh pitati vas; molim vas, ila mi budete pri tom te¬ 
škom poslu u pomoći, jer sam rad za to možebit kratko 
vrieme svoga boravka uvesti opet zakon i red, koj pod 
Tahom, koliko čujem, ne cvate. 

— Ne cvate žalibože, potvrdi župnik, bog mi je svje¬ 
dok, da vam, gospodine Stjepane, niesam govorio preko 
istine i hvala bogu da ste došli, jer će kraljeva čovjeka 
opet morati slušati. 

— Ne znam, hoće li, zavrti Grdak glavom; kad 
sam jutros stigo na Susjed te se izkazao kraljevskim 
pismom stade mi Tahova služinčad već na prvi mah 
bacati klipove medju noge; Petar Petričevićne da klju¬ 
čeva, svi mi se uklanjaju, a ja sam vam stojao, bog da 
prosti, kao grešnik pod vješali. Al se gospoda prevariše. 
Grdak neda se nikakovim gospodstvom zablenuti. Ja ne 
popuštam i idem ravnim putem. 

— Tako je i pravo, gospodine Stjepane, i to je 
jedini put, da si pribavite ugleda. Preporučam vam oso¬ 
bito taj siromašni puk, koj be pod Tahom znoji krva¬ 
vim znojem. Na poštenje i prisegu svoju velim vam, da 
te groze čovjek vidio nije, što ju Tahi navaljuje na kme¬ 
tove. Napokon su mal ne svi velikaši silnici, to je nji- 

hova ćud, al Taha kau da se nije primio sveti krst, 
kan da nosi u prsih kamen mjesto srdca. Šta sam ja 
sve kušao! Mrzi me doduše zaplitat se u gospodske po¬ 
slove, al svećenik sam, moram; tk tko će obraniti od 
vukova stado ako ne pastir. Ponizih se radi puka ne 
jedanput. Ja sam izpovjednik gospoje Jelene Tahovke, 
pa sam joj ne jedan put govorio i ljuto ju korio; u Je¬ 
lene, premda je i ona čitava goropadnica, ima srdca i 
kan da se moj ukor njezine duše pomalo prima, nu 
Ferko Tahi je zvier i cieli kraj ga proklinje. Što sam 
živ, ne vidjeh takova nečovjeka, komu je najveća slast 
mučiti na smrt jadni narod. Govorio sam vam za Mo- 
gaića, za Stjepana, za Sabova i druga zlodjela; ali to 
nije ni polovica. Kmet vam nije siguran za kukavnu 
svojinu, jer Tahi zna pol sela oćerat od grunta bez 
svakoga razloga i pridržava zemlje ili sebi ili ih daruje 
zlopakim slugam svojim. Daće je proti zakonu povisio 
za polovicu; na svakom imanju podigo je vješala ter 
veli, da mu objed nije sladak, ako nije vidio, da se je 
kakva „seljačka psina 8 na konopcu kopitala. U kratko, 
tu ne ima suda, ne ima zakona, ne ima duše, ne ima boga! 
Naš puk ne ima zla srdca, al ima vrelu krv, naš puk 
je nepovjerljiv, jer vidi, da su gospoda, koja su mu do- 
sudjena za poglavare, vuci i Turci, da oni, koji bi imali 
prednjačit narodu i uljudit ga, gaze sve, što je sveto. 
Je 1 ’ čudo, kad puk pozvieri i bojim se da će koga 
toga zaboljeti glava, ako se blagoćom tinjajući jar ne 
prigasi. 

— I ja sam plemić, odvrati Grdak, ali moja ko- 
lievka nije stajala u visokih kamenih dvorih, već pod 
drvenim plemićkim krovom. Kunem vam se, častni go¬ 
spodine, da ću braniti taj kukavni narod, koj nosi spo¬ 
dobu božju kao i mi. 

— Bog vam platio, reče Babić. 

— Nu recite mi, kakvi su Gregorianci, upita Grdak. 

— Gregorianci? Eh Ambroz je valjan čovjek, stara 
hrvatska krv. Ali Stjepku ne vjerujem. Ulagiva se i on 
seljakom, al ako nadvlada, vješat će i on kmetove, kao 
i Tahi. Biesan je to svat, koj će i vriednu svoju ženu 
spravit u grob. 

— Uzdajte se u mene, završi Grdak, što rekoh 
ne porekoh. Znat ću ja ukrotit gospodina Ferka, ii ja ii on. 

— Da bog da! završi župnik. 

XVI. 

Gospodin Tahi bio je danas počastio gospodina 
podbana Ivana Forčića, koj je rado zalazio u goste pod 
gospodski krov, kako se je to po silnoj trbušini i crve¬ 
nom nosu na prvi mah opaziti moglo. Podban bio seje 
za obilnim stolom silno namučio, te je neprestance znoj 
sa nosa otirao. Za stolom sjedjahu oba gospodina, če- 
vrljajuć o državnih poslovih, a gospoja Jelena slušaše 
ih sjedeć kraj komina odjevena mekom šubicom. Lice 
joj bijaše bliedo, porušeno; stišćuć usne, gledala je 
preda se poniknute glave, a u ženici sievnu kadšto onaj 
tamni grozničavi plamen, koj je biljegom blize smrti. 

— Neka laju, zaviknu Tahi poslije objeda kroz 
smieh, neka viču, ja ču radit, što je meni drago. Zemlju 
moraju predamnom poljubit te seljačke psine, pa će 
biti mir. Ako ih je Heningovica krotila bičem, ja ću ih 
škorpioni. Znam, da su biesni, znam da po cielom kraju 
kuha, al niesam li vrhovni konjušnik? Valjda ću znati 
i tu torbašku živinu ukrotit? 

— Optime, spectabilis domine, nakesi se podban 
a male pijane oči svjetlucahu mu pri tom kao jazavcu. 
Dakako, ško — škorpioni! Toga im treba, toga! Ta 
niesmo li mi gospoda? 

— Kraljevska komora posla mi na vrat dakako 
toga lopova Grdaka, koj mi ide po kući poput ježa. 
Al neka. Podkurit ću toj komorskoj uhodi, da će od 

same glavobolje pobjeći i pobrinut ću se, da me moj 
požunski prijatelji rieše te kuge. 

— Optime dixisti! nasmija se pijani podban. 

— Nu, amicissime frater, zapita Tahi, jesi li čuo, 
tko će bit ban? 

— Ni — ništa? zapenta Forčić. 

— Svaki dan čuju se drugi glasovi. Sad se govori 
za ovoga, sad za onoga; ti novi banovi niču kao gljive 
preko noći. Gledao sam u Požunu sklonut kraljevske 
viećnike, da bude imenovan ili stari Alapić ili Mato Ke- 
glević, a tako će valjda i biti. 

— Pa to bi dobro bila. To su naši. 

— Svaki dan’ nastavi Tahi, očekujem pismo od go¬ 
spodina Batora, koj će mi svakako javiti, čemu li se 
nadati imamo. 

U taj par dojavi sluga, da kraljevski upravitelj Stje¬ 
pan Grdak pred gospodina Taha doći želi. 

— Grdak? za viknu ljutito Tahi, šta će ta stjenica 
opet od mene? Da mi prisjeđne jelo! A 1 neka udje, 
bar ćeš, amice podbane, vidjeti, s kakovom bagrom ja 
tu gospodstvo dieliti moram. 

U sobu udje Grdak, pokloni se gospodi a i gospo- 
dji Jeleni. Tahi omjeri došljaka prezirno od glave do 
pete, pa će porugljivo: 

— Šta je opet, domine Grdak? Gdje vas boli, ne¬ 
kako kiselo gledate? Znam da ću opet čuti kakovu ko¬ 
morsku prodiku. 

— Ja sam rad s vami ob osbiljnih poslovih govo¬ 
rit, magnifice domine, i to po nalogu kraljevske komore. 

— Govorite slobodno, reče Tahi iztrusiv čašu, evo 
ovdje je samo moja žena i moj pobratim podban. 

— Džt, dk, govorite! zamrmlja Forčić. 

— Oprostite, da vam smetam, magnifice, al već če¬ 
tiri puta bćedoh doći pred vas. Vi se svejednako sastanku 
izvinuste, a ja dolazim u službi kraljevoj. 

— Da čujemo, zievnu Tahi, omjeriv i opet upra¬ 
vitelja, koj je pred njim stajao. 

— Vam je znano, nastavi Grdak mirno, zašto sam 
amo poslan, jer ste primili pismo od kraljevske svje¬ 
tlosti još oko Božića. Da upravljam u ime tiska polovi¬ 
com svega imanja, dok se ne svrši pravda sa gospojom 
Uršulom Heningovom. Nu, oprostite, vi ili možebit vaše 
sluge zaboraviše kraljevo pismo, i da vi ovdje nieste 
jedinim gospodarom. 

— Dalje, dalje! izkesi se Tahi, dok je Forčić, sku- 
triv se, izpod oka gledao drzovitog upravitelja. 

— Zemlja nije samo vaša, nego za sad i kraljeva, 
kmetovi niesu samo vaši robovi nego i kraljevski po¬ 
danici. Dodjoh amo pred nekoliko mjeseci, vi ne hće- 
doste predati polovice, niti sastaviti popis imetka. Ute- 
koh se vašemu provizoru Gjuri, da se opitam, kako 
prihod stoji, ali plemenita gospodja Jelena zabrani mu 
da mi i riečcu rekne. 

— Jesam, planu Jelena. 

— I dobro ste učinili, gospojo, kimnu Tahi, da ču¬ 
jemo dalje. . 

— Mjesto da mi predate polovicu grada, stisnuste 
mene i moje ljude u dvie male komorice pred gradom. 

— Ja imam, amice, veliku obitelj, a grad je ma¬ 
len, nasmija se Tahi, a šta ću vam dati nego komoricu 
kad ste častnik komore? 

— Ja za svoju osobu prežalio bih sve to, prihvati 
opet Grdak, ali ne mogu prešutit, šta se tu radi. Za 
boravka moga naslušao sam se i nagledao dosta stra¬ 
hote. Ne pitam za prošlost, za glavu Stjepana, za Ivana 
Sabova, zato odgovarajte pred bogom, al grozim se s 
toga, što sam na svoje oči vidio. Vi ste, magnifice, uveli 
ovdje preko zakona sedam novih daća. 

— Jesam. 

— Vi ste od kmetova za kaptol pobrali desetinu, 
potrošili ju, a sad ju moraju jadnici po drugi put platit. 

— Jesam,'jer su moji robovi. 

— Vi ste si za svoje vlastničtvo prisvojili silnom 
rukom od« kmetova sve mlinove na Krapini i kratite kra¬ 
lju svaki prihod. 

— Jesam. 

— Vi na hrpe ćerate seljake od kuće i zemlje, oti- 
mljete im vinograde, polja, stoku i kao da je to vaše. 
Što je bolje, držite za se, a gore dajete svojim zlopa- 
kim slugam navlastito kaštelanu Ivanu Loliću. Nieste li 
do košulje oplienili Matu Belinića izpođ Susjeda, te si¬ 
romah ide s prosjačkim štapom od sela do sela? Nieste 
li sve imanje kmetom Vojvodi, Mati Majdiću, Ivanu Ča- 
čkoviću iz Brdovca, Petru Bederliću iz Otoka i Martinu 
Filipčiću iz Pušća ugrabili do zadnje mrve, da se bez 
krova i zaklona gladni, bosi, jadni biju po svietu 9 

— Jesam, zaviknu Ferko, skočiv i lupiv šakom u 
stol, jesam i stotinam drugih seljaka zaplienio sve, jer 
su buntovnici bili, jer su pomagali Heningovicu. 

— Valjda je i udova Marušićka, koja sa djecom 
pogiba od gladi, buntovnica bila? Niesu li, recite da¬ 
lje, vaše sluge sjekirom razbili i do zadnje kapi izpra- 
znili sve seljačke klieti ? A1 šta rekoh ? Vi ste i milostiv, 
kad vam treba krvavih groša, hvataju vaši ljudi biedne 
seljake po cesti, te ih puštate samo u Zagreb, da si za 
ime božje od gradjana uzajme novaca, da se od vas od- 
kupe. Idite medju zagrebačke gradjane, spomenite im 
Susjed grad i svaka će krštena duša zastrepit. Ja ne 
mogu, ja ne smiem šutit. Dok bi ljudi imali radit na 
kraljevu polju, ćerate ih u Famo, da vam na garištu 
spaljene seljačke kuće grade nov gospodski dvor, ze¬ 
mlja stoji pusta, sela su prazna, narod oplienjen, pa ne 
ima što bi kralju dati morao. Zadjite medju puk u sela, 
slušajte, što govore na sva usta. To vrije, to ključa, da 

me je strah veće strahote. Zato dodjoh amo, jer ja, upra¬ 
vitelj kraljevske komore, ue smiem trpiti, da se prikrati 
kraljev prihod, da se hara kraljeva zemlja, da se na 
smrt muče kraljevi ljudi. I ako bude od toga zla, od¬ 
govornost pada zato na vašu glavu. 

— Ferko! Ferko! Ti to slušaš, ti šutiš? zakriešti 
blieda na smrt Jelena. 

Za toga govora drhtaše Tahi kao šiba. Kad Grdak 
završi, zatisnu silnik zube u doljnu ustnicu, zakopa ruke 
u žepove i postaviv se tik pred upravitelja prosbori mirno: 

— Jeste li svršili? Jeste. Vrag vam je dao jezičinu 
da ni zmija ne može bojje psikat. Da nieste kraljev ča- 
stnik objesio bih vas, ko što ću svakog seljaka, koj mi 
pisne. A sad vam velim, da se ja zovem Franjo pleme¬ 
niti Tahi, vrhovni konjušnik, carski komornik, gospodar 
na Susjedu i Stubici, barun od Stettenberga, kapetan 
kanižki i velikaš — a kako se vi zovete, kukavice ? 

— Ne zovem se, hvala bogu, Tahi. 

— Vam se hoće kavge, amice Grdak? 

— Pravde. 

— Pazite, da vam pravda rebra ne slomi, ako bu¬ 
dete jari\i mužadiju! 

— Ja vam govorim u ime kraljevske komore. 

— A ja vam velim: Šibaj, šljivaru! 

— Dobro, reče Grdak odlazeć, pamtite da ste ple¬ 
mića obružili. Barun štettenberžki odgovorit će kraljev¬ 
skomu komesaru pokornije. 

— Ta taj je vragu iz torbe uskočio, progovori For- 
čić izvaliv oči, kad bje Grdak izišo iz sobe. 

— Ne boj se, Ivane, nasmija se grohotom Tahi, 
blied od jara, taj će se zec još nabost na moj ražanj. 

Gospoju Jelenu hvataše od ljutine vrućica, jedva se 
dovuče u svoju ložnicu. Kad je Tahi u dvorištu svoga 
mamurnog gosta dizao na konja, reče: 

— Moja gospa Jela, amice, suši se kao stara vrba, 

i svetci roje joj se po glavi kao muhe. Nekako gine i 
bog zna. — A1 ne svrši rieči, jer u taj par doleti na 
konju glavurdajuć debela napuhnuta ljudina kratkih nogu 
i tubasta nosa — kaštelan Ivan Lolić. 

— Milosti vaša, nosim važno pismo za vas. Dobih 
ga u Zagrebu od udove banice, kamo je stigla. 

Tahi razpečati pismo, Forčić prignu radoznalo glavu. 

— Od Batora, šapnu Tahi čitajuć. 

— Tko je ban? izlanu Forčić. 
r . — K vragu! zadrkta Tahi, mjesto jednoga imamo 
dva bana. 

— A šta ću ja? zinu podban. 

— Pop Gjuro Drašković i sabijaš Franjo Franko- 
pan Slunjski su nam banovi. Trista mu muka! Naši kan¬ 
didati propadoše. 

— A1 i njihovi, završi podban. 

— Hvala bogu, reče Tahi, to je tertius aliquis. 

— Za koju će stranku bit? 

— Koja ih prije zakapari. Pop je mudar, gladak i 
sladak. A1 znam ga pogodit. Slavičan je do bjesnila. Tu 
ću ga uhvatit, pa je naš. Franjo Slunjski tuče samo 
samo Turke i brine se biesa za politiku. Sjutra podjoh 
u Zagreb poklonit se Draškoviću. S bogom. 

Potežko odkasa podban niz brdo, al mu doviknu 
Tahi: ( 

— Stani, brate! Lolić nek te prati u Zagreb, da 
putem ne zapneš. Jesi li me čuo, Loliću? Sjutra si mo¬ 
žeš uzet Zukalićev mlin na Krapini. Jesi l’ razumio,? 

— Jesam. Laku noć vaša milosti, zažmirnu debe¬ 
ljak i uputi se za klimavim podbanom, kojJe glavurda¬ 
juć buljio u zalazeće sunce; 

Gospodin Tahi zadje u grad i pokuca na vrata ka¬ 
štelanova stana nedaleko od ulaza. Unidje. Sred sobe 
stajaše mlada cmooka žena, mala nosa, debelih usna, 

punih prsiju. Podbočiv se, skupi guste obrve, zažmirnu 
jednim okom i udari u smieh. 

— Ala ste liepo, milosti, odpravili moga benastoga 
Lolića. Gledala sam sve kroz prozor. 

— Pa on na ništa ne sluti, dušice? zapita Tahi. 

— Biesa ne sluti! zahohota žena pokriv si rukom 
tobož od stida lice. Mislim, da sve zna. A1 dajte mu 
cekina i mlina, i ne će pitat, da P mu žena moli 
{išlo. 

— Pa je dobro, njegov moj mlin, moja njegova žena. 

— A gospoja Jela? zapita Lolićka, gledjuć izpođ 
oka razžarenog starca. 

— Spava ii moli boga, odvrati Tahi. 

— Pa je dobro! nasmija se Lolićka, pustimo joj 

čislo. 

Tahi ovinu ruku oko bujnog stasa kastelanice, & 
ona poniknu i udari u prigušen smieh. 


XVII. 

Gospodin Ambroz Gregorianec sjedjaše za stolom 
u tornju mokričkoga grada, kamo je u rano proljeće 
1567. na duže vremena u pohode došao bio. Nije radi 
zabave i veselice već upravo radi svoje i susjedske par¬ 
nice. Čuvši za zlodjela Tahova, hćede si sve iz bliza 
pogledati, sve od očevidaca čuti. Bio se je nadnio nad 
debelu knjižurinu, na koju mu je duga brada padala, a 
oči su mu hrlo letile po crnih tiskanih redcih. Mozgao 
je o razlici međju slavonskim i ugarskim baštinskim 
pravom, jer je kraljevski sud navlaš zato pitao. Baš 
piihvati artiju, da si zabilježi nekoliko rieči, kad u sobu 
stopi odjeven putnim odielom gospodin Mihajlo Konjski. 
Starac pridignu glavu i pruživ došljaku obje ruke, viknu-: 

— Da ste mi zdravo, dragi prijatelju moj! Koja 
tas sreća nosi na Mokrice? 

— Bog vas okriepio, domino Ambrosi, reče Konjski, 


Digitized by Google 



163 


Ne znam, je 1’ sreća ili nesreća al svakako važna no- 
vina. 

— Da čujemo, odvrati Ambroz, spustiv se opet na 
stolicu. 

— Habemus papam, imamo bana ili bolje reć: imamo 
dva bana. 

— Dva? A koga? pridignu se Ambroz živo. 

— Biskupa Draškovića i kneza Franju Franko- 
pana Slunjskog. 

— Je r to istina? zapita Ambroz, moj Stjepko do¬ 
nosi svaki dan iz Zagreba drugoga bana. Mnogo se je 
govorilo za Matiju Keglevića. 

— Prava živa istina; odvrati Konjski, meni je to reko 
gospodin biskup, moj znanac, jučer sam pripoviedao, a 
ja pohitih sa svojom ženom amo, da vam dojavim tu 
novinu. 

— Drašković dakle! zamisli se Ambroz, te stade 
gladiti bielu bradu. Nitko nije na njega mislio. Biskup 
ne pripada nijednoj stranci, slavni tridentinski govornik 
nije se miešao u naše zemaljske poslove. Mudar je, 
gladak i sladak al nije pristran ii biesan. £ pa nije 
lošo. A zašto dva bana? 

— Drašković je pro civilibus, Frankopan pro mi- 
litaribus. 

— Knez je Slunjski mlad, al velik junak i pošte¬ 
njak, nastavi Ambroz; a jeste li govorili s biskupom u 
naših pošlovih? 

— Dakako. 

— A on? 

— Ta vi ga poznajete. Fin je i mudar: njegove 

oprezne rieči kam da koracaju po ledu, a kad štogod 

zatajiti želi, navodi rieči iz svetoga pisma ili kakvoga 

latinskog klasika. Ja sam mu govorio od komada. Mirno 

sjedeć slušao me je, ne veleć ni crne ni biele- Kad za- 

vrših, odvrati mi: Za veleizdaju se ne bojte. Ta kapi’- 

talna parnica zaspati će u arkivu. Što mi za Taha re¬ 
koste, znam i sam. Nu Tahi ima, vjerujte mi, u kra¬ 
ljevu dvoru silnifi prijatelja, ima u zemlji veliku stranku 
a kraljevskoj svjetlosti treba novaca. Po tom vidite, do¬ 
mino Mihaele, da taj gordički čvor ne valja razsjeći, 
već fino i vješto razuzlati. Ne prenaglite se za boga! 
Strpite se. Pravda neka teče pred banovim sudom. Ta 
ja niesam Petar Erdodi, Tahov zet. Zatim razmišljao 
je biskup duže vremena igrajuć svojom bradom. U je¬ 
dan put kan da se nečemu dosjeti, dignu glavu i reče 
mi: Šta radi vaša gospoja Anka? Već je dugo nie¬ 
sam vidio. Zar je zaboravila, da sam joj na krstu kum ? 
Recite joj neka k meni dodje, još danas neka dodje.' 
A vi budite na oprezu, to recite i gospodinu Ambrozu 
Gregoriancu. Ne zaboravite javit momu kumčetu, što 
vam rekoh, završi biskup dignuv kažiprst i odpusti me. 

— DA, dA! nasmjehnu se Ambroz, to je njegov 
način. Razuzlati! A što reče Anki? 

— Reče joj, da je Tahi kod njega bio, da mu se 
je ponizno poklonio i hvalio u velike kraljevu mudrost, 
da je najmudrijega Hrvata postavio banom. 

— Ah gle, reče Ambroz, vuk se umie promieniti 
lijom. 

— Džt, nastavi Konjski, i Tahi, kako čujem, hvali 
se po Zagrebu, da je ban vrlo prijazan bio, da će sud 
biti pravedan i da će svačije pravo strogo štititi. 

— Drašković je na sve strane gladak. Ibis, redibis. 
Lija liju nadlijaJa. Nu držimo se njegova savjeta, jer nam ide 
u prilog. Podjimo sve te novine javit gospodi Uršuli, da 
se dogovorimo. Recite joj i vi, neka še mudro vlada. 

— Uršula je valjda već sve saznala, reče Konjski, 
moja žena pošla, upravo k njoj je. 

* * . 

U vrtu gradskom šetala gospoja Uršula živo go- 

vorkajuć sa gospojom Konjskom. 

— Biskupova misao, reče Konjska, veoma je mudra, 
al se hoće tomu puno opreza. Ni svomu mužu ne rekoh 
o tom rieči, jer znam, da je prijatelj Ambrozu, koj radi 
po što po to svezat Sofiju sa Milićem, a za mladog 
šljivara radi i Marta, naša ćutljiva Marta. Naprečac 
se dakle ne smie, već stranputice, jer ne možemo Am¬ 
broza uvriedit. 

— Ne, ne, duša mi se prieči, reče Uršula vrteć 
glavom; ja sam protivna toj ženitbi sa šljivarom, al iz- 
mirit se sa svojim zakletim vragom! 

— Ne pitajte, majko, za osvetu, reče Konjska hladno, _ 
pitajte mirno za svoju korist. — Uršula se zamisli. 

— Istina je, reče Uršula, korist je velika. 

— Ne oklievajte dakle. Marta mi je pripoviedala 
cielu priču o Mogaiću, koj čami u turskom robstvu. 
Uhvatite zastravljenog Milića tom vitežkom doskočicom. 
Zaglavit će. Tako ćemo ga se riešit. 

— Milić je ovdje, reče Uršula, bio je za poslom 
kod Ambroza, a sad je kod Marte. 

— Eto sreće, uhvati Anka majku za ruku, navalimo 
sada, obavimo brzo taj posao, da nam Ambroz ne za- 
krči puta. 

— Pa neka bude, reče odlučno Uršula, Heningovci 
su velikaši. 

* 

* * 

Dok je gospodin Konjski pripoviedao Ambrozu važne 
zagrebačke novine, zabavljalo se na drugom kraju grada 
u sobi gospoje Marte malo društvance. Stjepkova mlada 
žena namatala je kraj stola predju, djevojka Sofija ši¬ 
vala je marljivo a gospodin Tomo Milić stajaše do pro¬ 
zora, upirući oči u djevicu, koja je svakim danom ljepše 
sjala i evala. 

— Ele, gospodine Tomo, nasmieši se Marta raz- 
mrsujuć niti, šteta da nije noć. 

— Zašto, plemenita gospo? zapita mladić. 

— Jer biste odmah stali zviezde brojiti. 

— Ah šta ću i govorit. 

— Osobito, kad Sofiju vidite, jel’? pogleda Marta 
oštro mladića. Sofija porumeni, a Milić odvrati: 

— Ta dh, kad ju spazim, otimlje mi se jezik. Je P, 
gospodjice ? 

— Žalibože, odvrati djevojka osokoliv se i pridi- 
gnuv glavu, sve mislim, da sam strašno strašilo, kad me 
se gospodin Milić toliko plaši. Ja brbljam i brbljam o 
suncu i mjesecu, a on gleda niem preda se, kan da na 
zemlji nešta traži. 

— Ne ljuti se, sestro, ta tebe traži i ne vidi nego 
tebe. To ti se zove jaki spol, takvi su svi junaci, al 
mirujte djeco! nastavi Marta, ja sam izpovjednikom 
vaše ljubavi, strpite se, dovest ću vas do spasenja. 

— Ah po sto puti vam hvala, reče Milić, al vi znate, 
plemenita gospo, da je mučno čekat. 

— Strpljen, spašen, mladi gospodine, pouči ga 
Marta, ljubav je kao i orah, s vana gorka ljuska, s nutra 
sladko zrno. Kad saznah, da vi i Sofika gradite meni 
za ledjima ljubavnu mrežu, razsrdih se, i hvalite bogu, 
da je i gospodin Ambroz na vašoj strani. Po tom pre- 
đobiste i mene, jer se uvjerih, da je vitez gotovo po¬ 
ludio, a gospodjica pamet izgubila. Tu dakle ne ima 
lieke izim: Uzmite se! Al moja gospoja majka nije toli 
meka. Ponajprije mi reče „Ne!“ kad ju sjetih poslije 
susjedgradske bitke, ne odgovori ništa, kašnje reče „Eh 
vidit ćemo! 0 Dakle pomalo! Kaplja za kapljom izdube 
i kamen. Majka će biti mekša, jer je nesretna. 

Tomo poljubi Martu u ruku, a Sofija ovinu joj se 
uz plač i smieh oko vrata i kliknu: 

— Sestro, zlatna sestro! Grdi me kako znaš. Ba¬ 
dava. Hćela sam toga čovjeka iztisnut iz srdca, al on 
je jači pa se ne da. 

— Iztisout? zapita kroz nježni ukor Milić. Djevojka 
uzvinu glavicu, pokaza kroz smieh biele zubiće, pogleda 
mladića suznim okom i pruživ mu ruku, reče mekim 
glasom: 

— Šala! Šala! 

— Iztisnut? pljesnu Marta rukama, ta stavila bi 
tri lokota na srdce, da joj ne uteknete. To sam čula 
kad je iz sna govorila. 

— Sestro! gumu nježno djevica Martu, zažariv se 
dovrh glave. 

Upravo se hćede mladi plemić oprostiti, kad unidje 
vedra lica gospoja Uršula, a uz nju Anka. 

— Anko! skočiše sestre, odakle ti ? 

— Djeco, prihvati stara Heningovica svečano, Anka 
donese nam veselu viest. Gospođin biskup knez Gjuro 
Drašković, Ankin kum, postao je banom i ako bog da 
zauzet ćemo za kratko svoju djedovinu. 

— Slava bogu! klikoše Marta i Sofija. 

— Nu, djeco, nastavi majka, želim taj vedri dan 
proslavit svečanim činom. Vi, gospodine Miliću, okrenu 
se k mladiću, ljubite moju kćer Sofiju i Marta je za 
vas snubila. Dobro, dat ću vam ju — 

Svi se prenuše radostno, a Sofija kleknu i poljubi 
plačuć majčinu ruku, koju ova brzo izvinu. 

— Ali, dat ću vam ju pod jednim uvjetom. Kad 
moj pokojni gospodin jednom opasno bolovaše, zavje¬ 
tovah se bogu, da će moj sin oslobodit jednu krštenu 
dušu od turskoga robstva. Sin mi umre dječakom, ne 
ovrši zavjeta. Vi želite biti mojim sinom, vi skroman 
plemić mužem velikaškoj kćeri. 0 vršite vi taj zavjet, 
proslavite se. Dočuh da Sofiji obećaste, da ćete oslobo¬ 
diti mladoga Mogaića, vjerenika Sofijine sestre po mlieku, 
koga Turci zarobiše. Dobro, oslobodito toga čovjeka i 
kad mi ga dovedete, biti će Sofija vaša. Tako mi bog 
.pomozi! 

Svi se stvoriše kamenom, a Sofija ciknuv i pro- 
bliediv na smrt pade bez sviesti u naručje sestre si 
Marte. Gospodin Milić pako stupi blied i miran pred 
Uršulu i reče: 

— Hvala vam, plemenita gospo! Ljubim gospodjicu 
više od svoga života i rado ću život svoj vrgnut na 
kocku za njezinu ruku- 

— Tomo! Tomo! Šta radiš! zaviknu Ambroz, čuvši 
na vratih posljednje rieči, al ne mareć za doziv, dignu 
mladić ruku i završi: 

— Kunem se živim bogom, da ću poći oslobodit 
Mogaića, kunem se bogom i svojom ljubavi, da ću doći 
samo s njim ili se vratiti ne ću. 

— Tko to uradi? zavapi sdvojno Ambroz. 

— To je tvoje djelo, šapnu Marta gospoji Konjskoj, 
Bog ti oprostio taj grieh! 

— Jest. Nikad se radi toga pokajati ne ću, od¬ 
vrati potiho Anka mirna lica. 

— S bogom Sofijo! kliknu mladić kleknuv pred 
sumrtvu djevicu, povratit ću se k tebi — k svojemu 
zlatu. S bogom! I žarkimi cjelovi pokri plemić mladi- 
činu ruku. 

XVIII. 

Veliki osvanu ćedan, sveto mirovno vrieme, gdje 
izmučeno tielo spasa počiva u hladnom, kamenom grobu, 
gdje se kršćanski narod smjerno i skrušeno nadnosi 
nad zjalo crne rake, iz koje će do malo dana prhnut u 
plavetno nebo poput zlatne golubice posvećeno srdce bo¬ 
žjega sina, koje kuca jednakim milosrdjem za pravednika i 
grešnika, jer iz tog srdca izvire prvi — najviši zakon cieloga 
svieta — ljubav. Veliki je ćedan, nebo je vedro ko sta¬ 
klo, zrak je topal i miran, samo ga nježno pomiču kri- 
lašca laste, glasnice proljeća; veselo poskakuju potoci 
ko nestašna djeca; iz zemlje proviruje kukčić, da vidi, 

je li hora — gaj se zeleni, cviet se rumeni — a puk? 
Puk kleči pri svetom grobu, sagnute glave i šapće kroz 
suze božjemu sinu: Tsuse bože, niesi li izbavio i nas? 
Niesu li svete tvoje rane odolile paklenoj sili? 

Velika je srieda. Na klecalu u svojoj ložnici kleči 
gospoja Jelena stišćuć suhe, bliede ruke i sagiba uvelo 
lice svoje pred razpetim bogom, moli i plače, moli 
usnama a proklinje srđcem izvor svojih jada — Uršulu 
Heningovu. 

Velika je srieda, voljko je vrierae, a u kući kašte¬ 
lana pod Susjedom sjedi gospodin Ferko Tahi. Oči mu 
blisiču, lica mu gore, jer na njegovoj grudi počiva bujna, 
mlada kastelanica. I njoj gori rumeno okruglo lice, i 
njoj plamsa crno, požudno oko. Sto puti poljubi ju Tahi, 
sto puti nasmjehnu se Lolićka. 

— Je 1’ si tvoj muž uzeo Zukalićev mlin? zapita 
Tahi. 

— Jest, kimnu kastelanica. 

— A kmet se nije opiro? 

— Jest, gospodaru, al Lolić ga lupi po glavi i sad 
se već ne opire, nasmija se žena. Nu ti, gospodaru, samo 
Loliću daješ, meni ništa. Zar ja ne vriedim ništa? Ha, 
ha! Valjda znaš, da vriedim više od gospoje Jelene. Daj, 
daj cekina, pruži kastelanica malu ruku, i pogleda sladko 
Taha; vidiš sjutra ću u Zagreb, da si kupim svilenih 
vrpaca za uskrs, pa ne imam grošića. Lolić je skup, drži 
sve pod ključem, pa se samo izdere kadšto: Nek ti stari 
Tahi da, i onako ne daje badava. 

— Dat će Tahi, dušice, reče starac i stavi na malu 
ruku pet cekina, n& uzmi, pa me poljubi! 

— Eh, kliknu žena cmoknuv starca u usta, al ću 
imat na uskrs liepa nakita, i svemu ću svietu reći, da 
je od tebe, gospodaru! Al gle, gle! Kakvo je to stra¬ 
šilo na konju? udari Lolićka u glasan smieh, pokazav 

prstom kroz otvoreni prozor. Pop jaše konja. Liep je 
konjić, šteta da ga ima stari ćelavac iz Pušće. 

— Bome šteta, potvrdi Tahi, čekaj! Bit će šale. 
Na toga vražjeg popa imam i onako zub, jer me svaki 
čas tužaka. Dodji za mnom! 

Na liepu konjiću jezdio je mršav starac u crno odje¬ 
ven. Bijaše to župnik Antun Knežić iz Pušće, koj je 
upravo u Zagreb po sveto ulje išao. Starac dizaše bez¬ 
brižno glavu gledjuć u taj liepi sviet, a duge noge vi- 
sijahu mu gotovo do zemlje. U jedan put stvori se pred 
njim trbonja Lolić, a podalje stajahu gospodin Tahi i 
kaštelanova žena. 

— Bonum mane, reverende domine, nakašlja se 
Lolić, uhvativ konja za uzdu, kamo ste udarili? 

— Hvaljen Isus, odvrati svećenik plaho, idem u 
Zagreb po sveto ulje. Ta znate, sutra je veliki četvrtak. 

— Pa šta će vam konj ? našali se kaštelan; valjda 
znate, da su apoštoli pješice išli po svietu, a i sam bo¬ 
žji sin jezdio je na magarcu. Jeste 1’ vi bolji? 

— Slab sam i star, odvrati župnik drkćuć. 

— A šta? Trapite se! Trapite se! Čemu popu konj? 
Dolje, reverende amice! 

Svećenik protrnu i uhvati se konju za vrat, al brže 
priskoči Lolić i gurnu starca u rebra, da se glavurda- 
juć sruši na zemlju. 

— Ovamo, ženo! Evo ti konjića! nasmija se kašte¬ 
lan grohotom. Žena dotrči, poklopi konja poput mužkarca 
i poćera ga po cjelini kraj ceste. Biesno skakutao je ko¬ 
njić, biesno ga je nogama stiskala žena i previjajuć se od 
smieha vikala: Hop, konjiću hop! K vragu ode pop! A 
starac župnik dignuv se, stajaše sklopljenih ruku i gle¬ 
daše suznim okom biesnu ženu. 

— Molim, dajte mi konja, moljaše župnik, ne mu¬ 
čite jadnu životinju. 

— A j&, pope! reče Lolićka, ustaviv se pred star- 

eem, to mi se paripče mili, to je moje- Hop konjiću 
hop! K vragu ode pop! Brusi, starče, pete! 

— A1 gdje vam je duša? zapita starac, jeste li raz¬ 
bojnici, da mi na cesti otimljete, što je moje ? Ne bojite 
li se boga? 

— Zašto? nasmija se pokazav zube žena; gdje 
stoji u svetom pismu, da ti konja imati moraš? Rekoh 
li pravo, milostivi gospodine, okrenu se k Tahu, koj se 
je medjutim približio bio, te župnika gledao porugljivim 
okom. 

— Pravo, pravo! Maži si svoje papke svetim uljem, 
pa ćeš dobiti krila! odvrnu Tahi. 

— Nu znate li šta, župniče? našali se Lolićka, meni 
ne treba konja, ima ih na Susjedu dosta. A1 mi novaca 
treba za uskrsne kolače. Koliko mi date za moga konja? 

— Ja da kupim svoga konja? izvali Knežić oči. 

— E nije druge, progovori Tahi, žena ima svoju 
glavu, vadi kesu! Znam da je puna. 

Drhćućom rukom posegnu starac u njedra, te iz¬ 
nese svilenu kesicu sa pet talira i pruživ ju mahnitoj 
ženi reče: 

— Nh, uzmi Belialova kćeri! To je sve moje si¬ 
romaštvo, što sam za uskrs prištedio bio. 

— Mršava kesa, ko što i ti, naruga se Lolićka sko- 
čiv s konja; nek te voda nosi. Da nije olovo? Jesu li 
prave škude? Gin! Cin! Cin! Jesu! E pa za kolače bit 
će dosta! 

Snužden zajaši starac konja i potisnu preme Za- 
grehu, a Tahi, kaštelan i njegova žena vikahu za njim 
kroz grohotan smieh: 

— Hop, hop, hop! Prazan ode pop! 

A1 u to pristupi gospodaru Petar Bošnjak i reče: 

— Milostivi gospodaru! Stubičani se rote, ne će da 
predadu ključeve svojih klieti. 

— Da vidimo, dignu Ferko glavu, hoće li me psine 
slušati. Petre, mi ćemo uskrs slaviti na Stubici! 

* 

* * 

Osvanuo uskrs, slava pomirne žrtve, uskrs sina bo¬ 
žjega, uskrs đele prirode. Po bregovih razlieže se jasni 
glas zvona gornjo-stubičke crkve, koja stoji n# trgu sred 
mjesta pod tvrdim stubičkim gradom. Medju mladim ze¬ 
lenilom bieli se ruho hrvatskoga puka, žari se crvena 
marama i rujni koralj. Staro i mlado, mužko i žensko 
hrli u crkvu, iz koje se ozivlju veseli uzklici „Aleluja!" 
Jesu li veseli? Oh te gromorne orgulje ne razlievaju se 
danas kao nebeska glasba, već ko strašna oluja, i nije¬ 
dno zvonce ne pjeva kao andjeoski glas, već kan da na 
umiranje zvoni. Kad mine služba božja, tako zapovjedi 
gospodin Tahi, nek se skupe svi kuće gospodari, i neka 
predadu ključe svojih vinskih klieti. Susjed i Brdovac 
je oplienjen, sad je red na Stubici. Upravitelj Grdak 
veli neka ne dadu ključa, a Tahi veli, tko ne da, izgu¬ 
bit će glavu. Stubičanin je tvrd, osovi glavu i veli: Ne 
dam! I Tahi je tvrd, sjedi na svom gradu, osovi glavu veli: 
Moraš! Sila se naroda skupi, mužkarac mrko gleda preda 
se, a žena moli, uzdiše, plače. U kutu kleči uz staricu 
majku i Matija Gubec. Lagano razplinu se zadnji „Ale- 
luja!“ pop blagoslovi puk, orgulje zaniemiše. Svrši se 
služba božja, al narod osta klečeć, ni da se makne iz 
crkve. Pred crkvom stoji na konju Tahi i nestrpljivo 
čekajuć čupka si bradu. Nemirno prebacuje konj noge, 
nemirno igra Tahu srdce Na trgu razredi se četa šta¬ 
jerskih mušketira iz Stettenberga, šibe pušaka im kliju. 

— Nu hoće li kraj biti popovskoj litaniji? izdere se 
Tahi, a Petar mu Bošnjak reče, da narod ne ide iz 
crkve. 

— Pa dobro, mušketiri napried! Izćerajte psine iz 
te svele škulje! Mušketiri navale na crkvena vrata. Te- 

žki koraci oružnika odjekivahu .crkvom, nariek i jauk 
ozivahu se visokim svodom. 

— Bože pomOzi! Isuse spasi nas! vapijahu žene i 
djeca, a mužkarci škripahu zubi. Blied stajaše pred ol¬ 
tarom pop dižuć sklopljene ruke k nebu. Žamor zaori, 
kundakom, šakom, psovkom i kletvom ćeraju mušketiri 
mužki narod napolje — narod ne oružan kao stoku iz 
božjega hrama, za mužkarci tiskaju se plačuć, vapijuć 
bliede, prestravljene žene, a župnik baci se pred oltar 
božji, suze mu teku na hladni kamen. Pred crkvenima 
vratima prekrstiše stražari koplje, na trgu stoji ciela 
četa vojnika, a pred njim mieša se sdvojni, prestravljeni 
narod. Visoko podignu barun stettenberžki glavu i viknu: 

— Ej kuje! Znate li zapovied? Da ste mi predali 
ključe. Ti, Loliću, piši, čiji je koj. 

Tada stupi pred Taha visok, bjeloglav starac, ši¬ 
roka lica, živih očiju — starešina Mijo iz sela Golubovca 
i reče mirno položiv ruku na srdce: 

— Kralju dajemo, što je kraljevo, gospodinu, što 
je gospodinovo, al što je naše, nedamo! 

— Vi ne date ključa? zaškrinu Tahi. 

— Ne damo, tako nam boga! viknu dignut ruku 
Gubec, dočim mu se majka hvatala ramena. 

— Ne damo! Ne damo! zaurlau jedan očajan krik 
cieli narod. 

— Oj! zagrmi Tahi poćerav konja za svoju četu, 
palite ljudi, tucite psine! 

Klupko puka zadrkta, puške se spuste. I dim i plam 
i grom! Jao! Isuse! Prodre užasan glas do neba. Raz- 
praši se gomila. Tu pade mladić, tu kleca žena hvata- 
juć se za srdce, tu glavurda starac, tu se od smrtne 
rane previja diete. Krv teče, nevina krv. po crnoj ze-r 
mlji, krv pred licem božjim na sveti uskrsni dan. Po¬ 
bjesni vojnik, leti na narod, lupa, tuče i hara. Kundak 
smrvi glavu starcu Mihajlu, ranjen klonu Gubec u na- 

ručaj majke. A Tahi dignu se u stremenih , od radosti, 
drhću mu guste obrve, usne mu se šire u pakostan smieh, 
a oči mu igraju kao ljutici zmiji. Veselo gleda na to 
razbojište, gdje žena grli mrtvog muža, gdje majka sku¬ 
plja ostanke zaklanog djeteta, gdje si ljudi kosu čupaju 
i prsi lupaju, al on ne čuje ništa, on ne ćuti ništa. I po¬ 
leti medju čopor, poleti k crkvenim vratima, kamo je 
Gubčevka sina odvukla bila i zamahnu sabljom, al kao 
lavica izprieči se pred njim starica i upiruć veliko suzno 
oko u njega reče: 

— Udri! 

— U kraj, babo! zaruknu Tahi i. zamahnu opet 

-nu u taj par izadje pred crkvu svećenik i za vapi, 

dižuć srebrno razpelo: 

— Na ovoj pećini podić ću crkvu svoju i vrata pa¬ 
klena ne će je savladat! 

Silnik se tržnu, ruka mu klonu, ljutit okrene konja 
i poleti na grad. Tada pojavi se podžupan Gjuro Ra- 
škaj dojuriv iz Zagreba na prijavu Stjepana Grdaka i 
zapovjedi u banovo ime, da ni ruka u seljake dirnuti 
ne smie. 

Uskrs je, spomen krvave žrtve, tužno leleče mr¬ 
tvačko zvono, u stubičkoj crkvi leže lješine mrtvih so¬ 
kaka, kraj njih kleči svećenik i moli za nevine duše, a 
po brdinah ori se jauk udovica, plač napuštene djece^ 

* 

* * 

Na treći uskrsni dan kleče pred oltarom, brdova- 
čkhn tri seljaka, jedan iz Stubice, jedan iz Susjeda, je¬ 
dan iz Brdovca. 

— Sinci! reče župnik Babić, blagosloviv ljude, bog 
vas blagoslovio, bog vas pratio! Vaše rane zapisah na 
pismo. Nosite ga pred svietlo lice kraljeve milosti, od- 
krijte mu srdce svoje. Kralj neka pomogne, to vam je 
jedina nada. A ti bože pravednosti zasini u srdcu vladara! 

XIX. 

Liepo je ljeto, krajina mirna, mirna ko u grobu. 
Razplinula se krv mučenika pred stubičkom' crkvom, 
poslanici seljački vratiše se od kraljeva dvora, gdje im 
se reklo, da će kruna odrediti, što potrebno bude. Se¬ 
ljaci se skutriše, šute, jedva dišu. Tahi je gospodar, .Tahi 
je silan. Čudni su to dani na Susjedu gradu. Gospoju 
Jelenu gotovo izpiše guje. Na svojoj postelji pod slikom 
Arlandove Dore previja se bolna. Lica joj gore od sa¬ 
mrtne vrućice, prevraća oči, stišće zube, da joj duša 
ne utekne, da se osveti nevjernomu mužu. Sve je do¬ 
znala, sve. Smrt ju prikiva na ložnicu, ledeni samrtni 
znoj navire joj na bliedo čelo, a Tahi grije se na buj¬ 
noj grudi mlade bludnice. Oh živjet! Živjet! uzdiše Je¬ 
lena. Badava! Smrt ju vuče u grob, ljubomor ju zausta¬ 
vlja pred grobom. Sdvojno se previja, moli, kune, plače, 
uzdiše: Živjet! Živjet! A1 mari Tahi! Drašković mu se 
prijazno nasmieši, Bator ga štiti, car'je daleko, nebo 
visoko. Smije se Tahi i pije, smije se, kad ga, mahnita 
starca, u navorano lice ljubi liepa grešnica, smije se, 
kad seljak na vješalih drkće. Sinja mjesečina trepti kroz 
otvoreni prozor. Ej mjeseče! Vidiš li bielu, punu ruku 
kastelanice? Poput zmije savija se oko starčeve šije. 
Ej! Kako ga grli, kako ga ljubi, kako crna razpuštena 
kosa pada na snieg starčeve glave, kako se usna sa¬ 
bire, kako oko od strasti umire, kako dah žeže i pali. 
A starac, počivajuć na kastelaničinih grudih, udari u gro¬ 
hot i pokaže prstom kroz prozor na brežuljak. 

— Vidiš li," dušice, kriknu, eno na mjesečini ziba 
nešto odrvetu. To je seljačko pseto. Reče ti, da si blu¬ 
dnica. Sad visi. Ha, ha, ha! Gle! Obliću ga gavrani! 
U zdravlje vaše, crni drugovi! za viknu Tahi, skoči i 
izkapi vrč vina. Pa grli, ljubi, ljubi i grešnica jujuška 

i gavrani grakću!-Sinja mjesečina drkće na 

licu gospoje Jelene, na Dorinoj slici. I pridignu se go- 

spa i zinuv obrati bliedo lice prema mjesecu, čuj! Je- 
leno! čuj! Gavrani grakću! Smrt ide, smrt! A Tahi? 
Gdje je on? — Ljubi — Strahote! — Tahi ljubi — 
Jelena umire. 

U grad dojuri na konju stranac iz Zagreba. 

-— Gdje je gospodar? zapita sluge. 

— Neznam, odgovori Petar Bošnjak, koj je pod 
vrata izišao bio. 

— Hm, valjda se igra kaštelana Lolića, nasmieši 
se potiho Drmačić, koj se dotle s Petrom kockao bio. 

— Povedite me s mjesta k njemu! U kraljevo ime! 
reče stranac. 

Petar zapali luč. Povede stranca do kaštelanova 
stana i kucnu na vrata. Pred njega izleti Tahi. 

— Koj me drznik buni u to kasno doba noći? za¬ 
vika Tahi, gnjevno omjeriv stranca. 

— Homo regius! odvrati stranac. Jeste li vi vele- 
možni Franjo Tahi, vrhovni konjušnik kralja? 

— Jesam, reče Tahi u čudu. 

— Pa evo vam pisma pod velikim pečatom od kra¬ 
ljevskog odvjetnika Blaža Hazaiy-a. 

— Od kraljevskog odvjetnika? Šta će od mene? 

— Čitajte sami! S bogom! reče stranac i ode. 

Tahi iztrgnu slugi luč, vrati se hrlo u sobu, raz- 
mota pismo, stade čitat, bliedit, drktat. 

— Za ime božje, šta je? vrisnu Lolićka. 

— Šta? zakipi Tahi! vidiš li onog na vješalih? Taj 
me je obtužio. Seljak me tuži. Čuješ li gavrane? Moju 
glavu traže — moju glavu! 

— Jeste li s uma sišli gospodaru? prestravi se 
Lolićka. 

— Ja? nasmija se starac grohotom. Ja sam zdrav 
i zdrave pameti. Kralj me zove pred sud, gdje se sudi 
krv za krv. Oh iz zasjede šiljete vi svoje gromove, ku¬ 
kavni bozi! Na polje'! Evo me! Vaša crviva pravda od- 

bit će se od moje duše, kao što turska taneta od mo¬ 
jih gvozdenih prsi! 

Hrlim korakom pohiti Tahi u gornje stanove. Na 
pragu dočeka ga sluga blied, prestravljen. 

— Je T se mladi gospodin Gavro povratio iz Za¬ 
greba? zapita gospodar mrko. 

— Nije, milosti, odvrnu sluga, ali gospa- 

— Pusti me, idi, mahnu Tahi rukom. Nehotice krenu 
Tahi put ložnice svoje žene. Na prozor prodiraše mje¬ 
sečina. Tahi ustavi se na pragu. Jelena se tržnu, sunu 
u vis i izceri sumrtvo lice na muža. A on protrnu, po- 
niknu. Jelena izvali grozničave oči na Taha, skinu vjen¬ 
čani prsten s ruke, i zakrieštiv: „Proklet bio bludniče! 
Zadavila te Arlandova Dora!“ baci ga mužu pred noge. 
Prsten zazvoni na kamenom podu, žena uhvati se objema 
rukama za prsa, zahripi, zinu, dahnu i pade mrtva na- 
tražke. Zazebe ga.-Čudno svjetlo igraše na mr¬ 

tvom licu, oko Dorine slike i Arlandovica, kan da se 
pakostno smije, a vani graktahu gavrani: Krv za krv! 
Krv za krv! 


* 

* -X- 

Sva kraljevina zapanji se od čuda. Tahi, taj silni 
svemožni Tahi bje pozvan radi zločinstva pred kraljev¬ 
ski sud. Namjestnik kraljevskog nadzornika Mihajlo Me- 
rey pozva pismom kaptol stolne crkve zagrebačke, da 
odpremi svoga kanonika pro testimonio fidedigno i neka 
izabere kraljeva čovjeka, da se iztraže sva zločinstva 
razbojstva, umorstva, sva nasilja, što ih počini gospodin 
Franjo Tahi, vrhovni konjušnik kralja. A kaptol, poko- 
riv se kraljevoj zapoviedi, odabra za kraljeva čovjeka 
podžupana Gašpara Družkovića od Družkovca i doda mu 
druga svoga kanonika Franju Filipovića, da odkriju kralje¬ 
voj svjetlosti sve opačine tirana. Velikaši se uzbuuiše, ma¬ 
nje plemstvo smijaše se potajno, seljaci uzdahnuše, ban 

12 

Drašković slegnu rameni, sav se je sviet čudio, da još 
ua svietu pravde ima, al sred toga sveobćeg čuda reče 
Fran Frankopan banu si drugu Draškoviću: 

— Vi se čudite, reverendissime collega, odakle taj 
nenadani grom. Dobro! Čujte me! Vi hćedoste Taha 
za sad čuvat radi politike, premda znam, da su vam 
njegova zlodjela dodijala. Ele, pravo je pravo, a krivo 
je prokleto. To je moja politika! Ja sam mu podkurio 
kod dvora tomu susjedskomu vuku. Znam sve što je poči¬ 
nio. Upravitelj Grdak je valjan čovjek, pa kad mi je 
stao nabrajat Tahove grozote, uzkipila je u meni krv. 
Vidio sam na svoje oči kako Turčin zemlju hara, na¬ 
rod satire, al vjerujte mi, da nekršteni pogani niesu 
gori od Taha. Pa kako da brani puk zajedno s nama 
ovu domovinu našu, kad vidi, kako ga nevolja ubija pod 
pravdom kršćanske gospode, kako da puk ne poželi bez 
krvi doći pod Turčina, kad zna, da ga ondje ne čeka 
gore robstvo. Ja sam vojnik, iskren, moja duša ne pod¬ 
nosi toga tiranstva, zato sklonuh kralja po svojih pri- 
jateljih, da odredi iztragu. 

— Eh, poglaviti druže moj, nasmjehnu se biskup, 
mislite li vi, da niesam i ja rad riešit se te kuge, toga 
nepopravljivog grešnika, koj dira drzovito i u svetinje 
božje? Nikad ne ću zaboravit, kako je zlostavio starca 
župnika, kako je oružanom rukom prodro u hram bo¬ 
žji. Tako mi spasa moga i mene boli srdce za narod. 
Al poznajem ljude kod dvora predobro. Danas su ova- 
kovi, sutra onakovi. Tahi ima u kraljevu dvoru silnih 
prijatelja, u saboru pristaje većina plemstva uz njega, 
nama na vratu sjedi turska napast, a prva nam briga 
mora biti oteti zemlju od neprijatelja kršćanstva. I moja 
će briga biti razkinut silue sveze Tahove sa dvorom, i od- 
mamit domaće plemstvo od njega. Al tomu se hoće 
opreza, tu valja pričekati sgodu. Vi idete priekim pu¬ 
tem. Dobro! Al pazite, da vam plameni mač ne pukne 

na kamenoj lubanji Ferka, na štitu silnih mu zašti¬ 
tnika. 

— Da vidimo! reče Slunjski, pa ako piavda ne 

uspije, grom i pako, neka-i knez stisnu jaro- 

stno zube. 

Dne drugoga srpnja započeše kraljevi ljudi obilazee 
od mjesta do mjesta sbrajat sve crne griehe zvjerskog 
boljara, sve krvave muke jadnoga puka, ponajprije u 
Zagrebu, poslije na susjedskom gradu, na Stubici, u 
Stenjevcu, na Kaptolu. I digoše se listom vriedni ljudi, 
poštovani: Krsta Mikulić kanonik štilac, Ivan Dombrin, 
kanonik pojac, Mirko Velikinić, ai’cidjakon komorski, 
Gjuro Herešinec, kanonik čuvar, sudac plemenitog va- 
roša na grčkoj Gorici, Antun Knežić, župnik iz Pušće, 
Ivan Babić, župnik iz Brdovca, Gjuro Raškaj i Frnn 
Mrnjavčie, podžupani zagrebački, Mate Crnković iz Crn- 
kovca i svi staviše ruku na razpetog boga, svi viknuše 
kroz jar: Tahi je krvnik, Tahi je kriv! I diže se za 
njima cieli kraj, trista seljaka nagrnu pred kraljeve ljude 
i izjavi sve svoje rane, sve svoje suze, sve svoje jade, 
izreče jasno sve, nek se do boga čuje, vapijuć: Pra¬ 
vice! Pravice nam dajte! Ljudi smo! A evo nas ubija 
gospodska zvier! 

A kad se narod na Stubici skupi na dan suda i 
pravde, podignu pred kraljevim čovjekom ponosito glavu 
kmet Matija Gubec i položiv ruku na srdce reče: 

— Gospodo! Hvala svietloj kruni, te nas je jadne 
siromake uslišala. Ljudi smo, imamo srdca i duše! Pra¬ 
vice nam dajte, da možemo disati, živjeti. Idite krajem, 
pitajte svakog prosjaka: „Zašto si prosjak 8 ? a on će vam 
plačuć odgovoriti: „Tahi me učini prosjakom!* Pitajte 
po kraju svaka vješala: „Tko vas je sagradio?“ A ona 
će odgovorit: „Tahi za svoje veselje. 8 Pitajte rane na 
našem tielu; „Čiji ste vi bilježi ? 8 Odgovorit će rane: 

„Mi smo znaci Tahovabiča, Tahova mača.* Pravice že- 

* 

limo! To nam je liek. Ne dajte, da opet proteže krv 
iz starih rana, jer krv rodi krv, po krvi postane kršteni 
čovjek divlja zvier. Te rieči položite na kraljevo krilo, 
neka nam pravo sudi, th on je od boga! 

I poštenjak Družković napisa vierno svaku suzu, 
svaku muku, napisa tri rifa Tahovih grieha i posla ih 
kralju na koljeno. 

* 

* * 

Na vratih župnoga dvora stajaše pod večer župnik 
Babić, držeć za ruku upravitelja Grdaka. 

— Prijatelju, reče starac kroz suze, hvala, vi ste 
prava hrvatska duša. Da nije vas i vašega srdca, ne bi 
Tahu puko sudnji dan. Oh koliko ste prištedili jadnomu 
narodu suza i krvi. Da vi ne digoste glasa pred kra¬ 
ljevskim licem, ne bi nade bilo, da se puk izbavi iz 
pandža živoga sotone. Blagoslovio vas bog, ko što vas 
blagoslivljem ja, i cieli taj biedni zapušteni narod. 

— Otče sveti, poljubi Grdak starca u ruku, džt, u 
meni kuca staro hrvatsko srdce, što mi ga namre po¬ 
štenjak otac. Ja primam vaš blagoslov, neka me kriepi 
u svetom boju za pravdu i ako bog da, skršit ću glavu 
razbojskoj nemani na Susjedu! S bogom, otče moj! 

Pun svetoga uzhita koracaše plemić prema svomu 
domu, a izpod drvenog krova župnikova uzdignu se pod 
nebo uzklik starca svećenika: 

— Hvala ti, spasitelju svieta, koga slave svi narodi 
svieta. Bože! izbavi moj narod! 


XX. 

Šimun je Drmačić široke volje. Suknena kapa sa 
kokošjim perom sjedj mu na lievom uhu, crveni nos 
mu sieva kao ruža o jutrnjoj rosi, bradica mu trepti 
neprestance, a iz maglovitih mu oči vrcaju iskre. Po¬ 
vratio se od proštenja pa stoji klimajuć pred susjed- 

skom krčmom kraj ceste i vuče lievom rukom za sobom 
Petra Bošnjaka. 

— Šimune, reče Petar, ti si pijan. 

— Oh! Oh! Oh! nasmija se fiškal, ja pijan, Ši- 
mun Drmačić pijan! Te bačve ne ima susjedska pivnica, 
u kojoj bi se moja pamet utopila. Kad umrem, ostavit 
ću ti svoju birsu, da ju prodaš Kranjcem. Bit ćeš bo¬ 
gat čovjek, amice! A evo vidiš, ja još stojim na noguh 
— pa sam, nota bene, žedan. 

— Žedan ? udari Petar u smieh, zar ti ne imaš dna. 

— Tako mi Porciunkule, grlo mi je suho, kao što 
lagav prije mošta. Hodi, idimo unutra. Ja ću platit. 
Nemoj, da pomislim, da si sbilja magare. 

— E pa po tvojoj volji, slegnu Petar rameni i 
podje za pijancem u krčmu. Soba bijaše mračna, dugi 
drveni stolovi pusti, a u kutu driemaše debela krčmarica. 

— Dobaci nam, majko, viknu Šimun, dva vrča po¬ 
ganskoga, jer premda sam dobar kršćanin, ne mili mi 
se kršteno vino, a ti ga znaš krstiti, osobito kad je 
čovjek pijan. 

— Ne bojte se, kume, našali se pod silu debela 
žena, ta vi ste triezni. 

— Jelda sam? Vidiš Petre, da si magarac, nasmija 
se fiškal sjednuv za stol, za koj se je i njegov drug 
smjestio bio. 

Krčmarica stavi dva vrča pred goste, te izidje na¬ 
polje. Okruživ očima sobu, zaviri fiškal u vrč, pa će 
dignuv nos, svomu debelomu drugu: 

— Vidiš Petre, kad sam onako sam, kad vidim 
svoj cvatući nos u vinskom ogledalcu, nekakva me čudna 
volja popadne i počnem filozofirat to jest u svojoj pa¬ 
meti premetati sve, što, kako i zašto na tom svietu biva. 

— Pa o čem mudruješ? 

— 0 svem, brate Pero! Exempli gratia, o našem 
starom vuku na Susjedu. Nije li, reci mi, taj čovjek 

vraga prodao dušu? Ni car mu ne može ništa. Evo pre¬ 
vršila se godina, da su komesari ovdje bili. Ala se vi¬ 
kalo ! već sam mislio, da će našega milostivoga na miehe 
derati. Ta nije li ta podžupanska tikva napisala cielu 
plahtu, kojom bi se mladenci i u prvu noć pokriti mogli ? 
Pa šta je? Brus! Ništa i ništa. Tahi sjedi mirno,gladi 
brke, odire seljakom kožu i nit ne makne uhom, kad 
onaj komorski hrt Grdak na njega zalaje. Nije li to 
čudna mudrija? Nas bi zato već deset puti objesili bili. 

— Nas! nasmjehnu se Petar, načev drugi vrč. Da¬ 
kako! A1 su to drugi računi s našim gospodarom. Go¬ 
spoda imaju vraga za kuma. Naš gospodar, kad je na 
njega dodje ona velika popara, i kad mu gospoja Je¬ 
lena umre, sve je škripao zubi, pio vodu i ženemuniesu 
kvarile posta. Pa je išo u Požun. Poglednuh ga izpod 
oka, kad se povrati. Frkao si brkove, smijao se, pio 
vino za dva čovjeka i ljubio žene na petak i svetak. 
Dobro je, mišljah si. Grom ne će u koprivu i mi tu 
možemo veselo živjet. 

— Biesa veselo! zamrmlja fiškal, navukav kapu 
na čelo. Kad sam maloga Gašu u Turovom polju služio 
— juh bilo je zlata ko i blata! A1 tu ? Brrr! Posla da 
ne možeš odahnut, a pri svakom nosiš glavu u torbi. 
Pa šta od toga, šta? Ovaj svakdanji krušac, nekoliko 
prebitih dinara. Uviek se motaš na istom mjestu. Meni 
je već tiesno, vragometno tiesno ovdje kod toga sku¬ 
poga vraga, puhnu pijani Šime pred sebe, iztrusiv treći 
vrč, zatim nastavi kroz smieh: Da me ne drži ovdje 
žena, pobjego bih. 

— Žena? zapita u čudu Petar, odkađsi ti oženjen? 
proćerani fratre? . 

— Svaki dan, amice, hihihi! nakesi se Šime sa- 
gnuv glavu. Ne znaš li, da živem kao vrabac po tu : 
đjem smetištu? 

— A koja te, biesa, hoće? zapita pozornije Petar. 

— Lolićka! Lolićka! šapnu Šime. 

— Lolićka; tržnu se Petar, ta ona- 

— Ima našega gospodara! ImaiLolića! Ha ha ha! 
dakako! lupi pijanac šakom u stol i stade grohotati, 
da su mu suze ha oči išle. D&, dh! Ferko joj daje no¬ 
vaca, ona meni. Niesi li joj nikad lica pogledao? To ti 
je amice ženski Turčin, žena za tri čovjeka, pa pitaj 
ju za me? Eh pijmo ga! udari Šime šakom opet u stol, 
dočim ga je Petar oprezno slušao. 

— Vidiš! To me veže na Susjed, nastavi Šime, al 
znat ću si pribavit kapitala? Otvorit će Tahi kesu. 

•— Kako to? prignu Petar glavu. 

Šime dignu se na noge, nagnu se preko pol stola 
i prišapnu Petru u uho: 

— To, to je ve— velika tajna. Dh! Dh! Seljačke 
strvine rote se opet — A tko zna gdje im je glava, 
gdje korien, tko? Ja to znam, izprieči se fiškal, lupiv 
se ponosito u prsa,jaŠimun Drmačić! A komu reknem 
ja, taj može pogaziti glavu, izčupati korien puntariji. 
Ovako! Rsk! I ja ću samo onomu reći, koj me dobro 
plati. 

— A gdje si biesa to saznao? Ti si zaista filozof. 
Nu ono za Lolićku ipak ti ne vjerujem. 

— Ne vjeruješ, kukavice ? viknu Šime baciv vezenu 
kesicu na stol, nh gledaj. Tu kesicu dala je Jelena Ta- 
homu, Tahi Lolićki, Lolićka meni, a ja tebi, svomu po¬ 
bratimu. Vjeruješ li sad? 

— Vjerujem, Šime, reče Petar, i stavi kesu brzo 
u njedra. 

— Al, per amorem dei, zašto se, Petre, ti ne ženiš 
onako? Ta niesi baš šepave kobile sin. 

— E ja bih! Ima tu neka djevojka u Brdovcu, 
Jurkova Jana. 

— A, h! stavi fiškal kažiprst na čelo, sjećam se, 
tako mi Porciunkule, fino pile. Pak? 

— Ne da si ni blizu. Već nekoliko puti opržila mi 
je brkove. 

— Fu! nasmija se Šime, ako ti baš nije za jus 
primae noctis, laka je pomoć Pokaži ju Tahomu, taj se 
u to razumie. A poslije bit će mekša. Kad je lagav na¬ 
čet, pije iz njega svaki vrag. 

— E to nije ludo! 

— Kako bi bilo ludo ? Kad ja to govorim, ja Šime 
Drmačić. Oh ja — ja — ja — lupi se fiškal u prsa i 
svali bez sviesti na stol. Petar ostavi pijanca i pohiti 
brzim korakom na grad. Tu potraži Petra Petričevića. 

— Gospodine Petričeviću, reče, ja znam, da mr¬ 
zite na Lolića, koj nam svaku kost izpred usti ugrabi. 

— Dk! 

— Koj se kao tvorac uvuko u gospodsku službu, 
pa vlada kao gospodar, jer je njegova žena našega go¬ 
spodara nadvladala. Gospodine Petre! Ja znam za tamjan, 
kojim ćemo tu lolu izkadit iz Susjeda. Vi ćete biti sam 
kaštelan. Hoćete li? 

— Hoću, al- 

— Ruku na to! Dalje ne pitajte. Moja puška ne 
može falit. 

— Pa dobro! završi Petričević podav Bošnjaku ruku. 

U dolnjem dvorištu Susjeda bilo je drugog jutra 
velike vike. Sred dvorišta stajaše gospodičić Gavro bie- 
san, držeć rukom debelu batinu. Lica mu plamtila a 
crne oči igrale od biesa. Sav je drktao. Pred njim na¬ 
ricao je pristar čovjek, držeć si obiema rukama glavu, niz 
koju je krv ćurkom tekla, a po dvorištu skakahu di¬ 
vljinu skokovi ne obduzdani konjevi. 

— Lopove! kriknu Gavro, dat ću ti ja dirnut u moje 
plemenite konje, od kojih jedna dlaka više vriedi, nego 
ciela tvoja luda tikva. 

— Taj će vas udarac sknpo stajati, škrinu kroz 
bol čovjek, omjeriv gnjevnim okom mladića, tako rade 

razbojnici, ne rade baruni. Mladić probliedi, biesan zaleti 
se u čovjeka i zamahnu batinom, al gvozdena ruka 
uhvati mu straga šaku. Mladić krenu, glavom i spazi 
pred sobom upravitelja Grdaka, koj je za vremeua u 
pomoć priskočio bio. 

— Sram vas bilo, mladi gospodine, reče upravitelj 
mirno, zar je to gospodski način, raniti do krvi čovjeka, 
kad vrši svoju dužnost. 

- Šta je to? zavika hrapavim grlom, gospodin 
Tahi, sišav sa Petričevićem i Bošnjakom u dolnje dvorište. 

— Otče, obranite me od toga čovjeka, đrktaše mladić. 

— Šta se je sbilo? reče Tahi pogledav jarostno 
Grdaka. 

— Ova kukavica, ovaj skot, viknu mladić, izćerao 
je moje konje iz staje. 

— I pravo je učinio, reče Grdak mirno, jer ste vi, 
mladi gospodine, kraljeve konje izćerali iz kraljevske 
staje, koja nije vaša. Vi imate za se dosta staja. Ja 
mu rekoh, da učini tako a vi lupiste kraljeva slugu, 
da mu krv ide, pa da nije mene, bili biste ga ubili. 

— Idi u grad sinko, i mani se tih prostaka, iztisnu 
gnjevno Tahi, zatim se. okrenu upravitelju: Ej vi, kako 
vidim, pomno čuvate, što je kraljevo. Al bi dobro bilo, 
da manje kraljeva vina i jela trošite na svoje goste, koji 
se kod vas gospodski časte, bilo bi dobro, da ne raz- 
tipljete toliko kraljeva žita medju biesne seljake. 

— Ja niesam nikoga primio u goste neg svoga 
brata Šišmana i rodjaka bilježnika Mihajla iz Zagreba. 
A žito razdielio sam medju one seljake, koje ste vi do 
gola oplienili, pa ne imaju kore kruha. 

— Bene, bene, mahnu Tahi nasmijav se zlorado; 
vi ćete me opet tužit radi te razbijene tikve, ko što ste 
me lani tužili, al i ja ću vas, da kradete i trošite kra¬ 
ljevo blago. 

— Gospodine Tahi, planu Grđak sgrčiv pesti, to 
je nepošteno. 

— Bene, bene, odvrati Tahi mirno, vaš rovaš je 
pun. Evo moje glave, ako nas dvojica pod jednim kro¬ 
vom umremo. Ajdmo, djeco, okrenu se po tom Ferko 
svojim službenikom, sad imamo važnijeg posla. Grdak 
povede ranjenika pod krov, a Tahi uputi se, turnuv ruke 
u žepove, dalje. 

— Petričeviću, reče, dovedi mi Šimuna. 

Za malo časa dovuče se mamurna bezbrižna lica 
mali fiškal i pokloni se duboko: 

— Vaša milost, reče Šimun zievnuv, ima za me 
posla ? 

— Imam, odvrati Tahi prijazno, o tom kašnje, al 
mi reci dragi Šime, kako ti je? Imal’ kakovih novina? 

— Eh, nasmjehnu se Šime zažmirnuv, i te kakovih! 
Al to ne ide, vaša milosti, u naš obični račun. Zato se 
hoće osobite plaće. 

— Bene, carissime, kimnu Tahi, hoćeš li možebiti 
kapare ? 

— Pa dajte milosti, pruži Šime ruku nagnuv glavu, 
ja primam sve, što mi se daje. — Tahu zadrktaše obrve, 
razširiše ženice, krv mu skoči na lica. I ruknu: — Ded 
kaparu! pa namignu Petričeviću. 

Šime uzmaknu plah, al u taj par sgrabi ga Petri- 
čević 8 traga za ramena, baci ga na lice i sjednu na 
glavu, za noge ga uhvati Bošnjak, a druga dvojica sta¬ 
doše visoko mahat debelim namočenim užetom te nemilo 
mlatiti po ledjih fiškala, koj je trzajuć se i ručuć za- 
tiskao zube i nokte u zemlju. 

— Je 1’ ti sladko, Šime? nasmija se biesno Tahi. 
Dedte! I konopac lupi. 

— Drži li te žena u mojoj službi, vrabče moj na 
tudjem smetištu? Dedte! I opet svali se tučanaŠimina 
ledja. 

— Pa hoćeš li reći tajnu? Dedte! I svom silom 
zamahnuše sluge petdeseti put konopcem. 

— Ho—ho—hoću! zaruknu fiškal, Milost! Tahi mahnu 
rukom, a sluge odskočiše od jadnika,'koj seje klečećpre- 
vijao, i modra lica, krvavih očiju urlikao ko ranjena zvier. 

— Kazuj! zagrmi Tahi, jesi li ljubio kastelanicu? 

Šime potvrdi glavom. 

— Kazuj što znaš ob uroti seljaka! 

— Hoću, šapnu Šime mašuć glavom i rukama — 

vode — vode, poginut ću — vod-i trznuv se 

sruši se bez sviesti na zemlju. 

— Ponesite ga onamo k zidu, dajte mu vode, za¬ 
povjedi Tahi. Kad obavimo drugi posao, izpitat ću ga 
a večeras na krušku! 

Sluge položiše sumrtvog fiškala kraj zida, a Tahi 
uputi se sa družbom u stan kastelanice, koja je jošte 
sladke jutrnje sanke snivala. 

— Ostanite pred vratima dok vas ne pozovem, a ti, 
Bošnjače, dovedi magarca! reče gospodar. 

Kroz prozor sjalo je jutrnje sunce igrajuć na ru¬ 
menom licu mlade žene, koja je pootvorenih usti i pod- 
vinutih pod glavu ruku snivala, dočim joj dvie crne 
bujne plete padahu niz sjajna ramena. Tahi podje do 
postelje i zapilji oči u ženu. Oko mu zasinu, lice zarudi, 
. al trenom se tržnu i probliedi. Starac posegnu u njedra, 
iznese sjajne nožice i u hip odreza ženi krasne plete. 
Giknuv sunu žena iz sna: 

— Tko je? Tko je? al opaziv gospodara spusti 
glavu i prekrsti biele ruke na prsih. 

— Golubice! reče Tahi pridušenim glasom, hoću 
da te razvesilim, kupio sam ti liepu, novu kesicu, po¬ 
vrati mi onu staru. 

Žena probliedi. 

— Kesu daj! zaruknu Tahi i zatisnu gvozdene prste 
u bujno rame grešnice. 

Žena stade drktati. 

— A je li to? Komu si ju dala? zareži Tahi iz- 
ceriv zube, držeć drhćućom rukom staru Jeleninu kesu, 
koju je iz njedara izvadio bio. 

Ukočene oči da će izskočit ženi, blieda pritisnu 
se glavom i rukama uz zid kraj postelje. 

— Fui! pijunu Tabi, izmete ženski 1 Čekaj! Oh! 
Čekaj!-Petričeviću! 

U sobu provališe sluge sa konopci. Žena vrisnu i 
uhvativ se rukama za glavu, kleknu u postelji. 

— Napried, ruknu Tahi.-Grozoviti urlaji 

drhtahu zrakom iz kaštelanova stana, da je seljakom 
pod brdom stinula krv, grozoviti urlaji, divlje stenjanje 
i omjereni težki udarci, a uz to potresan grohot Ta- 
hova glasa. 

■* 

* * 

Smlavljeni fiškal pridignu glavu. Užasni krik pro¬ 
budi ga. Još mu je tielo drhtalo. Po dvorištu bludjahu 
konji svezanih prednjih nogu, a pred vratima kaštelana 
bijaše privezan magarac. Samo jedan sluga prolazio je 
preko dvorišta. Fiškal dignuv se na laktove viknu slabim 
glasom: 

— Luka, donesi mi vode! 

— Hoću, odvrati sluga, idem u gornje dvorište. 

Fiškal se ogleda ko mačak. Nikoga. I poče potr¬ 
buške plaziti. Stade. »Ne, ne ću, magarac je lien!“ šapnu. 
Lagacko dovuče se do prvog konja, izvadi nožić, zareza 
konopac i kan da ga je đavolska šaka dignula, poklopi 
konja, zagrli vrat, sgrabi mu grivu, i poleti niz brdo 
na otvorena vrata. 

— Držte ga, vikaše Luka, noseć vedricu vode. 

— Držte ga, vikaše Gavro s prozora gornjega grada, 
kamo ga je krič žene primamio bio. Na viku izleti Tahi 
i njegova družba. 

— Uteče Šime! viknu Gavro. 

— Pušku sgrabi, Gavro, pušku! zaviknu Tahi, pu¬ 
caj za njim! 

— Žao mi je konja, odvrati mladi. 

— Pucaj do vraga! Gavre nesta s prozora, al u 
čas vrati se s puškom. Konj Šitnin posrnu na panju. 
Gavro namjeri. Planu. 

— Ha! Ha! Ha! zaori grohot malog fiškala, zla 
ti je ruka golobradče! Čekaj pohođit ću te opet! I kao 
striela odjuri fiškal bez traga. 

Za malo časa izletiše seljaci Susjedjani pred svoja 
vrata, da se nagledaju čuda Vrteč visoko brezove metle 
ćerahu dva oružnika s grada kroz selo magarca na ko¬ 
jem se je previjala mlada kastelanica, okrenuta prema 
repu. Kosa joj je odrezana, ruke svezane, gola je do ko¬ 
šulje, krvava od sto rana. Ali šibe zviždaju, žena jauče, 
da bi se nebo srušilo. Tako ćerahu sluge Lolićku iz 
kotara susjedgradskoga, proćeiaše joj i muža, komu 
Tahi sve imanje ote. A seljaci stajahu poniknute glave, 
seljaci šaptahu plamena oka: 

— Bože! Bože! Pa to su nam gospoda! 


XXI. 

Negdje sredinom svibnja 1569. hodao je jednog po 
podne ban i biskup Gjuro Drašković zlovoljan po svojoj 
sobi amo tamo, a pred njim je stojao Gašpar Alapić po¬ 
zorno motreć biskupa koj je kapu na svoje mrko čelo 
namaknuo bio. 

— Vi me pozvaste, reverendissime, prihvati grba¬ 
vac, al kan da dodjoh u nevrieme, vidim, jer ste zlovoljni. 

— Jesam, odvrati inače mirni biskup, kako i ne 
bih ? Turčin prieti, uskoci robe, poreznici globe, seljaci 
se bune, stališi viču u saboru, gdje sam se dosta muke 
napatio, pa kad sam sve te rane barem za čas zaliepio 
te odahnuo, dovede mi dragi podban Forčić deputaciju 

gornjega grada Križevaca proti doljnjemu gradu, da je 
daća nepravedno razdieljena medju gornji i dolnji grad. 
Čitavu uru turao mi podban „post prandium sumptum*, 
što su ga valjda Križevčani platili, šaku pod nos, go 
voreć strašnu peroraciju, dokazujuć, da je prepirka radi 
tih pušljivih križevačkih dinara opasniji poso nego po¬ 
gibelj turska. Liepa si čovjeka izabraste. Taj Forčić je, 
sit venia verbo, magarac. 

— Znam, nasmjehnu se Gašo, da plaiieni jezik 
svetoga duha ne sieva nad njegovom glavom. 

— A1 pustimo to. Ad rem! Sjednite! Pozvah vas, 
jer ste pametan čovjek. Stališi, domine Alapić, viču na 
tiranstvo poreznika. 

— Punim pravom, reverendissime, porez je stra¬ 
hovit, a poreznici skidaju kožu s puka i gradjanstva. 

— Istina, nobilis amice, porez je nepravedan, ze¬ 
mlja iztrošena, poreznici su pijavice, al pijavice su i 
zemaljska gospoda. Seljak već i krvi ne ima, je 1’ čudo, 
da svuda po zemlji diže sdvojnu glavu? 

Gašpar ne reče ništa. 

— Eno vam Taha, nastavi biskup. Da omili dvoru 
i prikrije griehe, razbacuje se na saboru, daje za voj¬ 
sku novaca, žita, siena, gradiva, radnika al globi poput 
razbojnika seljake, da im rebra pucaju. Seljaci su se 
opet pritužili kralju. A vi, gospodo, u saboru? Zaklju- 
čiste, da se svuda po kraljevini buntovnici oštro kazne. 
To je predložio Tahi i vi gotovo svi prionuste uz njega, 
on je gospodar i vladalac u saboru, nu jeste li odre¬ 
dili za krvničku gospodu kaznu? 

— Znam, da je Tahi silnik, odvrati Gašo, mi smo 
se prije nekoliko godina prenaglili bili, osobito pokojni 
ban Petar. Al je Tahi saveznik one silne dvorske stranke, 
koja je protivna nadvojvodi Karlu, koj je rad uništit „slobo¬ 
štine naše kraljevine*. Zato pristajemo za sad još uz njega. 

— Sloboštine? nasmija se kroz jar biskup. Slo- 

boštine, da smiete plienit i globit, je 1’ ? A red, a pra¬ 
vica, a zakon? Ja hoću red i mir, znate li to, domine 
Alapić? Zato vas pozvah. 

— Na službu, reverendissime, pokloni se grbavac. 

— Ponajprije podjite k svojoj sestri, udovi banici. 
Čujem, da njezini častnici u Cesargradu muče puk, ko 
što Babilonci Židove, a u Jastrebarskom, gdje gospoja 
Barbara prebiva, da se žive ko u paklu. Opomenite ju 
u moje ime, neka za boga ima duše. Ta žena je. Re¬ 
cite joj, neka bude kroća. 

— Hoću, reverendissime, reče Gašo. 

— Drugi posao je važniji. Zavjerite mi se, da ne 
ćete odati mojih namjera? 

— Tvrde vjere, neću. 

— Ja moram Taha maknut sa Susjeda. Seljaci iz¬ 
javiše pred kraljem, da ga ne će više služiti, da vole 
poginuti. Pravda sa Uršulom teče polagano, može još i 
deset godina potrajati po staroj navadi. Razdor medju 
plemstvom postat će žešći, seljaci skočit će na oružje, 
a Turčin će navaliti. Želite li doživit tu strahotu? 

— Občuvao nas bog, reče Alapić. 

— Taj čvor valja brzo, mirno i oprezno riešit, a 
vašu okretnu ruku zapast će u tom glavna zadaća, go¬ 
spodine Gašpare. Ja sam baštinike pokojnoga Nikole 
Zrinjskoga na pola sklonuo, da Tahu na uživanje vrate 
Božjakovinu, koju mu je Nikola prije šest godina oteo. 
Stari Tahi bi išao onamo stanovat Tahov sin Gavro 
oženio bi Sofiju, kćer Uršule Heningove, koja bi sa 
novovjenčanici stanovala u Susjeda i u Stubici* a udo¬ 
vica bi vratila Ferku 20.000 forinti. Tim načinom 
uklonili bi Ferka sa Susjeda i pomirili dvie porodice, 
koje podigoše cielu kraljevinu na krvavu razpru. Šta 
mislite vi o tom? 

— Reverendissime, pokloni se Gašpar izvaliv oči, 
divim se vašoj državničkoj mudrosti. Osnova je divno 

zamišljena. Ali kako poznajem strastnu ćud gospoje 
Uršule- 

— Ne boli vas zato glava, nasmjehnu se biskup, 
Uršula je privolila. 

— Privolila? uzmaknu u čudu Gašpar. 

— D&, kininu Drašković, vaša je zadaća sklonut 
Taha, koga dobro poznajete. A1 radite brzo, prije nego 
se Ambroz Gregorianec povrati od požunskog sabora. 
Znam, da je mojoj osnovi protivan. Preporučam vam 
navlastito, da se u tom poslu dogovorite sa gospojom 
Ankom Konjskom, koja je svoju majku posve za taj 
plan predobila. Hoćete 1’? 

— Hoću, gospodine bane, tako mi vjere radit ću 
po vašoj zapoviedi, reče Gašpar. 

— Bog vas blagoslovio, gospodine Alapiću, dignu 
biskup ruku i odpusti plemića. 

Za nekoliko časaka udje u sobu drugi ban, knez 
Franjo Frankopan. 

— U dobar čas dodjoste, domine collega, reče bi¬ 
skup, evo danas primih pismo iz Požuna; čitajte! Na 
moje je izišlo. Velika iztraga proti Tahu razplinula se 
u piesak, pričekajte još mjesec, pa ćete od čuda razva¬ 
liti oči. Mi ne možemo susjedgradskoga silnika priekim 
putem lišiti kraljeve podpore, već stranputicom 

Frankopan pročita pismo, stisnu usne i reče baciv 
list na stol: 

— Pravo rekoste, reverendissime, mi smo vojnici 
u državničkih poslovih djeca, jer mislimo, da vječna 
pravda ni^ad ne driema. 

XXII. 

Na Margaretinje, a po podne — bijaše krasan sr¬ 
panjski dan — zadje velika putna kočija u vrata su- 
sjedgradska. Gospodar Tahi, kan da je goste očekivao, 
sidje niz stube, dočeka došljake vrlo prijazno te ih po- 

veđe u svoje stanove. Bijahu to dva čovjeka, sudeć po 
uzvinutih brkovih i zategnutoj latinštini, stranca. Jedan 
od njih utovljena ljudeskara cvatućeg lica i nosa zvao 
se Gjuro Hoszu, a drugi suh, raalešan, kašljav i žut 
nosio je ime Andro Majtenyi, oba bijahu Magjara, oba 
carinara iz Neđelišća, a kraljevska ih komora posla za 
povjerenike, da priepor komorskih ljudi sa Tahom iz- 
pitaju i izravnaju. Toliko je saznao o njih sviet po ka¬ 
zivanju kočijaša im Medjumurca. Magjarska gospoda 
malo se obazirahu po gradu, i kad drugog jutra Stje¬ 
pan Grdak na grad podje, da im se pokloni, razumi, 
da su povjerenici sa Tahom u zoru krenuli u lov i put 
Stubice, odakle će se jedva prije osam dana povratit. 
Desetog dana razlieže se pred gradom silan lavež. Ciela 
rulja pasa provali u dvorište, a za njimi na konju ko¬ 
mesari, Tahi sa sinom si Gavrom, koj doviknu Bošnjaku, 
neka Grdak po podne dodje na grad pred gospodu, pa 
neka ponese račune i sve ključe. 


Po objedu sjedjahu na Susjedu za stolom gospodin 
Hoszu, buljeć preda se i čačkajuć si zube. Majt.enyi za- 
kapajuć svoj zavinuti nos u svežanj pisama a gospodin 
Tahi vedra lica puneć komesarom čaše. 

— Ergo, magnifice, započe Majtenyi polaganim krie- 
štatjućim glasom, zakupni je ugovor podpisan, naš poso 
je svršen. Sad još da Gerdaka na račun pozovemo. 


— Hvala vam, plemenita gospodo, na vašoj do¬ 
broti i pravičnosti, reče Tahi, ja ću se napose i kra¬ 
ljevskoj svjetlosti zahvaliti. Ovaj maleni dar, što vam 
ga predadoh, samo je dio moje dužne zahvalnosti, a 
moja će biti briga, da vam se obilnije odužim. 


Majtenvi zahvali se pokloniv se, a Hoszu primjeti: 
— Ele imate, magnifice, liepih lovačkih pasa, ja 
se u to razumiem, ja sam lovac. 

— Izabrat ću za vas jedan par englezkih pasa, 

domine Hoszu, odvrati Tahi, ja se ne bavim toliko time, 
već je to glavni poso moga Gavre. 

— Gratias, magnifice, kimnu Hoszu, vaš je sin va¬ 
ljan gospodičić! 

A1 u taj par stupi u sobu Grdak, te se pokloni. 
Hoszu omjeri ga prezirno od glave do pete, a upravitelj 
porumeni. 

— Jeste li vi Grdak? zapita Majtenyi. 

— Jesam, gospodo. 

— Jeste li donieli ključe od svih sgrada? opetova 
mali Magjar. 

— Evo ih, reče Grdak položiv svežanj ključeva 
na stol. 

— A račune? dignu Majtenyi nos. 

— Kako mogu, gospodo za nekoliko dana složit 
račune od tri godine dana? Meni nije ništa rečeno bilo, 
a tomu se poslu hoće bar tri mjeseca. Uvažite i to, da 
je sad najveći poso kod gospodarstva. 

— Eh, carissime, nastavi mali Magjar motajuć ruke, 
mi ne imamo lažno tri mjeseca čekat, čujte našu odluku. 
Pregledasmo imanje Susjed i Stubicu. 

— Kada gospodo? osovi se Grdak. 

— I Stubicu, produži Majtenyi, i nadjosmo, da vi 
slabo pazite korist kraljevske komore. 

— Da zlo gospodarite, doda Hoszu. 

— Ja? probliedi Grdak. 

— Da goste častite, sebi u žep gledate i da vam 
računi niesu u redu, provali Hoszii. 

— Gospodo, viknu jarostan Grdak, budite pravedni, 
slušajte me- 

— I zato, progovori Majtenyi ne obziruć se na 
rieči upravitelja, zaključismo u ime komore predati ko¬ 
morsku polovicu ovih imanja u zakup velemožnomu go¬ 
spodinu Tahu za godišnjih 2400 ugarskih forinti, te mu 
ovdje svečano predajemo ključe. 

— Gospodinu Tahu? prepa se Grdak, pogledav 
Fer ka, koj je nepomičan sjedee piljio žarkima, mačjima 
očima u upravitelja, gospodinu Tahu? a znate li što 
činite? Je li komoia zaboravila moja pisma i preklanjsku 
iztragu? Ne mari li ona za jadni puk? 

— Kraljevska je svjetlost sve izpitala, reče Hoszu, 
te zna sumnju razlikovat od dokaza. 

— Sumnja? škrinu Grdak spustiv glavu, je li su¬ 
mnja, da sunce na nebu sije. A šta će od mene biti? 

— Vi možete ići, kamo vam drago! odgovori su¬ 
hoparno Majtenyi. 

— A1 moja plaća, moja krvava plaća? zapita Gr¬ 
dak drhćućim glasom ubvativ se za glavu. Od godine 
1566. znojim se ovdje, pa niesam primio ni šuplja dinara. 

— Ako šta dobiti imate, izlanu Hoszu, dobit ćete u 
svoje vrieme, dok se pregledaju računi, jer bog zna- 

— D&, bog zna, da sam poštenjak, dignu Grdak 
glavu, da kralja niesam prevario ni za bobovo zrno. Vi¬ 
dim ja tu cielu mrežu, gospodo, to je kleveta gospodina 
Taha, njegova paklena kleveta. Idem, ne ću se pred 
vami pravdati, jer vam je duša gluha, idem, vaš će bit 
grieh, ako pod ovim krvavim dvorom plane požar, i 
uništi kraljevinu. A1 kralj sve dočuti mora, jer, znajte, 
hrvatski plemić ne boji se carinara Magjara. 

Magjari ponikoše nikom, al Tahi skočiv na noge 
planu u krik: 

— Nitkove, skini se s grada. Tu sam ja gospodar. 

— I tu će te striela pravde božje zastić, krvniče! 
odvrati Grdak dignuv ruku. Uvriedjen, razjaren pusti 
bivši upravitelj dvore, a kad je došao bio gradu na vrata, 
viknu gospodičić Gavro kroz grohot za njim: 

— Ha! Ha! Ha! Laku noć, amice ! Znaš li sad, što 
je barun? 

Grdak krenu na konju put Brdovca. Pred župni- 

* 

kovim dvorom upita za gospodara. Rekoše mu, da je 
kod Gregorića. 

Poleti onamo i zadje ravno u dvorište. Pred kućom 
sjedjahu župnik, Ilija Gregorić i sudac Ivan Horvat. 

— Pomoz bog! pozdravi ga starac Babić, kakva 
vas sreća nosi u Brdovac, gospođine Grdače? 

— Nesreća, otče! odvrati suzna oka upravitelj. Pro¬ 
sjak sam bez kućišta bez svega. 

— Šta je za boga? preplaši se svećenik. 

- Šta? nasmija se Grdak gorko, magjarski cari- 
nari oćeraše me kao psa za viernu službu moju i pre¬ 
daše sve imanje susjedskomu krvniku. Sva trojica pro- 
bliediše na smrt. 

— Sve imanje Tahu? skoči Ilija na noge, eh! To 
se dakle pravdom zove! 

— Smiluj nam se, bože! sklopi župnik ruke. 

— Srdce mi kaže, prihvati Ilija drkćućim glasom, 
da će krvi biti. Boga mi hoće. A Horvat spopa svoju 
sudačku batinu* i prelomiv ju na koljenu, baci ju da¬ 
leko od sebe: 

— Nek te bies nosi, zaškrinu, kad vragovi sud 
sude, stid je krštena čovjeka nosit ime sudca. 

— A šta vi, jadni prijatelju moj? zapita Babić 
Grdaka. 

— Šta ja znam? Ništa, ništa ne imam. Ono malo 
imanjce moje u Ugarskoj, što po materi dobih, oteše 
mi na silu Batori. Moj brat ima puno djece a krpicu 
zemlje, al ću opet k njemu, dok si ne nadjem službe. 

Tada će Gregorić: 

— Ne zamjerite, plemeniti gospodine, što ću vam 
reći. Vi ste plemić, ja sam kmet, al opet sam čovjek. 
Vi ste, duše mi, velik poštenjak i dobar kao krušac. 
Sav se kraj moli bogu za vašu sreću i eto dodje ne¬ 
sreća. Al neka. Ovo naše srdce zna, što ste vi dobra 
za nas učinili; duboko smo to upisali u svoje srdce, 

toga nam ni sam bies izbrisat ne će. Koliko zla ste od 
naše biedne glave odvratili, zna svako diete, a i na 
ovaj moj siromašni krov bila bi došla pohara, da vas 
ne bude. Ne budi vas moje ponude sram. Ti meni, ja 
tebi, a bože blagosovi, stara je rieč. U ribničkom kraju 
imam zemlje i kućicu. Sklonite se onamo, ovdje ne biste 
sigurni bili. Tahi je niema zvier. Ondje gospodarite 
kako znate, dok se bolja sreća ne nadje. Oprostite mi 
gospodine, al od srdca je. Tu — tu, nastavi seljak, tu 
će, vidim, svašta biti. Grdak prihvativ krupnu ruku se¬ 
ljaka progovori tronutim glasom: 

— Hoću! Primam, poštenjače moj! date ne uvrie- 
dim. Ti si čovjek, pravi čovjek. Plemić kmetovat će 
kmetu, dok mu ne bude pravice od kralja! 

Niem, poniknute glave gledaše župnik taj prizor. 
I podiže glavu, podiže ruke k nebu i reče: 

— Podignite, jadni prijatelju moj, srdce k bogu! 
Nemili su putevi života, težko izkušanje, koje nam šalje 
gospod. Al nosite smjerno svoj križ, jer poniženi bit će 
povišeni, a jao onomu sinu čovjeka, koj je iz srdca 
svoga izbrisao najljepše rieči spasitelja: ljubi bližnjega 
svoga kao samoga sebe, jao njemu, jer će doći sud na 
pravednika i grešnika. Da, vidim, sud će doći, užasan 
sud, jer je ruka čovječje pravice klonula, jer je grieh 
poplavio sviet. Naplatio vam bog pravednik svu dobrotu, 
kojom ublažiste jadnomu puku nemilo robstvo. 

XXIII. 

— Milo mi je, gospojo majko, progovori Anka 
Konjska Uršuli Heningovoj, da ste došli sa Sofijom sa 
neko vrieme k meni u Zagreb. Vi poznajete Martinu 
sanjarsku ćud, koja bi nam Sofiju posve pokvarila. 
Djevojka se je i onako posve promienila. Zlovoljna je, 
šutljiva i razdraživa a očekuje još svejednako svoga 
Milića, koj se i onako vratiti ne će. 

— Da ne će? zapita brzo Uršula. 

— Sigurno ne će. Slušajte me samo, majko. Ja 
sam o našem poslu mnogo sa Alapićem razgovarala. 
On mi reče, kako već nekoliko mjeseci Taha mota i 
mota i koliko ga to truda stoji, ja se nasuprot potužih 
na našu nepriliku, kako još niesmo ništa smjeli reći 
Sofiji i kako ste vjerom obvezani Miliću, te da bi sva¬ 
kako saznati valjalo, gdje je taj mladić i je li u obće 
živ. Predomisliv se neko vrieme, obreče mi Alapić, da 
će se tu možebit pomoći naći. Poznajem, reče, prefri¬ 
gana čovjeka po imenu Drmačića, nadripisara, koga je 
Tahi oćeiao iz službe. Taj se čvvjek ne boji ni vraga. 
Poslat ću ga u uhode za Milićem, za koga gospodin 
Ambroz svuda propitkuje. I Alapić posla toga čovjeka. 

— I taj čovjek? zaskoči ju Uršula. 

— Povratio se jučer, majko. 

— A Milić? 

— Živ je, al zarobljen. 

— Gdje? 

— Da vam kažem. Uhoda Alapićev pusti se na 
sreću u naše krajeve, kojih posjeduju Turci i poče pro¬ 
pitkivati, gdje da se nalaze sužnjevi, koji su pred više 
godina zasužnjeni bili kod Kaniže. Čovjek je posve 
zdravo računao. Potražit valja Mogaića. Blizu njega bit 
će valjda i Milić, ako nije poginuo. Uputiše ga u Ko¬ 
stajnicu, odanle u'Dubicu, najzad u Banju Luku. Drma- 
čić stade razpitivat kod fratara, koji sigurno za kr¬ 
šćanske sužnje znaju. I pogodi. Fratri mu rekoše, da 
u kući nekog bega kod Banje Luke od jedno pet godina 
robuje mlad čovjek po imenu Mogaić. Prije tri godine 
da je s preko Save došo drugi čovjek i donio begu za 
Mogaićevu ucjenu novaca, al mudri Turčin pridrži i čo¬ 
vjeka Milića, To vam budi u kratko rečeno na utjehu 
Sva je prilika, da se naš vitez povratiti ne će, jer mu 
je imanje, kojim Ambroz upravlja, prezaduženo, pošto 

je uzajmio za Mogaićev odkup. Vaša duša može s toga 
mirna biti i nadam se, da ćemo nit, koju evo već treću 
godinu predem, privesti kraju. Taha je, koliko čujem, 
smekšala parnica, koju ste s nova pred banom pode¬ 
rali i u koju ne mogu uticati požunski mu prijatelji. 

— A Ambroz? 

— Ne bojim se ga, nasmjehnu se Anka. Čini mi 
se, da sam o svom mezimčetu sdvaja, jer mu sve pro¬ 
pitkivanje nije urodilo plodom. Nu svakako valja biti 
na oprezu. S te strane čuva nas Stjepko, koj pristaje 
uz udaju Sofije za Tahova sina. Tako je, gospo 
majko, sve pripravljeno. Vi ste dosta dugo čekali, al 
najglavniji je posao, da slomimo Sofijin odpor. Jeste li 
ju kako pripravili? 

— Govorila sam joj u obće ob udaji, Tahova sina 
dakako spomenula niesam. 

— A ona? 

— Udari u plač, okrenu lice i reče: Majko moja, 
zaklinjem vas, ne govorite mi o tom. Ja sam čuvarica 
vaše vjere; vi se zakleste Miliću, da će mi biti mužem 
a ja mu se zakleh, da ću mu biti ženom. Držim se 
moje i vaše zakletve, jer bog mi je svjedok, da toga 
čovjeka ljubim, da danju i noćju ne mislim nego o njem. 
Tri godine nosim ga u srdcu, i nosit ću ga još tri go¬ 
dine, nosit ću ga do vieka! Kćeri! odgovorih, evo to¬ 
liko prodje vremena, a još ne ima od njega glasa i sva 
je prilika, da se povratiti ne će, da je poginuo. Nije, 
majko, proplače ona, srdce mi kaže, da nije. — Al ako 
jest, reći ću ja, ja mu se zavjerih, da ću mu te dati, 
ako se povrati, al se ne zakleh, da te ne ću nikomu 
dati, ako se ne povrati. Ja ne ću da budeš usidjelicom, 
da budeš duvnom. Toga nije đoživila nijedna Heningovica. 
Još ću kratak čas pričekat, a onda valja sepokorit maj 
činoj volji, jer tako zapovieda bog. — Sofija probliedi, 
pokri si rukama lice i izidje iz sobe. Vidiš, takva ti je. 

— Sve su to to jošte Martine basne, mahnu Anka 
rukom, al pričekajte, majko, nek bude koj čedan u mo¬ 
joj školi, biti će mekša. 

— Da bi bog dao! završi Uršula. 

— Poći ću po nju, moram mladicu najprije povesti 
u družtva, na zabave, nek se malko raztrese. 

Anka se dignu i podje prema vratima, al brzo uz- 
makuu, vrata se otvoriše i pod njima pojavi se gospo¬ 
din Ambroz. Žene zapanjiše se. 

— Hvaljen Isus, pozdravi Ambroz u čudu žene. 
Vi kan da me se plašite. Iznenada navalih u kuću. 
Dodjoh prije, nego se nadaste. Je 1’? E to vam je 
tako, požunski se je sabor razišo, pa evo me! Bio 
sam već i kod kuće u Brezovici, pohodih svoje imanje 
kraj Brežaca, navratih se i u Mokrice, da vam javim 
štošta o vašoj parnici, a najzad dodjoh za vama amo. 
Gdje je Sofija? 

— U kući jest, odvrati Anka smeteno, bit će valjda 
negdje za poslom. 

— Potražite ju gospojo Anko. Gospoja Konjska 
pogleda časak majku si, zatim izidje iz sobe, Ambroz 
pako spusti se na stolac. 

— Gospojo Uršulo, progovori, upriev oštro pogled 
u ženu, vi udajete Sofiju? 

— Tko vam to reče? zažari se Uršula. 

— Rumen vašega lica, gospo, i Marta u Mokricah, 
kojoj se je Sofija pritužila. 

— Ja mislim, propenta udova, da je već dozrela 
za muža. 

— A Milić, jadni Milić, koga vaša doskočica ukloni 
koj možda čami, ne znam gdje, u nevolji, komu se za- 
kleste? Gdje vam je duša? 

— Ne korite me nepravo, gospodine Ambroze, reče 
Heningovica poniknuv, tri godine minuše, a Miliću ne 
ima glasa, pa se valjda povratiti ne će. Žao mi je. Al 

vrieme teče, a kći mi je posve dozrela. Želim, da mi 
se djevojka udomi, ne ću da mi ne ljubljena vene. Nije 
li to pametno? 

— D&, pamet bez srdca, gospojo. Srdce mi puca, 
kad pomislim, kakva je nesreća zadesila toga valjanog 
mladića, srdce puca, kad gledam, kako Sofija za njim 
vene. Ja sam mu štitnikom, tražio sam ga posvuda. 
Badava i ne ću moći mirno položit stare kosti u grob. 
A1 možda ipak žive, možda! 

— Možda? Zar da Sofija još tri godine vene? za¬ 
pita ujedljivo Henigovica. 

Starac ju ošinu okom, dignu se i reče svečano: 

— Gospojo Uršulo! Sjećate li se onog dana na 
Susjedgradu, kad se rad vas digoh na bana, kad za vas 
vrgoh na kocku čast, imanje, dži i glavu. Sjećate li se ? 

— Sjećam, reče Uršula probliediv. 

— Na onaj dau mi se zakleste, da ćete sve uči¬ 
niti, što godj uztražim. Je 1’ tako? 

— Jest, šapnu u čudu žena. 

— Dobro dakle! Danas tražim svoju plaću. Vi mo¬ 
rate, kako sami rekoste, tri godiue dana čekat na Mi- 
lića, a ja ću se pobrinut za svog nesretnog junaka. Po¬ 
slije budi vaša volja. Zakunite se! 

Uršula protrnu. Jedva dišuć od biesa izusti: 

— Kunem se! 

— Hvalite bogu, da je Ambroz za vremena došao, 
jer inače postaste krivorotnicom pred bogom i svietom. 

XXIV. 

. 0 Ja sam gospodar na Susjedu!" bio je dahnuo 
Tahi svim biesom duše svoje. I bio je gospodar, bio je 
zakon, vlast i pravo, ili, pravo reć, nije bilo ni zakona 
ni prava. Svaka suza pade na trdi kamen, svaki uzdah 
raznieše vjetrovi. Magjari mu predaše sve imanje, dvie 
godine od toga odpuznuše preko prokletog kraja, kao 

dvie ljutice zmije, koje za sobom ostavljaju otrovan trag. 
D&, dk, bog je izbrisao taj kraj iz svoje pameti. Tahi 
sjeđjaše na Susjedu s£m. Žena mu umre, sinovi mu bi¬ 
jahu u vojsci, Gavro na naucih, plemstvo ga je pomalo 
ostavljalo, Drašković ga je tužio kralju, Ambroz ćerao 
ga parnicom u škripac, narod je dizao na njega sdvojnu 
pest, bludnica ga je iznevjerila, podagra navijala ga na 
muke. S&m je, s&m u starih prokletih zidinah, sam sa 
svojom samoćom, sa svojom mukom, sa svojim strahom, 
sa svojom grižnjom. I stade bjesnit od muke, bjesnit 
od zabave, bjesnit od duga časa bjesnit, jer mu je ćud 
pobjesnila bila. Punima šakama sipao je u saboru no¬ 
vaca za vojsku, da zasliepi kraljevu milost, al kod kuće 
gazio je gvozdenom nogom po seljačkih šijah, da je u 
nebo prskala krv. A puk? Puk se je smijao kroz rug 
svojoj nesreći, rugao se svietu, koj nije vriedan da po 
njem svoje proklete kosti nosiš. Užasna li smieha, tako 
smije se zvier! Srdce mu se ukruti, duša mu se za- 
duši, ruka odnemari plug, daleko se uklanjaše crkvi i u 
grohot udari, kad si mu spomenuo boga. I dodje glad, 
grozni neumoljivi glad. Bujica odplahnu proljetnu stm, 
mraz opali vino i žir, sunce izpl potoke i sprži ljetinu. 
I dodje glad, koj ti ćera krv u moždjane, koj te trese 
ledenom groznicom, koj poput usijana gvoždja ruje po 
tvojoj utrobi. Nebo je vedro kao gladka staklena ploča, 
u koju se ogledava strahota nevolje ljudske. Vrsi bre¬ 
gova su čisti, drveće stoji nepomično kao kamen, lišće 
se savilo, požutilo, u koritu potoka leži suhi šljunjak, 
po polju okamenjuje se mulj, izpod izgorjele smedje trave 
proviruje žedna zemlja i puca, vinova je loza crna — 
nigdje oblaka, nigdje pomoći, nigdje boga! Po selu Br- 
dovcu je pusto. Suhi psi poniknute glave blude po putu, 
marva ruče po stajah, jer ne ima krme, jer ne ima paše, 
a sunce žeže, da ti se sapa upaljuje. Kata Gregorićka sta¬ 
jaše blieda lica, mutna oka pred svojom kućom, gledjuć 

za Ilijom, koj se je sa kumom Gubcem uputio bio k 
župnikovu dvoru, a djeca ju vukla za suknju, vičuć kroz 
plač: 

— Mamo, mamo! Kruha daj! Kruha! gladni smo. 
Suza skoči ženi na oko. 

— Pričekajte! jecaše Kata, dala sam ge u peć. 

— Oho! pomoli se iza živice kvrgasto lice Guše- 
tića, pa vi imate kruha u peći? Ej vidi se, što su go¬ 
spoda. Pazite, da vam seljaci ne razvale peć. 

— Kruha, dk, odvrnu kroz suze seljakinja, od rae- 
kinja i hrastove kore. Je li to, bože, oprosti mi griehe, 
božji dar? A moram ga dati djeci na male obroke, da 
mi ne poginu od toga kamena. 

— Ja sam, vidite, pametniji, odvrati Gušetić, ja se 
hranim rakijom. Ukrao sam ju doduše u Zagrebu, al 
pita glad, gdje mu je brašno raslo. Nu vi ste ajde de 
sretni, al drugdje bi se ljudi i za mekinje poklali, Čujte 
čujte! U taj par ozva se jutarnjim zrakom tanki glas 
mrtvačkog zvonca i za malo prodjoše kraj živice četiri 
seljaka noseć, crnim suknom pokritu, mrtvačku škrinju. 

— Ej koga nosite? viknu Gušetić. 

— Nosimo Bistrićku, to je danas već treća, a ju¬ 
čer ih je bilo osam, odgovori seljak. 

— Šta joj je bilo? 

— Što je svim, odgovori seljak, nije imala šta grizti. 
Jučer donese joj muž iz Štajerske hljebac kruha. Išao 
je deset sati daleko. A ona pojela sve do mrve i pade 
mrtva. 

— Na zdravlje, nasmija se Gušetić, đk, danas su 
kod nas samo dva stvora sita: Tahi na Susjedu i crv 
u grobu. Al — pozvat ćemo se i mi u goste. S bogom, 
kumo Kato! Dk, sbilja recite Jani, neka se čuva. Petar 
Bošnjak vije se oko nje, kao kobac oko pileta. Znam, 
da je čestita — al Bošnjaku je kumovao sam djavo, 
ako nije Tahi. Moglo bi zla biti. S bogom! 

Digitized by Google 



204 


— Ne bojim se za Janu,kume! S bogom! odvrati 
Kata i zadje u kuću. 

* 

* * 

U selo doleti na konju Petar Bošnjak sa dva čo¬ 
vjeka, od kojih je svaki vodio na korlatu rulju lovških 
pasa. Pred kućom starješine Ivana Horvata zaustavi se, 
a rulja pasa stade skakati, urlati i lajati. 

— Gdje je starješina? viknu s konja sluga. Pred 
vrata izidje gospodar. 

— Jesi li skupio po selu hranu za gospodske pse? 
izdere se Petar. 

— Za pet rana božjih! sklopi starješina ruke, što 
nam vodite amo te kuje, kad sami od gladi pogibamo? 
Ta danas smo već troje zakopali. 

- Šta se to mene tiče? nasmija se sluga, meni 
nije do vas, već do pasa mojega gospodara. Takova je 
zapovied, da morate pse hraniti, ne pitam odakle. 

— A1 odkud hrane, kad sami hrastovu koru glo- 
djemo ? 

— Ej znam ja vas hulje. Ne nosi li vam vđš pop 
iz Zagreba kruha, ne daje li vam ga gospoja Marta iz 
Mokrica? Hranu za pse dajte ! 

— Dk, župnik donese nam nešta kruha, da ga raz- 
dielim medju bolestnike. 

— Hrane daj! Napried momci u kuću! kriknu Pe¬ 
tar ošinuv sudca kandžijom preko lica. Momci navališe 
u kuću i za malen čas iznesoše košaricu crna hljeba. 

— Ahš,! vidiš li, lopove? Dajte amo košaru! Husa! 
zaviknu Petar i prelomiv svaki hljebčić u dvie pole, 
poče bacati kruh medju vižlad, koja je biesno oko ko- 
nja poskakivala, husa! U slast vam bilo! Ha, ha! Ku¬ 
sajte, glođjite! Eto i pop vas je jednom nahranio. 

Režeć trgaše se klupko psina za hljeb, jeeajuć po¬ 
krivao si starješina ranjeno lice. A podalje stajaše seo-' 

ski sviet, žene, djeca, starci; suhi, bliedi, otvorenih ustiju. 
Krvave im oči buljile u tu pasju gostbu, krvave oči da 
će im izskočiti. Reže i žvaču psi, a mrtvačko zvonce 
cinka, a Petar viče: Husa! Husa! 

* 

* * 

— Otče duhovni, reče Gubec Babiću, sjedeć za sto¬ 
lom skromnog župničkog dvora, dočim je Ilija prekr- 
štenih ruku kraj prozora stajao, dalje se ne može. Ne, 
ne će nas više varati gospoda svojom pravdom. Ne ima 
pravde na svietu. Po vašem savjetu pričekasmo vrieme. 
Mjera se je prevršila. Duša nam je na jeziku, krv nam 
je skočila u glavu, i ako ne podignemo za vremena 
ruke, izsisat će ta stara krvopija na Susjedu još zadnju 
kap, te će nam šaka preslaba bit, da zarinemo nož u 
Tahovo srdce. Gospoda vele, da niesmo ljudi. Dobro. 
Dokazat ćemo im, da jesmo, da ovo zavrgnuto seljačko 
srdce ima u sebi krvi, ko godj i velikaškoj dokazat 
ćemo im, da niesmo zvieri. Dh, otče duhovni, to da znate, 
u ime cieloga našega kraja dići će se kuka i motika na 
Susjed. Ne krvi radi, već radi pravde, dići će se seljak, 
ne da usmrti gospodu, već samo da si spasi pošteni 
život. 

— Sinci moji, prihvati župnik blago, staviv ruku 
na Gubčevo rame; slušajte, zašto vas pozvah. Budite 
strpljivi! 

— Strpljivi! planu Ilija. A dokle, častni gospodine? 
Goli smo, jadni. Ne vidite li, kako puk od glada pada? 
Gospodski hambari su puni, mi glodjemo koru i mo¬ 
ramo gospodske pse hraniti, i ako koja kuja pogine, 
seljak ju mora platiti. Gospodski sjenici su natrpani, u 
nas jedva koj obrok siena, a mi moramo gospodsku 
stoku hraniti, i ako koje marše pogine, mi ga moramo 
platiti. 

— A čujte dalje, nastavi Gubec, što se je kod nas 

sbilo? Tahomu se pokvarilo tisuću viedara vina. Ni za 
ocat nije. Naše nam je dobro vino oteo. U jedan put 
razglasi po cielom kraju, da će nam vina dati i neka 
seoski sviet dodje sa lagvi na Stubicu, a on raztoči se¬ 
ljakom tisuću viedara, ter zapovjedi, da mora svatko za 
svako viedro u osam dana platiti tri škuđe! Gospodine, 
za mlaku tri škude, gdje dobro vino ne stoji neg jednu. 
Sviet pobjesni, razli kalnu Tahovu vodu i ne plati. Al 
dodjoše Tahovi krvnici. Za vino oćeraše iz kuća marvu, 
konje, živad, sve, sve. Tako se Tahi naplati. Nekoja 
sela skoćiše. Al na to dodje bič, kolac, vješala. Oh zašto 
molimo boga? Zašto nas je majka rodila? Zašto gazimo 
tu zemlju? Pa njega služiti, koj nam trga srdce iz prsi? 
Ne, ne i sto puti ne! Ako ima pas zube, mačka nokte, 
gavran kljun da se brani — mi imamo ruke, sve tvrde 
seljačke ruke, mi imamo više neg pas, mačka i gavran, 
mi imamo razum kao gospoda, imamo dušu i srdce kao 
gospoda, imamo lice na spodobu božju kao i gospoda, a 
i naš seljački rod je stariji od gospodskog, i praotac naš 
Adam bio je seljak. Ne ćemo krdimice kao bikovi pod 
sjekiru letit. Trpili smo, molili smo, sdvajali, al smo i 
mislili i misleć sablje brusili. Svi ćemo u jedan mah, 
u jedan grom, u jednu strielu. Mi ne ćemo toga djavola 
služit, sgazit ćemo ga, al samo njega, mi smo ljudi, kr¬ 
šćani, mi tražimo mira, života. Pokucasmo kod suda, 
Tahi nas oplieni, pokucasmo kod bana, Tahi nas po- 
strielja, pokucasmo kod kralja, Tahi naš vješa, sad — 
tako nam krvi Isusove, kucat ćemo gvozdenom šakom 
bogu na vrata Ta valjda nije i on izgubio srdce? 

— Neka ti bog oprosti tu rieč, odvrati župnik po- 
niknute glave, mirno, jer je to uzkrik ranjene duše. 
Svaka tvoja bol ima jeku u mom srdcu, svaka tvoja 
suza sestru u mom oku. I ja sam se rodio pod seljačkim 
krovom, vaš sam i božji. Dš mučenici ste, sinci moji; 
nu vjerujte, da božja pravda ne driema, budnim okom 

broji ona čovječje čine i kad se mjera navrši, dodje sud 
preko noći, a zora donese spasenje. Ne osvećujte se sami, 
bog je pravednik i osvetnik. On neka sudi. Tko je trpio 
više od božjega sina, a izdišući oprostio je svojim ne¬ 
prijateljem. Jeste li promislili, što će bit od vas, od 
vaših žena, od vaše djece, od svega puka, ako trgnete 
ubojito oružje na gospodu? Jeste li izbrojili u pameti 
sve strahote? 

— Jesmo, odvrati Gubec hladno, strašno će biti, 
al ne može strašnije biti nego je sada. Promislili smo 
sve i dogovorili se svi kmetovi od Krapine sve do Ja- 
strebarskog, a i narod preko Sutle pod bičem njemačke 
gospode ne misli drugčije. Gospoda ne sanjaju dakako 
ništa, jer to tajno u srdcu nosimo. Mi niesmo razbojnici, 
mi smo poštenjaci, al Taha ne ćemo služiti, već vratit 
se staroj gospodi. To je naša tvrda odluka. 

— Pa srušilo se nebo na nas, doda Gregorić, tako 
mora biti.' 

— Budi tako, reče starac svećenik, zato vas i pozvah. 
Al neka bude bez krvi. Bijah kod gospodina bana i bi¬ 
skupa Draškovića u Zagrebu i govorio sam, kakve tr¬ 
pite jade. Bilo mu je žao. I obeća mi, da će sam pi¬ 
sati kraljevoj svjetlosti, pa reče da i vi izmedju sebe 
izaberete dvojicu i da idete pred cara. Još mi reče, da 
će drugi gospodin ban knez Frankopan u Beč, pa će 
na usta kralju javiti sve vaše jade i moliti za vas, neka 
vas vrati pod stare gospodare. Učinite tako. Izaberite 
dvojicu, a pismo na kralja ja ću napisat, da sve pravo 
i jasno bude. Ako bog dh, proći će bez krvi. 

Gubec zamisli se časak, zatim će: 

— Dh bog da, prošlo sve bez krvi! Oh koliko i 
ja to želim. Koliko sam čitao knjigu vječne pravde i 
ljubavi i učio iz nje poštenje, pravicu i uljudnost Moja 
se je duša očistila, moje se je srdce promienilo. Pa 
kad bi došo k meni nevojni, sdvojni sviet, kad bi vi- 


Digitized by Google 



208 


knuo: koljimo, siecimo, onda rekoh i ja: strpite se, ta 
valjda nije pravda umrla. Badava. Želim, da bude mira 
al srdce mi kaže krvave dane. Gospoda ne imaju duše. 
Nu neka je na vaše, ali samo vam za volju. Birat ćemo 
ljude, poslat ćemo. Da vidimo, možda odkloni božja 
ruka oblak izpred kraljevih očiju, možda — al ako ne 
bude lieka? podignu Gubec glavu. 

— Neka se vrši božja volja, odvrnu župnik pre- 
krstiv ruke. 

— I osveta naša! završi Ilija podignuv šaku. 

Kumovi povratiše se u Ilijinu kuću i već se je 
mjesec dobrano uzvio bio na nebo, kad se Matija od 
Ilije oprosti, da se povrati svojoj kući. Na odlazku pred 
kućnima vratima reče mu: 

— Tako će biti najbolje, kume! Mi sami ne idemo. 
Nam valja ovdje ostati i pazit na puk, da se koj ne 
odmetne ili da ne pobjesni i neokalja ruke krvi nevinih 
ljudi. Ja bih reko, da pošljemo Matiju Bistrića odavle 
i Ivana Svrača iz Pušće. Ti ljudi imaju zdrave pameti. 

— Dobro, odvrati Ilija, nu pričekajmo još koj dan, 
ja ću sutra u Žumberak, da vidimo, je li se moj brat 
Nožina povratio iz Turske i je li nam donio viesti o 
Mogaiću. Već preko dva mjeseca ne ima ga kod kuće. 
I dobro će bit saznat, što Uskoci misle. Putem navratit 
ću se Stjepku Gregoriancu u Mokrice. Već mi tri puta 
poruči, da k njemu dodjem. 

— Idi, idi, kume Ilija, reći će Gubec, pa mi poruči, šta 
je. Poslat ću ti Pasanca, jer nije dobro, da često amo 
zalazim. Tahovi uhode mogli bi posumnjat. Da, ali 
prije nego podješ, reci svakako Jani, nek se s Jurkom 
preseli onamo k meni, ako je 'moguće drugi ćedan. 
Bolje će biti po nju. Ta čuo si, šta mi je Kata govo¬ 
rila. Tako, tako! Molim te i to, pripazi na narod, neka 
ne robi, ne pali. Mi tražimo svoje pravo, zato ne smie- 
mo činiti krivo i zlo. A sad laku noć, kume! 

— Sretno kume! odzdravi Ilija, i Gubec udari 
priekim putem do Krapine rieke, gdje se preveze i put 
Stubice krenu. 


XXV. 

Silovit jug zapuhnu nad krajinom, motajuć po nebu 
jata tamnomodrih oblaka. Bijaše mirno kao u grobu 
bijaše sparno, da pogineš. I privi se oblak do oblaka, 
dok se sve nebo ne osu mrkom sivom koprenom, od 
kojeg nije bilo vidjet ni plavetne krpice neba. Zatim 
počeše kapati debele kaplje sve gušće i gušće a naj¬ 
zad svali se pljusak poput magle na zemlju. Lišće za- 
drkta, drveće podignu grane, matica potoka provre bie- 
lom pjenom, guske izletiše iz dvorišta, veselo dižuć 
glavu i šireć krila, a vragoljasta dječica stavljahu svoje 
žute glavice jujučuć pod kap. Dvie pune ure lievalo je 
ko iz kabla, zatim sinu sunčana zraka pozlaćujuć 
okrajke"* sivih oblaka, a kaplje kišnice padahu sve 
redje poput zlatnog zrnja na zemlju. Iz vrata Jur- 
kove kolibe izidje Jana i držeć se za vratnice pogleda 
na nebo. Bijaše svježa ko i prije, samo joj niesi vidio 
onog nestašnog, bezbrižnog plamena prve mladosti, već 
neku tajnu sjetu, a zakutci punih ustnica zadrktaše 
kadšto posmjehom sladogorkim, koj javlja duboku ne- 
izkoijenjivu bol i silan priegor. 

Pred kuću dodje na konju špan sa Susjeda i reče: 

— Jano, zapovied je od gospoštine, da sjutra do- 
djete vi djevojke iz Brdovca, da ogmete kuruzu kod 
rieke Krapine. 

— Mi djevojke? zapita u čudu Jana. 

— D&, jer su muškarci lieni, a tvoja kuća i onako 
ne bi mogla dati muškarca. 

— Pa ja da moram od sliepca otca? 

— Da i ti, takova je zapovied. 

— Dobro, dobro, kume, doći ću! S bogom! 

U 

Digitized by Google 



210 


Špan ode a djevojka zadje u kolibu i redi će 
starcu: 

— Otče! Vi morate sutra k Iliji u goste. Meni je 
poći na radnju, a vi ne možete cieli dan sami ostat n 
kolibi. 

— Ti da moraš? Šta je to? zapita starac dignuv 
glavu i razvaliv ugasle oči. 

— Dit, takova je zapovied. Pa šta zato? Sutra 
ćemo ogrnuti a posutra selimo se k Matiji. Starac spusti 
glavu, kan da se je zamislio. 

— Jano, je 1’ se vratio onaj Nožina? 

— Ne znam, otče, tri puta već se opitah kod Ilije, 
al ga još ne ima od Žumberka. Ne ću ni da pomislim, 
nastavi djevojka utrv si suzu. Ah, otče, nadant se i 
nadam godinu na godinu, a njega ne ima. Kakve sam 

sreće-al šutimo radje, uzdahnu Jana, staviv ruku 

na srdce, moj Gjuro, moj Gjuro! Gledaš li ti ovo sunce, 
što ga ja gledam ? Sad sam sve naprela, sad je'sve go¬ 
tovo, a svatbena mi košulja žuti u škrinjici. 

— Al ako se Gjuro ne vrati? zapita starac, ne bi 
li-- 

— Za drugoga pošla? zaskoči ga Jana, za Petra 
je 1’? Nemojte otče! jednomu sam prisegla, njegova ću 
bit, ii ničija. Pa da svi andjeli božji dodju, ne bi me 
premitili. Ja ne prodajem srdca. 

Pa dobro, dobro, potvrdi glavom starac, bilo 
na tvoje. 

* 

* * 

Jutro je, liepo vedro jutro. Svježe zelenilo drkće 
PQd kapljicami, ptice viju se nestašno po zraku, a čo¬ 
vjek diše svom dušom, da mu se prsa napune života.: 
Na oranici kod. rieke Krapine medju nizkom zelenom 
kuruzom stoje nizovi seljakinja djevojaka ogrtjuć- ze¬ 
mlju motikom. Ruho im se bieli, tkanice rumene, plete 

igraju djevojkam po ledjih biele košulje; jednim se hi¬ 
pom sagiblju, jednim hipom zatisnu sjajnu motiku u 
crnu zemlju. 1 Jana je medju njima, al ona je rume- 
nija, punija. Zasukala je rukave na punih rukuh, dje¬ 
vojačka joj prsa drkću, lako i okretno diže i spušta 
motiku. Ženske zapjevaju, lagano pline pjesma po ra¬ 
vnici i zavlači se u otegnutih zvucih gorjem, al Jana 
šuti, Jana gleda u žemlju, kan da je zaniemila. Već je 
i blizu podne bilo. Tad dolete od Susjeda dva konjanika. 
Ženske dignu glavu. 

— Gopodin ide, šapnuše u jedan mah. D&, na ko¬ 
nju doleti Tahi a za njim sluga Petar Bošnjak. Lice 
starčevo prohliedilo, iz modrastih podočnjaka podrkta- 
vaju do dva vatrena oka, obraz mu je navoran, ustnice 
zadrkću kadšto kao od boli. Jana pridigne oko. Opazi 
Petra. Porumenje i kao da si joj razbieljen nož zari- 
nuo u srdce. Uze dalje raditi. Gospodin Tahi obilazi 
na konju oko radnica, dodje i do Jane. Petar zažmirne 
okom i pokaže prstom na Janu. Tahi stegne obrve, oko 
mu plane i kimne. 

— Jeste li čule, progovori Tahi, danas možete ru¬ 
čat na Susjedu, znam, da kod kuće i onako kruha ne 
imate. Pa ste i zaslužile. 

U to zazvoni u Brdovcu podne. Ženske baciv mo¬ 
tike prekrstiše se. 

— Nu sad ajte na Susjed, nastavi Tahi, dobro ste 
radile. Al sve da mi idu, ja hoću tako. 

Jani zakuca srdce sitnije, al i ona stavi motiku na 
rame te podje poniknute glave za drugimi. 

Kad je po ručku bilo, valjalo je povratit se na 
poso. Polagano išlo je čislo bielih seljakinja iz gradskih' 
vrata. I Jana da će izići. Al u taj par stupi pred nju 
jak sluga i reče:- 

— Djevojko, stani malko. 

* 

Digitized by Google 



212 


— Id s puta, odvrati djevojka, ne znam za šalu; 
žuii mi se na poso. 

— Stani, velim! opetova sluga i posegnu za njom, 
al zažariv se odskoči djevojka i zamahnuv motikom viknu 
gnjevno: 

— S puta, prostače! ii ću te motikom Nu u isti 
hip izvinu joj drugi sluga motiku, a Petar Bošigak za¬ 
tvori keseć se gradska vrata. 

— Pustite me, zlotvori! vrisnu djevojka drkćuć od 
prepasti. 

— Ne boj se mene, golubice, nasmješi se Petar, mi¬ 
lostivi gospodar za te pita. 

— Gospodar? Lažeš! Šta će od mene gospodar? 

— Imam s tobom nekakve račune, nakesi se Petar 
i namignu slugam. 

U tren prebaciše djevojci sukno preko glave i uhva- 
tiv ju oko pojasa ponese ju sluga u gornji grad u stan 
gospodina Taha. Složiv straga ruke dočeka ih gospodar 
u prvoj sobi. Oči mu plamte, usne drkću. Djevojka ste- 
nje, prieči se. Tahi mignu. Silovitom rukom strgnu Pe¬ 
tar s djevojke odielo, ne ostaviv neg tanku košulju. Tahi 
mahnu. Sluge izidjoše a djevojka strgnu sukno s glave. 
Tamna rumen obli joj lice. Trepavice drkću, oči joj se 
toče biesno, otvorena usta zinu. Kao munja skoči u kut, 
stogne ramena i prikriva rukama razgaljene grudi. Težko 
dišuć nagnute glave zapilji ukočene oči u Taha. A on? 
Stoji niem kao kamen. Obrve mu drkću, nosnice se šire, 
oči gore a na čelu zatrepti mu kadšto žila. Bazkračio 
je krakove, s traga složio ruke. Tiho je u sobi, ništ 
se ne čuje van disanje. Al u mig dignu se silnik kao ris, 
zaleti se plamtećih očiju u djevojku. Jana zadrkta, za- 
vrisnu, i podignuv ruke lupi biesnika šakom u lice. Al 
on svinu ruke poput gvozdenih kliešta oko nogu dje¬ 
vojke i dignu ju u vis. 

— U pomoć! krieštila jadnica i zakopav prste u 
starčevu kosu, poče ga biesno trzati, škripljuć zubi i 
vrteć glavom, nu on stisnu ruke jače. 

— Ho! Ho! udari u grohot, badava, golubice! 
ponese djevojku u drugu sobu, i zatvori vrata. Gro- 

zotan krič zaori gradom- 

a Petar Bošnjak reče u dvorištu svomu drugu: 

— Drmačić je ipak pametna glava, to se je u nje¬ 
govoj tikvi rodilo. Sad će valjda mekša biti. 

* 

* * 

Ilija povrativ se s puta, sjedi za stolom. U kutu 
sgurio se Jurko gledjuć u zemlju, čekajuć zabrinut 
Janu, pod vratima stoji Kata, vireć u daljinu, ne ide li 
djevojka. Noć je, mjesečina je. Jug ćera žute oblake po 
nebu i sagiba zvižduć granje. Ha! Ha! Ha! prodire 
užasan smieh kroz urlanje vjetra. Za živicom skakuće 
ženska. Bosa je, razgaljena je. Tamna joj kosa, biela 
košulja, vijori vjetrom. I diže ruke i grohoće. Ha! Ha! 
Ha! Leti, leti k Uijinoj kući. 

— Za rane božje! zavapi Kata i uzmaknu prekr- 
stiv se, u sobu. 

— Šta je? skoči Ilija a Jurko dignu glavu. Na 
triemu Čuju se koraci i sobu skoči razgaljena, razčeš- 
ljana, blieđa i propala — Jana. Sred sobe stane. Tielo 
joj drkće, oči joj igraju, pa se vrte i vrte, ko da ih 
okreće djavo. I nagnu glavu i pljesnu rukama, pa udari 
u smieh: 

— Ha, ha, ha! Ja sam Arlandova Dora, Dora! 
Dora! Dora! Ha! Ha! Ha! I zavrti se na jednoj nozi, 
i vrti se vrti pljeskajuć — i ko mrtva pade na zemlju. 

Kata zaciknu, Ilija priskoči djevojci, a Jurko dignu 
se na noge, izvali sliepe oči i zajeca: 

— Jano! Moja Jano! Gdje si?-— 

XXVI. 

U sobu gospoje Uršule provali Anka Konjska. Bi¬ 
jaše van reda razigrana. 

—Majko! reče hrlo, u ovaj čas prispie teklić iz 
Brezovice u Zagreb. 

— Šta je? sunu Uršula, probliediv, u vis. 

— Gospodin Ambroz izdahnu, ođvmu Anka. 

— Mrtav! šapnu Uršula i glava joj klonu na prsa. 

— Čega se bojasmo već mjesec dana, evo se ovr- 
šilo; vrućica ga je ubila. 

■ — Anko! prihvati Uršula, podignuv glavu, najjača 
moja podpora svali se u grob. 

— Da, potvrdi gospoja Konjska. Majko! Zlo po vas, 
ako ne prihvatite priliku. Tahi je nešta mekši, Ambroz 
je mrtav, prionite živo, ovršite sve u kratak čas. 

— A moja zakletva? zadrkta majka. 

— Ne veže vas više! Za koj mjesec izminut će i 
onako treća godina, al povrh toga reći mi je, da Milića 
već ne ima. 

— Poginuo? tržnu se Uršula, je 1’moguće? A tko 
ti to reče? 

— Alapićev pouzdanik Drmačić. Zabrinuta za bu- 
• dućnost svoje sestre, odpremih ga po drugi put u Tursku. 
I dodje u Banju Luku. Drmačić sazna od očevidca, da su 
prilikom ustanka sve kršćansko robije sasjekli, pa i 
Milića i Mogaića. Drmačić bijaše na Milićevu grobu. 
Ruke su ti dakle slobodne. 

— Gdje je taj čovjek, gdje ? reče sbunjena Uršula. 

— Da ti ga dovedem? 

— Dovedi! 

Konjska izidje i, dovede za malo časa Sofiju za 
ruku i odmah zatim unidje Drmačić, te postavi se kraj 
vrata izpod oka promatrajuć čas Uršulu čas Sofiju, 
koja je do majke sjela bila, te je plaho gledala odrpanca. 

— Vaša milosti, pokloni se fiškal, vi ste imali tu 
milost, pozvati mene nevriednoga grešnika k sebi. 

— Da, reče Uršula, a znaš li zašto? 

— Znam, odvrati sjetna lica Šime, radi gospodina 
Milića. 

— Milića! kliknu Sofija zarumeniv se i skočiv na 
noge, al mati ju uhvati za ruku i stisnu na stolicu. 

— Šta znaš? upita Uršula. 

— Eh, sve znam, al volio bih ne znati ništa, spusti 
Drmačić glavu, ako sam i propalica, ipak ima u meni 
mrva kršćanskoga srdca. Milić bio je zasužnjen u Da¬ 
njoj Lud. 

— Živ? zadrkta radostno Sofija. 

— Nečastivi Turci, nastavi Šime, gnjetu jadni kr¬ 
šćanski puk, da je bogu plakati. Milić, ta plemenita duša, 
gledao je sve to na svoje oči. I na njegov savjet za- 
vjeriše se kršćani, da će jedne noći svi skočit na kr¬ 
vnika, a Milić da ih vođi. Prokleta izdajo! lupi fiškal 
nogom u zemlju, dočim Sofija izbuljiv u njega oči drh- 
taše kao šiba. 

— Da, nastavi Šime plačnim glasom, izda ih jedan 
drug, kršćani padoše u robstvo, a Miliću- 

— Šta je, skoči Sofija pruživ prema fiškalu obje ruke. 

— Odsjekoše glavu! odvrati Šime mirno pogledav 
djevojku. 

— Jao! kriknu sdvojno djevojka i sruši se bez 
sviesti u naručje svoje sestre. 

— Tko ti to reče? zapita Uršula oštro. 

— Siromah fratar, koj je ostanke vrloga junaka za¬ 
kopao. 

— U istinu? 

— Kunem se spasenjem! dignu fiškal tri prstp. 

— Idi! mahnu Uršula rukom i pristupi k Sofiji, 
koju je Anka na postelju položila bila. 

— Za sad je dosta, majko, šapnu Anka, čuvajte 

jn, nesvjestica će minut, — okrenuv se zatim fiškalu, 
reče: Dodji sa mnom, dat ću ti pismo, da ga poneseš 
gospodinu Alapiću u Vukovinu. 

* 

* * 

Mali Šime Drmačić sjedi na vrbovu panju kraj Save, 
da se okriepi za put u Vukovinu. Polagano izvadi iz 
žepa bočicu rakije i gucne dva tri puta. A1 sa bocom 
izpuznu mu iz žepa i pismo, te pade na zemlju. 

— Oho! mal da ga ne izgubih, zamrmlja fiškal. Na, tu 
stoj 1 i stavi pismo na šešir, koj je u travi kraj njega stajao. 

Drmačić bijaše ovaj put vrlo žedan, izprazni cielu 
bocu i poče po svom običaju filozofirate Zašto je Sofija 
vrisnula, čuvši za smrt Milićevu? To bijaše ovaj put tema 
Šimine filozofije. Gledajući u zemlju zape okom na pismu. 
Tu u pismu moglo bi se to saznat. I posegnu rukom, 
al uzmaknu brzo. Zamisli se. Eh! Bi li? Ne bi li? Bi! 
poče brojiti dugmeta i razpečativ brzo artiju uze či¬ 
tat sliedeće: 

Egregie domine! 

Da je Ambroz umro valjda znate, sad je lakše ra¬ 
diti o ženitbi Gavre Taha sa mojom sestrom, kojoj je 
već javljena po Drmačiću Milićeva smrt. Kadite vi sa 
svoje strane i Stjepko će radit. Tahi još oklieva. Moram 
vam javit, da se kmetovi oko Susjeda silno bune. To 
mi neki dan poruči Stjepko. Ne zabrinite se zato suviše, 
minut će skoro nevolja, lako ćemo bunu zagušit, al za 
nas je to u toliko dobro, da će se stari vuk smekšat. 
Po tom radite kako najbolje znate. Kad sahranimo 
Ambroza, ići će moja majka u Mokrice k Stjepku, da 
odanle kopa lagume proti Susjedu. To na vaše znanje 
uz pozdrav i poklon. 

Vaša službenica 

Ana Konjska 
od Konjščine. 

— Oho! skoči maličakna noge, Tahi i Uršula mire 
se preko moje glave, pa da i u, buduće sjedi Tahi na 
Susjedu? Dobro da znamo. Ja ću svoje treće dugme 
dati u zlato okovat. Ha! Ha! Ha! nasmije se, i gospoda 
znaju dakle varalice biti? Bene! Sad sekažiputi mienjaju. 

Fiškal stavi pismo u njedra, preveze se preko Save, 
— i ne podje u Vukovinu. 

XXVII. 

Na drugi dan duhova godine 1572. spusti se tiha 
noć na krajinu, za koje se je samo čulo pljuskanje Save, 
na kojoj je slaba mjesečina drhtala. Tik vode podalje 
od Zaprešića. međju gustim visokim vrbinjem stoji drven 
zapušten mlin. Pred više godina ubiše tu vojnici bjegunci 
mlinara. Od onog časa osta prazan i sviet mu se uklanjaše 
s daleka. Pusta otvorena okna zievaju u noć, a šumeć 
igra voda oko drvene razvaline. Slaba zraka mjeseca 
proviruje kroz grmlje i granje u okna mlina. A1 u njem 
pomiču se prikaze, u njem stoji šapat gotovo te misliš, da 
se tu noćni duhovi roče! Za jedan hitac od mlina pod 
grmom leži reć bi pružen panj, al kadšto se makne, pa 
vidiš, da na zemlji čovjek leži i kadšto prisluškujuć 
glavu digne. Al u mlinu ne šapću duhovi, već živi ljudi. 
U sriedi na mlinskom kamenu sjedi Matija Gubec. Blied 
je i propao, lice mu je mrko al mirno, oko mu igra 
čudnim plamenom. Do njega na zemlji čuči Ilija Gre- 
gorić, podupiruć koljenima lice. Niem gleda preda se. 
Potrbuške pred Gubcem leži Gušetić te se zlorado smieši. 

Na prevaljenoj bačvi sjedi divlja mrka ljudina pod* 
rezane kose, Ivan Svrač iz Pušće a do njega stoji suh, 
malen ridjan šiljasta nosa Matija Bistrić iz Trstenika na 
Sutli. U kutu prislanja se na zid suh visok čovjek pod 
kunom kapom Ivan Turković iz Zaprešića, & za Gubcem 
boči se plećat, cmomanjast svat tvrda lica, živih očiju 
kmet Pasanac iz Stubice. 

— Braćo! progovori Matija Gubec mirno, u ovoj 
tihoj noći skupismo se kao braća i ljude na dogovor. Vi 
znate svi, što nas peče i boli, nas ljudi kmetove u vla¬ 
danju susjedskom i stubičkom. Osma godina teče, da 
je gospodin Tabi silnom rukom i prievarom izćerao 
stare gospodare, osma krvava godina, da stojimo kao 
razpeti mučenici na ovoj tvrdoj, nemiloj zemlji. Mučili 
smo se, našu muku ugrabi Tahi, znojili smo se, a znoj 
potrošišmo za Taha. On nam je pojeo naše žito, on nam 
je popio naše vino, on nam ugrabio naše kukavne groše, 
našu stoku, on nam je kovao lance, ranio nas do krvi, 
skidao glave, spalio kuće i ćerao udovice na prosjački 
štap. Dodje pusta godina, mi smo mu morali hraniti 
marvu, dodje glad, mi smo mu morali hraniti pse. Išli smo 
pred sud, al za seljaka ne ima suda, išli smo pred bana, 
ban obećaa ne održa, išli smo dva puta pred samu kraljevu 
svjetlost, da odkrijemo svoje krvavo, ranjeno srdce, re¬ 
kosmo kralju, da volimo biti po živim vragom, nego 
pod Tahom. Kralj poslao je komesara, poslao je magjar- 
skoga biskupa, taj nas je izpitao pred mjesec dana, tomu 
stavismo opet na krilo sve svoje suze i jade. A šta 
uradi biskup? Dade naše tužbe domaćoj gospodi, medju 
kojom je Tahi prvi. Gospodin biskup posla janjce vuku 
na izpovjeđ! I u svom saboru u Zagrebu zaključiše go¬ 
spođa, da nas sud ima ćerati i vješati kao razbojnike, 
izobćiti iz svega kršćanstva, da još zapovjediše gospoda, 
da moramo mi seljaci Susjedjani i Stubičani ići graditi 
tvrdjavu Ivanić, da moramo ostaviti plug, ženu i djecu 
sada gdje nas je kroz nekoliko .godina ubijala tuča, 
mraz, poplava, glad — sad gdje zemlja prizivlje poslije 
dugog časa naše žuljeve, da poberu božji blagoslov! 
Al nije to sve! Prosto krvniku oteti žito, vino, marvu, 
kuću, glavu — al nije mu prosto segnuti u naše srdce, 
u naše poštenje, nije mu prosto poput divlje živine si¬ 
lovat naše žene, naše djevojke. To mu ne budi oprošteno 

nikad! Gubec skoči na noge, lice mu se ražari, a oči 
; mu sievnuše svetom vatrom. 

— Nikad! uzplamtiše seljaci, 

— Idite po selib, nastavi Gubec, i slušajte plač 
.osramoćenih djevica. Pokazasmo ih komesarom, a oni 
ništa. Pogledajte Janu, jedini štap sliepca Jurka; p plo¬ 
dila je. Ne, ne ćemo, da budemo živina, da se u naše 
kmetske utrobe mieša prokleta T^hova krv. Zemlja nas 
ostavka, nebo se zatvorilo, za nas ne ima pravice! Nn 
noge dakle, braćo, jednom dušom, jednim srdcem, je¬ 
dnom šakom. 

—Na noge! zagrmiše seljaci. 

— Zakunite se, da ćete razbit krvničke lance. 

— Kunemo se! 

— Zakunite se krvi Isusa krsta, da ćete pristati 
jedan uz drugoga kao brat uz brata u sreći i nesreći! 

— Kunemo se! 

— Zakunite se, da ćete se osvetit samo krivcu, 
da ćete štovati tudje, da ne ćete ubijat neg u boju, 
da ćete mirovat, kad oćeramo Taha! 

— Kunemo se! ozvaše se iz jedne duše seljaci dižuć . 
ruke. 

U taj par doču se otegnut zvižduk. Seljaci skočiše 
na noge. Na briegu Save prista velik čun, a na kraj 
izidje čovjek i žena. Oboje bijahu ogrnuti dugimi ka- 
banicami. I zadju u mlin.: Mjesec sinu kroz prozor, a u kolu 
seljaka stajahu Stjepko Gregorianac i Uršula Heningova- 

— Zdravo ljudi, reče Stjepko, po dogovoru dodjoh 
medju vas sa gospojom Uršulom. Jeste U voljni dić se 
na Taha? 

— Jesmo, odvrati. Gubec. 

— Izćerati i uvesti stare gospodare? 

— Jesmo. Sav kraj od Stubice do Samobora, od 
Stenjevca do Sutle. 

— Je 1’ vaša vjera tvrda? 

— Tvrda, tako mi boga, reče Gubec položiv ruku 
im srdee. Dok vi budete uz nas, bit ćemo uz vas! Dok 
vi pošteno s nami, mi vama pošteni! 

— A kada se kanite dići? zapita Uršula. 

— Toga ne znamo pravo, odvrati Gubec; valja pri- 
pravit sve mudro, da se digne svaka duša u jedan hip. 

— A gdje ćete počet? zapita Stjepko. 

— Ne pitajte nas, gospodine, odvmu Ilija, to je 
naš posao i dogovor. Vama budi dosta, da se ovrši. 

— Imate li oružja? upita Stjepko. 

— Imamo nešto, reče Gubec. 

— Poslat ću vam gaja, zaskoči ga Uršula, a olova 
i praha? 

— Malo. 

— Evo vam sto srebrnih škuda, kupite si, pobrzat 
će Heningovica predav Gregoriću kesu. A1 ako krenete 
vjerom, ako se ne podignete? 

— Ne bojte se, nasmjehnu se Gubec, stid nas je, 
da se prije ne digosmo, a da se ne podignemo, ne bi 
zaslužili ljudskoga imena. 

— Pravo je tako, reče Uršula, ne dajte se, ne po¬ 
puštajte! Harajte, kršite, Tahi vam ne smie biti go¬ 
spodarom. Uzdajte se u nas, mi vama hoćemo dobro, i 
od nas dobit ćete svaku pomoć. Tvrde vjere! Da vas 
uvjerimo, dodjosmo amo! 

— A1 šutite, nastavi Stjepko, ne spomenite našega 
imena. 

— Samo ako nam izvade srdee, reče Gubec našli 
bi ga u njem. 

— Tahi nek padne! pruži Uršula ruku Gubcu. 

— Nek padne! prihvati kmet plemićku desnicu. 

— Tako budi i bog neka sudi, završi Ilija Gre- 
gorić. 

Polako se šuljajuć grmljem dodjoše oboje do obale 
a čun ih prenese natrag na drugu stranu. 

— Braćo, progovori Gubec, vi znate svaki svoj 
kraj. Znam, da sav puk stoji kao napeta puška, al treba 
još nagovora i dogovora. Obilazite, radite u svakom 
selu, al nek se ništa ne sazna. Svaki budi kao grob. 
Ne zadjite slabiću ili malovredniku, da nas ne izda. 

— Gubče: dignu se Pasanac, ti si pametniji od 
nas, ti si pravednik, pismen čovjek. Sav puk zapisao 
je tvoje ime u srdce. Mi dižemo vojsku, al bez glave 
ne ima ništa. Ljudi! Matija Gubec neka nas vodi, nek 
je glavarom. Hoćete li? 

— Đk! Živio nam vojvoda Gubec! viknuše svi u 
jedan glas. 

— Hoću! Vodit ću vas, progovori svečano Gubec 
podignuv ruku, vodit ću vas u boj za staru Sudsku 
pravicu, do zadnjeg daha biti ću uz vas. Tako mi boga! 

— Ha! Ha! Ha! zaori porugljiv smieh ina vratih 
pojavi se Drmačićevo izkipjelo lice o mjesečini. 

— Izdajstvo! Drmačić! skočiše seljaci i u hip blje- 
snuše deset britkih noža. 

— Ele ste junaci! Utucite me! nasmija se fiškal, 
ja sam s&m. Iznjuših vaš dogovor, podjoh za vašim tra¬ 
gom. Mogo sam vas izdat. Objesili bi vas. Ne učinih 
toga. Hoću da budem vaš, da se osvetim staromu kr¬ 
vniku za težke rane i udarce. Za svaku ranu nek oćuti 
sto muka. Vaš sam, tako mi boga. Al što kanite? Po- 
vratit se pod stare gospodare? Bene! Od konja na ma¬ 
garca? Dok bude gospodske bagre, teći će seljačka krv 
i suza. Dolje s gospodom! Sve podavite! 

— Šuti, reče Gubec, mi niesmo razbojnici. 

— Oj,' oj mudrače kmetski, nasmija se Drmačić, 
znaš li ti, da se Uršula i Tahi preko vaših glava mire, 
da Sofija polazi za Gavru, da će na Susjedu ostat Tahi 
i Uršula. 

— Lažeš! kriknu Gubec probliediv a seljaci na¬ 
vališe na Drmačića. 

: — čitaj, Gubče! Ta ti umieš čitati, reče fiškal 

mimo i preda seljaku Ankino pismo. 

Seljaci zapališe luč. Gubec uze čitat. Probliedi. Oči 
mu planuše jarom i viknu: 

— DA Drmačiću! Naš si. Istina je braćo! Stari - 
gospodari rote se sa novim krvnikom proti nam. Oj 
crna gospodska himbo! Naša buna ima put biti tomu 
savezu. Proklete bile izdajiee, koje nam prije malo časa 
zadaše tvrdu vjeru, noseć u srdcu zmiju. Na noge se! 
U kraj s gospodom! Samo jedna budi pravda! Naša 
sloboda. 

— Naša sloboda! Za nju ćemo živjet i mriet, vi¬ 
knu razjareno kolo seljaka, a pri otajstvenom šumu 
mlina, pri zlatnoj mjesečini podaše si ti pogaženi zato¬ 
čnici božje pravice i ljudskog dostojanstva žuljevite ruke. 

XXVIII. 

Kraj prozora mokričkoga grada sjedi Sofija Heningo- 
vica. Silno je propala. Izpod bljedila nježnog joj lica pro¬ 
viruju modraste žilice. Kosa joj pada neuredno niz ra¬ 
mena, a mutne oči gledju u zemlju, samo kadšto se po¬ 
dignu, omjere divnu krajinu, koja se pod njima prostire, 
i svrnu na istok. Tad primakne se mala ručica k srdcu, 
na dugoj trepavici sine suza a bliede usne stisnu se jače. 
Gospoja Uršula došla je sa Sofijom, da se mlada opo¬ 
ravi, jer ju je viest o strašnoj smrti Milićevoj ranila 
bila u srdce. Nu za majkom i sestrom dodje i gospodja 
Konjska, da doćera kraju svoj mudri naum. Po ciele 
dane sjedi Sofija i gleda mučeć preda se, a za dugih noći 
kvasi svoje uzglavje vrelimi suzami. Samo kadšto sadje 
sa sestrom si Martom u perivoj, da ublaži jade svoje 
med ju miloduhoih šumskoga zelenila. 

U sobi je i Uršula i gospoja Anka. 

—' Mila kćerko, progovori majka poglađiv rakom 
čelo tužne si kćeri, poslušaj me. Imam ti reći rieč, vele 

važnu rieč. Ti si dobra i poslušna, i nadam se, da ćeš 
se pokoriti majčinoj volji. , 

— Govorite, majko, odvrati djevojka tiho, glađeć 
rukom skute svoje gladke haljine. 

— Dok je i mrvice nade bilo, nastavi majka, da 
će se tvoj ne sudjeni zaručnik povratiti, čekala sam mirno 
ne hoteći dirnuti u tvoje srdce, premda je u meni od 
davna klonulo bilo svako ufanje. Spomenuh ti jednom, 
da bi trebalo pomisliti na drugu udaju, al ti se raz¬ 
ljuti i ja zašutih. Danas je drugčije, danas znamo, da 
nesretnog mladića crna zemlja krije, a mrtvi ne vraćaju 
se iz groba- 

Gospoja Uršula zašuti časak. Sofiji dizahu se prsi 
jače i djevica udari u jecanje. Za kratko poče Uršula 
s nova: 

— Dosta si se naplakala mlada za pokojnog si 
ljubavnika. 

— Za vječnog si ljubavnika, zajeca Sofija. 

— Dobro, za vječnog! Ti znaš, da je dobar i blage 
ćudi bio, ti ne ćeš, znam, za života drugoga ljubiti- 

— Nikad, zastenja djevojka. 

— Al da nam tvoj miljenik, koj s neba na nas 
gleda, govoriti može, reko bi ti: Poslušaj majku! 

— A šta tražite od mene? razvali djevojka oči. 

— Da svoju vječnu ljubav, progovori gospoja Konj¬ 
ska, koja je dosele šuteć za Sofijinom stolicom stajala, 
staviš na žrtvenik uzvišen, blagosovan. 

— Ne razumiem. 

— Da se udaš, reče blago Anka. 

Za koga? upita djevojka hrlo. 

— Za Gabriela Taha, odvrati gospoja Uršula mirno. 

— Za Ga-za sina krvnika i zlotvora? sunu 

Sofija u vis probliediv na smrt, jeste li s uma sišle? 

— D&, za Tahova sina, reče Anka odrješito. . 

— Pa ja da badem robkmjom neznana, ne ljubljena 
čovjek^, čiji je otac krvni neprijatelj moga plemena ? 

— Dš, reče Anka. 

— Nikad! Nikad! mahnu Sofija rukom. 

— A znaš li ti, sestro, zapita Anka, koliko je su* 
znih noći tvoja majka probdila radi Tahova silničtva? 

— Znam. 

— A znaš li ti, sestro, koliko je jadni puk pre¬ 
trpio muka od Tahova biesa, koliko si ti teških suza 
za nj prolila? ^ 

— Znam. 

— A hoćeš li, da ti se majka opet veselo smieši 
mirujuć na svom imanju i vladanju? 

— Hoću, tako ini duše! 

.— Hoćeš li, da se Skine krvnička kletva sa šije 
izmučenog puka, da tvoje suze prosahnu, da te blago¬ 
slove tisuće majka, žena, djece i staraca? Hoćeš li Sofijo? 

— Hoću, al kako-odvrati u čudu 

djevojka. 

— A ti podji za Gabriela Taha, jer ako podješ, 
odselit će se stari krvnik iz ovog kraja, povratit će se 
tvojoj majci imanje i kod nje prebivat ćeš ti sa svojim 
mužem 0 tvojoj žrtvi visi naš spas. 

Šuteć, silovito dišuć stajaše Sofija poniknute glave 
sred sobe. 

— Ti oklievaš? Ne vjeruješ? zaskoči ju Anka. Do¬ 
bro. Čut ćeš. Hrlo otvori gospoja Konjska vrata obližnje 
sobe. Udjite gospodo! viknu. 

U sobu unidjoše Stjepko Gregorianec i Gašpar 
Alapić. 

— Tko vas šalje, plemeniti gospodine? zapita Anka. 

— Franjo Tahi, odvrati grbavac. 

— A u kakvom poslu? 

— Da javim gospoji Uršuli, da će joj Tahi povra- 
tit uz odštetu sve imanje i odselit se iz ovoga kraja, 

ako gospojica Sofija Heningovica podje za gospodičića 
Gabriela Taha. 

— Jesi li čula, sestro, reče Anka, oklievaš li jošte? 

— Sofijo, prionil Za majku! doda Stjepko. 

— Sofijo! Kćeri moja! zavapi Uršula,uhvativdje¬ 
vojku za ruku, zar ne ljubiš majke? 

Djevojka pritisnu rukama srdce. Gledjuć u zemlju 
zavrti glavom i razkriliv ruke provali u glasan, sdvo- 
jan plač: 

— Dk, dk, dk! Srdce ste mi ranili, evo nk, sga- 
zite ga! Poći ću za krvnikova sina, žrtvovat se za ja* 
dni narod! Uzmite me 1 Ubijte me! Poći ću — al sad 
me pustite, pustite — i djevojka poleti sdvojno prema 
vratima. Tu se sukobi s Martom. 

— Marto! Sestro! Dušo! Povedi me sobom, na 
zrak, povedi za rane božje — poludit ću! 

Sestre sidjoše u perivoj. Kroz suze, kroz uzdahe 
kroz plač i bol reče mladica sve svojoj sestri, a uz So- 
fijine potekoše i Martine suze. I dodjoše do mjesta pred 
sjenicom, gdje mladica prvi put stisnu mladićevu ruku, 
gdje joj cvatnu na usnah prvi posmjeh ljubavi. Uzdahnuv. 
iz duše nagnu Sofija glavu na Martine grudi i reče: 

— Pri kraju bijaše tada dan, a i sad se pomalo 
mrači. Tu stajah ja, a ondje on. Cvieće je cvalo, ptice 
su pjevale, nad nama smiešilo se plavetno nebo. Govo¬ 
rio mi je, svaka mu rieč bijaše mojemu srdcu što ka¬ 
prica rose rumenoj ruži. I stisnu mi ruku. Oh tada se raz¬ 
gali preda mnom nebo. Sad? Sad se muti nebo, sad 
vene cvieće, tu stojim ja, zmije mi jedu srdce, prodana 
sam, sgažena žrtva, a — on. Oh sestro! zajeca Sofija 
baciv se na Martine grudi, njega već nikad vidjeti ne ću 
— nikada. I Marta uhvati obiema rukama sestrinu glavu 
poljubi ju i krupne suze padahu poput rose na zlatne 
pramove Sofijine. 

15 

— Razberi se, šaptnu Marta u jedan put, čuj konj¬ 
ska kopita primiču se ovamo. Sofija krenu glavom. 

— Zadjimo na grad, reče djevojka. 

— Gle, odvrati Marta, tri konjanika silaze s konja. 
Vojnici, šta li. Sad idu amo. Uklonimo se. 

Brzim korakom pohitiše sestre u grad u Uršulinu 
sobu, gdje su gospodin Alapić, stara Heningova, Anka 
i Stjepko viećali o ženitbenom ugovoru. 

— Stjepko! reče Marta ušav, nekakvi ljudi vojnici 
dolaze amo. 

— Kakvi vojnici-? zapita Stjepko, al jedva 

bje gospodar rieči ove doreko, pojaviše se na vratih tri 
bradata oružana čovjeka, od kojih je jedan odjeven bio 
na uskočku. Svi domaći dignu se od čuda. 

— Hvaljen Isus! progovori prvi od došljaka, blieđ 
liep čovjek, drbćućim glasom. 

Sofija tržnu se. Munja ju, reć bi, đirnu. Poskoči 
korak, raztvori oči, krv joj udari u lica i poče glavi¬ 
njati, drhtati kao šiba. 

— Tko ste? upita oštro Stjepko. 

— Tomo Milić, odvrati stranac. 

• Svi se stvori še kamenom. 

— Milić! Ti — ti — kliknu Sofija kano spašena 
duša — d&, đš, ti — ti — ti, oh dragane moj, oh raju 
moj! I djevojka poleti prema došljaku,sklopi ruke oko 
njegove šije, spusti glavu na junačka prsa, a on savi 
desnicu oko djevojke i poljubiv ju u čelo reče svečano: 

— Gospo Uršulo! Tomo Milić dovede Gjuru Mo- 
gaića, Tomo Milić ovrši vaš zavjet, Sofija je njegova. 

• — Oh di, dh, tvoja, plakaše djevojka od radosti, 
pfiVinuv se jače njegovu srdcu, ne ima te sile, da me 
odkinO Od srdca tvoga. Ded, nastavi uhvativ ga obiema 
rttkama Za glavu, da vidim, jesi li ti ? Oh jesi, jesi, moj 
jedini, moj gubljeni, i poljubi ga plačuć u oba oka. 

— Da ste zdravo, gospodine Miliću, pozdravi ga 

Uršula hladno. Kako se vrlo promieniste, ne prepoznah 
vas u prvi mah. Dk, Sofija je vaša po mojoj zakletvi. 
Vi ju zaslužiste. A1 očevidci rekoše, da ste u Banjoj 
Luci poginuli, je 1’ Anko? okrenu se Uršula oštro prema 
kćeri, a sad vidim, da su ti očevidci lagali, je 1’ Anko ? 

— Jesu, dahnu Anka probliediv na smrt. . 

— Lagali, plemenita gospojo, da mi otmu ovo blago, 
komu žrtvovah sav svoj život, al milost božja i junač- 
tvo ovog poštenog Uskoka pokvari im crni račun. Kad 
me odpremiste za mladim Mogaićem, udjoh mu u trag, 
i da ga ođkupim. Al nevjera turska zasužnji i mene. 
Robovao sam, pogibao sam — oh — dugo, dugo vre¬ 
mena; čega se čovjek na ovome svietu napatiti može, 
sve sam pretrpio. Dan za danom, godina za godinom 
uminu, a nama odnikle spasa. Jednom reče mi fratar, 
da se je za mene opitao čovjek iz mojega kraja, al da 
ga je odmah i nestalo. Zakopan si, proklet si do groba, 
mišljah. Jednog jutra — ima tomu mjesec dana — preda 
mi fratar pisamce; uzeh čitati, začudih se. Buduće noći 
da budemo spremni ja i Mogaić, pomoć da je blizu. Za¬ 
noći. Bijaše mi tiesno. Svi usnuše, samo nas dvojica 
bdismo. Na jednom oko ponoći zaori krik: „Gori! Po- 
mozite!“ i u hip buknu čardak našega gospodara bega 
plamenom. U to puče puška. Turci se jedva razabraše 
al nahrupi iz kriša djavolska četa — deset Uskoka sje- 
kuć Turke i zovuć nas glasno imenom. Prikučismo se 
k njima i dok se Turci branjahu od vatre, umakosmo 
sretno u goru i — šta da vam mnogo nabrojim — tako 
dodjosmo amo. A evo, taj je junak, Marko Nožina, vo¬ 
dio uskočku četu. 

Mramorkom šućahu svi, nikomu ne dade se riefi 
iz grla. 

— A gdje je gospodin Ambroz? upita Tomo. 

— Umro, odvrati poniknute glave Stjepko. 

— Umro! Oh i to! zajeca junak uđariv se dlanom 

* 

u čelo, krute li sudbine, koja mieša u čašu radosti 
gorku kaplju pelina. Oh, otče moj, dobrotvore moj, zašto 
ne mogu i tebe grlit? 

— Mjesto otca očekuje vas sin i njegova žena, 
reče Marta od srdca, pruživ mu ruku, počinite, gospo¬ 
dine Miliču. Vi ste našim gostom a i vi vriedni ljudi, 
dok vas je godjer volja. 

— Hvala gospojo, pokloni se Mogaić, za ovu noć 
primamo krov, al sutra zorom krenut ćemo, jer i nas 
čekaju draga srdca. 

* 

* * 

U dvorištu oprosti se Alapić od gospodara, go spoje 
Heningovice i Konjske. 

— Žao mi je od srdca, reče, da zamisao banova 
nije urodila plodom, da se vraćam praznoruk. Bog je 
tako htio. Bojim se, da će o tom plamenu ljubavi bu¬ 
knuti užasan požar. Občuvao nas bog! 

— Ob da sam to znala, protisnu Anka, al recite 
mi, gospodine Gašpare, ne primiste li sbilja mojega 
pisma? 

— Ne primih i zato zakasnih. 

— A gdje je Drmačić? 

— Ne znam. Nestalo ga je. Doći će zlotvor kad 
bude gladan i žedan.' Al sad laku noć, plemenite gospe. 

Već se je gubio u daljini topot Alapićeva konja, 
a još stajahu sve troje u dvorištu. 

— Zlo po nas, punice gospo, namršti se Stjepko, 
sad nije druge, nego ljuće jarit seljake. 

— Da, odobri Uršula, Miliću nerado dajem dje¬ 
vojku, al moram. Za seljake pobrinite se vi. Anko! 
nastavi uhvativ kćer za ruku, ti si prevarila mater, ti 
si lagala o Milićevoj smrti. Ti ne imaš duše. Bog nas je 
pokarao. 

* 

* * 

Noćno svjetlilo drktafie nad gorom i dolom, nad 
grmom i stablom, prostirući srebrna vilinsku koprenu 
ravnicom, titrajuć poput alema po zavojih Save. Bijaše 
tiho, tihano, samo na drvetu perivoja slaže slavulj noćnu 
ljubavnu pjesmu. Tanko lagacko zapjeva ptica, pa brže 
i brže, jače i jače, da je od milja zadrktala i gluha 
noć. Tako kuca sve življe i življe mlado srđce na prvi 
uzplamaj ljubavi. Do otvorena prozora sjedi i opet So¬ 
fija. Zlatna mjesečina blisiče u staklenih pločah prozora, 
zlatna mjesečina igra na njezinoj kosi, na blaženom joj 
licu sieva u milostnom oku. A blaženi sjaj toga oka 
prelieva neizmjerno blaženstvo u oči mlada blieda čo¬ 
vjeka, koj je do nogu djevice sjedio. Taj čovjek bijaše 
Milić. Bieli prstići Sofije zaplitahu se drkćuć u vranu 
kosu junaka, na koju kadšto kanu sjajna djevojačka suza. 

— Jutros, prihvati djevojka, umirala sam od ža¬ 
losti, a sada pogibam od blaženstva. Moj Tomo, moje 
srdce i živote moj. Jesi 1’ to ti, jesi li? U svojih rukuh 
držim tvoju milu glavu, dh, dk, tvoja je. Ne bih je dala 
ni za sav sviet. Oh taj sviet bez srdca, bez duše. Pre- 
variše me, izdaše me, hćedoše udat me za drugoga. Da 
Bi mrtav rekoše. Oh hvala ti bože, živ je, živ! Gotovo 
ne vjerujem. Daj da zatvorim oči, snivat ću, da sam ne¬ 
sretna, da si mrtav — djevojka zatvori oči, al ih otvori 
brzo — gle, reče, probudih se, ti niesi mrtav, ti si tu, 
ti si moj — na vieke moj! Sestro! okrenu se djevojka 
gospoji Maiti, koja je podalje u mraku sjedila i mlade 
sretnike promatrala, sestro ! Bog je ipak dobar i pre¬ 
dobar. Od srdca mu hvala za sve moje jade. Ta bi li 
ja danas osjećala toliko blaženstva, da tolike muke pre- 
trpila niesam? • 

— Dh, dobar je bog! odvrati Marta, i danas do¬ 
kaza krutim dušam čudotvornom moći, da jošte bdije 
pravica nad zviezdami. 

— Govori, sbori, .reče mlada zaručniku, što si pre- 

trpio, koliko si jada prepatio rad mene, d& rad mene? 
Plakat ću, milo ću plakat, da ti se odužim. 

— Žutimo radje, šapnu junak, ne skinuv oka s mla¬ 
dice, pusti da niem gledam milo ti lice, da ga se na- 
gledam za sve one godine, što ga vidio niesam. Ostavili 
pupolj a nadjoh razcvalu ružu. Ja niesam ništa trpio, 
ja sam sve zaboravio, sad tekar počeo sam živjet, jer 
gledam tebe, jer ši moja. Skini mi se s očiju, osliepit 
ću, umri, umriet ću pogibajuć za tobom, ko što bli¬ 
zanac za blizancem. 

— Oh navieke ćeš vidjet, na vieke čuti, na vieke 
živjet, kliknu djevojka, gledaj one blizance na nebu, to 
je naša slika i prilika. 

I nježno spusti djevojka glavicu na glavu mladića. 
Bajno je šumila rieka, sladje je pjevao slavulj na ze¬ 
lenoj grani, jače se ljeskala mjesečina na Savi, a u 
mraku sjedjaše Marta. Suza zatrepti u njezinu oku i 
tiho šapnu gospoja: Evo! gledaj na nas, otče Ambroze, 
počivaj mirno. Tvoja je želja ovršena. 

XXIX. 

Ljudi idući oko zore drugoga dana od Brdovca u 
Zaprešić, čudili su se nemalo dvama konjanicima, koji 
su jurili putem na malih turskih konjih. Jedan od njih 
bijaše po odielu sudeć Uskok, nu drugi blied bradat i 
imao je na sebi tursko ruho, samo po kučmi i dugoj 
kosi vidjelo se, da je čovjek kršćanin. Već bijahu, ja- 
šuć mučke uzporedo, došli selu na domak, kad se pu¬ 
tem namjeriše na djevojčicu od jedno dvanaest godina, 
koja je veliku čuturu nosila. 

— Pomoz bog, djevojko! viknu Uskok, potegnuv 
konju uzde, bi 1’ mi dala, da se napijem. 

— Bi! odgovori djevojka pogleda v izpod oka voj¬ 
nika i pruži mu čuturu. 

— Jesi li Brdovčanka? zapitaMogaić,zaustaviv konja. 

— Jesam. 

— Znaš li ti, nastavi Mogaić, jesu li sliepac Jurko 
i kći mu Jana kod kuće. 

Mlada pogleda mladog junaka nekako u čudu, za¬ 
tim će reći: 

— Ti već ne stanuju u Brdovcu, već su dugo kod 
Matije Gubca na Stubici. 

— Na Stubici? preplaši se Mogaić. 

— A dk, potvrdi djevojka. 

— Marko! reče slobodnjak drugu si, okrenimo 
konje, ajđmo na Stubicu. 

— Ta bog te vidio, nasmjehnu se Uskok, koja ti 
je preša. Zadjimo u selo kumu Gregoriću, a po podne 
ćemo do Gubca. 

— Ne ću van s mjesta do Gubca, opiraše se Mo¬ 
gaić okrenuv konja. 

— E pa budi na tvoje, slegnu Uskok ramenima. 
S bogom, djevojko, i hvala. 

Za časak odprhnuše drugovi na vilovitih konjevih 
natrag, dočim je djevojka u čudu za njima gledala. 

Baš je na gornjoj Stubici zvonilo podne, kad Mo¬ 
gaić i Nožina projuriše selom. Uskok ne mareći za ostali 
sviet, gledao je konju u grivu, al Mogaić je visoko di¬ 
zao glavu vireć u svaki kutić svoga zavičaja, koga kroz 
toliko gluhih godina ne vidješe njegove oči. Čudne se 
budjahu uspomene u njegovoj duši; bilo mu je da plače 
i da se smije. Napokon dodjoše i do Gubčeva stana. 

— Sidjimo! reče Mogaić, skočiv s konja i privezav 
ga za stup ograde. Tako učini i Nožina. Udjoše u dvo¬ 
rište. Ni duše nije čuti bilo. Podjoše kraj oraha dalje 
prema kući. Mogaić zadrktav stane i pokaza prstom na 
kuću. Na veliku kamenu pred kućom čučila je mlada 
ženska. Svinuv ruke oko nogu i podupiruć koljeuima 
lice, buljila je ukočenima očima u bieli sviet. Niz bliedo 

čelo padaše raztrešena kosa, u požućelih licih niesi vidio 
ni iskrice osjećaja, iz prigašenih očiu niesi razabirao misli. 

— Marko! šapnu Mogaić kroz strah, vidiš li ti 
onu žensku? 

— Vidim, hvala bogu. 

— Poznaješ li ti Jurkovu Janu ? produlji slobodnjak 
uhvativ druga za ruku. 

— Po imenu samo, po tvojem kazivanju. 

— Dodji, oj dodji! drktaše mladić i povuče voj¬ 
nika za sobom. I primaknu se ženskoj. 

— Jano! kriknu uhvativ se za glavu i izvaliv oči, 
Jano! Za ime boga, je si 1’ to ti? 

. Ženska ne trenu trenom. 

— Jano! kriknu mladić silovitije, staviv ruku na nje¬ 
zino rame, Jano, ja sam — ja tvoj Gjuro — dh Gjuro 
Mogaić. 

Na dodir tržnu se ženika, izbieli zube, upre uko¬ 
čene oči u mladića i nasmija se grohotom: 

— Ha! Ha! Ha! Gospodine stari, ogrtasmo kuruzu 
i zvona pjevaju! Cin! Cin! Čuj! Čuj! Šta ste došli? 
Oko zabljesnu djevojci divljim plamenom i sunuv u vis 
kriknu: Šta si opet došo, prokleti vuče, da piješ moje 
srdce, moju krv? Silovitom rukom uhvati Gjuru za prsi 
i škrinu zubi. Ho! Ho! Ho! Čujte, idu svatovi po mene 
po Arlandovu Doru! Gle, gle, šapnu Jana, pokazav pr¬ 
stom na drveće u dvorištu, vidiš li svatove jedan, dva, 
tri, gledaj, to je kum, to je stari svat Pomoz bog, go¬ 
spodo! Tiho, tiho, srdce spava, haj spava. Ne budite ga! 

Strepeć uzmaknu Gjuro i prihvati se Nožine, koj 
je blied promatrao djevojku. 

— Marko! šapnu slobodnjak drkćuć, to' je Jana, to 
je moja zaručnica. 

— Nesretni sine! poniknu vojnik, toj ne treba za¬ 
ručnika, gledaj, kako joj bies liže iz očiju. Poludila je. 

— Poludila! vrisnu mladić kroz plač, pritisnuv 

šake na oči. Krste bože! Što me izbavi jadna, da gledam 
tu strahotu? Dh vidim kako mi se omilje moje prome- 
tnulo niemom zvieri. Jano moja! Što sam ti učinio! I 
naričuć baci se mladić u zelenu travu, naričuć pritisnu 
čelo crnoj zemlji. A djevojka dignu glavu, dignu prst, 
razvali oči i šapnu vojniku: 

— Čuj! Čuj! U gori zavija vuk. Zdravo vuče, 
zdravo! Dat ću ti njegovo srdce, dat ću. Nžt, evo! Imaš 
li ga, imaš li?Stisni zube! Jedi, brate vuče, jedi! Oh 
i on me je ujeo tu, tu, jako, jako, i položiv ruku na 
srdce udari djevojka plakat, gorko plakat, ko što djeca 
plaču. 

Niem stajaše Marko, glava mu klonu na prsi, iz¬ 
gorjelo lice izobrazi se od neizmjerne tuge, a trepavicu 
orosi mu suza. 

— Tko je tu božji? zaviknu od ceste glas, Uskok 
krenu glavom, Gjuro skoči ko da ga je munja dirnula. 

— Ujače! Ujače! Evo Gjure tvoga! Iz pakla dodje 
u pako? Razkriliv ruke, glavinjajuć zaleti se mladić na 
prsa ujaka Gubca, koj je dobrzav u dvorište, stajao, 
buljio i kliknuv od radosti i žalosti privio mladića gvo¬ 
zdenom rukom na svoje grudi i uzdahnuo: 

— Oh Gjuro! Sine moj! Dragi sine moj! Odakle 
nosi te bog? Gjuro osovi glavu. 

— Za pet rana Isusovih ne pitajte, odgovorite, 
je 1’ to Jana, moja Jana? 

— Jest, potvrdi žalostno kmet. 

— A1 tko učini od moje Jane ovu Janu? 

— Tahi, odvrati Gubec. 

— Tahi! zaruknu mladić, da se je gora tresla i u 
tren posegnu za puškom. 

— Stani, mladče! uhvati ga kmet za ruku, slušaj 
me i ti, brate Marko, slušaj. Ne nadan jad razdire vaše 
srdce, meni se je ukrutilo kamenom. Tahi oskvrnu ti 
silom zaručnicu i mlada poludi. U horu dodjoste, u 

horu izbavi vas bog! Omjeri okom ove gore, okruži u 
misli ove doline! U svakom srdcu gore tvoje rane! A1 zirni 
dalje, gdje se za gorom nebo plavi, na zapad pod Su¬ 
sjedom, Jastrebarskim, na sjever pod Cesargradom i 
Krapinom, sav puk priveza svoje uz tvoje srdce! Al 
zirni dalje, gdje pod nebo strše uz Savu kranjski vr¬ 
hovi, gdje pod njemačkim bičem stenje štajerski kmet, 
svuda, tako mi boga, iz svake kolibe bulji Janino ma¬ 
hnito oko i bulji i plamsa, a dušami kmeta širom mr¬ 
mori gromovita struja: Dosta razpela, dosta izdajstva! 
U kraj s gospodom! Ne samo Tahi, Tahi je kamen u 
toj krvničkoj kub. Razvalimo svu! Bog će se dići, da 
sudi, seljačka šaka nosi mu mač. Pa ćemo iztepsti iz 
djavolskih ruku tu hrdjavu vagu, sažgati knjige njihovih 
krivih proroka i mačem napisat zakon, da bude svaki 
čovjek čovjekom pred bogom i svietom. Jano! zovnu 
Gubec, upriev oko u djevojku. 

Ludjakinja dignu glavu, polako porumenješe joj uve- 
hli obrazi, bezsviestan posmjeh ožari obumrlo lice. I pre- 
krstiv ruke na prsih, spustiv glavu, pristupi ponizno 
Gubcu. 

— Šta je Gabriele, andjele moj, reče ludjakinja 
poljubiv kmeta u ruku, ti pjevaš tob liepo, o pjevaj i 
dalje. To godi, veoma godi. Mislim, da imam opet srdce. 
Izgubila sam ga. Bila sam u gori, vidiš ondje visoko, 
gdje je bog. Tražila sam svuda svoje srdce. Niesam ga 
našla. Pitala sam zviezđe, rekoše: Traži, naći ćeš ga. 
Pitala sam ptice, rekoše: Traži, naći ćeš ga. Našla sam 
tebe, andjele Gabriele! Oh ti imaš pod svojim krilom 
moje srdce. 0 daj mi ga, molim, daj! Da kuca opet 
kao u ono staro, staro vrieme, kad još niesam bila Ar- 
landova Dora. 

Gubec položiv ruku na glavu nesretne djevojke pro¬ 
govori mladiću. 

— Gle ludilo ovo tvoje nesretne zaručnice pro- 

budi nas seljake na poštenje. Zaklesmo se, da ne ćemo 
mirovat, dok ne osvetimo Jane, dok ne osvetimo i tebe 
i evo ti pred bogom tvrde vjere, da Matija Gubec ne 
će mirovat, dok ne ovrši zadane vjere. Braća naša su 
spremna, sela čekaju, još koj mjesec i neka pukne sud. 
Donde miruj, jer ne imaš prava, da svojom preranom 
osvetom pokvariš osvetu deloga naroda. Ja ću voditi 
puk, ta i onako ne imam nikoga do tebe. Majka mi 
umre a i Jurka Janina otca zakopao sam. 

— Dobro reče satrven Gjiiro, slušam vašu zapo- 
vied, ujače. Uz vas ću trgnuti sablju, kraj vas, ako bog 
da, poginut. Ja već ne imam ništa tražit na ovom svietu, 
bar ću drugim pomoći. I mladić pristupi k Jani, po¬ 
ljubi ju u čelo i šapnu kroz suze: 

— Tebe i nikoju već. Propala si, nek padnem i 
ja! Djevojka pogleda ga velikima očima. 

— Braćo, prihvati Nožina, ako vam nije žao, i ja 
ću uz vas, i ja ću medju svoju sirotinju, koja pogiba 
od gladi čekajuć plaću. 

— Primamo te, poštenjače! pozdravi ga Gubec, za- 
djimo u kuću na dogovor, da čujem tvoje muke, da pri¬ 
pravimo spasenje. Pusti djevojku Gjuro. Onako biti će 
mirna. 

Seljaci zakloniše se pod krov, a Jana krenu pje- 
vajuć put šume, da potraži srdce svoje. 


XXX. 

Tik Štajerskog briega Save, upravo naproti trgu 
Krškomu u Kranjskoj, stoji na okrajku gorja mjesto 
Videm, a za mjestom ovisoko brdo, na kojem se diže 
pod nebo crkvica svete Markete. Na proplanku toga brda, 
8 kojeg vidiš na zapadu Krško i Savu medju gorami, 
na istoku ravnicu oko Brežaca a dalje samoborsku goru, 
stoji na samu mediju smrekami ovelika kuća; raži ze¬ 
mlje je zidana pivnica, a povrh nje jako drveno zdanje 

pod strmim pocrnjelim krovom. Zdanje je okruženo dr¬ 
venim triemom, na kojem u gustih redovih vise žuti kli¬ 
povi kuruze. Bilo je po Svih Svetih god. 1572., a već 
se hvatao po malo mrak. Nebo je bilo tmurno , ljut, 
vlažan vjetar vitlao je po cesti požućelo lišće i kad bi 
jenjao, sipila je kiša. U to doba sjedjaše vrlo raznoliko 
družtvo u zadnjoj prostranoj sobi te samotne kuće, ko¬ 
joj je gospodarom bio Nikola Erobot, plećat omašan 
Štajerac šiioka, crvena lica a na glasu bogataš al i živa 
krv. Uz gospodara, koj je za sobom zaključao vrata, sje¬ 
dio je kraj male uljenice Ilija Gregorić, podalje Uskok 
Nožina, a naproti njemu t* i vrlo različita čovjeka. Gjuro 
Planinec, postolar iz Krškoga, malen suh čovuljak ši¬ 
ljasta lica i nosa, komu su sive oči neprestance igrale 
u glavi, šeširić na glavi a ljuta jezičina u ustih. Susjed 
mu bijaše srednja stasa, crven, nabit, žilav. Na okru¬ 
gloj glavi stršila mu kruta crna kosa i dugačka brada, 
a velike okrugle oči buljile su izpod biele puhove kape 
u svjetiljku. To bijaše kovač Pavao Šterc iz svetoga 
Petra kod štajerskog Kunšperka, Treći Andrija Hribar, 
kožar iz Radiča u Kranjskoj, suh otegnut momak, koj 
je vazda škiljio na svoj zavinuti nos i vječnim posmje- 
kom sakrivao tajne si misli. U kutu kraj peći pako gle¬ 
dao je Šime Drmačić neprestance u vrč, koj je pred¬ 
njim na zemlji stajao, dočim si je pjegav, plavokos i 
nabubren čovuljak — kramar Nikola Doročić iz Metljike 
— stojeć grijao ledja na peći. 

— Tako braćo, reče Ilija, nabrojio sam vam sve, 
što nas peče i zašto se dižemo, a mislim, da ni vam 
na Kranjskoj i Štajerskoj zemlji nije mnogo bolje. 

— Biesa bolje, zabuči postolar, čudim se da si ka¬ 
štelan na Krškom gradu nije od moje kože čizme na¬ 
ručio. 

— Nam je zlo, vam je zlo, nastavi Ilija, batine 
padaju i ovkraj i onkraj Sutle i Save. Susjedi smo, braća 


Digitized by Google 


237 


smo, gotovo jednim jezikom govorimo, jednako nas mo¬ 
taju, pa ded skočimo zajedno. Nije to samo na jednoga 
gospodara — na sve. 

— Na male i velike pijavice, potvrdi šakom po¬ 
stolar. 

— Vam ne treba mnogo nauka, produži Gregorić, 
vaši Brežčani i Metljičani pokazali su mlatom najedan¬ 
put, da znadu krstit po „staroj pravdi”. Nu moram vam 
reći, šta mi Hrvati hoćemo i kako hoćemo. Ja vam to 
velim na ime Gubca iz Stubice, koj je naš vojvoda. U 
stubičkom i susjedskom vladanju stoje sva sela u pri¬ 
pravi, imamo pušaka, koplja, praha i olova, pa bit će 
i sjekira dobra, jer nas je sila. Svaka kuća daje momka. 
Izabrali smo si i kapetane po selih, koji su vam dobro 
znani, jer dolazite po trgovini često k nama. Gubec, 
Pasanac i Mogaić vodit će stubički puk, ja ću Brdo- 
včane, Nikola Kupinić Susjedjane, Ivan Turković kmete 
iz Zaprešića, Pavao Melinčević sviet iz Pušće, Ivan 
Karlovan Stenjevčane a Pav^o Fratrić Stupničane. Kad 
osvane rok, svaki će kapetan skupit svoju četu, pa što 
bog da. A1 bi to malo bilo. Nas bi brzo zagnjavili. 
S nama ide i sav puk, koj kmetuje gospodji Barbari Er- 
dodovoj, koja pod ženskom kožom vraga nosi. Jastre- 
barsko, Okić i plemići Draganićani naši su, i za puk 
oko Cesargrada i Tuhlja ne bojim se takodjer. 

— I ne treba straha, progovori Nožina, dolazim iz 
toga kraja. Ne će se samo kmetija uhvatit u naše kolo 
već i nulo plemstvo, koje reži na gospodu Kegleviće. 
Vodit će ih Gašpar Benković, plemić iz Zaboka, a ra- 
čunar gospodina Sekelja Ivan Dolovčak iz Krapine obećao 
nam je i velikih pušaka. 

— Za ljude gospode Zrinske kod Ozlja ne bih 
jamčio, jer ta gospoda ne muče seljaka. 

— A tvoji Uskoci, Marko? ozva se Drmačić iz kuta. 

— Na pol već su moji, sokole moj, odvrati Uskok ne 

kmetuju bog i duša, al gladuju i. umiru na zemaljskoj 
plaći. 

— Vidite, braćo, nastavi Ilija, tako ćemo mi, ho¬ 
ćete li vi uz nas? 

— Pa šta hoćete vi, Hrvati? zapita Kovač. 

— Beno! lupi postolar šakom u stol, potući sve, 
što nosi gospodsku haljinu. 

— Ne ćemo, zavrti Ilija glavom. Mi ne damo svoje 
krvi, al ne tražimo tudje, mi čuvamo svoje, al ne gra¬ 
bimo, što nije naše. Jednog kralja služimo, a mi ne 
ćemo nego kralja, nam ne treba sto gospodara, nam 
ne treba robote, gornice, desetine, mitnice, nam ne treba 
biča i klade, nam treba jednake pravice za sve ljude, 
koje je dobri bog po svojoj spodobi stvorio. Dići ćemo 
se, pa ćemo najprije k vam u gore. Vi ćete uz nas. 
Slobodni mi, slobodni vi. Ne ćemo na puste čopore, ne 
ćemo plienit i palit, već brat do brata, seljak do se¬ 
ljaka, tvrda volja, tvrd red. Pa kad nam u vaših gorah 
vojska naraste, skupit će se tisuće slobodnih glava i 
tad ćemo na Zagreb. Metlom poćerat ćemo veliku go¬ 
spodu bez traga, podignuti carsku pravdu, koja mora 
sudit jednako svim i čuvat ćemo sami medju od Turaka, 
a ne ćemo trpat polovicu carskih cekina u žep kao 
što gospoda. Je 1’ pravo, brate kovaču? 

— Jest, brate Hrvate! pruži Pavao preko stola ruku. 

— Ej i ja ću gospodi sudit, zagrozi se kržljavi po¬ 
stolar, svaki dan sjedit će takova hulja u kladi pred 
mojom kućom. 

— A kuda ćete do nas ? zapita Htibar, gdje se mi¬ 
slite dići? 

— Ravno na Zagreb ne možemo, protumači Ilija. 
Nas bi bilo premalo. Sa Turčinom je mir i gospoda do- 
vukla bi dosta izvježbane vojske. A kako? Ja ću se prvi 
dići, provalit ovamo na Brežce i Krško. Prigrnut ćemo 
Ovuda narod. Jedni neka idu od Krškog na Kostajno- 

vicu i ondje nek se uhvate za Uskoke i jastrebarsku 
četu, i nek zauzmu Metljiku i Novo Mjesto. Sam ću na 
Sevnlcu odanle u Planinu, Kunsperg, Pilštaju, a na Su¬ 
tli dočekat će nas Cesargrađjani. Gubec stojat će kod 
Zlatara i Stubice, da nam čuva u sredini ledja i da se 
vaša i naša gospoda proti nama ne svežu. A kad se po- 
moćju božjom svi ojačimo, skupit ćemo se pod Susjedom 
kod Save pa odanle udarit na Zagreb. Vi pako dižite 
cieli kraj, kuda prodjemo, a dižite narod i dalje k Lju¬ 
bljani i moru, da svoju gospodu ondje zabavite. Ništa 
nek se ne piše, da nam ne udju u trag. Biljeg neka 
nam bude pietlovo pero. Ne govorite na glas, šuteć 
brusite nož, al kad naš čovjek donese na klobuku pie¬ 
tlovo pero u selo, tad vadite nož, tad neka se digne 
puk. Vi, koji ovdje sjedite, stari ste nam znanci, znamo, 
da i vi mrzite gospodu. Zato uročismo upravo vas amo 
pod ovaj čestiti krov, zato dodjosmo mi Hrvati k vam 
Štajercem i Kranjcem, da pokucamo na vaša vrata i 
pitamo, hoćete li s nama za staru pravdu? Odgovorite, 
hoćemo li s vama ili bez vas ? Jer dići se moramo. Go¬ 
spoda poslaše opet svoje ljude pred kralja, da im dade 
vojske proti nam. 

— Hoćemo! skočiše na noge Slovenci, za vašu pra¬ 
vdu, za našu pravdu! I proklet koj se iznevjeri, doda 
kovač. 

— Od Krškoga preko leskovačkoga polja do Ko- 
stajnovice kurit ću ja po selih, ozva se postolar. 

— Ja ću predobiti Brežce, zaviknu domaćin. 

— Za Metljiku jamčim ja, reče Doročić. 

— A ja za Boštanj i Radiče nadoveza Hribar. 

— Što je pako gorskoga kraja od Sutle do Laškog 
i Celja podpuhnut ću ja svojim miehom, zagrmi kovač. 

— A prije svega, braćo, prihvati Ilija, zaokupite 
sve brodove na Savi, da presiečemo gospodi prievoz. 

Drmačić bio je do sad mirno slušao dogovor, gu- 


Digitized by Google 



240 


cajuć pokadšto kapljicu vina, al pri zadnjih rieči dignu 
se Ilija i progovori: 

— čujte, ljudi, pametnu rieč. Bit će nas mnogo, al 
niesmo mi, što je vojska, a puk znate, okreće se kao 
šiba na vjetru. Mogli bi nas potuć. Već mi pograbimo 
gospodu s prieda i s traga, za glavu i za rep. 

— Ne razumiem, reče kovač. 

— Složimo se-produlji fiškal. 

— S kim? viknu postolar. 

— S Turčinom. Ja sam ondje ponešto poznat, 
pa ću vam taj posao rado obavit. Mi s gora, Turci 
s dola. 

— Bjesniče, planu Ilija, vraga da odćeramo, da 
dovedemo drugoga vraga. Da robujemo poganinu. Jesi 
li kršten? 

— Jesi čuo, piskaralo, stupi Uskok pred fiškala 
dignuv šake, da mi nije više ta sotonska šala skočila 
na tvoja pogana usta, jer ti stisnuh lubanju medju ove 
dvie šake, da ti se mozag izpuši. S Turčinom! Ne po¬ 
znaješ li tu' nevjeru. Idi bez traga. 

Fiškal probliediv slegnu ramenima i ne reče ništa. 

— Ne, sami ćemo, braćo, kliknu kpvač dignuv vrč, 
sami kao pošteni ljudi za svoju slobodu! Iz ovog vrča 
pijmo svi kao prava braća od boga. U naše zdravlje, 
u našu sreću. Pomozi nam bog! 

— Pomozi nam bog! odazvaše se svi i svaki gucnu 
iz vrča. U jedan hip priskoči jedan k drugomu, u je¬ 
dan hip izgrliše se, poljubiše se, 

— Razidjimo se, braćo, reče Ilija, kasno je u noći, 
a dan nas ne smie ovdje uhodit. Laku noć! A kad do- 
dje u selo pietlovo pero- 

— Znati ćemo, stisnu mu kovač ruku, da je pie- 
tao pozdravio zoru naše pravice, naše slobode. 

Da bog dk. Amin! završi Uskok. 

XXXI. 


Pokladna je noć godine 1573. Zviezde trepere kao 
dragulji na čistom nebu, gorom i dolom ljeska se o 
noćnom svjetlu debeli snieg, čudno bljeska inje na su- 
h om granju, ledene svieće pod slamnatom strehom seo¬ 
skih koliba, na kojih se žare malena okanca poput cr¬ 
venih oči, a nad krovom vije se veselo bieli dim. U 
brdovačkoj krčmi plamte luči, ciliču male, mrmljaju ve¬ 
like gusle, pijuć, skačuć jujuče sviet. I u župnom dvoru*, 
gori svieća. Pred župnikom kleči seljak Ilija Gregorić. 
Izpovjedio je svoje griehe, moli za blagoslov. 

— Otče duhovni, reče, očistili ste me grieha, ženu 
i djecu odpravih Osvaldu u Pišec, ondje su sigurni. 
Slobodan sam i jak. Sad neka osvane pravda. Blago- 
sovite me. 

— Blagosovio te bog, odvrati suznim okom starac. 
Gospodin, sudac i pravednik bog neka vam utre put. Bu¬ 
dite pravedni, ko što je on. Idi sinko, u miru, i an- 
djeli te uzeli pod svoje krilo. Bog zna, hoće li te moje 
stare oči opeta vidjeti, al pratit će te duša moja i mo¬ 
litva. S bogom! 

Nedaleko od župnikova dvora sasta se Ilija sa vi¬ 
sokim čovjekom. 

— Ilija, reče stranac, dodjoh od Gubca, dovedoh 
ti četrdeset-ljudi pod dobrimi puškami. 

— Dobro. Postavi ljude za krčmu, a na znak na« 
hrupi. Je li Gubec pripravio sve. 

— U ovaj čas će se dić. 

— Dakle pazi, završi Ilija i podje prema krčmi. 

U bielom dimu miešala se pijuć seljačka svjetina. 
Žar luči igrao je veselo nad glavami seljaka. Gusle ci¬ 
liču u kutu, vino teče da je veselje, a sred sobe vitla 
se mahnito kolo. Za stolom naproti vratima sjedi Gu- 
šetić, Nožina i Bislrić. Zadovoljan bulji Gušetić u kolo 
i pije, niem gleda Nožiira preda se, a fiškal Drmačić 

vije se jnjučuć u veselom kolu. Veseo narod! Sretan 
narod! Ne boli ga ništa. Tad uniđje Ilija Gregorić. Na 
kučmi trepti mu pietlovo pero, niz ramena visi mu du¬ 
gačka bunda. 

— Živio Ilija! zagrmi razigrani sviet. Živio i zdrav 
bio na vesele poklade! 

— Veselite se, braćo, nasmjehnu se ozbiljno seljak 
sjednuv do Nožine. 

„ I opet zaguđe gusle i zveknu čaše, a kolo leti i 
leti ko da ga jario bies. 

— Juju! Skoč’, djevojko! zakriešti fiškal poskakujuć 
kao jarac, ni lucifer ne ima u paklu ljepše maškarade. 

Na vrata uleti djevojka i šapnu kroz strah: 

— Sa Susjeda idu! 

Sviet se prenu, kolo stade, gusle zašute. U sobu 
stupi Petar Bošnjak sa četiri oružana druga. 

— Dobar večer, ljudi! reče milostivo, no dedte! 
Veselte se! To je pravo! Krčmaru tri vrča vina! Nek 
se pije dok je duše! 

Seljaci mučali mukom. Tad zape Petrovo oko o 
fiškalu, koj je poput mačka piljio u Tahova slugu. 

— Oj, nasmija se Petar, koja je tebe voda dopla- 
hnula, izprebijena huljo? Jesi li zaboravio, da ovuda 
vješala rastu? 

— Dodjoh Petre, reče fiškal zlorado staviv se pred 
Bošnjaka, da tebi i tvomu gospodaru javim, da su mi 
rebra zacielila i da batina dva kraja ima, a konopac 
ne pita, je li čij vrat kmetski ili velikaški. 

— Šta, huljo, skoči Bošnjak jarostan, ti huljiš moga 
gospodara. Ljudi, okrenu se drugovom, vežite psa. 

Drmačić uzmaknu, oružnici koraknuše, svjetina skoči 
mrmljajuć na noge, Bošnjak zažvižnu i deset oružanih 
sluga navali u sobu. 

— Vežite psa, kriknu Bošnjak, a vi kmetske hulje 
ni da ste se makle s mjesta. A1 u taj par dignu se na 

noge Ilija, razgaliv prsa, na kojih se je vidio biel krst 
od platna, podiže vrč i zagrmi gromovitim glasom: 

— Hora je, braćo! Za slobodu i pravicu našu diže 
se kuka i motika. Seljak je svoj gospodar, nek padne 
Tabi! Na noge! 

— Na noge! zaurla sviet i u jedan mah zablje¬ 
snuše u svačijih rukuh sablje i puške. Bošnjak probliedi. 

— Vežite me! zagrohota Drmačić. 

— Na noge! U ime boga! viknu Nožina izbaciv 
kroz prozor pušku. U tinji čas provali četrdeset seljaka 
pod puškom u sobu, u tinji čas ležahu Tahovi sluge 
svezani na tlih. Puška za puškom grmi, crkveno zvono 
udara jače i jače, a s daljine ozivlju se druge puške, 
druga zvona, a širom cieloga kraja vrvi pod oružjem 
narod, širom cieloga kraja grmi kroz pokladnu noć gro¬ 
moviti uzklik: U ime boga diže se kuka i motika za 
staru pravdu! 


XXXII. 

— Šta ste se za boga prestravili, sine ? zapita Ur- 
šula Stjepka, koj se je upravo iz Zagreba u Mokrice 
povratio bio. 

— Zlo je, odvrati velikaš, nemirno hodajuć amo 
tamo po sobi. 

— Kakve novine nosite? Seljaci se podigoše. 

— Dh, žalibože digoše, reći će velikaš buljeći u 
zemlju. 

— Govorite, za ime boga! 

— Uzde nam izmakoše iz ruke. Ne znam, što 
da mislim. Kao crni gavrani doliću sa svih strana zli 
glasovi na banske dvore. Prokleta struja seljačka ra¬ 
zlio va se poput bujice po cielom kraju. Ne buni se 
samo Tahova mužađija pod Susjedom i na StubicL 
Baničini kmetovi na Cesar- gradu podigoše biesne 

glave. Kaštelan im se je opiro, ali seljaci popališe 

* 

grad, oteše topove, a kaštelan izgubi glavu. U okićkoj 
gori i oko Eerestinca sjati se puk i razori kerestina. 
čki dvor. Draganićko plemstvo ide pod svojom zastavom 
na Jastrebarsko, da udari na banicu. Krvnik Tahi za¬ 
tvorio je Susjedu vrata i naperio velike puške. Da se 
kmetski bies ohladi o krvavih zidinah. A1 seljaci ne na¬ 
vališe na Susjed. Svuda po sniežnoj ravnici vidite, kako 
se dugo čislo razjarenih seljaka vije poput crne zmije, 
kako im se poput oštrih bodljika ljeska svjetlo oružje. 
Svuda čuje se lelek erkvenih zvona, svuda plamte 
Tahovi dvori. Projurih kroz Stupnik. U selu ne ima 
gotovo mužke duše. Svi podjoše k vojsci, jer vojsku 
imaju. Hrpa se pridala hrpi i bude četom, četa četi i 
bude vojskom. A sve se to diglo u jedan hip kao 
munja. 

— Ne idu na Susjed, na Taha? Ta kamo idu? upita 
Uršula. 

— Šta ja znam! Na zapad idu. Dočuh, da su pre¬ 
valili preko Sutle u Štajersku. 

— Šta će Hrvati ovdje u Šlajerskoj, tu bar ne ima 
Taha? 

— Šta ja znam, lupi Stjepko srdito nogom, al 
čujte, šta je to? Zvona zvone, čujete li kriku? Stjepko 
poleti k prozoru, otvori ga: Za ime boga! Ta to je 11 
mojem vladanju. 

U sobu pade drkćuć mokrički kaštelan. 

— Gospodaru! reče, zlo je! vojska hrvatskih se¬ 
ljaka stoji pod Ilijom Gregonćem kod Dubove i kreće 
na Brežce. Dvie tisuće oružanih ljudi. Štajerci svuda 
pristaju k njima. Al zlo poseglo je i do naš. Vaši Jese- 
ničani posjekoše mitnicu, oteše gospodski brod. Iz Bre- 
gane oćeraše vaše špane i zvone u sva zvona. Po se- 
lih lete konjanici, muškarci se sgrću. pod oružjem, vi- 
čuć, da im već ne ima gospodara, da idu k Hrvatom 
*u Dubovu. , 

— Bože! zalomi Uršula rukama, propadosmo. 

— Kaštelane! reče Stjepko prestravljen, zatvorite 
gradska vrata, naperite topove, skupite momčad, koliko 
je ima? 

— Do četrdeset. 

— Ništa više? 

— Ništa. 

— Počekajte! Poniet ćete pismo gospodinu Usko¬ 
čkomu obrštlajtnantu Jošku Tumu u Kostanjevicu. Re¬ 
cite mu, šta je i neka brže pošlje jedno 300 Uskoka i 
dvie vreće praha. Dh, je li Svrač u gradu? 

— Jest, 

— Pošaljite ga amo! A vi idite brže. 

Kaštelan ode i za malo pojavi se pred gospodarom 
seljak Ivan Svrač. 

— Šta želi vaša milost? zapita seljak hladno, mo- 
treć izpod oka Stjepka. 

— Je 1’ bies ušo u vaše seljačke glave? Šta tra¬ 
žite u Štajerskoj i Kranjskoj? kriknu velikaš. 

— Šta ja znam, slegnu seljak ramenima, ta znate, 
da sam ovdje bio na službi. 

— A1 ti moraš znati, što kane. 

— Ne znam, velim vam, gospodaru; pitajte ih sami 

— Ivane! progovori Stjepko blaže, uzmi konja, po¬ 
teci u Dubovu k Iliji. Zaklinji ga, nek se sjeti našega 
ugovora, nek se vrati, nek udari na Susjed. 

— Dobro! zategnu Ivan poslije časka, ne znam, 
hoće li hćeti. Po tih riečih izvuče se seljak iz sobe. 

— Ja ću dolje u selo, punice, da zaustavim seljake. 
Ne recite Marti ništa da se ne poplaši. 

— Nemojte, Stjepko, za boga! moljaše Uršula. 

— Mislite li, da se Stjepko Gregorianec boji? Dš, 
vidimo. S bogom! 

Ura za urom minu a u smrtnom strahu brojila je 
gospodja Uršula čaše, tješeć i varajuć svoju kćer. Već 

je bilo blizu noći. Napokon se vrati gospodar i pozva 
punicu k sebi. 

— Šta je? upita žena mrkog si zeta. 

— Je 1’ se vratio kaštelan? 

— Nije. 

— Sve po netragu! Kuga ih udavila, škrinu Stje- 
pko, sgrčiv pest. Poletih sa deset momaka do prievoza. 
Na stotine seljaka stiskalo se kraj Save — sve pod 
oružjem, svi kao da su spremni na dalek put. Sve pet- 
deset po petdeset prešlo ih preko Save. Doviknuh im 
neka stanu, i kamo k biesu da idu? A1 oni ništa. Bo- 
cnem konja, doletim do broda da zakrčim seljakom put. 
„Kamo krenuste, hulje?" viknem. K svojoj braći," od¬ 
govori mi star Jeseničanin, „po svoje pravo." „Proti 
komu?" „Proti gospodi." „Ne znate li zlotvori, da sam 
ja vaš gospodin?" „Bili ste,“ odvrati stari bješnjak, „sad 
je drugi red. Uklonite se s puta, jer moglo bi i zla 
biti!" reče starac pokazav prstom na stotine koplja, koje 
su na me naperene bile. Oklievah časak, al medju ru¬ 
ljom pojavi se glasan mrmor i gužva odtisnu me od 
briega. 

Uršula jedva da je disala. 

— Ne vrati li se Svrač? šaptnu kroz prepast. 

— Vrati. 

— A šta odporuči Ilija? 

— Prekasno. Da se ne će vratiti. Da prevarismo 
puk, hoteći se izmiriti s Tahom. Sada da se dižu na 
svu gospodu. 

— A koj nas djavo izda? zadrkta Uršula. 

— Oh da ga znam! podignu Stjepko pest; poslah 
Svraća po drugi put. Da o pomirbi s Tahom ne ima 
govora, jer se je Sofija udala za Milića. Nek se vrate, 
jer da ću ih inače nataknut na ražanj. 

— A šta dojavi Svrač? 

— Ne povrati se više, odvrnu Stjepko poniknute 
glave. 

— Nož se okrenuo proti nam, iztisnu Heningova, 
pomozi nam bog! 

* 

* * 

Gašpar Posinger upravitelj grada u Brežcih plamti 
od biesa. Bubnjem dao je sve gradjane mjesta pozvat 
u tvrdi grad, da ga brane od hrvatskih seljaka, kojih 
se čopori valjaju od Dubove. Desetak ih dodje, drugi 
rekoše: ne ćemo. Trećega veljače 1573. oko podne, do¬ 
leti na brežački trg konjanik, seljak Šantalić. Ogrnut 
je izvrnutom opaklijom, za klobukom igra mu pero, u 
desnici sablja, u ljevici biela zastava. 

— Oj ljudi Brežčani! Pošteni gradjani! zaviknu se¬ 
ljak narodu, koj je kličuć izletio na kućna vrata. Čujte! 
Šalje me kapetan Ilija k vam. Naša vojska ide ovamo, al 
vi se ne bojte! Ne ćemo zla! Braća smo i prijatelji. Na 
gospoda idemo. Ne ćemo daća, ne ćemo mitnica, ne 
ćemo biča! 

— Ne ćemo biča, zagrmi narod. 

— Pa dobro, nastavi Šantalić, budite uz nas, pre¬ 
dajte nam mjesto. 

— Hoćemo! Vaši smo! vikahu Brežčani. U taj hip 
izpuknu se izmedju naroda debeo čovuljak, brežački 
župan Jure i udari u sav glas krieštit: 

— Ubijte pijanog Hrvata! Jeste li čuli, poganin 
buni nas proti milostivoj gospoštini. Ubijte ga, ili ću 
vas zatvoriti. Srdito dignu župan pest, a sa grada granu 
silovito top. 

— Ha, ha! Dolje župan! Dolje licumierac, bje- 
snjaše narod. U dobar čas dodje Hrvat! Kraj je sada 
gospodi i krvničkim robovom, zagrohota Nikola Krobat 
i udari župana dlanom po. trbuhu, da je s mjesta po¬ 
ljubio zemlju. 

— Brežčani, dignu Nikola kijaču, jeste li ljudi? 

— Jesmo. 

— Brežčani! hoćete li, da vam još i sad po ledjih 
bubnjaju i po kesi kopaju njemačka gospoda ? 

— Ne ćemo! 

■*— Dolje s gospodom! Nek dodju Hrvati! Je 1’ 
pravo, braćo? 

— Nek dodju Hrvati, zakipi narod. 

Za jednu uru unidjoše bubnjajuć, kličuć pod bielom 
zastavom sa crnim krstom na konjih i pješke dvie ti¬ 
suće hrvatskih i štajerskih seljaka, a na čelu im Hija 
Gregorić. Nikola Krobat održa rieč, Brežci se predaše 
i rujno vino iz lagava debelog župana okrsti na novo 
staru pravdu; al gromovito viknu Gregorić: Napried 
braćo, napried! Dalek čeka vas put! 

* 

* * 

Od Stare Vaši do Videma tutnji bubanj. Kadšto 
pukne puška i odjekuje muklo po sniežnoj ravnici. Šta- 
jerke izlete na vrata. Hrvati idu, idu na gospodu. Puno 
ih je kao proje. Dugo, dugačko čislo. Ne vidiš im konca 
ni kraja. Jedni gaze pješice snieg, drugi idu na konjn. 
Čudni ljudi, brkati svatovi. Jedni imaju široke šešire, 
drugi kučme kape, jedni opanke, drugi čizme, jedni 
mentene, drugi izvrnute kožuhe, treći pisane čohe od 
darovca a četvrti gunje. Na brkove im se hvata inje. 
Svi gledaju veselo preda se. Ta slobodni su. Koj nosi 
pušku, koj koplje, koj sablju, koj kosu, koj sjekiru, 
bilo je i mlata i bata. Svaki ima na prsih biel križ, sami 
vele da su križari, svakomu igra za šeširom ii kapom 
pero, a nad svima vije se biela zastava sa crnim kri¬ 
žem. Uz nju jaše mirno gledjuć preda se vojvoda — 
Ilija Gregorić. To je čovjek. Slobodno gleda, za poja¬ 
som sievaju mu srebrne kubure, ništ se ne boji. I če¬ 
tiri topa imaju na kotačih. Te su im Cesargradjani po- 

slali a i deset dvopušaka od gvožcjja. čisto je čovjeka 
strah. A1 veseli su, tako mi duše. Bubnjaju, kao da idu 
na proštenje, pucaju kao da idu u svatove, i pjevaju 
— čudno, čudno zavlače pjesmu, kao da pjevaju vigi- 
lije. Sad su došli do Videma. Tu valja čekat, reče Ilija. 
Skloni se, kako znaš, u kuću, u staju, u hambar, u cr¬ 
kvu, ii prosto ti čekat na srpegu. Večer je, maglovito 
je, tmurno je. Preko Save ondje sievaju od kuća Kr- 
škoga iz prozora svieće, brdine se dižu strmo u maglu, 
suho granje strši u zimski zrak, sniega je puna torba. 
A1 šta hudi magla i snieg, kad si svoj. Videm je pun 
ljudstva, kao da si krumpir nasadio. Najveća je gužva 
pred kućom seoskog župana. Tu stoje topovi, tu je kraj 
vrata prislonjena zastava. Vrata su otvorena. Kapetani 
izlaze, ulaze, ko da je to krčma. 

— Koga biesa tu čekamo, zapita pred vratima 
Pavao Fratrić kapetan stupnički, kakvu kašu kuha 
Ilija opet? 

— Da bome, kašu, nasmija se Ivan Karlovan, ka¬ 
petan stenjevački, puhnu u šake, - za veliku gospodu. 
Imat će šta pojest. 

U županovoj velikoj sobi žarila se peć. Kraj nje 
na klupi protegnuo se Nožina. Na podu leži mu puška. 
U kutu na zemlji sjedi Mato Gušetić i reže hljebac 
gledjuć u Nikolu Krobota, koj se za dugim stolom sa 
Nikom Kupinićem kuca, a kod prozora šapće mali fiškal 
važne stvari Metljičaninu Doročiću. Malo postojalo časa 
i u sobu pade Ivan Svrač, mokar, izmučen od puta. 

— Oho! Ti, Svraču? zaviknuše svi. 

— Gdje je Ilija? zapita došljak posegnuv za vrčem. 

— Preko u Krškom, odvrati Gušetić, dogovara se 
sa purgari, da se predadu i budu uz nas. 

— Pasja godina! otresnu se Svrač, ne ćutim već 
kosti. 

— A šta si našo? progovori fiškal. U to pojavi se 

na pragu Ilija, a uz njega postolar Jure Planinec i 
brojač Osvald, gradjani iz Krškoga. 

— Pomoz bog, braćo! pozdravi ih Ilija. Sreća nam 
dobro služi. Liepo se dogovorismo sa purgari u Kriškom- 
Naši su. Zaklesmo se jedan drugomu i evo šalju po¬ 
štene ljude za svjedočanstvo. 

— Pri mojoj duši, lupi se postolar u prsa, pošten 
sam. Izkrivile se sve moje pete, ak sam nepošten. Že¬ 
ljan sam sašit par čizama od gospodske kože. 

— A ti si, Svraču, došao, nastavi Ilija, kakve no¬ 
vine nosiš? 

— Nije se bojat ni od Uskoka ni od Zrinjskih ko¬ 
njanika. Možemo slobodno napried. 

— Dobro, reć će Ilija, sutra za rana možemo preko 
Save. Ti, Kupiniću, vodit ćeš vojsku, a s tobom će Tur- 
ković, Fratrić, Nikola Bartolić i Grga Drvodelić. Tisuća 
ljudi će s vama, uzmite si i pet velikih pušaka i dva 
topa. 

— A ti, kapetane? zapita Krapinić. 

— Ja idem dalje k Sevnici pa u goru na Pilštajn 
gdje nas Šterc čeka. Vi ćete od Krškoga preko Dre¬ 
nove na uskočke gore. S druge strane doći će onamo 
Jastrebarčani, pa onda udarite na Metljiku, koja vas 
čeka. Ondje se nije ničega bojat, jer su Žumberčani naši 
Džl, Drmačiću, sjedni pa piši pismo, da ga Nožina po¬ 
nese med Uskoke. Obećali su, ne će svjerovat. A1 nek 
vide crno na bielom, da ih zovemo u kolo za braću. 

Drmačić sjede pisati pismo, a Ilija baciv kožuh 
smjesti se za stol. U to ozva se s vana glasan plač. 

— Šta je to? skoči kapetan na noge. U sobu do¬ 
leti Štajerka plačuć. 

— Dobri ljudi! udari pričat kroz plač, evo u moju 
siromašnu kuću provali vaš čovjek. I razbi mi sjekirom 
škrinju i ote mi sve. 

— Tko je bio? planu Ilija. 

— Evo ga, viknu od vrata Karlovan, vodeć za šgu 
blieda seljaka. 

— Tko si ti-? upita Gubec. 

— Stjepan Šafarić, promuca seljak. 

— Jesmo li mi Turci, huljo? Jesmo li se digli 
krast? Na drvo ga penjite, tu .pred kućom, nek svaka 
razbojnička duša vidi, što ju čeka. 

Seljak kriknu, al za nekoliko časova zibala -se nje¬ 
gova lješina o suhoj jabuci pred županovom kućom, nu 
u toj vrevi umaknu iz kuće Ivan Svrač u noć. 

— Gdje je Svrač? zapita za jedan čas Gušetić, a 
ne znaš li ti, Ilija, da je Svrač oteo županovoj ženi u 
Brežcih deset cekina? 

— I on? razjari se vojvoda; gdje je, potražite ga i 
on će tako, ma čiji sin bio. 

Zaludu, Svrač uteče bez traga. 

— He! He! nasmija se postolar, mudar je, ko¬ 
noplja mu smrdi. 

— Evo pisma za Nožinu, reče fiškal Iliji, dobro 
bi bilo da krene odmah. 

— Pa dobro, nek ide! Brate Marko, na noge se. 
Na put! 

Uskok skoči, proteguu se, stavi pismo u njedra i 
prebaci pušku preko ramena. 

— Baš me gonite u vukove, al neka! Preša je i 
bog će pomoći. Ponieti ću pismo medju braću, neka im 
ga pop čita, a ja kriv, ako ne plane do koj dan na 
Žumberku kremen. 

— Reci braći, pouči .ga Ilija, nek se spuste niz 
goru i nek pohrle prema Krškomu. 

— Valaj hoću! I ja ću doć, ako bog da na juna¬ 
čke svatove. S bogom, Ilija, pobratime dragi, pocvala ti 
sreća na tvome putu. S bogom, braćo i ljudi, na veseli 
sastanak. 

-Uskok izljubi se sa Ilijom, iziđje, poklopi konja i 
odjuri put uskočkih gora. 

Bilo je već kasno a po vojsci zavlada sanak, kad 
se nedaleko od Save dva čovjeka u noćnoj magli sastaše. 

— Doročiću, šaptnu jedan, jesi li ti? 

— Jesam Drmačiću. Šta je? 

— Ti ideš sutra u Metljiku? 

— Dh. 

— Jesi li se predomislio? Luda seljačka glava u 
našoj je torbi. Gospoda platit će nam. ju skupo, mrežu 
znamo. 

— He! Da znaš, jabuka je liepa, al naša prisega? 

— Pa treba li razbojniku držat prisegu? Jer po 
zakonu su to razbojnici. Dakle? 

— Dobro. Al kako? 

— Lako. Napisat ću ti pismo. Ti ćeš ga ponieti 
Alapiću u Jastrebarsko, gdje je tvoj brat. Ti ne ćeš u 
Metljiku. A ja ću komad s tobom, reći ću da idem uho- 
dit kraj. Povjerovat će. 

— A poslije? 

— Povratit ću se k seljakom. 

— Al- 

— Šuti! Evo čujem ljudi. Ti ovamo, ja onamo. Da¬ 
kle sutra. Laku noć! 


* 

* * 

Vedar osvanuo dan. Mlado sunce ljeskalo se o blie- 
dom zimskom nebu kao žarka, rumena kruglja, a snieg 
i inje blistalo je poput stakla. Na štajerskom briegu 
Save stoji u redovih seljačka vojska. Na kranjskoj obali 
sgrće se puk, da vidi šta će biti, a viri sa tvrdog grada 
nad Krškim i gospodski upravitelj tvrdje, zatvoriv tvfđo 
gvozdena vrata. Za čas odtisnu se od kranjske obale 
skela i dodje na štajerski brieg. Tu stajaše Ilija oko 
njega kapetani seljaka. Tronutim glasom probesjedi Ilija: 

— Braćo! Od svoje kuće smo pošli za svojom slo¬ 
bodom. Došli smo u ovaj kraj i našli smo svoju braću. 
Jaki smo, za pravo idemo. Tu se dielimo na dva puta, 
al idemo za jednim poslom. Možebit namjeri vas ili nas 
sreća na gospodsku vojsku. Ne kloni vam srdce, po- 
kažte, da ste ljudi. Vojvoda snimi kapu i reče dignuv 
oči: — Bože! Ti nas vidiš tu u tudjini na mrazu! Bože! 
Ti znaš da dobro hoćemo, da nas ne goni zlo srdce. 
Blagoslovi nas, bože! Daj nam sreću! S bogom, braćo, 
na sastanak pod Susjedom! S bogom! 

— Ilija, pristupi Kupinić kapetanu, i položi tri pr¬ 
sta na svoju sablju, evo ti se kunem, da živ ove sablje 
ostaviti ne ću, da ću se bit, dok bude u mom srdcu 
kapljica krvi. S bogom! 

I kapetani zagrliše se. 

Četa za četom priedje na brodu preko Save a sa 
prvim brodom fiškal i Metljičanin i kad je zadnji brod 
pristao pod Erškim, doviknu Ilija svojoj vojsci: 

— Napried! ljudi u ime boga na Sevnicu! S bo¬ 
gom braćo! S bogom! domahnu kapom zadnji pozdrav 
braći na drugoj obali. 

— S bogom! odazva se. s kranjske strane tisuća 
grla. Al Ilijina vojska postupaše dalje na štajerskoj ze¬ 
mlji k zapadu; dugo je jošte medju gorjem uz Savu 
tutnjio bubanj, dugo se u ođuljenih zvukovih razliegala 
sjetna hrvatska pjesma. 

* 

* * 

Od Krškoga lete prema selu Drenovi u ljeskova- 
čkom polju dva konjanika. Prvi bijaše Metljičanin Do- 
ročić, a drugi nadripisar Šime. Došavši do mjesta, gdje 
se put razdvaja iduć s jedne strane na Brega.ou s druge 
strane na Kostanjevicu zaustavi fiškal koija i za njim 
Metljičanin. , ■ 

— Tako, reče Šime, tu nam se valja razstati. Ti 

kreni na istok preko Samobora k Alapiću, a ja ću dalje 
svojim putem. 

— Kamo? 

— Ne pitaj, već predaj samo Alapiću pismo. S bo¬ 
gom i dobra ti sreća. Ni ne dočekav odzdrava bočnu 
Šime konja i odjuri bez obzira k jugu, dočim mu je 
drug zakrenuo prema Samoboru. 

Već se je mračilo, kad je Šime poslije napornai 
puta uljegao u ulice kostanjevičke. Zakloniv konja u 
krčmi, razpita se za stan baruna Joška Turna, obršt- 
lajtnanta hrvatske krajine i kapetana Uskoka, te podje 
ravno onamo. Pred kućom stajaše nekoliko uskočkih 
pješaka i krajiških strielaca. Šime obrati se k čovjeku 
visoka stasa, duge crne brade i kose, odjevena u sur 
zobun, koj je izpod širokog šešira buljio u sviet, te 
igrao prsti po svojem dugom maču. 

— Vaša milosti, pokloni se fiškal, je P poglaviti 
gospodin barun Tum kod kuće? 

— Jest, odvrati Crni Matijaš, vodja hrvatskih strie¬ 
laca, omjeriv fiškala od pete do glave. 

— Povedite me k njemu, molim vas, i to odmah, 
imam važnih viestih doglasiti, 

— A tko si ti? zapita crni junak. 

— čovjek vrlo uslužan i vieran gospodinu barunu. 
Molim vas, povedite me, jer je svaki tren zlata vriedan. 

Častnik mahnu fiškalu i povede ga uz stube pred 
vrata Turnova stana. Probayiv časak kod zapovjednika 
pozva Matijaš Šimu u sobu a sam ode. 

Gospodin Tum, ljudina oduljena mrka lica i silnih 
brkova, sjedjaše odjeven dolamom krajiškoga častnika 
za stolom, na kojem stajahu klobuk, mač, pisma, i ma¬ 
lena svjetiljka. Gospodin Tura upravo je pisao dugačko 
pismo, a za njim stajaše suh plavokos častnik krajišnik 
Lasser, kapetan bihački prebirući svežanj listova. Za¬ 
povjednik dignu glavu. 

— Tko si, odakle? upita Šimu hrvatskim jezikom. 

— Siromašan pisar iz Hrvatske od Sutle. 

— Pa šta ćes od mene? 

— Ja, milosti, od vas ništa ne tražim, vi morate 
od mene tražiti. 

— Ja od tebe, nasmija se barun, da čujemo. 

— Valjda ste čuli, nastavi Šime, da su hrvatski 
torci zašli u vaš kokošnjak? 

— Hrvatske buntovnike misliš ? Znam za sve, dignu 
se Turn naglo. 

— To jest, načuhnuli ste, jer mužadija dosta glasno 
bubnja, a i vaši vam se Uskoci za ledjima čudno šu- 
šure. Pazite. Nu vi, oprostite, u obće ne znate ništa, a 
ja znam sve. Kako, kada, gdje, kamo, jer sam se bio 
ušuljao u njihovu četu i znam sve namjere. 

— I ti si dakle buntovnik? planu Turn. 

— Molim vas, milosti, pogledjite moje kržljave kosti, 
ja pa buntovnik! Mislio sam, da ću vlasti biti uslužan. 
Zato sam seljake uhodio. 

— Pa kazuj! reče Turn, al nasmjehnuv se odvrnu 
Šime: 

— To jest, ja sam siromah, a rnka ruku pere. Po¬ 
najprije zavjerite mi se poštenjem, da mi ne će ništa biti. 

— Neka bude. Tvrda vjera. A da. si opereš ruke, 
evo kapare! i pri tom baci častnik kesu na stol. Smie- 
šeć strpa ju fiškal u žep, smiešeć iznese iz njedara 
pismo i predav ga barunu reče: 

— Tu sam sve na tanko napisao, i vodje i čete i 
put i kamo se kani, čitajte pa onda učinite, kako ćete 
im bolje zakrenuti vratom. 

Turn uze čitati, a Drmačić sjede u kutu na klup 
te stade nagnute glave motriti baruna, komu su oči 
sve većim pozorom letile po reddh. Napokon skoči i 
kliknu njemačkim jezikom, da ga Drmačić ne razumio: 

— čitajte gospodine Lassere! Tako mi boga, tu 
valja zasukat rukave. To nije šala, to nije prosta kmetska 
gungula, to je više nego mi je Stjepko Gregorianac 
javio. Još danas mora glasnik gospodi stališem u Lju¬ 
bljanu, da ponese moje pismo, neka se digne zemaljska 
obranu, a drugi će odniet glas upravitelju celjskoga 
kraja. Ja ću još večeras u Žumberak sa trideset konja¬ 
nika, da mi djavo Nožina ne premiti ljude. Poniet ću 
medjutim svojih novaca, da ih bar na oko smirim. Sju- 
tra vratit ću se. Crni Matijaš neka bude sa svojih sto 
strielaca spreman, a i vi, kapetane, saberite svoje ko¬ 
njanike. Ja ću gledati, da skupim što više Uskoka. Po 
mom povratku udarit ćemo na Krško, jer pod živu glavu 
ne smiemo dopustit da se kuga medju seljačtvom raz- 
širi dalje. Ban, gospodin Halek i hrvatski stališi valjda 
po običaju ništa ne rade. A kamo ćeš ti? zapita Šimu 
hrvatski. 

— Povratit ću se k seljakom, nakesi se fiškal. 

— K seljakom? Šta ćeš ondje? 

— Ta valjda je dobro, da imate u zmijskom leglu 
svoga čovjeka. Pa ne bi li vam Gregorićeva glava mila bila? 

— Bi. 

— Šta mi dajete za nju? 

— Petsto talira. 

— Tvrda vjera? 

— Tvrda. 

— Dobro. Laku noć, milostivi gospodaru, dignu se 
Šime, moram brže natrag, da ne naslute izdaje. A1 za¬ 
služio sam više od kapare. 

— Evo ti petdeset talira. 

— Hvala. Pamtite, da mužadija misli, da će Uskoci 
prionut uz njih. To je za varku dobro. Laku noć! Izda¬ 
jica udalji se, a malo zatim krenu barun Joško Turu 
put žumberačkih gora. • 

XXXIII. 

U kraju, gdje Sava, tekuć medju štajerskimi i kranj- 
skimi brdinami, kod Videma izlazi iz ždriela u ravno 
polje, stoji na kranjskoj strani naproti Videmu kao okrajak 
dosta krupna gromada gorja, izpresiecana uvalami i klane i 
Gdje se vodana svom zagibu dodira gorja, bregovi su dosta 
strmi, gotovo okomiti i jedva je toliko mjesta ostalo 
medj gorom i riekom, da se je malo trgovište Krško 
uz brieg priliepiti moglo. S desna i s lieva od jedine 
ulice nižu se skromne slovenske kućarice oko stare ši¬ 
ljaste crkve, Drveni krov im je pocrnio, okanca su ma • 
lena, malen i drveni pristrešak, te ti se čini, da su se 
tuj drobni piplići prikučili kvočki od straha, kan da se 
nad njima vije grabežljiva ptica. A bome se vije. Sto- 
jeć poput jastreba na vrh pećine nadnio se na sloven¬ 
sko mjesto tvrdi grad njemačkih gospodara. Od Krškog 
dalje na istok, na jug puca ravnica, sred koje se Sava 
prema Brežcima valja. Preko nje stere se štajersko Pri¬ 
gorje do Sutle, a s ove strane vidiš na drugom kraju 
ravnice Uskočke gore, podno kojih stoji mjesto Kosta- 
njevica, podno kojih se vijuga rieka Krka, hrleć k Bre¬ 
žcima. Kad kreneš uz goru kroz Krško na jug, iztiče 
se na briegu Tumograd, na proplanku pitomo mjesto 
Ljeskovac, a dalje u polju stoji Demova. Tu se dieli 
put. Jedan teče na jug preko broda do Kostajnovice, 
drugi na zapad u Čateš i preko Mokrica u Hrvatsku. 
U jutro dne 5. veljače 1573. sterala se nad tim snje- 
žanim krajem gusta, sjajna magla. Još se je sunce hr¬ 
valo s maglom. Ne bijaše to suha, ciča zima, već vla¬ 
žan mraz, koj se zajede do kosti. Iza maglene koprene 
provirivahu crni orisi koliba, suho tanano šiblje i dr¬ 
veće, obumrla živica ili koj trošan dimnjak, a od šta¬ 
jerske strane izticao se iz žutosive neprozirne pustinje 
samo šilj tornja na videmskoj crkvi. Uza sve to bijaše 
u Krškom živo, kan da je proštenje, kan da je sajam 

17 

i silesija crnih spodoba kretala se po nejasnoj magli. 
Krško je puncato. Kako ne bi? Ta tu stoji hrvatska se¬ 
ljačka vojska, Ćekajuč braću Uskoke, koji će se da¬ 
nas priključit seljakom, kako ih uputi Drmačić vraća- 
juć se iz Kostajnovice k Iliji. Turna, reče, proćeraše 
Žumberčani, a sad bježi barun k Novomu Mjestu. Voj¬ 
ska je napunila sve kuće, al je mjesto maleno. Po uli- 
cah, pa dolje pod Ljeskovcem do Dernove protegla se 
vojska pod vedrim nebom. Cielo čislo lomača rumeni 
se kroz maglu. Tu počivaju seljaci Čekajuć braću. Ne 
imaju brige, ne znaju za strah. Zašto? Na daleko ne 
ima gospodske vojske. Gle kako vatra veselo plamsa. 
Oko nje raztalio se snieg u velik kolobar do crne ze¬ 
mlje. Kraj vatre čuči pastir pod plaštom od sirka, pod 
bielom janjećom kapom. Lice mu se nadulo, obrazi 
mu se rumene, prebire dvojnice. Oko vatre vije se vi- 
lovito kolo. Gotovo misliš, da je Ivanje. Hrvatski momci 
u pisanoj čohi naheriše šešir, skaču drobno po zemlji. 
Hrvatski momci uhvatiše oko pojasa jedre kranjske dje¬ 
vojke. Mladicam drkću prsi, sieva oko, nagiblju glavu, 
pa se smieše, smieše izpod oka Hrvatom. A podalje 
leži, čuči, sjedi stariji mužki sviet hrvatski, buljeć u 
kotline nad vatrom, u ražanj, na kom se janje vrti: 
stariji Kranjci u dugih kožurih pod puhovom kapom 
gledju to kolo, pa se čude, pa se smiju. Je V to san? 
Nije. Pij, brate! Čutura ide redom. Jujuju! Danas je 
svetak, sutra je svetak, svaki dan je svetak, ta ne ima. 
gospodara, ne ima biča. Vatra praska, voda ključa, 
dvojnice ječe, kolo se vije, zemlja se trese. Na strani 
stoji na kupu oružje. Veselo, brate, nikakve brige, ni¬ 
kakva straha. 

A u selu da vidiš? Kako to kipi i vrvi. Glava do 
glave, junak do junaka. Čopor za čoporom grne pod 
oružjem u selo, to su Kranjci iz okolice. Pod brdom 
je velika gospodska suša. Zidana je, a u njoj mračno,. 

na sriedi gori vatra, lagrije i svietli. Za vatrom sjede 
na slami kapetani i viećaju potiho. Kupinić sjedi mimo, 
nepomično, Fratrić živo govoreć a i Turković i Drvode- 
lić i Bartolić. Plamen titra na njihova licu, plamen stere 
se dalje u polumrak, gdje gužva oko kapetana huči i 
bruji. Plamen pada na mrka bradata lica, na divlje oči, 
na sgrčene šake, na sjajno oružje, na biele krstove. 
Plamen pada na hrpu krških purgara, koji zamišljena 
qka bulje u tu divlju smjesu, a medj njima mota se mali 
postolar Planinec, skačuć i mašuć. Oko mu igra u glavi, 
kapa na glavi. Poludio je malić. 

— Ej! viknu postolar lupiv susjeda krojača po ra¬ 
menu. To je život, to je gospoština, šta! Što će nam 
raj ? Hvali svetoj Rozaliji, hrdjava iglo, da si se narodio 
u ovaj čas. Sad mi krojimo gaće, sad je kapa naša! 
Sve je naše do mora, čuješ li, do mora! Nikakve daće, 
nikakve plaće, nikakve klade, nikakve vlade. Jedeš i 
piješ za se, a za djelo se ne pita. 

— A odakle hrana? zapita ga kroz smieh mlinar. 

— Od gospode, mlinski kamene moj! odvrati po¬ 
stolar, pa će dalje krojaču: Ej sastavit ću ja gospodi 
račun. Šila mi moga, vratit će nam grofovi sve naše 
žuljeve a i ono, što nam je radio i otac i djed. Za¬ 
pamti si to,jarčeviću moj! pa objesi svoje niti na klin, 
jer se danas ne šiva, danas se para. Uh! nastavi, za- 
sukav rukave, šta tu sjedimo, kao da pokoru molimo. 
Prsti mi igraju. Tući mi se hoće, tuć. 

— Mir, braćo, progovori jasnim glasom Kupinić po- 
dignuv glavu. I sve zašuti mravom. 

— Evo smo se mi kapetani puka, nastavi Kupinić, 
dogovorili za naš posao. Bi li išli dalje u Žumberak, 
ii da čekamo ovdje. I dogovorismo, da čekamo. Čuli ste, 
da nam Drmačić javi, da će Uskoci ovamo k nam. I 
bolje je. Nas je mnogo, gora strma, bezputna, a snieg 
je sve pokrio, pa gdje ima gorska sirotinja za nas to- 

liko hrane. Izjeli bi ju. Još da vam i to kažem. Došao 
je od Samobora brat naš Bistrić. I reče nam, da će 
Jastrebarčani i Okićani preko Mokrica k nam. Ne smiemo 
ih ostavit. Zato čekajmo! Tako je bolje. Evo je davno 
minula rana misa, al Uskoka još ne ima. Ako ih do 
podneva ne bude, poslat ćemo brata Bistrića prema Ko¬ 
štaj nevici, da vidi šta je. Je F pravo? 

— Pravo! odazvaše se seljaci. 

— A kako, brate Andrija, okrenu se Kupinić k Hrir 
baru, koj je za njim stajao, kod vas? 

— Sve od Boštanja do Radića napelo je pušku. 
Samo čekaju pietlovo pero. 

— Dobro, brate Andrija! nastavi Niko, ponesi im 
ga. Kreni odmah. Nek se dignu u ime boga! 

— Hoću, kapetane! odvrnu Hribar, s bogom braćo 
i dobra vam sreća! 

— A vi ljudi, okrenu se Kupinić k puku, pošto je 
Hribar otišo bio, ne gubite pameti, ne punite glave preko 
reda, ne maknite ruke od sablje. Da je red i mir, jer 
vrag gradi mreže po svih kutih. 

U taj par povrati se postolar u kolo, koje je osta¬ 
vio bio, dižuć visoko velik nož, a za njim donesoše dva 
seljaka na drvenu ražnju pečeno tele. 

— Gospodo! zavika Planinec staviv se pred vatru, 
pošto su seljaci tele na zemlju stavili bili, gospodo, jer 
danas smo mi gospoda. Žao mi je da čekamo, al vi ve¬ 
lite, da moramo. Dobro. Nu zato ne gubimo vremena. 
Jedanaesta je ura odbila i da svoju siromašnu utrobu 
okriepimo, poslaše purgari vam kapetanom na čast ovo 
pečeno tele. Gospodsko je, pogledajte mu gubicu. Dok 
nam sreća ne da, našimi šakami bubnjati po gospod¬ 
skih ledjih, brusimo nož za to gospodsko tele! 

— Brusimo! Brusimo! vikahu seljaci, dok je posto¬ 
lar kapetana Fratrića silovito grlio i ljubio. Već pose- 

goše seljaci za pečenim darom, al izpriečiv se zagrohota 
Planinec: 

— Stanite! Hoćete li, da taj pečeni velikaš bez 
svake parade pošeta iz ovog svieta u naše duboke i ši¬ 
roke želudce? Ne. Čekajte, da ga opjevam. 

Zarinuv nož u pečena rebra, zapjeva postolar tan¬ 
kim glasom: 

— Magnifice, spectabilis domine! Circum dede- 
runt me! Requiescat u želudcu. Amen! 

— Amen! udari sto grla u grohotan smieh i sve 
ljudstvo zabuči od veselja i radosti. 

— Amen! zavika postolar kroz smieh dižuć vi¬ 
soko nož. 

Puška zagrmi. I kriknu krika. Šta je to? Puk se 
prenu. Kapetani skočiše. Postolar probliedi. I opet za¬ 
grmi puška i druga i treća i deseta. Vojska ide na nas, 
vojska! čulo se s vana. Kao lav osovi se Kupinić, oko 
mu zabljesnu, i zamahnuv sabljom zagrmi: 

— Napried braćo! U ime boga! 

* 

* * 

Kroz maglu plamti kod Ljeskovca vatra. Seljaci 
piju, vatra praska, dvojnice ječe, kolo se vije brzo, bi’že 
i brže! Veselo! Nadaleko ne ima gospodske vojske a 
doći će braća! Veselo ljudi! Slobodni smo! Veselo braćo! 
Puška zagrmi. 

— Jao! Pomozi bože! zavrisnu kolovodja i pose- 
gnuv za srdce pade mrtav. I puče druga, treća puška. 
Šta je to! Kao divlja golubčad razplaši se puk. Iz ma¬ 
gle niču crne spodobe. Visoki su im kalpaci. To su 
Uskoci. Veselo! Braća idu u pomoć. 

— Stanite, braćo! viknu zaustaviv se starac, ne 
varajte se. Mi smo, vaša bra-plamen planu, se¬ 

ljak pade. 

— Oj udri! Sieci! Pali! zaurla divlja vika, a iz 

magle izvali se crna četa za četom. Uskoci to sa i hrvat¬ 
ski stiielci, a sred njih na konju barun Joško Tura. Strava 
spopa neoružani puk. Kao divlje stado bježi put Kr- 
škoga. Tries za triesom treska, zrno za zrnom huji, se¬ 
ljak za seljakom pada. Bježe seljaci, al za njima lete 
djavoli Uskoci. Sad je gužva Erškom na ulazu, sad za- 
miče za pećine, gdje je visoko nagomilan snieg. Bubanj 
tutnji, na crkvi udara zvono. Sada doleti iz sela ko¬ 
njanik. 

— Stante, braćo! branite se! Izdaše nas! Tucite! 
zagrmi konjanik, kapetan Fratrić. 

Svjetina stade. Već planuše prve kuće Krškoga od 
uskočke ruke. Na ždrielu mjesta čekaju seljaci napete 
puške, naperena koplja. Urličuć kasa klupko Uskoka 
proti njima. Sad su blizu, na dohvatu. Grom zagrmi iz 
seljačkih pušaka. Klupko zadrkta, ovdje ondje pada koj, 
ovdje ondje porumeni snieg. Napried! kriešti Turn, na- 
pried sagnute glave lete Uskoci i strielci. Sad su si blizu. 
Kao bujica hrupe Uskoci, a seljaci stoje mirno. I opet 
tresne grom i prve redove pokosi smrt. Al mravom na- 
vru Uskoci, navru iz sela seljaci. Jedva prasne koja 
puška, jedva čuješ koj jecaj, al urlik potresuje zrak. 
Sad je jedan do drugoga. Puška umuknu, handžar bijesnu, 
kosa sievnu, zubi zaškrinuše. 

— Udri! ori se Turnov hrapavi glas. 

— U ime boga! grmi s konja Fratrić plamtećeg 
oka inašuć sjekirom. Sad tresnu hrpa o hrpu, prsa na 
prsa, stopa se hvata stope, ruka ruke, šaka grla. Putem, 
za živicom, na obali zakipi krvavi boj. četa se zaple u 
četu, biesna se hrpa smota sa hrpom u jedno krvavo 
klupko, pa se hrva, premeće, vrišti, stenje, kune, kolje 
i gine. Kao munja sieva kroz maglu nož, kao zmija 
sikće zrakom kosa, nadaleko se razhrva snieg, na da¬ 
leko rumeni se sniegom krvavi trag. Turn mahnita, i 
goni lupajuć mačem čete svoje u sječu. Badava, seljak 

se ne da, gdje stao, tu pao, gdje stao, tu klao, ris se 
zagrizo u risa, ris kvači risa- Zaludu. Zemlja će puć, 
al ris ne će shrvati risa. Jače i jače bije crkveno zvono, 
brže i brže tutnji bubanj. U jedanput zaori od sjevera 
trgovišta trublja. Šta je to? K vragu! zaviknu Fratrić, 
mi ne imamo trublje. Sad grme velike puške, sad tre- 
skaju male. Od sjeverne strane provali silna četa kranj¬ 
skih konjanika. Obišla je goru, da uhvati seljake s ledja. 
Visoko im se vije zastava, biesno se ori trublja, na ši¬ 
rokih klobucih igraju perjanice i u zraku blisiču mačevi, 
lete ko biesovi, a pred njima bihaćki kapetan Danilo 
Lasser od Vildeneka. Pred njih baci se Kupinić sa hr¬ 
pom ljudi. Mahnito sieku konjanici seljake, al iza ograda, 
iz prozora sipaju seljaci u konjanike smrt. Sred mjesta stoji 
stara kula. Amo se zavuče Drvodelić sa petnaest pušaka. 

— Vidiš li toga pernatog vraga, reče Drvodeliću 
Nikola, sin brdovačkog kovača, pokazav na Lassera, 
čekaj! Taj je zec moj. I naperi pušku i nagnu glavu. 
Tres! i Lasser sruši se uzglavce a biesni ga konj po¬ 
vlači o stremenu kroz krvavi snieg. Veselo klicanje 
zaori hrpom. 

— Ej sred čela pogodih ga! nasmija se garavi sin 
kovača, djeco palite dalje. I s nova sipala se smrt 
s tornja u konjanike. Trećina ih pade, sjekira obori za¬ 
stavnika, koplje proburazi trubača. Al vrazi prodiru 
dalje u soljačko klupko, siekuć desno i lievo. Kupinić 
kosi na konju kao mahnit. U lievu je ruku ranjen. Ne 
mari, kosi dalje. Udrite u ime boga. Al eno sred sela 
pojavi se četa Uskoka i navali s ledja. Krišem provukla 
se uz vodu za kućami i prodre u mjesto. Pali! urliču 
Uskoci. Sieci! viču konjanici. Svuda biesni borba. Ne- 
čuješ nego prasak zveket i jauk. Još se drži na ulazu 
Fratrić. Crni Matijaš • namjesti strielce u veliku kuću 
kraj puta. Odanle pali, da se seljaci ruše kao snopovi 
u snieg. Pobjesniše. Razorite kuće! viču i sjekirami 

hrupe na Matijašev zaklon. Jače zaori s traga trublja. 
Jao! Uskok razmrska kundakom Fratriću glavu. Konja¬ 
nici prodrieše, navale s ledja. Seljaci obkoljeni, stisnuti. 
Uskoci prodiru u kuće. Mjesto planu strašnim plamom. 
Palite topove! zavika Turn. Munja planu, krupna zrna 
gruvaju i raznose ciele hrpe seljaka na komade. Seljaci 
bježe, a Uskoci lete urlajuć preko krvavih lješina za 
njima i gone ib nožem u plamteće kuće, u hladnu Savu. 
Sve je palo, razbjeglo se, pohvatano. Vidiš li na humku 
zidanu kuću? Iz prozora viri gvozdena dvopuška. Tu se 
drži zadnja hrpica — petdeset ljudi, na čelu im Ku- 
pinić. Blied je, krvav al mirno stoji kraj puške. Juriš! 
Udri! riče Turn, a biesna rulja leti uz humak. I puče 
grom. Dvadeset Uskoka prebaci se u smrt, al u taj par 
provali mačem u ruci Kupinić i ciela četa za njim: 

— U ime boga! Za staru pravdu! kliknu kapetan. 
Al sad — shvati ga zrno — kleknu i deset noževa za- 
rinu se u junačka mu prsa. Ni jedan od njegovih ne 
osta živ. Svi ležahu oko vodje pred plamtećom kućom. 

Turn pobiedi! Od divljeg urlanja potrese se zrak. 
Sad puče bies — užasni zvicrski bies! Hej kako konja¬ 
nici gone seljake na hrpe u Savu. A Uskok? bubanj 
ga zove na okup. Mari on, ima drugoga posla. Jao, ako 
si imao kuću, planula je; ako si imao stoke, poklana 
je; ako si imao diete, zadavljeno je; jao, ako si imao 
ženu- 

Podne je davno minulo. Zdrava je Marija. Sa tor¬ 
nja ječi zvono. Zvoni li na Zdravu Mariju? Zvoni li 
na vatru, na umiranje? Mrak se spušta na krajinu. 
Još lete vojnici po mjestu kao vuci tražeći plien, vu- 
kuć iz kuća sdvojne žene. Tu stoji sred sniega crno 
garište. Pred njim sjedi plačuć majka, ondje liže još 
iz žitnice plamen. Nad mjestom povlači se dim. Kud 
ti oko siže, krvav je snieg. Za svakom ogradom, po 
putu leže bliede, krvave lješine, u rukah im nož ili 

puška, a gdje je najveća hrpa, leži i mali postolar. 
Polovica seljaka poginu, malo ih pobježe. A1 dobro je 
mrtvim, jao živim, koji padoše u šake Turnu, te eno 
uz drveće privezani stoje a medj njima kapetani Tur- 
ković, Bartojić, Drvodelić. Jao njima! 

— Čekajte, psine, doviknu im Turn, za svaku kap 
plemenite Lasserove krvi po jedna pasja seljačka glava! 

Tiho im teku suze niz obraze, tiho teče Sava 
snježanom poljanom i nosi sa sobom stotine mrtvih 
Hrvata, nosi ih natrag u domovinu. Zar k majkam, k 
ženam, zar k djeci? 

Gospodin Turn je skupio pred crkvom vojsku. 

— Vodje seljačke gamadi, reče Matijašu, poša¬ 
ljite sutra pod jakom stražom u Ljubljanu. Vi ćete 
ovdje ostat sa strielci, a ja ću sa ostalom vojskom, čim 
svane zora, u pomoć gospodje banici onamo u Hr¬ 
vatsku. A1 čekajte, završi ’obrstlajtnant, obilježit valja 
kuje, koje proti nama digoše glavu. Svakomu odrežite 
nos i lievo uho, i nek nose taj znamen ostalim na 
strah. 

' Kroz maglu vidiš čislo lomača, oko vatre čuče 
hrvatski pješaci, kranjski konjanici, pa piju, pa pjevaju, 
pa igraju kolo. Misliš, da je Ivanje. Kroz mrak čuješ 
užasni kriČ jadnih sužnjeva, kojih krvavo bilježi uskočki 
nož. A1 nad rumenim plamenom, nad snježanom pusti- 
njom vije se crni gavran i grakće.- Ej stara pravdo! 
Ej, slobodo gdje si? Pod tudjim gospodarom za tudjeg 
gospodara ubi Hrvat Hrvata, Slovenac Slovenca, brat 
brata! Ej veseli se, gavrane crni! Tebi je ostalo nji¬ 
hovo srdce! Ti ćeš im piti crne oči! 


XXXIV. 

Dne sedmoga veljače 1573. kad je na tornju sve¬ 
toga kralja odbilo podne ulazile su silne konjaničke čete 
u mirni Zagreb, gdje je i onako vrvila sila banskih 

pješaka. Pred konjaničkom četom jezdijaše na bielcu 
gospodin Gašpar Alapić, od smrti Franjo Slunjskoga 
namjestnik banski, pod tvrdim oklopom i gvozdenom 
kacigom, nad kojom je igrala biela i modra perjanica. 
Gašpar bijaše blied, šuštao, konj i oružje blatno, a i 
konjaničke čete umorne, konji izmučeni. U nerednih 
hrpah kasahu za namjestnikom modri slobodnjaci Bar¬ 
bare Erdedice, zeleni kopljanici pod zastavom Zrinj- 
skom i turopoljski plemići, a zadnja četa ćerala je 
pred sobom hrpu bosih, bliedih i odrpanih seljaka sve¬ 
zanih užetom. Konjaničtvo dodje petrinjskom cestom do 
trga Harmice i tu se razvrsti u redove, a svezane 
seljake dočeka biskupska straža i povede ih u biskup¬ 
ski dvor. Upravo hćede Alapić prebrojiti četu, kad od 
kaptolskih vrata doleti Ladislav Plovdin, kapetan ban¬ 
skih husara, te reče, pozdraviv Alapića: 

— Velemožni gospodine! Prečastni gospodin ban, 
dočuv, da stigoste u grad, zakazuje, da 's mjesta dodjete 
u njegov dvor. 

— Dobro je, gospodine Ladislave! Na mah ću s vami, 
odvrati lieno Alapić, zatim kriknu oštrim glasom: Junaci! 
Pričekajte ovdje, dok stigne zapovied od gospodina bana. 
I bocnuv konja poleti Alapić put kaptolskih vrata. 

U palači biskupskog dvora, sjedjaše čelo dugog 
stola zamišljen i mrk biskup Drašković premećuć pisma, 
a uz njega podban, podprabilježnik Petričević, veliki 
župan zagrebački i varaždinski živo razpravljajuć, a 
naoko stojahu kapetani haramija, častnici banskih hu¬ 
sara. i brkati vojvode Uskoka. Kad zazveknuše na pragu 
mamuze maloga Gašpara, prenuše se svi a biskup dignu 
se na noge i koraknuv prema vratima pruži Alapiću 
obie ruke. 

— Ave, viteze šikloški i kerestinački, pozdravi ga 
biskup, hvala vam, junače naš! Da nam sreću nosite, 
već sam čuo. Sjednite, umorni ste. 

— Boga mi, jesam, pokloni se Alapić skmuv ka¬ 
cigu i obrisav sa čela znoj. I nije čudo, reverendissime, 
nastavi sjednuv do bana, ako i jučeranji dan nije za 
svetak upisan u koledar, crven je bio, tako mi duše. 

• — Pripoviedajte, reče biskup, al ne — dodjite u 
moju sobu, a vi, gospodo, čekajte tu moju dalnju za- 
povied. 

U banovoj sobi sbaci Gašo oklop i oružje, sjede 
k peći i dočim je Drašković po svom običaju šetao 
amo i tamo, prihvati mali Gašo prebaciv noge: 

— Ne ima tu šale, reverendissime, po svih krajevih 
zakipila je mnžadija kao vrela voda. Ide na nas. Da 
vam kažem u kratko. Okić, Samobor, Jastrebarsko, 
Kerestinac i draganićki kosturaši planuše na moju sestru 
u onaj hip kad Brdovščani provališe preko Sutle. Kao 
grom stignu mi taj glas. Sestra mirila je kmetove. Ba¬ 
dava. Sestra je molila Turna, nek joj pošlje Uskoka iz 
Žumberka, al Tura reče, da mu ih samomu treba, i da 
se i oni nekako bune. Psine kmetske zapališe joj Ke¬ 
restinac. Dvie ih se tisuće skupiše, pa da idu u Usko¬ 
čke gore i dalje u Kranjsku. Tad pljunem ja u šake. 
Skuckam Turopoljaca, skupim sestrinih slobodnjaka, 
uzajmim si od gospodina Zrinjskog konjanika, pa put 
pod noge. Bilo je lakše, nego li mišljah. Za prvo niesu 
imale hulje dosta pušaka. Za drugo pomože mi varka. 
Neki Metljičanin Matija Doročić dodje k meni iz Kranj¬ 
ske i dojavi mi sve, što se snuje. Imao je u seljačkoj 
vojsci kapetana Nikolu. Toga predobi moja kesa, a 
seljaci mišljahu, da im je bog. Niko nagovori seljake, 
da ne idu u goru, već preko Samobora ravnicom u Kranj¬ 
sku. Ja raztrubih, da idem na Jastrebarsko, a zaklonih 
vojsku u šumi kod Kerestinca. Jučer zorom prodje 
onud mužadija bezbrižno na hrpe kao što marva. Tad, 
reverendissime, provale moji konjanici kao vragovi, pa 
udri po stoki i s prieda i s traga, da ih je ležala puna 

ravnica. Tri sata mlatismo po njih, še3t stotina posje- 
kosmo, al i nas je to koštalo po koju glavu, jer su 
kmetovi grižljivi kao psi. Potlje bijah u Mokricah, tu 
nadjoh Turna i njegovu četu, koja prekjučer razbi bun¬ 
tovnike kod Krškog. Hćede nam doći na pomoć, ali 
nam ga nije trebalo. 

— A Gregorianec? zupita biskup. 

— Sjedi u kaši, koju si je sam skuhao i pri tom 
se speko. Prije bijaše biesan pas, sada maše repom ko 
vižle. 

— Zlotvor, on nam baci kraljevinu u krv. A 
Uskoci ? 

— Mirni su sad. Bilo je već, da će pristat uz 
seljake. Al Turn dodje na vrieme. Baci im nekoliko 
kesa cekina u ždriela, uhvati kolovodju bune Nožinu, 
koj se je sa Ilijom pobratio bio, povješa trojicu i dade 
jednog popa mušketirat a sad su mu Uskoci vierni. 
Al još nije vražjoj ludoriji kraj. Bojat se je za Novo 
Mjesto, Metljiku, Ozalj. Sve do Celja gori plamenom. 
Štajerske i kranjske barune trese groznica. Kras i Go- 
rensko se muti a kuga siže i u Korušku. Gospoda go¬ 
rička, tršćanska i koruška snube vojsku a u Kranjskoj 
i u Štajeru diže se zemaljska obrana. 

— Znam, reče biskup ljutit, pisali su mi Štajerci 
a i car i nadvojvoda Karlo. Biede me, da ništa ne ra¬ 
dim. Duše mi, ja sam te banije sit. Koliko puti pisah, 
neka sud makne Taha, tu pošast naše kraljevine, koj 
je svoj krvariji kriv. Pa niesmo li poslali bralju Kegle- 
vića i Brzaja tražeć pomoć proti seljakom. I opet 
ništa. Zakleh krajiške generale Vida Halleka i Auer- 
sperga, da nam dadu krajiške vojske. Ne damo, odgo- 
voriše, dok ne dodje carska zapovied. A zapovieđ ne 
dolazi i gotovo mislim, da je Niemcem milo, da nas se¬ 
ljaci kolju. Pa ja sam kriv, ja? I eto čujte! Sad, gdje 
teče tolika nevina krv, gdje sva kraljevina plamti, gdje 

se buna širi do Varaždina i Križevaca, sad dobih carsko 
pismo, da uvedem Heningovicu u pol Susjeda i da 
gledam da Taha sklonem, neka za novce ostavi i drugu 
polovicu. Je li tomu trebalo devet godina dana? 

— To je politička mudrost, nasmieši se Alapić. 
Duše mi, ja mlatim po seljacih nemilo, mi ih moramo 
potuć do nogu, jer se dižu na plemstvo, al srdce me 
boli, kako sdvojni narod gubi glavu. Da je više pra¬ 
vednosti, nego !i milosti, moglo je i bez toga bit. 

— Dk, domine Gašpar, niesam ni ja čovjek od ka¬ 
mena, al izkorienit valja taj otrovni drač do kraja, jer se 
radi o glavi cieloga plemstva, jer je sotonski duh ušo 
u kmetove. Videći, da od Niemaca ne ima pomoći, sa- 
zvah zemaljsku obranu kraljevine Slavonije u Zagreb, 
zato pozvah i vas amo. Vi morate voditi vojsku. U Za¬ 
grebu skupih pet tisuća birane vojske, haramija, Uskoka 
banskih husara i bombardira. I vi ste liepu četu do¬ 
veli. Pa krenite u ime boga na put i to odmah sutra. 

— Sutra već? 

— Dk, odgovori odrješito biskup, kod Stubice i 
Zlatara skupilo se šest tisuća seljaka, a vodi ih Stubi- 
čanin Matija Gubec. Sav puk čeka sve do Medjumurja* 
a ako se Ilija Gregorić iz Štajerske priključi Gubcu, 
zlo po nas! To valja zapriečit. Zato ne počasite časa. 
Dokažimo, da sami možemo svladati bunu, da smo tu 
gospodari i da nam ne treba pomoći Niemaca. 

— Bene, reverendissime, budi po vašoj zapoviedi. 
Sjutra ću krenut na Stubicu, al sutra o podne. Nek po¬ 
čine vojska, a i mojim grešnim kostim treba mira. 

Za jednu uru orile se trublje, gromorili bubnjevi po 
zagrebačkih ulicah. Iz biskupskog dvora poletiše ča- 
stnici k svojim četam, da im doglase, neka se svatko 
spremi na sutrašnji dan, jer da će vojska krenut na 
sjever. 

XXXV. 

U kotlini medju bregovi stoji stubička dolina. 
S desna i s lieva teče uzporedo gora, s lieva strmija, 
s desna spuštajuć se prema dolini u brežuljke. Ušće 
je doline kod stubičkih toplica šire, al sije dalje gora bliža 
dolina uža, a podalje za selom Gornjom Stubicom, nad 
kojim se uzpinje na brdu Tahov grad, stiče se gora, 
prestaje dolina. Snieg je pokrio kraj. Puni su ga bieli 
valoviti visovi, po kojih se penju male kućarice, puno 
ga je drveće, puni krovovi seljačkih kuća. U toj dolini 
po tih brežuljcih leži od crkve svetoga Petra Gubčeva 
vojska, šest tisuća seljačkih glava, čekajuć Iliju Grego- 
rića i njegovu četu. 

Zimska je noć, oblaci viju se nebom, vjetar huji 
po dolu i gori, a crni mrak pokriva sviet. Iz mraka 
niču poput iskrice luči u seljačkih kućah, po dolini gore 
vatre seljaka, koji stisnuti u klupko oko plamena po- 
niknute glave spavaju. Pokadšto mine kraj vatre ko¬ 
njanik, da pregleda spavajuće čete i umine brzo u mrak, 
a od časa do časa razlieže se noćju zategnuti uzklik 
straže: Oj! i odjekuje dalje dolom i gorom. Na vršku 
naproti toplicam stoji kliet. Tu je prva straža, pred 
vratima stoji zataknut visok kolac, na vršku mu sno¬ 
pić slame, a u klieti. nadnosi kapetan Andrija Pasanac 
ruke nad vatru i gleda -u plamen, po zemlji mu leže 
momci, a kod otvorenih vrata bulji seljak ogrnut ko¬ 
žuhom i držeć pušku, u mračnu noć. Na položitu bre¬ 
žuljku podno desne gore, gdje je dolina najuža, stoji 
starinska crkvica, a oko nje iztiču se iz sniega drveni 
križevi. To je groblje a odavle možeš pregledat cielu 
dolinu. Sred groblja vijori se velika biela zastava sa 
crnim križem, oko groblja diže se nasip od zemlje, a 
za njim stoje na kotačih četiri gvozdena topa. Vrata su 
otvorena, u crkvici gori luč. Po podu je prostrt kup 
slame, a na njoj gunj. Tu spava djevojka. Savila je 

suhe ruke pod glavu, a bUedo uvehlo lice okrenula je 
prema luči. To je Jana. Do nje sjede dva čovjeka, je¬ 
dan pristar, prosied al je duša mlada, oko mu sieva, 
čovjek sjedi na kamenu. Na crnom kalpaku vije mu se 
visoko pero, bieli se srebrni krst, na prsluku blište mu 
srebrne spone, fin kožuh pada mu niz ramena, a lakte 
upire u široku, srebrom okovanu sablju. To je Gubec. 
Pred njim na zemlji sjedi mlad, blied Čovjek, Mogaić, 
savio je ruke oko koljena i upire oči u vojvodu. 

— Nikakva glasa od Ilije, progovori Gubec, a reče, 
da će mi javiti sve. Da 1’ zna, da su naši ljudi kod Ke- 
restinca potučeni. Zlo je. Bila je izdaja. Ta dš,! Tko će 
te najprije izdat? Tvoj čovjek. Al neka, podignu seljak 
glavu, još stoji Ilija i Matija i gospoda drkću. Znam. 
Groznica ih trese, kad im doviknemo, da smo ljudi. 

— Ujače! reče Mogaić, ti si čovjek, divan čovjek, 
ti vriediš više od grofa. Puk te drži za svetca. A znaš li, 
šta ću ti reć, na što ne slutiš. Kapetani su imali dogovor 

— Dogovor? Bez mene? 

— Bez tebe, radi tebe! Dogovoriše se, da će te 
sutra postaviti kraljem. Ovjenčat će te krunom, ti vla¬ 
daj seljaku. 

— Kapetani su poludili. Je 1’ svaki poštenjak za¬ 
služio da je kralj? A ne ima li sto boljih od mene? Na 
svietu ima samo jedan kralj? 

— Tko? 

— Bog! — Njegvo je žezlo, njegvo carstvo svieta, 
Poludili su kapetani, velim ti. To im reci u moje ime. 
Zar smo se digli i glave svoje na kocku vrgli, da se 
igramo špana i kralja. Šta će nam to? Trgli smo mač 
da uzmognemo slobodno disat ko i drugi ljudi, da nam 
srdce smie veselo kucat po volji, digli smo se na noge,, 
da uzmognemo slobodno nosit glavu po svietu, da ne 
gledamo robski u zemlju pred čovjekom, koj se je rodio iz 
slabe utrobe kao što mi. U božjih je rukuh naša sre ća 

i nesreća. Ufam se u boga, da ćemo svladat. Ali ako 
na naše glave i dodje zlo, niesmo zaludu prolili krv. 
Hiljade godina tekle su preko svieta, a sviet je bludio 
u poganskoj tmini. A1 napokon dodje spas, dodje božji 
sin, i naući nas, da mora čovjek čovjeka ljubiti, kao brat 
brata. Neka nas sgaze gospodska kopita, neka se utisne 
u naše čelo mučenička kruna, naša krv biti će sjeme 
boljega časa, naša krv vapit će do boga i osvanut će 
dan, gdje bude i palači i kolibi jednaka pravda; al bo¬ 
rit se moramo, borit do zadanje kapi, nek se vidi, da 
je i naša šaka jaka, borit se moramo, ako i padnemo, 
jer se pošten čovjek ne brine samo za sebe već i za 
one, koji će poslije njega doći. Ta ne može svatko brati 
plod s drveta, što ga je zasadio. Uzdajmo se, sinko, 
za unučad i praunučad našu. 

Mladić slušao je poniknute glave rieči vojvode, al 
u tren zagrmi s daleka muklo puška. Gubec podignu 
glavu, a Mogaić poleti na vrata. 

— Ujače, viknu, pred Pasančevom stražarnicom 
planula je slama, znak pogibelji. Da probudim vojsku? 

— Pričekaj! reče Gubec, da čujemo kakov je do¬ 
šao glas. 

Za četvrt ure dohrli k crkvici ljudina Pasanac a s 
njim malešan kržljav čovuljak u kožuhu pod šubarom, 
prevučenom preko ušiju. 

— Kapetane! uhvati Pasanec razžaren vodju za 
ruku, evo ovaj čovjek prevuko se preko gore iz Zagreba, 
i nosi ti glas. 

— Šta nosiš? zapita Matija dignuv se na noge. 

— Zagreb je pun vojske, dahnu kržljavac otrusiv 
s brkova led. Alapić je jučer došao iz Jastrebarskoga, 
pa ide sad na tebe. Te noći krenuo je iz Zagreba. 

— Ej pa dočekajmo ga u božje ime! reče kape¬ 
tan, koliko ima? 

— Bit će više od pet tisuća. 

Digitized by Google 



273 


— Kakvih? 

— Ima banovaca, slobodnjaka, husara, Uskoka, ima 
i velikih topova. 

— Dobro, kimnu Gubec, Gjuro probudi vojsku! 

Mogaić zapali u hip šibu, poleti k topu kod ograde 
— munja planu u noć, grom zatutnji kroz bregove. U 
jedan hip zabljesnu cieli dugački niz slamnatih snopića 
po dolini i brdinah. Kod najbliže čete puče puška, a 
prvoj četi ozva se druga, treća, sve dalje i dalje. Pa¬ 
stirski rog zaruknu oduljenim zvukom kroz noć, a bu¬ 
bnjevi mrmore dolom. Uz noćne vatre, vidiš, vrvi glava 
do glave poput mravlja. Sve glasnije razabireš viku, a 
crne spodobe lete na konjih kraj vatre; u kotlini gor¬ 
skoj kao da zavrieše crni valovi. Na groblju skupi se 
stubička četa, ljudi ne veliki, suhi, oštra lica, al dja- 
voli, za pojasom su im sjekire, u ruci puške. Vodi ih 
Pavao Brezovački, mješćanin stubički. Sad dodje i dva¬ 
deset ljudi pristarih al jakih, seljaci iz raznih krajeva, 
izsluženi banovi bombardiri. Svaki pristupi k svojoj lum¬ 
bardi. U crkvici sjede na zemlji oko Gubca kapetani: 
Andrija Pasanac, Gjuro Mogaić, Vinko Lepoić, plećat 
ošišan momak malih očiju, smiešećeg se lica, Niko Po- 
zebec, liep mladić, modra živahna oka, Grga Vagić vi- 
kač iz Oroslavja i Pavao Brezovački iz Stubice. 

— Braćo, dignu se Gubec, gospoda idu na nas. Ga- 
špar Alapić ih vodi. Sutra biti će krvi. Zasukat treba 
rukave. Dosta nas je hvala bogu, ne će nas pokosit je¬ 
dnim mahom. Ako bog da, mi ćemo njih. Pozvao sam 
vas, da vam to javim, da upremo ljudski ruke prije 
nego nas zaskoči vrag. Jeste li digli sve čete? 

— Jesmo, sve je na noguh, pod oružjem, ozva se 
Pasanac. 

— Dobro, braćo, produlji Gubec, sad da se bratski 
dogovorimo, kako da se razdielimo, kako da .udarimo, 
kako da se branimo. 

' 18 

— Ja mislim, viknu Vagić, lupiv po širokoj sablji, 
da svi skupa idemo proti njim. 

— Gdje ti je pamet Grga, zavrti Brezovački gla¬ 
vom, hoćeš li biesnog bika uhvatit za rogove, da te 
baci na zemlju? 

— A što misliš ti, vojvodo, zapita Pozebec Gubca, 
ti si najpametniji. Neka Matija govori. Je 1’ braćo? 

— Govori! viknuše kapetani. 

— Ja mislim ovako. Vojska ide od Jakovlja i mora 
kraj crkve svetoga Petra nizbrdo u Stubičku dolinu. 
Ustavit je ne možemo, niti dočekat pod brdom. Mi 
dolje, oni gore, bilo bi ludo, odplahnuli bi nas kao bu¬ 
jica. Kraj toplica je dolina široka, ondje ih ne smiemo 
dočekat. Oni imaju mnogo konjanika, mi malo. Moramo 
ih dobit medju gore u kliešte, tu smo mi gospodari, 
oni će se gužvati, konji motati, a mi po njih. 

— Pravo je tako, potvrdi Pasanac. 

— Ja mislim, da se razdielimo tako. Pasanac ostaje 
na vršku kod svetoga Petra, sa svojimi strielci. Kad 
bude silazila niz brieg vojska, pali po njih dok možeš, 
pa uzmakni onda k nam. Kod toplica nek stoji Vagić 
i konjanici. Malo se pobij, al nemoj ludo, već uzmiči i 
namami ih medju brda. Pozebec stajat će po brežulj- 
cih na lievoj strani, ja, Mogaić i Brezovački, ovdje na 
desnih brežuljcih, a Lepović nek se zavuče u mjesto 
Stubicu, gdje za šancem kod potoka stoje velike puške. 
Kad vojska provali za Vagićem i dodje u klanac, vi 
s brežuljka sipajte iz topova vatru, a u mjestu po¬ 
zdravi ih ti, Lepoiću, mi ćemo se spustit s oba boka 
pak stisnut gospodske junake u našoj gruboj šaki. JeP 
pravo, braćo? 

— Dobro vojvodo, potvrdiše svi. 

— Dan se bieli, braćo! dignu se Gubec, na noge! 
Vrieme je. Da bog da sreću! 

Kapetani izidjoše iz crkvice, na istoku se bielio 

dan, oblaci se razplinuše, kruća bijaše zima. Samo Mo- 
gaić zaosta u crkvici. Dogorievajuć igraše luč na licu 
spavajuće djevojke. I junak kleknu, nadnese se nad nju 
i šapnuv poljubiv ju u čelo: ,Danas je tvoj dan, Jano 
moja. Pomozi nam bog!“ Otrv suzu izidje Gjuro za 
đrugimi. 

— S bogom, Matija! stisnu Pasanac vojvodi ruku, 
ja idem na svoje mjesto, s bogom, bračo, sretno se sa¬ 
stali. U dolini pod brežuljkom stoje razredjene čete, 
po visovib straže, konjanici, pješaci pod puškami, ko¬ 
pljem, hrpa do hrpe, glava do glave sve niemo preda 
se gledjuć, al ozbiljni, odvažni ljudi. Sad se izvi na 
nebo rumena kruglja — sunce. Visoko vijala se o prvih 
sunčanih zrakah krstašica zastava. Jutrnje svjetlo plam- 
tilo je na tih mrkih bradatih licih, na svietlom oružju, 
jutrnje svjetlo steralo se nad glavami kapetana, koji 
pod zastavom u kolu stajahu na brežuljku a sred njih 
ljudina Gubec, komu se od mladog sunca perjanica ru¬ 
meni, a srebrni križ na kalpaku bliešti. Ljevica uštapi 
se u buzdovan, desnica mu počivala na srdcu, a 
osbiljno tamno oko upiralo se u seljačku vojsku. I pro- 
besjedi glasovito, da se je orilo preko seljačkih glava: 

— Braćo moja! Evo na istoku izlazi sunce, slavan 
sieva nad gorom dan i gleda nas tu pod zastavom sve¬ 
tom, gleda nas, taj sgaženi hrvatski puk pod puškom 
i sabljom. I pita nas: Zašto ostaviste ralo i plug, ženu 
i djecu, što stojite na sniegu i ledu? Oj bieli dane. 
Crna nas nevolja pogna amo, sloboda nas zove, sveta 
sloboda! Pošteni smo, ljudi smo. Razkršismo lance i 
skovasmo sablje, razlomismo pluge i skovasmo koplje. 
Ljudska je pravda propala. Mi ju dižemo opet, mi bie- 
dni kmetovi i vapijemo, da se do boga čuje: Slobode 
nam daj, pravice nam daj, o bože, i mi nosimo neumrlu 
dušu i spodobu božju i mi smo tvoja djeca. Za slobodu 

smo se digli i svaki ju nosi u srdcu, u ruci. Gospoda 

* 

idu ua nas, silna se vojska valja na nas, da nam iz- 
župa srdce, da nam sgazi poštenje i sad će zasinut na 
onih vršcih njihovo svietlo oružje. A1 ne bojte se blje- 
skanja njihove sablje, uz njih je sila i bies, ui nas 
je pravo i bog. Budite ljudi, dignite čelo, danas nek se 
vidi, što vriedi šaka seljaka, budite ljudi, tvrdo stojte 
na mjestu, bijte ko grom, da se vidi, što čini sloboda 
od roba! Bijte se slavno, jer se bijete za ženu, za djecu 
za majku i otca, za svetu pravicu. Tu valja živjet ili 
mriet. Bijte se, da svladate, jer ako padnete pod go¬ 
spodski jaram — jao! Nidjavo u paklu ne zna te muke, 
što će ih gospoda smisliti za vas, svaki dan će vam do- 
niet novo prokletstvo, svaka noć nove muke, i molit 
ćete boga, nek pukne pod vami zemlja, koja vas nosi. 
Zato se ne dajmo živi do zadnje kaplje. Ja ću vas vo¬ 
diti. i kunem se na ovu svetu zastavu, da ću uz vas 
biti, dok bude u meni duše, da ću život dati za svetu 
slobodu. Hoćete 1’ vi? 

— Kunemo se, zagrmi uzklik dolinom. 

Tad skoči Vagić pred Gubca i viknu dignuv sablju. 

— Matija! budi nam kraljem! 

— Umuknite, zagrmi Gubec, ja ne ću bit nego slo¬ 
bodan čovjek. A1 sjetimo se kralja nebeskoga, k njemu 
uzdignimo srdca! 

I skinuv kalpak kleknu vojvoda, klekoše kapetani, 
kleknu cieli puk. Gubec reče: 

Bože pravedni! Bože milostivi ! Evo na tvrdoj ze¬ 
mlji kleče pred tobom tvoja uboga djeca. Iz dubine srdca 
svoga vapimo k tebi: Smiluj se, usliši nas, oslobodi nas. 
Otvoreno je pred tobom naše srdce, ti vidiš, da smo 
pravednici. Razkrili nad nam milostive ruke, da budemo 
slavni pod tvojom zastavom. Oslobodi nas! Amen. 

— Amen! zamrmori svjetinom, ,Amen!“ šapnuše 
bliede usne Janine, koja je sklopljenih ruku klečala kod 
crkvenih vrata i buljila u Matiju Gubca. 

Od istoka puče puška, po vrhovih sjevnu gospod¬ 
sko koplje. 

— Na noge, braćo! skoči Gubec, Gospoda idu! 
Dobro nam došla! Na noge! za staru pravdu, za svetu 
slobodu u ime boga. 

* 

* * 

Od Jakovlja bruji čudan šum, kao more, kao oluja. 
Tu valja se vojska polako, gmiže kao crna težka ne¬ 
man po sniegu. Blizu svetoga Petra pojavi se četa ban¬ 
skih husara, držeć sablju u ruci. Lagano idu gledjuć 
desno i lievo. Sad su na nizbrdici pod strmim brežulj¬ 
kom. Tu stoji kliet. Jedan, dva, tri puta planu iz klieti, 
jedan, dva, tri konjanika svališe se u snieg. A1 veća 
četa doleti. Iza živice kraj klieti pomiljaju se seljačke 
kučme. „Pali* viče Pasanac, a olovna tuča praskala je 
u husare obarajuć jednog za drugim. Husari uzmakoše. 
„Čujte!* reče Pasanac, bubanj ide, to su pješaci, jeste 
li pripravili sve? „Jesmo!* Uz bubnjavu pojavi se na 
cesti jaka četa surih haramija. Iz klieti planuše puške, 
prvaci haramija smotaše se u snieg. Juriš! viknu poručnik 
vojnikom, i kličuć počeše pješaci penjati se uz brdeljak, 
ali s vrška prasnu, prasnu i prasnu, vojnik za vojni¬ 
kom skotrlja se kao lopta od sniega. Juriš! viknu po¬ 
ručnik i sruši se ranjen.' Juriš! izdisaše u sniegu. S 
nova udariše vojnici. Sve je tiho. Ha! valjda hulje 
ne imaju praha. Oj! Oj! Sad se propeše na brieg, u 
kliet. Zatvorena razvališe vrata. Evo seljaci bježe. Eto 
iz klieti dobar je nišan. Kliet je puna vojnika. I grunu 
grom, orijaški plamen zabljesnu, kliet i četa odleti u 
vis, a ruke, noge, glave, oružje vojnika spusti se poput 
dažda na krvavi snieg. Pasanac ih dignu lagumom u 
vis. Strah i jar spopade vojsku. Napried! zakriešti Ala- 
pić, doletiv na konju do prvih četa. Vojska se protura 
dalje. Kao crna rieka razlievale se čete niz brieg, ko- 

njanici lagano napredujuć cestom, pješaci držeć pred 
sobom pušku u razštrkanih hrpicah, a odostrag topovi 
vučeni od volova a podupirani od ivaničkih bombardira. 
Sada se razsu vojska na polju kraj toplica pred ušćem 
prodola. 

— Zaustavite čete! do viknu Alapić zapovjednikom; 
leteć uz redove, eno za toplicami stoji jaka četa seljaka 
u polju. Valja na oprezu bit. Trubač uz Alapića za- 
Jrubi. Za kratak čas skupiše se zapovjednici četa oko voj- 
skovodje. 

— Gospodo, reče, molim vas, pazite na čete svoje, 
da se ne osramotimo. Seljaci su biesni i dobro oružani. 
Sad me poslušajte: Pješaci, haramije i Uskoci stavit 
će se u sriedu, na desnom i lievom krilu konjanici, s 
desna gospodine Plovdine vi sa banskimi husari, s lieva 
gospodin Arbanas sa Turopoljci i gospodin Farkašić 
sa Zrinjskimi kopljanici, lumbarde sliedit će s traga. 
Pješačtvo postupat će ravno napried, a konjanici navalit 
će sa strane. Sad neka vojska dvie ure počine — za¬ 
tim što bog da. Postavite medjutim prednje straže, 
gospodo! 

* 

* * 

Moglo je biti oko 9 ura prije podne a dne 9 veljače 
1573. kada bubnjevi zatunjiše i trublje zaoriše po re- 
dovih zemaljske vojske. „U red! Oprez!“ ozivahu se 
glasovi častnika, koji su uzdignutom sabljom stojali 
pred svakom četom. Kao srebrno klasje igrali nizovi 
pješačkih pušaka i sulice o zimskom svjetlu. Veselo 
trepetahu perjanice konjanika. Alapićev trubač zatrubi, 
a za ‘ njim sve trublje, zastavnik podignu bansku za¬ 
stavu, a za njim druge čete svoje zastavice. 

Napried! zapovjedi Alapić, i napried postupaše voj¬ 
ska, razkrlljujuć se dalje i dalje, prieteć zahvatit u 
kliešta Vagića. Već poče pušketanje prednjih straža. 

Iza drveća sgadjahu seljaci na konjike. S lieva za topli- 
cami poleti gospodin Arbanas kroz grmlje i trnje sa 
Turopoljci da zahvati Vagića s desna. Veselo skakutahu 
plavetni plemići napried, al u zao čas. Iza obkopa od 
sniega prosu se na njih smrtna grmljavina i konjanici 
uzmakoše. glavnoj vojsci. Življe nahrupi Plovdin, banski 
husari sunuše kao striele u lievo krilo seljaka, al na 
pol puta baci se pred njih četa seljačkih konjanika 
Ljuto tresnu četa u četu, gotovo se zapleše, al za ma¬ 
len čas smotaše banovci siekuć sve na križ seljačke 
konjanike, svi padoše mrtvi u snieg. Brže je grmio bu¬ 
banj, češće zadrla trublja. Već i praskaju puške. Vagić 
uzmiče sve brže i brže, reć bi da bježi prema ušću. 
Hura! Za njim leti Plovdin. Sad se već gužva Vadi- 
ćeva četa prema ušću doline. Husari' su blizu, al u 
mig okrenu se seljačka četa prosuv iz pušaka vatru 
u husare a sa strmog brežuljka udara Pozebec iz dviuh 
lumbarada krupnim zrnom u gomilu banovaca. Nu ne¬ 
mari Plovdin, husari padaju kao snopovi, al husari 
sieku i tišću se napred, a pred svima zapovjednik. Na¬ 
pried, junaci! Udrite seljačke psine! zapovjedi kapetan 
i da zamahne na Vagića, al novi prasak seljačkih pu¬ 
šaka proriedi četu, i zrno prosviri junaku Plovđinu 
prsi, te izđahnu pod kopitom vlastite čete. Živo ukli- 
koše seljaci videći, gdje je husarski kapetan pao, a 
konjanici klonuše za čas. 

Alapić jureć na konju sred gustih četa pješadije, 
porumeni od gnjeva. Oko mu plamćaše, usnice drktahu. 
Iztrgnuv banski stieg zastavniku, zamahnu mačem i na¬ 
viknu. 

— Napried! Udrite, kukavice! Sramota! Vi da ste 
junaci, pa se plašite tih torbaša, tih prostih palikuća, 
koji su utekli od pluga da robe. Napried kopljanici! Na¬ 
pried Uskoci! Nad uzkom dolinom steralo se sunce, da¬ 
leko blieštio je snieg, a danje svjetlo blistalo je po 

svietlom oružja tisućgl&vog šarenog roja, koj se je u 
toj kotlini gurao, turao, komešao, krvario na život i 
smrt. Eo bura prohujiše spuštenih sulica zeleni zrinjski 
konjanici, metuć izpred sebe čopore kmetske, al iza 
svake jame, iza svakog grma, iza svakog drveta planu 
puška za puškom i svali po jednog konjanika. Brzim 
kasom prodrieše mrki uskoci pod kalpakom u prodol. 
Kabanice se im crvenile ko divlji mak. Vodi ih Stra- 
hinić. Al sa pokrajnih humaka ruknu top za topom, 
zrno sunu u gomilu, koja se na čas razprši, za čas 
opet stisnu. Dodjoše do drvene kolibe kraj puta. Tri 
puta udariše jurišem, tri puta klonuše, četvrti put pre¬ 
krili silesija kolibu kao mrav i podavi sve seljake. Po¬ 
laganije u gustih redovih koracaju haramije spuštene 
puške. Modri Turopoljci tiskaju se uz njih na konjih. 
Pri zavoju ceste kraj šumice bace se pred plemiće 
konjanici seljaci i u hip kresnu sablje u nakrst kao va¬ 
trene zmije, a buzdovani padaju kao gromovi na lomne 
štitove. U šumici kleči za svakim drvetom seljak, mjeri 
obara, obara i mjeri, konji se propinju, konjanici pa¬ 
daju. Dolinom kipi amo tamo valovito more glava, nad 
glavami sieva oružje ko srebrna pjena nad talasi. Sad 
je sva banska vojska ušla u dolinu. Alapić viče, Alapić 
goni. Napried, napried! Sad prevališe bano'vci polovicu 
klanca, tiskajuć izpred sebe Vagićeve čete. Sad su blizu 
mjesta Stubice. Al Vagićevi krenu letimice na lievo, 
krenu ne desno, i pred gustom banskom vojskom niču 
za potokom visoke zemljene ograde, na kojih stoji 
Lepoić sa deset topova i 2000 seljaka. Deset plamena 
planu, deset gromova grunu, bieli, zlatoliki dim sunu 
po zemlji, male puške praskaju, striele sikću. Prva 
uskočka četa nije nego mrtvo, krvavo klupko, redovi 
haramija klonu, konjanici smotani u divlji čvor uzmiču. 
Bombardiri napried! ruknu Alapić. Iza guste ograde vrta 
sjevnu jedna gvozdena cjevština za drugom na šanac, 

brijuć sa braništa seljačke glave. Dim se skupi naraz- 
bojištu ko ogroman oblak, iza kojeg tek razabireš po¬ 
crnjele, krvave ljude, kako pale i bjesne. Juriš! zapo¬ 
vjedi Alapić. I pješadija sunu na šanac, gmiže po zemlji, 
penje se uz ljestve, hvata se noktima, urliče, pada i 
stenje. Sad — sad se razlieva biesna mužadija, leteć 
u gustih čoporih niz bregove s desna i s lieva u bo¬ 
kove banovaca; od crkvice grnu Stubičani, a pred njima 
na konju Gubec i Mogaić. 

— U ime boga! Za staru pravdu! ori se vojvodin 
glas. Kao risovi bace se Stubičani na haramije. Sjekira 
blješti i hara, puška grmi, Gubčevo oko sipa striele, 
Gubčev buzdovan baca gromove, a uz njega sieče Mo¬ 
gaić kao andjeo smrti. Jedna četa haramija obkoljena 
je od seljaka. I hoće da prodre. Razćerajte kmetsku 
pljevu! viknu banski kapetan i provali napried, al Mo- 
gaićev ga samokres sastavi zemljom, seljački obruč 
stisnu se ljuće, uže, bijuć, koljuć, siekuć, a za malo 
ne bješe to četa haramija, već brdo lješina. — Oduška! 
Oduška treba! vikaše Alapić, komu od dima pocrni 
lice, i zrno odnie perjanicu. Djeco, na juriš ! Svi na ju¬ 
riš! stisnut će nas kleta mužadija. Jedan čas utihnuše 
svi, a u hip zagromoriše bubnjevi, zatrubiše trublje po 
cieloj vojsci, i kao pobješnjelo more uz mramorje uz- 
talasa se urličuć gusta vojska na stubički obkop. Biesni 
su, mahniti, zaboraviše, da se tu dieli smrt. Zrno za 
zrnom lupi sa šanca u čopor, striele dažde u razjarenu 
rulju, kamenje kotrlja se s visa, drobi glave, mrvi kosti. 
Al badava, vrazi se penju i penju. Sjekira koli glavu, 
nož para rebra, mrtvaci padaju natražke, al opet urliču 
i viču, opet se penju i pužu jedan preko ledja drugomu 
živi zaklanjajuć se mrtvacem. Oj! prvi uskok skoči ha 
šanac, diže nož, zaglavinja i pade strmoglavce. Al drugi 
treći se pope. Bože! Topovi šute. Struja provali na 
obkop. Seljaci bježe, bacaju oružje. Bježe! Lepoić,crna 

kukavica, doviknu im od straha: Bježmo! Izdajica, ku¬ 
kavica ! Ubio ga bog. 

— Pobjeda! kliknu Alapić, sad imamo oduška! Kao 
široka rieka zastruji vojska preko šanca u mjesto, ko- 
ljuć i siekuć i razkrili se širom. 

— Junaci, okrenite se, zagrmi zapovjednik, sad na¬ 
valimo mi u klanac. Vojska zajuri u gustih čoporih kao 
sjeverna bura, a razpršeni seljaci prhnuše izpred nje 
kao uvehlo lišće. Još tu i tamo branjaše se četa juna¬ 
čki, al vito koplje Zrinjana slomi te male hrpice. Stubi- 
čani se jošte biju ljudski, oko njih se diže gotovo obkop 
mrtvih vojnika. Dva puta udariše pješaci pod Alapićem 
na njih, dva puta ih odbiše ljuto — a nahrupe treći 
put. Plamtećim okom viknu Mogaić: Braćo ne dajmo se! 
i probode častnika, al padajuć izpali ranjenik samokres 
i sgodi junaka u prsa. Mogaić klonu, pade. Stubičani 
pobjesniše i odbiše četvrtu navalu. Tad dignu Gubec 
bliedog ranjenog mladca, poklopi konja i doviknu drugu 
Pasancu: 

— Drž se,brate! S mjesta se povratih. Moram za- 
klonit mladića. 

Brzo poleti uzbrdo k crkvici, sidje, ponese Gjuru 
unutra. Al Jane ne bje. Gubec položi mladića na ze¬ 
mlju, otvori halju. Iz junačkih prsiju tecijaše rumena 
krv. Gubec kleknuv nadnese se nad Gjuru. Mladić otvori 
mutne oči: 

— Ujače! šapnu, peče, peče. 

— Čekaj sinko, uzdahnu vojvoda suzna lica, da ti 
zavijem ranu. 

— Pusti nek teče krv; ne ima tu lieka, nasmjehnu 
se Gjuro, nek teče, to je sjeme za slobodu naše unu¬ 
čadi. A gdje je Jana, moja Jana? dignu ranjenik glavu. 

— Ne znam, ne znam sinko, reče Matija, obazriev 
se, ne ima je. 

— Ah poljubi ju za me! Pazi ju! molim te! Zlo 

Digitized by Google 



283 


smo prošli. Oh Lepoiću, Lepoiću! A1 čuj taj prasak u 
dolu, jošte se naši tuku. 

— Jošte, spusti Gubec glavu nad mladića, to ti 
je zadnji uzdah naše slobode, zadnji! Bože!- 

— Zašto, oh zašto — — ujače — peče — — 
mladić se tržnu, stisnu Gubčevu ruku, zažagri očima i 
protegnu se mrtav. 

A Gubec pokri si lice rukama i zaplače, plakaše 
kao ljuta godina klečeć kraj mrtvog junaka. 

Sve bliže i bliže primacala se vika i krika k cr¬ 
kvici. Stubičani uzmicahu uz brdo bijuć se, pucajuć, 
al odasvud oko brežuljka provrviše gomile vojnika. Sad 
su seljaci za ogradom groblja, brane se biesno. Pasa- 
nac bude na uzmaku ranjen, uhvaćen. Ne imaju vodje, 
ne imaju praha i olova, dvie trećine ih padoše. Uskoci 
doskakuju kao gladni vuci, u rukuh im sieva nož. Sad 
se sgrabiše po groblju sjekira i nož, po grobovih bije 
se boj, čovjek na čovjeka, šaka na šaku, glava za 
glavu, duša za dušu a po humćih rumeni se krv, kao 
da ruže na sniegu cvatu. Sad brane jošte Stubičani 
crkvena vrata. Tu stoje u kolu i mašuć obo sebe sje- 
kirami kose uskočke glave. Kukavice, kriešti Alapić, 
doletiv, udrite, ubijte ih. 

— Stanite! zaori iz crkve glas i na prag stupi 
vojvoda Gubec, držeć u svakoj ruci samokres. Selja¬ 
kom klonu oružje, klonu i vojnikom. 

—Jesi li ti vodja? zapita Gubec Alapića, koj je 
u čudu buljio u taj ne nadani pojav. 

— Jesam. 

— Čuj me! Pokloni tim ljudem Stubičanom slo¬ 
bodu i život, da ne poginu ludo, jer imaju žene i djecu, 
a za uzdaije odati ću ti, gdje se je sakrio Matija Gu¬ 
bec, začetnik, glavar bune. 

— Da ćeš mi izdat kralja seljaka, kliknu radostno 

Gašo, neka ti bude, budi im sloboda i milost, Čim mi 
predaš Guhca. 

— Zakuni se krvlju spasitelja. 

— Kunem se krvlju spasitelja, dignu Alapić tri 
prsta. 

— Evo me, uzmi me, reče vojvoda mimo, baciv 
puške, jer Gubec sam — ja! 

— Ti? probliedi namjestnik banov. 

— Dh, ja začetnik bune, glavar vojske, ja brani¬ 
telj slobode. 

— A znaš li što te čeka? zapita ga Alapić. 

— Znam, potvrdi Gubec, ajdmo, vodi me, kamo 
te volja. 

— Povedite ga na Stubički grad, a te seljake bra¬ 
nite od svačije uvriede. 

— S bogom, braćo! okrenu se Gubec, zadnjim ju-- 
nakom svoje čete, koji suznim okom oko njega klečahu! 
dignite se, samo pred bogom prigiba se koljeno. Pali 
smo. Bog je tako htio. Ja ću propast, ali vi živite, vra¬ 
tite se medju svoje, nek ne izgine naše pleme. Ne klo¬ 
nite, bog će dati, doći će dan svete slobode. Blagosi- 
vljem vas i oprostite mi. Jedno vas molim, vam osta¬ 
vljam Janu, jadnu siroticu, na vašoj je brizi. Hoćete li? 

— Hoćemo! Hoćemo! odvratiše poniknute glave 
kroz suze seljaci, ljubeć svoga vojvodu u rake. 

— S bogom, braćo! S bogom, slobodo! S bogom, 
kolievko moja! zavapi Gubec odkinuv se od seljaka, go¬ 
spodine vodjo, evo me, vodi me! 

* 

* * 

Nad stubičkom dolinom po vrhovih razlievalo se 
sinje svjetlo mjesečine, širom vidika titra snieg poput 
alema, širom doline cvatu po sniegu krvave ružice smrti. 
Šest ura hrvala se u tom dolu sloboda i sila, šest sati 
bljeskao je ovdje prvi tračak sviesti hrvatskoga puka i 

potavni. Hrvati utamaniše hrvatsku slobodu. Kao jednim 
mahom kose povaljeni leže dugi redovi bliedih mrtvih 
junaka, ista im lica, iste crte, ista kolievka, razno ruho, 
al isto prokletstvo. U sinji bliesak noći mieša se rumeni 
požar plamtećih sela, iz kojih Uskoci nose svoj plien, 
kroz noć razlieže se vapaj sdvojnih žena, a drveće 
kraj puta nosi sred 'zime ljuta ploda, na svakoj grani 
visi mrazom ukočen, Uskokom obješen seljak. Na 
gradu Stubici je veselo. Gospodin Alapić časti oficire. 
Pocrnjela lica sjedi grbavac sred pijanog jata i puni 
čaše i pjeva pesme i viče i kliče, slaveć rumenikom 
propast seljačke slobode. Gospodin Alapić časti oficire 
svoje rujnim vinom, sladkom pečenkom, bielim kruhom 
i seljačkimi djevojkami, što ih Uskoci dovukoše pod 
silu na grad. Vino teče, oko plamti, pjesma se ori, a 
pogažena nevinost puka vapije sdvojno do boga iz žar* 
kib prozora stubičkog grada. Na groblju spavaju mrtvi 
junaci, al jedna duša žive. Na pragu crkvice sjedi 
blieda Jana, u krilu počiva joj mrtvo tielo nesudjenog 
zaručnika. I djevojka ljubi ga, grli ga, gladi mu kosu. 
i šapće mu kroz suze u uho: Moj! Moj! Moj! 

Jedan prozor na kuli stubičkog grada je taman, 
Krute gvozdene rešetke hvataju se do dvie jake ruke, 
okovane lanci, a za njima bulji bliedo lice u to pusto 
mrtvačko polje. Gubec. Čuje gospodske pjesme i smieh, 
seljački jauk i plač. Suza zatrepti u njegovu oku i 
dignuv oči k zviezdam šapnu u noć: 

— Oj sretne zlatne vi zviezde! Tisuće lieta gledate 
na sviet, tisuće lieta još sjati će vaš mili pogled nad 
svietom. Oj sretne ste zviezde, jer srdce pogaženo 
moje mi šapće, da ćete gledat i slobodan, sretan moj 
hrvatski puk. - 

XXXVI. 

Dok su se hrvatska gospoda skupljala,da satru 
seljačku buru, diglo se uzSavu na štajerskoj strani 

mjesto za mjestom. Zanos uzbudi slovensku krv, po- 
plavica razlila se u silnih talasih. Seljaci se u Blanci 
sjatiše, u Reichenburgu ne ostaše gospoštini nego tvrde 
zidine grada, kraj Sevnice stajaše na polju llijina 
vojska, Boštanj u Kranjskoj planu plamenom, Andrjja 
Hribar donese pietlovo pero u Radiče, a kmetovi grofa 
Lamberga skočiše pod svojim županom na oružje. Za¬ 
ludu ih zaklinjaše upravitelj grada Janko Gvedić, nek 
ostanu vierni, neka brane grad. Gradjani i seljaci 
krenuše put Zidanog Mosta i Laškog i proćeraše Gve- 
dića, koj je za njim doletio bio, natrag. Šestoga ve¬ 
ljače prodre 500 Ilijinih ljudi do štajerske Loke na 
Savi. Hrpa provali u dvor župnika Jakoba Kekela na 
Slapu, razbi pivnice, odnese vino. Sve gospodske brodove 
oteše seljačke čete. Kao mrav prikupi se ljudstvo, da 
se pridruži Hrvatom. Ne ima daće, ne ima mitnice, ne 
ima robote, ne ima gospode, svoji smo! vikaše svuda 
slovenski puk i plaho skutriše se plaćenici njemačkih 
baruna. A1 jače, silovitije uzavri mužadija po smrekovju 
štajerskih strmina na sjeveru Save. Kozje, Pilštajn, Pla¬ 
nina, Pišec, Kunšperg sjatiše se u junačko kolo, već 
zadrhta od straha i tvrdi celjski grad. Kremenjak ko¬ 
vač Pavao Šterc dignu u Planini svetu zastavu slobode 
i iz tisuća grla zagrmi po slovenskih gorah i dolovih 
gromovita jeka: Sloboda u ime boga, a razjareno ljud¬ 
stvo baci se na svoje tirane. Iz male kovačnice u mje¬ 
stu Planini sunuše varnice pod nebo i u tren planu 
đeli kraj. Puk od Kloštra Bvetoga Jurja na Gorah vode 
Kašpar Martun i Joža Skomin, pod gradom Herburgom 
skupio je čete Jure Župan, u Bizeljskom do Save za- 
povieda Krsto Pustak a u Pišecu jari Kmetove Filip 
Višerić. Svima je dosta robstva, kao gorski potoci grau 
svi pod zastavu kovača kličuć: Došla je stara pravda! 
Idu Hrvati, 8 bratom Hrvatom idemo svi! Od čuda za- 
treptiše tanke jele, od straha uzplaši sa svoga klisa oro. 

stari kristalni snježnici bljesnuše življe izpod davnoga 
jarma, jer bilo je, da će bura odpuhnuti sva kamena 
gospodska gniezda, bilo je, da će svanuti zora, kad je 
Ljudevit posavski smrvio Franke, bilo je, da će sinuti 
zlatni dnevi Samove krune, jer daleko nad snježanžm 
valovjem gora, daleko iz tamnog zelenila jelove dubrave 
razliegao se čarobni uzklik: Sloboda. 

* 

* * 

Pobožne redovnike u Kloštru svetoga Jurja na Go- 
rah uhvati o podne dne 5. veljače 1573. užasan strah. 
Bijaše podne i braća redovnici sjedjahu za dugim sto¬ 
lom svoga refektorija sladeći se zlatnom kapljom lutem- 
beržkoga vina i životom svetih otaca, što ih je pobožan 
brat sjedeć kraj velike žareće se peći čitao. U taj čas 
doleti blied kao krpa debeli brat vratar te iztisnu izpod 
ugojenog podbradka užasne rieči: 

— Braćo! Seljaci iz Planine idu na nas! Oslobodi 
nas bože od djavolske sile! 

Opatu pade iz ruku nož i navukav crnu kapu na 
bielu si glavu, pogega dolje k vratima samostana, pred 
kojima se orio zaglušan žamor i poviri kroz otvor iz 
vrata. Kulja seljaka gužvala se pod oružjem pred sve¬ 
tom kućom, a na čelu joj stajaše mrka garava ljudina. 
Klobučić mu stoji na hero a na njem drkće pietlovo 
pero; jako tielo odjeveno je zobunom od crne kadife a 
na prsih bieli se platnen križ, o boku visi mu sablja, 
za pojasom samokres, na ramenu prieti gvozden bat; 
uz njega bubnja silovito bubnjar, odjeven, odrpanom ha- 
ljom zemaljske vojske, pod širokim šeširom, a za njim 
dižu se nad glavami čopora sjekire, kose, sablje i puške. 
Tad stupi ljudina na kamen i viknut će: 

— Braćo! Pred sto godina digli su vaši djedovi 
šaku na gospodske gradove i dogrmiše im: Čujte, mi 
niesmo pseta, ako i gospoda niesmo. Dajte nam staru 

pravdu! A1 gospoda nasmjehnuše se i podaviše djedove 
vaše. Sad su to druge gusle. Danas ne dižemo šake, 
danas dižemo gvozdeni bat, jer u goste nam ide Hrvat 
naš brat. Jeste li babe, bacite puške i kleknite pred 
gospodski bič! Jeste li ljudi, stresite lance, brusite 
sablje, slomite gospodski bič! 

— Slomimo bič! dignimo bat! orilo se širom gore 
i oko svetoga stana. 

— Dobro! Otvorite! kliknu vodja Pavao Šterc lu- 
piv batom na vrata. Drkćuć izidje opat. 

— Što želite, djeco? zapita starac. 

— Ništa zla, odvrati kovač, ne ćemo dirnut u vaš 
posvećeni dom, nit palit vaših majura. Mirni ste od nas. 
Došli smo dignut narod po gorah. Nek je svoj, ,nek je 
čovjek. To veli i gospodin bog, je 1’? Dosta je daće i 
plaće, dosta gluhoga robstva. Sad lomimo s gospodom 
pogaču! A vi ako ste božji ljudi, ako ste naša krv, po- 
pnite se na prodikalište, pa viknite u sve četir strane 
svieta, bog hoće, da je narod svoj! A da znate, došli 
smo k svetomu Jurju, jer smo žedni i gladni. Silna je 
vaša kuhinja, široka vaša pivnica, sve je dar od boga. 
Ne grabimo, molimo. Udielite puku, koj se sprema na 
put u Planinu, odkle sam došo. Tamo će doć i Hrvati. 

I opat udieli, al ne reče ništa i seljaci ležeć pred 
svetim Jurjem dugo su točili fratarsko vino i pjevali: Slo¬ 
mimo bič, dignimo bat, s nama ide Hrvat, naš brat. Da¬ 
leko se orio po bregovit piev pred kućom, tihe mo¬ 
litve šaptala fratarska usta u kući. Tad dignu kovač 
bat, silovito zabubnja odrpani bubnjar, a zatim će Pa¬ 
vao Šterc: 

— S bogom, djeco! Valja mi poć napried! Vi me 
Sutra sliedite u Planinu. 

* 

* * 

U štajerskom mjestu Planini, nedaleko od Ko^ja, 
bučj narod po nizkoj, širokoj sobi seoske krčme, sred 

koje visi o stropu svjetiljka. Sami Slovenci, visoki ljudi 
u dugih kožusih, duga oštra lica pod kučmom. Piju iz 
vrčeva vino, lupaju šakom po stolovih, čekaju vodju 
kovača, koj je išo dići kraj pri svetom Jurju, — a 
medju njimi Joža Skomin, suh, košćat svat. Nizka i 
mračna je soha, slabo je svjetlo, jedva razabireš, kako 
se pomiču glave. Sad stupi na prag kržljav čovuljak 
držeć ruke u žepu, po odjelu reć bi Hrvat. 

— Dobar večer braćo, pozdravi stranac seljake. Je 
li tu Pavao Šterc? 

— Nije, odvrati Skomin, otišo je na Gore. Alćese 
vratit. Ti si Hrvat, sjedider amo. Kržljavac sjednu uz 
kapetana i potegnu iz punoga. 

— Jesam, odvrati čovuljak, fiškal Drmačić, Hrvat 
od Ilijine vojske. 

— A hoće li Ilija k nam? 

— Ne znam, slegnu fiškal ramenima. 

— Kako ne znaš? Bar nam poruči. 

— Hm! Dil! Poruči! potvrdi Drmačić. 

— Pak? A što si došao ti? 

— Bježim. 

— Zašto? Govori! 

— Ne ću. Vi biste me zaklali. 

— Govori! Ne će ti ništa bit, reče Skomin. 

— Je li slobodno govorit? Na vjeru? 

— Na tvrdu vjeru govori. 

— Bježim, jer niesam rado visit. Dh, d&! Mrčite 
se! Vi ste se digli na gospodu? Je 1’? Za nas Hrvate? 

— Jesmo, viknuše seljaci u jedan glas. 

— Ala ste junaci! Gdje ste kupili svoje kože, da 
ih za drugog toli jeftino prodajete? Ja ne bih. Niesam 
lud. Zato bježim. Meni tuđi zaudara po strvini. I ga¬ 
vrana ima, bit će valjda i vješala. U Krškom ih ima. 

— Šta je u Krškom? digoše seljaci glave. 

19 

— Pitajte gavrane! Ti su se častili. Tum je po- 
tuko, povješo sve seljake. 

— Povješo! žacnu se mrmoreć puk. 

— Lažeš huljo! uhvati Skomin fiškala za prsa. 

— E pa dobro! S bogom! dignu se Šime. 

'— Daj mu govorit! zabučiše seljaci. 

— Dš, nije povješao, nastavi stojeć Šime, polovica 
ih je odplovila Savom. 

— Je 1’ istina?! 

— Istina, ne vidio raja! Šta se tu bajalo! Uskoci 
da će pomoći. Biesa! Odmogli, d kl Jeste li za Nožinu 
čuli? 

— Jesmo, reče Skomin, to je pošten čovjek. 

— Ako je on pošten, onda sam ja grof. Ha, ha! 
Pošten čovjek. Je li pošteno, kad ti se tko zakune i 
slaže? Je li pošteno, kad ti tko veli, da će za tebe 
snubit, a s tvojim vragom piruje ? Je li pošteno, da je 
Nožina barunu Turnu odao sve naše želje, da ga je 
vodio na Krško, da je dao poklat narod kao stoku, da 
je — oh, proplako bih, kad pomislim, kako su sve 
podavila naša braća Uskoci, i mjesto zapalili. 

— Spalili? probliedi Skomin, uhvativ se za glavu, 
dočim je šaput išao medju seljaštvom. 

— Na prah i pepeo, kriknu fiškal i oči mu siev- 
nuše. Pa tako će biti i vam. Vješat će vas, topit će 
vas. Bene! što nieste na miru? A1 vi se uzdajete. U 
koga? Brežčani i Metličani uvukoše repove. U Ilijinu 
vojsku ? U Iliju, koj sjedi u kaši, pa će s gladnimi čo¬ 
pori navalit u vaš kraj, da vas izjede. Bene! Gdje vam 
e pamet? 

— Jezik za zube, psino! kriknu Skomin i dignu 
šake na Drmačića. A1 poput mačke prebaci se fiškal 
preko stola i postavi se sred sobe. Dvadeset pesti 
dignu se na Skomina uz viku. 

— Daj mu, govorit! Da čujemo! Istinu govori 

U to počeše se seljaci kraj vrata polako šuljat iz sobe. 

— Ne ću da šutim, nasmija se drzovito Drmačić, 
podbočiv se rukama. Sve ću vam reć. Koga čeka Ilija ? 
Kog li vaš mili vojvoda Šterc? Prijatelja! Turčina! 

— Turčina! uzavri kroz strah ljudstvo. 

— D4. Vaše kapetane podmiti Turčin zlatom! Po¬ 
ganin već hara za Sutlom, pali, robi gospodina i seljaka. 
Prevareni ste. Turčin pojest će gospodu, pa onda vas, 
a Pavao i Ilija i Gubec odnieti će krvavo zlato. A? 
Šta velite sad? Pa zato nosite glave svoje u torbi, pa 
zato prodajete kožu? Turčin će doći, a Planina bit će, 
što je Konjčina, ni greda na gredi. 

Gnjev naroda planu, Skomin, probliedi, zadrkta 
ko šiba, dignu vrč i baci ga za fiškalom, al ovaj se 
ugnu i crepovi prsnuše po podu. 

— Izdajice! Ubijte ga! 

— Ne! Ne! zagrmiše seljaci, naš je on, naš. Za 
mito nas prodaste poganinu. 

Al u vrevu banu kovač na vrata, došav od sve¬ 
toga Jurja. 

— Za ime boga! Šta je, braćo? A ti si to, Šime? 
Gdje je Ilija? 

Nu fiškal sućaše zapiljiv oči u kovača. Najednom 
se tržnu, pokaza prstom na Šterca i kriknu: 

— To je pravi antikrst! Utuci te ga! 

— Utucimo hulju! zaurlaše seljaci. 

— Jeste li poludili? probliedi ljudina uzmaknuv 
korak. 

— Opametili se, nasmija se grohotom fiškal, spo- 
padnite ga. 

Kao vuci baci se rulja na vodju. Šakom obori Šterc 
prvog i drugog, al fiškal zaleti se pod njegove noge. 
Kovač se zaple, pade, biesna mužadija okupi ga i stade 
ručećeg vodju vezati remenjem. 

— Tako valja! pljesnu Šime, a sad vodite Tur- 

* 

čina na tvrdi grad Planinu gospodinu upravitelju Sie- 
benreicheru! Taj će vam spremit večeru, a njemu ko¬ 
nopac. Psujuć i tukuć povlačio je biesni čopor seljaka 
krvavog Šterca na gospodski grad, a fiškal Drmačić 
um inu u noć. 


XXXVII. 

Na zapadu od trgovišta Sevnice dižu se od Save 
na sjever laki, položiti brežuljci, pod gorom, koju po¬ 
kriva vita smrekova šuma. Pod jednim od tih humaka 
stoji na četiri stupa šiljast drven krov, a pod njim su¬ 
rovo izdjelan kip bogorodice, kojoj sedam mačeva 
probada srdce. Po tih proplancih bila se je razširila se¬ 
ljačka vojska, .a podno starinskog kipa sjedio je vodja 
Ilija Gregorić, upiruć glavu u lakat, dočim se je seljak 
Gušetić prislanjao na stup, gledjuć u zemlju: 

— A gdje je taj Drmačić ? progovori zlovoljno Ilija, 
prekjučer ga poslah u Planinu, da javi Štercu moj do¬ 
lazak i nek mi poruči, jel sve spremno. Sunce je visoko, 
a još ga ne ima. 

- Što niesi poslao mene? zapita Gušetić. 

— Jer ti krv odmah zakipi, a tomu hoće se mira 
i razbora, odgovori vojvoda. 

— A1 i poštenja, doda seljak, vjeruješ li ti pođ- 
punoma Drmačiću? Suviše je biesan, pa je i lakom. 

— Vjerujem, reći će Ilija. Što ga je privuklo k nam ? 
Osveta. Dok se ne osveti Tahomu, bit će nam vieran. 
A poslije — i ne treba nam ga više. 

— E dobro, nasmjehnu se Gušetić, tvoj je to po¬ 
sao, ti si vojvoda, al pazi da te ne prevari, kao što ona 
hulja Nožina. 

— Dš. Nožina! lupi se Ilija dlanom u čelo, ah bio 
bi za njega dao desnu ruku. Primio sam ga pod krov, 
pobratio se s njime, a on, ubio ga bog, ne predobi 
Uskoka, on ih odvrati od nas, on našu braću izdade Turnu. 

To je zlo. Na jugu smo propali., kan da nam je od¬ 
sječena desna ruka. Kranjci će se preplašit, naših po¬ 
lovica poginu, Uskoci su nam na putu, a Jastrebarčanom 
zakrčen je put. Ondje preko Save ne bude sreće. A1 ako 
bog da biti će ovdje. Odavde ćemo u štajerske gore. 
Tu nas čeka Šterc sa svojim svietom. U njem kuca 
srđce cieloga puka, on je podigo narod na noge. Pavao 
će s nami preko Sutle do Stubice, gdje nas Matija čeka. 
Da vidiš, Gušetiću, kako ćemo potresti sviet. 

— A što tuđe i čekamo? upita Gušetić, i vrieme 
gubimo; čemu i čekat Drmačića, koj možbit putem u 
kojoj krčmi spava. Ta imamo u našoj vojsci Štajeraca, 
koji poznavaju put, a znaš ga i ti odprije. Dignimo se 
na Planinu. Medju gorami sigurnija su nam ledja, nego 
ovdje pri Savi. Dignimo se odmah! Hoćeš li, Ilija? 

— Pravo govoriš, potvrdi vojvoda, i onako znamo, 
da se je digo cieli kraj. Idi, reci kapetanom, da ćemo 
krenuti na put na sjever. 

Za malo vremena zatutnješe bubnjevi kraj Sevnice, 
čete se svrstiše oko vodja, zastava dignu se u vis, 
vojska se maknu, kličuć, kao stoglava zmija i skoro je 
ne sta medju sniežnimi gorami štajerske obale. 

* 

* * 

Nad gorami rumeni se nebo, na zapadu gine dan, 
sipljuć posljednje rujne zrake po grdnoj pustari gor¬ 
skoga sniega, kroz vito stabalje zelenih jela. Lagano 
vije se vojska kroz visoki snieg strmim putem, sklizavom 
nizbrdicom, te se vuče poniknute glave kroz gorska 
sela. A gdje je sviet? Nitko ih ne čeka. Sva su vrata 
zatvorena, samo gdjegdje vidi se iza okna koje mrko, 
radoznalo lice. Nigdje čovjeka, nigdje doziva, nigdje 
vesela klika. Medju prijatelji? Medju stranci? To li 
pripravi seljakom Pavao Šterc? Sad su na vrhu samo¬ 
tnog brda. Tu stoji crkvica, oko nje šumica. Sviet je 

šuštao, ne može dalje. Da počine. Sve časkom za čas¬ 
kom jači je sumrak. Čete tu i tamo već zapališe vatre. 
Bilo je blizu sela Podgorja. Tada od sjevera doleti na 
konju čovjek, seljak. 

— Gdje je Ilija, vojvoda vaš? zapita. 

Povedoše ga pred glavara. 

— Tko si? reći će Ilija. 

— Kapetan Skomin čovjek za staru pravdu. 

— Što nosiš? 

— Zle glasove. Ako boga znate, navalite u Pla¬ 
ninu. Ne časite časka I Bog šatri vašega poslanika. Okre¬ 
nuo je puk. Da ste izdajice i ovu zemlju Turčinu prodali. 

— Mi? skoči Ilija biesan na noge. 

— Vidiš li andjela svoga Ilija? nasmija se Gušetić. 

— Dodjite, Hrvati, zaklinjaše Skomin, puk nam se 
razbjegnu. Pavla Šterca predaše naši seljaci Niemcem 
u ruke! 

— Pavla! zajeca Ilija, napried djeco! U Planinu! 
Da spasimo Pavla. Propali smo drugče! Oh prokleta 
zmijo, što sam te grijao! 

U jedan hip dignu se vojska. Još bijaše tamna noć. 
kad se kod Planine đočula buka. Puk se preplaši. S da¬ 
leka, vidiš, spuštale se niz biele brdine ciele hrpe Hrvata, te 
se primiču mjestu noseć za luč plamteće smrekove grane. 
Zabieli dan. Pod tvrdi grad poleti Ilija sa 40 konjanika. 
Nek upravitelj Siebenreicher izda zasužnjenog Pavla. A1 
iza tvrdih zidina nasmija se Niemac. 

— Tražite vašega Pavla na celjskom gradu, kamo, 
ga sinoć pod stražom poslah. 

— Prokletstvo! Niemci oteše Pavla, oteše puku 
srdce! Ne ima već spasa! Mrko ih gledju štajerski 
seljaci, 

— Napried, braćo! kriknu sdvojno suzna oka Ilija, 
na Pilštajn, na Klanjec u Hrvatsku, da nas Niemci ne 

odkinu od Gubca. Napried, jerbo od Celja ide gospod¬ 
ska vojska. 

— A što je gospodsko, palite, doviknu im Gušetić. 
* 

* * 

Sad plamte baklje! Niesu to jelove grane. Gospod¬ 
ski majuri, hambari, gospodske klieti gore .živim plame¬ 
nom i svietle hrvatskoj vojsci od* Planine do Kozja, od 
Kozja do Pilštajna i dalje niz Sutlu prema svetomu 
Petru. Eno Sutle medj sniegom, eno hrvatskih gora. 

— Napried, djeco! škripaše Ilija, leteć na konja, 
Gubec nas čeka, ovdje u tudjem kraju ne ima nam 
spasa. Eno hrvatske zemlje! 

Vodja leti, bodri, sokoli, i jedva dišuć vere se voj¬ 
ska kroz duboki snieg. Od umora padaju ljudi. Nitko 
ne pita za njih. Ubit će ih zima, poklat će Niemci, po¬ 
jesti gavrani. Zaostaše velike puške od brda, od sniega. 
Napried eno Hrvatske! viče vodja, viče mu drug Gu¬ 
šetić. Sad su nedaleko od svetoga Petra blizu medje. 
Tu stoji dolina medju brdinami, u nju spusti se smr¬ 
znuta vojska. Niema je, zlovoljna, ropta i mumlja. A1 
Ilija blaži, miti, tješi. Samo časak, pa eto Hrvatske. 
Samo ono brdo prevalimo, gdje je ušće dolini. Sad grne 
sviet uzbrdo prema ušću. A1 gle ondje nešta sinu u 
gorskom klancu. Ne sievnuše li mačevi? Ne ori li se 
trublja. Džt, đži! Striela ih ubila. To je vojska kapetana 
Gjure Schrattenbacha, to su celjski oklopnici. Mužadija 
se prenu, zaštrepi. Prekasno. Uz trubljaj i biesnu viku 
grunu gvozdena sila niz brdo proti gladnim, jadnim se¬ 
ljakom i obara sve kao grom. I eno ondje s ledja dru¬ 
gih djavola. Grof Ditrichstein vodi silnu plaćenu četu 
na konju na iznemogli puk. Sada plaćenici spustiše ko¬ 
plje, i željezno jato zabada ražnje urličuć u seljačko 
srdce. Odasvud vrazi. U klupko sbijen je puk. Ne ima 
konja, ne ima topova, gladan je, žedan je, izda ga snaga. 

■— U ime boga eno hrvatskih gora, ori se na da¬ 
leko Ilijin glas i Šaptalić diže visoko svetu zastavu kr- 
sta. Očajno upre se puk, očajno dižu se jošte jednom 
iznemogle ruke, i puška planu, i sablja sieče, kosa kosi 
plaćenu vojsku. Lupa, treska, jauk, zveket potrese zrak. 
H&! gle prva četa se probi, Uijina četa, sad će druga 
— navali, uzmaknu, i opet navali — ah ne može, ne 
može dalje. Stisnuti su sada u klupko. Schrattenbach 
sieče i bije, Ditrichstein bode i raži. Visoko se dižu 
na konj ih gvozdeni ljudi, s visoka tuku pješake gole i 
gladne. Vuci, vuci kolju sgrnuto stado, jer kratka je 
sablja, slaba je kosa, prazna je puška. Nikud, nikud, a 
vodja? Ne ima ga.nigdje! I baciše puške i sablje, ba¬ 
ciše kose i mlate, bježe, bježe! Kamo? Nigdje spasa, 
nigdje oduška. Krika i jauk napuni dol, krv omasti 
snieg, široko i daleko hara smrt! Ne ima već llijine 
vojske, nego puno polje mrtvaca i pet sto jadnih ro¬ 
bova, kojih uvelikom slavlju vodi kapetan Gjuro Schrat¬ 
tenbach u Celje uz zaglušnu riku trubalja, pod zelenom 
zastavom štajerske zemlje. 

* 

* * 

. Dolje kod Sutle bježe o mjesečini dva čovjeka, dva 
hrvatska seljaka pod oružjem, Gregorić i Gušetić. Pro- 
biše se, bježe, gazeć duboki snieg. Konji im padoše. Gu¬ 
šetić klonu u sniegu na panj. 

— Ne mogu dalje, ne mogu. 

— Samo časak, samo časak, šaptaše Ilija. Eto ti 
Bela, ne vidiš li luči? Saberi se! Ne ću, da me živa 
uhvate. 

— Ne mogu. 

— Kukavice! A ja? Bana me peče na desnoj ruci, 
poludio bih, al ajdmo dalje. Diži se! 

Gušetić se priđignu i lagano povlačeć se kroz snieg 
doboše oba do prve kuće kraj crkve. 

— Tu stanimo, reče Ilija, to je župni dvor. 

— Šta ćemo tu? Utuć će nas. Počinimo negdje u 
sienu, a onda preko Sutle u Hrvatsku. Brodara po¬ 
znajem. 

— Ne ću, odvrati Ilija, ja moram u Pišeć, još je¬ 
dnom da vidim ženu i djecu. 

— Ludo! Kako? 

— Čekaj! šaptnu vojvoda i lupi sabljom na vrata. 
Na prozoru pojavi se župnik. 

— Starče? viknu Ilija, otvori nam staju, daj konje 

— Tko ste? ’ 

— Dobri ljudi u nevolji. 

— Idite bez traga, odvrati župnik, vi ste razbojnici. 

— Pope! daj konje, viknu Ilija, ii planut će koliba. 
Niesam poganin, al Niemci nas ćeraju. Daj nam konje, 
, hrvatski smo križari. Tako mi boga, vratit ćemo ti konje. 

Drkćuć sidje starac pred vrata i predav Iliji ključ, 
reče: 

— Eno staje! Uzmite! 

— Hvala ti, pope! odvmu Dija, za šest dana imat 
ćeš konje. Hvala ti! Spasio si dvama poštenjacima glavu. 

Visoko stajao je mjesec na nebu gledjuć kako lete 
zimskom noćju dva čovjeka uz Sutlu. 

XXXVIII. 

Kod vratara mokričkog grada najavi se po podne sta¬ 
rac fratar reda svetoga Franje i upita, da li je gospodin 
Stjepko Gregorianec kod kuće. Vratar reče, da jest La 
ganim korakom koracao je srebroglavi starac u gornji 
pod grada, lagano pokuca na vrata sobe i unidje, kan 
da mu je tu odavna sve poznato bilo. U sobi omaloj 
sjedjaše gospodar za stolom, nemirnom rukom premećuć 
pisma. Na nenadani pozdrav fratra tržnu se Stjepko. 

— Hvaljen Isus! pozdravi ga fratar. 

— Na vieke! odzdravi Stjepko, tko si sveti otčei 
što želiš? 

— Nosim ti pozdrav, gospodine Gregorianče. 

— Od koga? 

— Od dvajuh mrtvaca. 

— Mrtvaca?-začudi se gospodar, dignuv se 

na noge. 

— Sjedni, čuj, mahnu sjedoglavi starac rukom i 
Stjepko ga posluša. Ti me ne poznaješ. Je 1’ ? Ja sam 
brat Bonaventura iz samostana svetoga Franje u Za¬ 
grebu. Prije zvah se drugačije, zvah se Ivan Babić. 

— Župnik brdovački? dignu se Stjepko u čudu, 
uhvativ se za naslon stolice. 

— D&, sinko, pogodio si. Bijah župnik brdovački. 
Rekoše mi, da sgrieših, da pobunih seljake. Neka im. 
Zatvoriše me na vrieme u samostan, a ja ostah na vieke 
u njem, da okajem griehe. Sad se zovem brat Bona¬ 
ventura. Dodjoh k tebi. Nosim ti pozdrav dvajuh mr¬ 
tvaca, Ambroza tvoga otca i Matije Gubca, seljačkog 
kralja. 

— Ne razumiem te, odvmu Stjepko, poniknuv nikom. 

— Razumiet ćeš, čuj! Bilo je, da će ti otac umrieti. 
Nit je bilo sina, nit snahe, bio sam ja. Starac pozva 
mene, prijatelja svoga, da ga utješim u zadjih časovih 
života. Još se spominjem i sad. Ležaše u postelji, dr- 
žeć posvećenu svieću. Kraj postelje klečah ja, moleći 
boga. Bijaše mimo, tiho u sobi. Jedva da si čuo dah. 
Tada dignu se starac. Lice mu je plamtilo, oko sievalo. 
Bilo mi je, da vidim pred sobom svetca. I reče: „Pri¬ 
jatelju stari, službeniče božji! Evo, što ću ti reći. U 
mene je od prve žene Veronike sin, zove se Stjepko, 
valjda ga znaš. Vrela je krv, prevrela. — Meni je, vi¬ 
dim, mriet, ostavit djecu. Baltazar, mladji sin, slabićje, 
od njega ne bude ni sjemena ni slave momu domu. A1 
na starijega pazi, molim te. To može bit danas sutra 

čitav čovjek. Žao bi mi bilo, da žestok zagrezne u zlo. 
Laka je prilika, zla su danas vremena. Tvoje oko neka 
'ga prati, jer tebe je nadahnuo sveti duh, tebi je očito 
svačije srdce. Oh otče moj, na tvoju ga vežem dušu, 
a kad sgrieši jako, kad padne u najljući grieh, podji 
pred njega, dovikni mu: Stani! U zlo si pošao. Obrati 
se! Posegni za njegovim srdcem, uznesi ga bogu. Valja 
mu reći i to: nek se vazda sjeti, da je plemić, ali nek 
ne zaboravi, da mu je pleme niklo iz puka. Puk nam 
je sila, bez njega smo mi velikaši pusti, oblađ u zraku 
kojih vjetar goni amo i tamo. A mi radimo zlo. Da¬ 
vimo, gnjavimo puk, u njegovu srdcu zameće se otro¬ 
van drač — mržnja. Oh, nastavi starac proročkim gla¬ 
som, vidim, doći će zlokobni dan, svu će domovinu po¬ 
plaviti krv. Kosa ne će kositi trave, kosit će glave, se¬ 
ljački mlat, biti će mrtvački bat. Oh blago meni, spo¬ 
kojno ću čekat trublju Gospoda u mirnom grobu, al 
živit će sin moj. Reci mu tad, nek ne grieši duše, neka 
nosi srdce, ko što sam ga nosio ja, jer gospoština je 
list, koj se zeleni al i uvene, pošteno blago, srdce je 
cviet, koj cvate neuveo od vieka do vieka, jer ga 
rosi suza božjega oka!“ Tako govoraše tvoj otac, vrie- 
dna glava spuštala se polagano na uzglavje, i na licih 
mu zatrepti posmjeh, zora vječnoga blaženstva, a ja mu 
se zakleh, da ću učinit, kako mi reče. Evo dodjoh da¬ 
nas k tebi, vapijući glas iz otčeva groba, dodjoh, jer 
si pao u najljući grieh, dodjoh, da ti doviknem: Stani ! 
U zlo si pošao! Obrati se! 

— Da sam pao u najljući grieh! pokroči Stjepko 
probljednuv prema fratru, al starac mahnu rukom i 
Gregorianec klonu. 

— Dh, produži starac, čuj strahovitu priču! čedan 
je tomu dana. Upravo je bila subota, a ja sam moleć 
klečao u svojoj izbi. Tada đodje od suda poslanik i reče 
mi, da me zove čovjek, neka ga pripravim na smrt. 

Podjoh za njim, noseć rajski hljeb, preobraženo tielo 
božjega sina. Dodjosmo a grad, u mrku kuću, u crnu 
tamnicu. Tu je na kamenu sjedio čovjek, sapet na no* 
guh i rukuh težkimi lanci. Slaba goraše svjetiljka, dr- 
kćuć prskaše plamen, a sužanj zapiljio oči u svieću. 
Jedva unidjoh, kleknu sužanj preda me i reći će pre* 
krstiv ruke na prsih: 

— Sutra, otče, valja mi mriet. Tako je sudio bog. 
Ne marim. Slava mu, ja umirem prav i bog je prave¬ 
dnik, ufam se, doći ću k njemu. Oprosti mi, duhovni 
otče, da sam tebe pozvao u tom času, gdje me nudjaju 
zadnjom krvavom čašom. Tebe sam htio imati uza se 
u zadnjem gorkom hipu, jer moje srdce stoji pred to¬ 
bom kao otvorena knjiga. Ti čitaj i sudi, jesam li kriv? 
A1 ovo srdce, koje mi hrlim kucanjem broji zadnje tre¬ 
nutke, ovo srdce mi šapće: Grešnik si, svi su ljudi 
grešni, al nevin ćeš gubiti glavu, jer si tražio pravicu, 
a krivica te ubi. Dh, reče sužanj skočiv na noge i lanci 
mu zveknuše, bog mi je okrilio dušu, da poletim do 
zviezda, bog mi je dao žarko srdce, da osjećam svaku 
suzu, svaki uzdah puka, iz koga sam niko. Ljubim taj 
puk, koj me rodi, ljubim grudu, koja me hrani, a to 
mi je smrt. Pa kad se je prevršila čaša suza, kad je 
uzdah naraso do bure, tad podigoh puk na svoja krila, 
tad digosmo pest na lažnu gospodsku pravdu. Propa- 
smo. Ubi nas naše pouzdanje, ubi izdajstvo vlastitih 
ljudi. Prerano smo došli. Još nije mladica dorasla do 
stabla. Al vrieme ide kao vječita struja, a iza gustog 
mraka budućih dana trepti mi zviezda, spas mojega 
puka. Bazom će vječna ruka izravnat sve sinove čo¬ 
vječje, a što je jednomu pravo, ne će drugomu krivo 
biti. Eto ta Tjera mi je pred svietom grieh. Oh eto im 
glave, neka kliče njihova pravica, nek me navija na 
muke. Di, luda bajka klevetat će svietom, da sam zlo¬ 
tvor, izrod plemena ljudskoga, al poslije vjekova, kad 

sunce pravde razćera maglu, reći će svaka poštena duša: 
Poštenjak je bio, slava njegovoj pameti! Nu pustimo 
zemlju, prema nebu lebdi mi duša, nastavi sužanj kle- 
knuv, otče, utri mi put do raja, molim te, razgrieši mi 
dušu. Sve ću ti griehe reć. Zamrzio sam na gospodu 
uistinu po razlogu, al su mi i gospoda braća, ljudi, a 
mržnja je grieh. Bog oprostio meni i njima. Zamrzio 
sam prye svega na jednog, na Stjepka Gregorianca. On 
je seljaka jario, on ga je mitio, on ga je hrabrio, on 
mu je nož utisnuo u ruku, on se je seljaku zakleo, on 
ga je prevario, izdao, on je krivotvornik, radi njega 
teče seljačka krv, radi njega izgubit ću glavu bez suda. 
Bez suda, otče! Jer da stanem pred sud, makar gospod¬ 
ski bio, ja bih gospodi doviknuo istinsku rieč, izbrojio 
čislo njihovih grieha. Toga se boje, zato me na brzo 
smiču i ništa ne pišu, da njina sramota ne dodje crna 
na bielom na ruke budućih vremena. Nu kad vjetar 
izpod krvnikove ruke razprši moj pepeo na sve strane 
svieta, ti podji, otče, Stjepku Gregoriancu, pozdravi ga 
na moje ime i reci mu, da mu od srdca opraštam, opra¬ 
štam što nas je napustio, prevario, što je pogazio pri¬ 
segu Svoju- 

Sve svoje griehe izpovjedi mi sužanj skrušene duše, 
a ja ga razrieših, okriepih hranom nebeskom, s njim 
moleć na koljenih cielu noć: I nedjelja dodje. Jutarnjim 
zrakom razliegala se crkvena zvona, a kroz zvonjaviT" 
kan da je plakao lelek mrtvačkog zvonca. U tamnicu 
stupi straža, a tamničar kriknu: „Ajdrao! Hora je! 8 Još 
jednom kleknu sužanj, još jednom nadnieh nad njim 
blagosovne ruke. I krenusmo medju hrpom oružanih 
ljudi,, iz kuće. Na trgu pred Markovom crkvom brujila 
je silesija naroda, glava do glave, a radoznalost ljudska 
buljila je i iz prozora, sa krovova. Gradski sudac išao 
sa žezlom pred nama, uz nas dva reda gradskih stra- 
žara, s nama okovan seljak Pasanac, a za nama u kr- 

vnom odjelu krvnik i njegovi druzi. Ponosito dizaše 
moj sužanj glavu, gledjuć preko znaličnih glava ljud- 
stva, koje se stisnuv šaptaše: 

— Vidite li, to je Gubec, to je seljački kralj! Sred 
trga puče čistina, okružena banskom vojskom, a sred 
čistine vatra i kolo. Dodjosmo tamo, Tad izidje pred 
narod sudac i dignuv žezlo viknu. 

— Narode čuj! Evo stoji Matija Gubec, stubički 
kmet, razbojnik, zlotvor, palikuća, kojeg se je zlotvoma 
ruka digla na božje i ljudsko pravo, na kralja i zemalj¬ 
sku gospodu. A to je Andrija Pasanac, ortak zlotvora 
Gubca i zlotvor sam. A1 pravda pobiedi i puko je zlo¬ 
tvorom sud. Pasanac budi prije smrvljen na kolu i gubi 
glavu, a Matija Gubec, kojeg se opaka robska duša 
drznu igrat se kralja, nek primi kraljevsku čast, nek 
bude vjenčan razbieljenom krunom na razbieljenu stolu 
i razsječen na četvero. 

Gubec problieđi, zadrkta, stisnu zube i pogleda 
puk. Narod zaštrepi, a sudac baci slomljeni bieli štap 
pred noge sužnjem i viknut će opet: 

— Krvniče! tvoji su, daj! 

Pasanac poljubi Gubca, kleknu preda me, zabuljiv 
oči u zemlju, al jedva ga blagoslovih, spopaše ga kr¬ 
vnici i u jedan hip navinuše ga oko kola, iz koga pro- 
dirahu oštri šiljci. Sad zamahnu krvnik visoko kijačom 
i razbi seljaku svaku kost na noguh i rukuh na dvoje. 
Pri svakom udarcu prodre zrakom užasan krik koj se 
izvinu modrim drhćućim usnama seljaku. Hitro ga ski- 
nuše s kola i kad smrvljena ljudska sgloba tresnu na 
zemlju, spopa krvnikov sluga Pasanca za kosu, krvnik 
zamahnu mačem i pokaza svietu krvavu glavu. y 

Za toga stajao Gubec niem i blied ko kamen gle¬ 
djuć u sviet, samo pri svakom vapaju druga zatrepti 
mu suza u oku. 

— Otče, sad je na meni red, šapnu, kad se krvavo 

truplo druga sruši na zemlju, bog mi pomozi! Bog po- 
mozi puku! Krvnik se primaknu, al Gubec mahnu mu 
rukom: U kraj da se pomolim. Blagoslovi me, otče! 

Kleknu na zemlju, prekrsti se i reče glasno: 

— Bože! Ohrabri me, jači me! Ne daj da s tielom 
pogine duša. Za pravo i slobodu sam se digo, za nju 
mrem. Svima opraštam — i Tahu i Gregoriancu. Bla¬ 
goslovi me, otče! 

I stavih ruke na njegovu glavu, a bilo mi je, da 
će puknuti zemlja. 

— Sinko idi u miru, griesi su ti oprošteni, rekoh. 

— Amen, dahnu sužanj i krvnik ga spopa i poče 
derat sa Gubca odielo. Silom pritisnuše ga na stolac 
od razbieljena gvoždja. Obrazi mu porumeniše, zadrkta. 
I pristupi krvnik sa razbieljenima klieštima te stade ga 
štipat za ruke, za noge, • u razgaljena prsa. Svakim 
uštipom zinu krvava rana, zadrkta tielo, na čelo navre 
gust znoj a iz grudi izvinu se mukao jauk. Napokon 
dignu krvnik klieštima iz vatre krunu od usijana gvoždja. 

— Ni ti, kralju, krunu, kriknu krvnik i spusti žarko 
gvoždje na Gubčevu glavu. Koža mu prsnu, krv brižnu, 
biele usnice zadrktaše, smrtna bliedoća osu mu lice, 
još-jeđnom pogleda me kao ranjena zvier i šapnu. 

— S bogom otče! a zatim počeše se oči točit i 

točit.-Pobjegoh. U meni je kipila krv. Na čelu 

mi je stojao znoj, srsi prolažahu mi tielom. Pobjegoh 
ko pijan, ko lud, ko mahnit. Klekoh pred boga, da 
molim. Ne mogob. Padoh u izbi svojoj na zemlju — 
plakah, plakah, plakah od mraka do zore. Oh bože! 
Što si mi dao doživjet taj dan, koj mi razkoli srdce, 
razkinu živce, otrova dušu, što si dao, da me pogodi 
zadnji taj pogled, to umiruće krvavo (dro, koje će mi 
žeći srdce, dok budem živ. Jesi li čuo Stjepane tu 
krvavu priču? Jesi li omjerio stravu i užas strahotnog 
časa? Čuj! od seljačkog kralja nosim ti pozdrav i oproštaj, 

kukavna dušo. Ponikni od stida, oj mali velikašu! Gledji 
u bieduu domovinu našu, prebroj der pusta garišta i 
Strepi, prebroj der krvava trupla i drkći, prebroj der 
plačne majke i ženu, gini od straha. Ti si tomu kriv, 
krivorotniče crni, ti i krvnik tvoj Tahi. Na vašoj stopi 
liepi se krv, riad vašom glavom sieva prokletstvo. Na 
koljeno, silni gospodine, grdni grešniče! Kaj se danju 
i noćju, jer su tvoji griesi kao piesak u moru, kao kaplje 
u kiši. Skloni svoje tvrdo srdce puku, zavijaj mu rane, 
blaži ih melemom, kušaj, da budeš vriedan božjega 
kipa, što na sebi nosiš. Andjela imaš uza se, svoju ženu. 
Pod njezino privij se krilo. Kaj se! Prije neg mine 
godina dana, povratih se iz svete svoje zabiti amo, da 
te riešim ii da te prokunem na vieke! 

Fratar ižidje, a klečeć, blieđ poniknute glave i 
sklopljenih ruku, osta Gregorianec sam sred mračne 
svoje sobe, i klečao je dugo, đrkćuć od straha, jer iz 
mraka buljilo je u njegovo srdce umiruće oko seljačkog 
kralja. 


XXXIX. 

Kraj Pišeca pod brdom stoji visoka drvena kuća sa 
triemom. To je kuća gospodara Osvalda. Noć je, mrak je, 
jedva vidiš kako mjesec juri za crnimi oblaci. Pod triemom 
kraj puta stoji oružan hrvatski seljak i drži dva konja. 
Gušetić. Na stubah triema stoji drugi Hrvat, stasit čo¬ 
vjek pod oružjem — Ilija. Ruku je ovio oko struka žene, 
koja se s triema k njemu nagiblje, držeć diete u ruci, 
a do nje stajaše dječak. 

— Ženo, dušo! disaše Ilija, dh, sve je propalo, 
sve. Gubec zaglavi. Brata mi objesiše u Brežcih, Tahi 
nam spali kuću. Ja s&m jedva iznesoh glavu. Izda nas 
prokleti zlotvor Drmačić, izda Nožina. Tuđe mi ne ima 
života. Moram bježat, gone me, inače propah. Ne marim 
za sebe, al za tebe Kato, za ovu nevinu djecu. Idem 

put Turske. Ondje bije se boj! Nitko me ne zna ondje. 
Da štogodj privriedim, pa onda bježmo pod Mletčane. 
N& uzmi ovu kesu zlata, čuvaj jul 

— Ilija! Druže! plakaše kroz strah žena, bez tebe 
da ostanem — bez tebe, živote moj, ja sinja kukavica. 
A što da kažem djeci, kad me upitaju za otca?' Oh 
ostaj, tako ti boga, poginut ću. A1 ne, ne, bježi, za 
boga. Mogli bi zateć, ubit, jao jadna majko! što si 
me rodila! 

— S bogom! šapnu Ilija, s bogom i poljubi mlado 
čedo, a uhvativ dječka za glavu pritisnu svoje usne na 
nevino čelo, i zagrli ženu, grijaše ju dugo, dugo i jako 
kao da ju grli za godinu dana. 

— S bogom, iztisnu kroz plač odtrgnuv od Kate, 
s bogom do sastanka dušo! 

— S bogom — s bogom! jecaše u noć Kata pri* 
vinuv jače svoje čedo, kad su već oba konjanika od¬ 
makla bila u mrak. 


* * 

* 

I opet je noć. Kod Jasenovca grada brzaju putem 
dva oružana pješaka — Gregorić i Gušetić. Konje osta¬ 
više kod plemića Rozalića, znanca svoga, u Zagorju, da 
ih vrati štajerskomu župniku, jer iduć na kooju, sva¬ 
komu se oku namiću. Brzo idu, gledju preda se, ne 
govore ništa. Daleko se uklanjaju selom, što iz daljine 
svietle, boje se da će ih Uskoci prepoznat, jer ih tuđe 
obilje ima. 

— Ilija, reče Gušetić, niesi li gladan? 

— Jesam, al ne marim. 

— A ja marim; gladan sam i žedan. Utroba 
mi gori. 

— Pričekaj, niesmo daleko od medje, ondje se 
možeš najest do sita na turski račun. 

— Al prije i poginut ovdje od gladi. ^ 

20 

— Jesi li baba? Neznaš li, da nam ulaze trag? 
Saberi se. 

— Ne mogu. Niesam baba, al niesam ni ptica ne¬ 
beska, koju bog na svoj račun hrani. 

— Pa šta ćeš? Da im udjemo u šake? 

— Ne ću. Slušaj me. Eno ondje za šumom stoji 
samotna krčma. Znam ju od prijašnjih vremena. Zlo¬ 
glasna je, hajdučko je ročište. Zadjimo onamo. Napij- 
mo se, založimo se, naspavajmo se do dana, i opet 
sam svoj. 

Ilija oklievaše, časak zatim prista. 

— Ajdmo, reče, neka je na tvoje, samo da ne 
bude zla. 

— Kakvo te zlo napinje, nasmija se Gušetić, jesti 
i piti da je zlo. 

Oba seljaka, zašav stranputice, zagrabiše živo. 
Mjesec je stajao visoko i s daleka vidjelo se o nebu 
suho grmlje šume i izmedj drveća crvena iskrica, luč 
iz krčme. Onamo udariše poprečke poljem i za malo 
nesta ih medju stabaljem. 

Za jedno četvrt ure dojezdiše konjanici. Četvorica 
bijahu, Uskoci na konju, jedan pod širokim šeširom kan 
da je častnik bio, a uz njega jezdijaše malen čovječac, 
koj je krila šešira bio navuko na čelo, da mu nije bilo 
vidjeti lica. četa se zaustavi sred puta. 

— Okrenimo, reče zlovoljno ćastnik, što nas mu¬ 
čiš ovdje, sred blata i sniega? Okani se Ilije, toga ni 
sam vrag uhoditi ne će. Bog zna, gdje je. Valjda neg¬ 
dje robi u Turskoj. Evo se ovdje veremo i vučemo i 
idemo kao medjedi na tvojoj vodiljci, pa ništa. Okrenimo. 

— Ne ću, gospodine poručniče, uzprotivi se mali, 
nije li nas dosta muke stajalo, da im udjemo u trag, a 
kod Pišeca, gdje stanuje Uijina žena, mal ih ne uhva- 
tismo. Ovuda su morali nedavno proći, sad idu ludjaci 
pješke. Vi znate dobro zapovied gospodina Turna. Mi 

ih moramo uhvatit. Pričekajte malo, nastavi, spustiv se 
s konja, da vidim. Eto nš u sniegu dva mužka traga. 
To su oni. Gle tu zakrenuše u polje, nagnu čovuljak 
glavu. Ostanite časak ovdje i držte mi konja. Ja ću 
sam za tragom, da vidimo, g<^je se svršuje. 

— Idi, pa neka te vrag nosi, zamrmlja poručnik 
zagrnuv se jače kabanicom a ti, Jovane, podrži medjutim 
konja toga lopova. 

Čovuljak odmaknu poljem prema žurni, sve buljeć 
u zemlju, a konjanici, stojeć na cesti i tralaličuć kroz 
zube pjesmicu, gledahu za njim. Za četvrt ure vidjelo 
se, kako mala spodoba od šume preko polja brza. 

— Ha eto ga! reče Jovan, šteta te si nije putem 
skrhao vrat. Uhoda je. 

Čovuljak prispje. 

— Eto, viknu, dobar mi je nos. U krčmi za šu¬ 
mom piju. 

— Jesu li sbilja? upita častnik. 

— Živi, živcati, potvrdi mali. Gledo sam ih s vana 
kroz prozor. Ajdmo. A1 kod šume ostavite konje, da 
nas ne naslute hulje po štropotu. Četica poleti preko 
polja do šume. Tu privezaše konje za drveće, a jedan 
čovjek osta za stražu. Za malo stigoše do krčme. 

— Obkolimo ju, reče mali. 

Uskoci i častnik razidjoše se širom oko samotne 
kuće. Malić povuče častnika za ruku i dovede ga pot iho 
k prozoru. 

— Pogledajte, gospodine! Eno za stolom sjede i 
jedu. Onaj brkati je Ilija. Taj da ostane živ, a drugi 
je Gušetić, toga možete za šalu i poklat. 

Oba sjedjela ledjima okrenuta k prozoru. Staklo 
zacinka, prozor puknu i u sobu puče puška. Oba se¬ 
ljaka skočiv na noge uhvatiše puške i naperiše iz prozora, 
pred kojim su dva Uskoka stajala zaklonjena za drveće. 

— Tko si vraže? kriknu Ilija pa izbaci pušku, a 

Uskoci odgovoriše puškom, al ne bijaše u njoj zrna. 
Puškaralo se i puškaralo, al za te graje otvorila se za 
ledjima seljaka potiho vrata i kao risovi bacili se za- 
ledjice Uskoci i častmk na . seljake. Kratak bijaše boj. 
Za malo časa ležahu seljaci svezanih nogu i ruku na 
blatnom pođu krčme, dočim je krčmar hladnokrvno 
točio vino častniku i njegovoj četi. 

— A tko će mi platit vino, što su te hulje po¬ 
pile? upita krčmar. 

— Ja! nasmija se Drmačić pojaviv se na pragu, 
pošto je vidio, da su seljaci svezani, ja ću za svoga 
prijatelja Iliju. Dobar večer, kume, kako je? Od Se- 
vnice ne vidjesmo se. 

— Psino, zaškrinu Ilija. 

— E brate, stavi se fiškal smiešeć pred njega, žao 
mi je tvoje mile glave, al više bih žalio onih petsto 
talira, što mi je za nju obećao gospodin Turn“. Zatim 
sjede uz Jovana. 

— Evo ti plaće! baci častnik punu kesu talira, 
uhodi, koj stade biele novce brojiti te napokon reče 
kroz smieh: 

— Punih pet sto! Pravo je. Skupa glava. Jel’, 
Jovane? Nh evo ti škude. 

— Juda! zamrmlja Jovan, odmaknuv se od malog 
fiškala, ne diraj u moje pošteno lice. 

XL. 

Početkom g. 1573. riešila se bar na pol iza go¬ 
tovo deset godina ljuta parnica, koja je hrvatski narod 
toliko suza, toliko krvi stajala. Spora pravda, nagrdjena 
mitom i prijateljstvom, izreče istom onda svoju rieč, 
kad bje ciela kraljevina planula, kad se sudci sami 
sgroziše s posljedica svoje nepravde. Istom kad je kri¬ 
knuo užasni vapaj sdvojnoga srdca, sgaženog biesom Ta- 
hovim, kad je pred očima svieta pukla grdna propast, 

k»đ se je drmao zakon i red, i uvriedjena sviest seoskog 
svieta posegnula, da smrvi grieh proti naravi, povlast 
plemstva, napustiše plemići stranku Ferka Taka, koj je sred 
obćega meteža krute duše, jarostna srđca, uvehla tiela, 
navijan na muke bolešću samovao na tvrdom Susjedu, 
kao iznemogao vuk sred svoje jame. Žuč mu je kipila, 
bio je biesan, kad je gledao s visoke kule, kako šeši¬ 
rom vidika diže plamen seljačkog gnjeva pod nebo — 
a još bjesniji, kad mu ban dojavi, kako sud ište, kako 
kralj pod oštrom prietnjom nemilosti zabtieva, da se 
Heningovici polovica svega imanja povrati, onoj Henin- 
govici, koja je s njim bila boj na život i smrt, koja je 
u srdce ranila obolog boljara obećav svoju kćer njegovu 
sinu, a udav ju poslije, za mala, ne imućna plemića. 
Komesari uvedoše Uršulu opet u grad Susjed. Visoko 
dizaše ohola udova glavu, lice i oko sievaše joj zlora- 
dim smiehom, kad je ulazila u grad, iz koga ju ne¬ 
pravda izbaci, a Tahi ćučio je poniknute glave kraj 
svoga kamina, zabuljiv se u gladki kameni pod, škripeć 
od jada. Dva vraga stanovahu pod jednim krovom, dvie 
biesne duše u jednom paklu. Jedanput jošte izidje Tahi 
pred sviet. Na osamnaestoga veljače 1573 , malo dana 
iza Gubčeve smrti viećao je u Zagrebu sabor kralje¬ 
vine Dalmacije, Hrvatske i Slavonije i kad se je plem¬ 
stvo razbučilo bilo, dovuče se najednom u sbor bjelo¬ 
glav, sguren starac, žuta uvehla lica, bodeć na štakah, 
poduprt po svom sinu, Tahi. Buka zatihnu u hip — 
samo mukao šaput razliegaše se viećem. Starac se postavi 
pred uzvišenu stolicu bana Draškovića, koj je gladeć 
bradu upirao svoje žacave oči ljuto a njega. Dignuv 
suhu desnicu progovori drhtavim glasom Tohi: 

— Velemožni, prečastni gospodine bane! Slavni sta¬ 
liši i redovi kraljevine! Pred vaše lice dolazi slab, izne¬ 
mogao starac, pred vas, koji ste vrhovno sudište u ovoj 
zemlji i traži od vas pravdu. Zavrieđio sam, da me bra- 

nite, jer sam služio vierno tri kralja, jer mi je ova 
moja ruka iznemogla mašuć sabljom na obranu do¬ 
movine. Prebrojte sve ljute okršaje, u svakom je tekla 
Tahova krv. Sad sam osušeno stablo. Ne želim, nego 
da zadnje dane burnog života probavim mirno pod svo¬ 
jim krovom,' da spokojno umrem. A1 vrazi ne daju. Di¬ 
goše sjekiru na taj suhi, uvehli panj — na mene. Ne 
mogu mnogo govorit. Slab sam. Ta vi znate zašto vas 
molim. Kad zlobne duše podjariše na mene bies zvier- 
skog seljačtva, uvedoše komesari na silu gospoju Ur- 
šulu Heningovu u posjed pol imanja moga, moga, velim, 
jer sam ga za svoj novac kupio. To je krivica, grdna 
krivica. Ne bje dosta da su me oplienili, spalili, oglo- 
bili, da mi je glavi prietila smrt. Još da se s njima 
dielim. To je krivica, velju, zavrti starac jarostno gla¬ 
vom, ja ne poznajem komesara,, ja priznajem samo vale 
sudište. Budite pravedni, vratite mi moje. Ja prosvje¬ 
dujem proti sili, makar kraljeva bila! I starac podignuv 
glavu pogleda mutnima očima bana. 

— Gospodo slavna! planu gnjevno Stjepko Grego- 
rianec, koj je dosele poniknute glave u kutu sjedio, 
skočiv na noge, gospodo slavna! Prosvjedovat moram 
ja za svoju punicu gospoju Heningovu. Šta? Dotle li 
dodje? Zar sud i zakon ništa ne vriedi u ovoj zemlji? 
Zar je razbojniku slobodno otimati tudje ? Nije li 
dosta bilo krvi i biede? Da je bude više? Sud izreče 
pravo, zapovjedi kralj, ovršiše komesari. Tko se smie 
dići na kralja? Imanje Susjed i Stubica djedovina je 
Heningova roda, a strana kukavica uvuče se u mirno 
gniezdo, ote ga razbojski. Gnjavio je i davio je ne¬ 
milo kraj, da se je vapaj čuo do boga. Vi bijaste 
svjedoci krvavih sgoda, vi znate da je seljački hies 
prietio satrt prava svoga plemstva. A tko je tomu kriv, 
tko? Tahi! Đk on! I sad, kad je u domaćem boju to¬ 
liko propalo duša, kad je pol naše zemlje krvava pu- 

stinja, sad, gdje se je driemna pravda iza toliko ne¬ 
sreće probudila, sad traži istočnik svega zla svoje pravo. 
Gdje je tomu čovjeku duša? Gdje mu je lice? Sramote! 
Grehote! On ne priznaje komesara sad, gdje učiniše pravo, 
al ih je priznavao, kad učiniše krivo, kad mu predaše 
proti pravu cielo imanje. I smie doć na taj posvećeni 
prag? 1 smie stati pred bana? Gdje mu je poštenje? 

— Stani, viknu drkćuć Tahi, dignuv oči poput 
tigra i izbieliv zube, zauzdaj otrovni žalac svoga jezika. 
Tko pobuni seljake, tko ih podmiti? Ti. Ne govorim 
tebi, govorim cielomu plemstvu za svoje pravo, što ga 
kralj potvrdi svojom rukom. A ti popravi radje, što si 
sgriešio, povrati bratu si Baltazaru djedovinu, koju si 
slabiću ujrrao, dh, ukrao, ti njegov brat, njegov skrbnik. 

-r- Laže Tahi, laže, bješnjaše Stjepko dižuć pesti, 
ja sam imanje medvedsko založio, da popravim naš 
imetak.- 

— Gospodo, viknu Tahi, ja prosvjedujem proti sili, 
dajte mi pravo! Dajte! 

Starac okruži okom cieli sbor, koj je šuteć slušao 
svadju biesne te dvojice. 

— Pravo mi dajte! škripaše starac. 

Al ono plemstvo, koje nekad mahnito klikovaše na 
jedan Tahov mig, ono plemstvo, komu Tahi bijaše ne¬ 
kad vladar i bog, ono plemstvo sućaše mramorkom. 
Mraz oprži starčevu dušu i glava mu klonu. Tada 
će ban: 

— Gospodine Tahi. Kralj i sud rekoše svoju i tako 
će bit. Još velju vam, što mi poručuje kralj. Henin- 
gova neka vam vrati novce, koje dadoste Batoru, a vi 
ostavite Susjed, to je kraljev savjet i moj! : 

— Nikad! kriknu Tahi i kao munjom dirnut osovi 
glavu, nikad, ma reko i kralj. Na Susjedu ću umriet, 
jeste li čuli ? Ajdmo, sinko, ajdmo. Tu ne ima života, 
ne ima pravde. Ajdmo, da ih ne vidim te otrovne zmije. 

Podupriev se na sina odvuče se Tahi iz niemog 
sbora, al kad dodje na vrata zaori iz puste šutnje ko 
iz groba glas gospodina Vumovića:. 

— To za Ambroza Gregorianca! Ko da gaje ujela 
guja, potrese se Tabi i klonu u naručaje svojega sina: 


xu. 

— Što reče ban? zapita Uršula željno zeta Stjepka, 
koj je iz Zagreba na Susjed dojezdio bio. 

— Tahi ne će, odgovori velikaš zlovoljno punici, 
koja je sjedila kraj prozora i za kojom je stajala vierna 
sluškinja Lolićka, redeć gospodji kosu. „Ban mu po¬ 
nudi u svoje ime, da će dobiti sve novce, što je pla¬ 
tio Batoru i nek se seli odavle. Al Tahi ne će, sve što 
ga je skučila nemila bol. 

— Moram ga se riešit, pošto, poto, odvrati lju- 
tito Uršula. Samo da znam- 

— Gospo, šapnu Lolićka, zaboraviste li moje rieči, 
moju osvetu, koju moj Drvačić toli liepo zamisli. 

— Grozno je odviš, mahnu Uršula. 

— Pustite me, nasmjehnu se Lolićka, ja se svetim. 
Vama će dobro doći. Luda djevojka, koju nadjoše ljudi 
na putu, svejednako boravi u gradu. Moram se osve¬ 
titi za toli ljute rane. Dobro sam si pogledala sliku, 
pripravila sve. Pustite mene, da radim. Molim vas, pri- 
gnu se žena, na čijem si licu mogao i sad razabrat 
tragove prijašnje ljepote. 

— Da čujemo, što veli Stjepko, reče udova i sa- 
gnuv glavu k zetu, prišapnu mu nekoliko rieči. Stjepkovo 
oko sievnu. 

— Divno je, skoči velikaš na noge, dA, pristajem. 

— Dobro je, reče Uršula Lolićki, radi, što te 
volja. Ja si perem ruke. 

Služavka kimnu uz smieh i ode. 

* 

* * 

Dne četvrtog kolovftza 1573 sjala je liepa, vedra 
noć nad krajinom. Zlatna mjesečina treptila je čarobno 
nad vršci zelene šume, nad srebmimi zavoji Save. Da¬ 
leko nakraj vidika izticala se o jasnom plavetnom nebu 
crna gora. Bajan, divotan mir sterao je svoje mreže nad 
zemljom, a iz duše šarenog cvieća lepršio je miomiris 
svietom. Bilo je kasno, sve ljudsko pleme ljuljalo se u 
sladkom snu — samo jedan čovjek bijaše budan, -— 
Ferko Tahi. Zlatna mjesečina sipala je svoje zrake, 
preko sjajne mreže zelena bršljana kroz visok prozor 
Susjedskog grada, na krilu, gdje je stanovao Ferko 
Tahi. Čudno ljeskalo se svjetlo u staklenih pločah otvo¬ 
renog prozora, čudno na gladkom kamenom podu sobe, 
na kojem se je crtala crna sjena bršljanova lišća, a 
dalje titralo je svjetlo o starinskoj slici Arlandove 
Dore, dalje padalo je svjetlo na uvehlo bradato lice 
sjedoglava starca, ležećeg na postelji i još dalje u polu¬ 
mraku bljeskala je mjesečina na sjajnom oružju, što jo 
nad glavom starca visilo. Na postelji ležaše Tahi sam. 
Mišice žutoga lica zadrktnuše od časka do časka, iz mu¬ 
tnih oči, razplamćenih mjesečinom, čitao si užasnu bol. 
Držeć na prsih prekrštene ruke, dahnu kadšto iz duše, 
kadšto stisnu usne i smrači čelo. Skučen. Podagra 
gmiže poput zmije po njegovih kostih i štipa i štipa 
ga, daće poludit. Leži i šuti, šuti i trpi, buljeću sjajnu 
sinju noć, na starinsku sliku i bilo mu je, kao da se 
slika smieši, kao da prstom pokazuje u mračni' kut, 
u kojem kutri blieda krvava neman, noseć na glavi 
žarku, usijanu krunu. 

Tiho je. Sad zaškrinuše vrata — nešta šušnu. 

Tahi pridignu glavu. Kraj vrata stoji u sjeni crna, 
nejasna spodoba. Miče se. To je živ stvor. Tahi stisnu 
oči, otvori ih opet, od lakoga drktanja potrese mu se 
tielo. Krv mu igra, lubanja da će mu puć, a od mraza 
ježi mu se koža. Sad škrinu korak na podu, crna spo- 

doba koraknu dalje. Tahi zinu od strave. Sad — sad 

— je spodoba izišla iz mraka, mjesečina prosu joj se 
licem. Žena je, u crno odjevena, na tamnoj kosi plamti 
zlatna kruna, o vratu ljeska joj se biel biser. Bliedo 
joj je i žuto tg suho lice, kan da se je digla iz groba. 
Bliede su joj i pootvorene usne, oko kojih drkće gro ¬ 
zničav smieh. Crnomanjaste oči blisiču, amo tamo kao 
divlji oganj nad barom. Lagano ide napried, lagano 
tiho, nagnula je glavu napried, razkrečila suhe prste — 
pa se šulja i šulja. 

— Isuse! ruknu Tahi, šinuv se u vis; utvoro — 
tko si — tko si? Je si li Dora — jesi li Jana? Ledeni 
znoj pokri mu čelo, oči da će izkočlt. 

Žena se tržnu ko od sna i pogleda sliku i zapazi 
Taha i kriknu kao prokletac u paklu. 

— Ja — ja — ha! ha! ha! — ja Dora i Jana 

— a ti — ti si Tahi — oh! Tahi — zlotvor moga 
života — Tu — tu je bilo — Ha, ha, ha! Veseli se 
Arlandova Doro! 

Visoko uzprieči se mahnita Jana, tamne ženice 
razširiše u šir plamteć trostrukim biesom, to glupo 
uvehlo lice zadrkta u sto grčevitih zadrktajk, i bieli 
prsti zavinuše se o mjesečini, kao nokti divlje zvieri. 
I sunu na Taha ko striela. 

— Daj mi srdce — da ga jedem — daj mi život, 
da se probudim! Daj ! Daj! Daj! ruknu Jana kroz gro¬ 
hotan smieh. 

I Tahi skupi svu silu. Uzpriečiv se sdvoja npo- 
segnu za puškom nad svojom glavom. Sad će ju do- 
hvatit — sad — 

— Jao! zavrisnu od boli i klonu natražke. Ne može. 
Nad njegovu glavu nadnie se žena. Vatrene oči bulje 
u njega, oštri mu nokti groze. Muklo hripanje izvija se 
iz njegovih prsi. Stisnuo, skučio se — Sad škrinu žena, 
sad se dotakoše ledeni prsti njegova vrata. I ruknu, 

tržnu se, pade mrtav. Još je treptio ledeni znoj na 
£elu mrtvaca, a Jana skakaše grohoćuć o mjesečini i 
viknu: 

— Evo ti ga, Arlandova Dora! Evo ga! 

Skakućuć pope se luda na prozor al za hip izče- 
znu, a iz dubine zaori grohotan krič. 

U jutro nadjoše u postelji Iješinu Taha, a pod 
prozorom ostanke lude Jane pod ruhom Arlandove Dore. 

Tako osveti se Lolićka. 

XXII. 

Poražen bje hrvatski puk, zagušen slovenski narod, 
utrnut plamečak prosnutka čovječje sviesti, koja je izpod 
jarma tisućljetne varke, izpod krvničkog mača dizala 
do neba ruke, neka se bog sjeti najjadnije djece svoje, 
one sviesti, koja se prenu na noge poput diva, da šatre 
gvozdenom pesti predsude vieka. Al prerano sinu to 
proljeće svietu, mraz sažga prve mladice slobode, koja 
je za malo dana uminula kao san preko zemlje, ostaviv 
'za sobom samo krvavi trag sbilje. Seljak se dignu i 
pade, dignu se ko čovjek, pade ko junak i morade pasti, 
jer na one dvie, tri brazde hrvatske i slovenske zem¬ 
lje na Savi i Sutli, odakle smjedoše ljudi viknut u sviet, 
da su svi sinovi Adama ravni, dignu se vojska i plem¬ 
stvo cieloga carstva. Velik bijaše gospodski bies, strašna 
gospodska osveta. U Zagrebu, Celju, Ljubljani bijahu 
pune tamnice seljačkih duša, u Zagrebu, Celju i Ljub¬ 
ljani navijala je ljudska bjesnoća pod krinkom svete 
pravice tjelesa seljaka na krvave muke, da im izvadi 
.iz duše i zadnju iskricu tajne, a iz drkćućih usti ozva 
se ako iz jedne duše vapaj: „Hćedosmo biti ljudi, hće- 
dosmo biti slobodni! 

Na celjskom gradu izgubi Pavao Šterc glavu, u 
tamnici biskupa zagrebačkoga čamili su Pozebec i Lepoić. 
I Pozebec zaglavi na stratištu, a Lepoića spasi kukav- 

ština,jer je kod Stubice prvi napustio bio seljačku vojsku. 
Car ga pomilova na molbu Gjure Draškovića. Iliju Gre- 
gorića i Gušetića dovede vojska u Zagreb, gdje je brza 
ruka banskoga suda začepila bila Gubčeva usta na vieke, 
da ne izidje na vidjelo zvierstvo boljara. A1 drugče 
bude sudjeno Iliji. Njega i druga mu dade car dopratit 
pred sud bečkoga grada. Tu razlezahu njemačka go¬ 
spoda jadnim hrvatskim seljakom uda, tu ih tiskahu 
nemilim škripcem, al i njemačka gospoda čuše iz ustiju 
sumrtvih hrvatskih seljaka : 

— Hćeli smo biti ljudi, slobodni. 

I kad bje upisano crno na bielom sve tiranstvo bo : 
ljara, kad je neumitna ruka, koja bilježi sudbinu svieta, 
utisnula viečan žig u čelo gospodsko, rinuše Iliju i druga 
mu smrvljenih kosti od carskoga stola i odpremiše pod 
verigami natrag u Zagreb. Godina dana uminu od Ta- 
hove smrti. Gušetić bje izdahnuo u tamnici od rqga 
mučilišta, al Ilija osta zdrav i zadnja žrtva seljačke 
bune pade njegova glava na trgu svetoga Marka od 
krvničkog mača, jer gore muke zabrani im car, zabrani 
strašno kajanje, koje je iza krvavog suda stezalo srdce 
gospode. Nije zaludu tekla seljačka krv, plemić oćuti 
tu krupnu šaku, i prenu se u čovječju sviest a seljak 
nije već trpio zvjerskih muka. 

Još malena šaka stenjala je u ljubljanskoj tamnici, 
hrvatski seljaci Bistrić, Svrač, Drvođelić, Bartollć, Tur- 
ković i Uskok Marko Nožina, koga uhvati Joško Tum. 
Al jedne noći prije nego Će im pući samrtni sud, reče 
im Nožina: 

— Braćo! Sutra će nas povješat. Poginut ćemo 
sramotno. Bolje je, da poginemo danas, da padnemo ju¬ 
nački. Njje meni mnogo do moga života, al čovjek sam 
pošten, i zavjerih se Iliji, da ću mu pazit ženu i djecu. 
To me peče, ne bih mogo mirno umrieti. Straža je 
slaba, a jedan stražar je naš čovjek, koj Će drugove u 

noći zabavljat vinom. Provalimo, pašto bog da i junačka 
sreća. 

— Provalimo, Marko! 

U rano jutro pako nadjoše gospoda razvaljena vrata, 
slomljene okove, na zemlji svezanog stražara. Hrvati 
umakoše sretno na užas kranjske gospode, kojih nad¬ 
vojvoda Karlo nemilo počasti radi mamurne straže. 

I Susjedska pravda, izvor krvave bune, svrši se na¬ 
pokon. Uršula pogodi se s djecom krvnika, izplati 6a- 
vri Tahu, sudcu banskoga stola, 40000 forinti i zavlada 
cielim imanjem. 

III. 

U Klanjcu bijaše proštenje. Šareni sviet vrvio je 
amo i tamo, seljaci Hrvati, seljaci Štajerci, trgujuć, pi- 
juć, vičuć i šaleć se. Bune ne sjeća se nitko, davno je 
minula. Najviše svieta tiskalo se oko sliepca krajišnika 
u odrpanoj halji. Mirno sjedjaše garavi, bradati svat na 
zemlji vukuć gudalo po brundavih guslah, pjevajuć hra¬ 
pavim grlom junačke pjesme, kako pade Nikola Zrinjski, 
kako se proslavi Sibinjanin Janko. čudno se orila pje¬ 
sma, čudno sliepcu klimala glava, gusle brundale, a 
dinari padali u sliepčevu kapu. 

— Toga sam čovjeka negdje vidio u svom životu, 
reče malen na seljačku odjeven ridjan svomu susjedu 
u kolu pred sliepcem. Ne znam gdje, nit ga mogu pravo 
razabrat, jer mu prosieda brada pokriva lice. Ah znam, 
nastavi, al onda ne bijaše sliep. Nu s bogom, kume! 
Večernica je minula, meni valja poći. Ima dobran komad 
puta do mojega sela, staza ide gorom i žena me čeka. 

— Eh, ne šali se susjede, žena te čeka, đh ima, 
hvala bogu, tri godine dana, da si ju odveo iz službe 
gospoje Heningove, i bila je već onda udovica. Valjda 
nieste više ludi. I ti si svat, što ga je već koj vjetar 
propuhao svietom. 

— Šuti, reći će mali, bilo, pa prošlo. Kuća mi 
dobro stoji. Malim novcem sa 500 škuda uredih si go¬ 
spodarstvo, pa sam, hvala bogu, svoj čovjek. S bogom!. 

Na prvu rieč malog tržnu se sliepac malko, gudalo 
teklo mu je mirnije i kan da je uho pridigo prema, 
strani, gdje je mali stajao. U jedan put zataknu gu¬ 
dalo za strune, pokupi kapu i reče svietu: 

— Hvala, braćo, na dinaru, na milosrdnom daru i 
ne lišio vas gospOd nikad očinjeg vida. Laku noć! 

Sliepac se protura svjetinom i krenu tapajuć pred 
sobom štapom prema gori. 

Dobrano se je mračilo, kad je mali seljak ridjan, 
iduć hrlim korakom, došao na vrh uzke gorske staze, 
uz koju se na desnoj strani uzpinjala gusta šuma, a 
na lievoj zievala duboka propast. Došav na vrh za¬ 
pazi mali čovjeka gdje pod hrastom sjedi tik puta i jede 
— pogleda bliže. Bijaše to onaj sliepac. Seljak se le- 
cnu smotriv odavna poznato mu lice krajišnika, al se 
brzo osviesti, sjetiv se, da je čovjek sliep, pak pobrza 
da mine uz čovjeka, i da se spusti niz drugu stran 
briega. 

— Stoj! zagrmi u jedan put sliepac. 

Seljaka protrese taj poznati glas i stade nehotice. 
Da pokroči dalje, al krajišnik skoči pred njega i upre 
divlje, za čudo jasne oči u ridjana. 

— Zdravo, Šime Drmačiću! Drago mi je da se 
poslije dugo vremena opet sastajemo. Dugo sam te tražio 
i našo sam te hvala bogu. Poznaješ li me, kume? reče 
krajišnik, lupiv seljaka po ramenu. Ridjan ne pisnu, već 
je samo blied buljio u zemlju. 

— Ne poznaješ li? viknu krajišnik, ej slaba ti je 
pamet. Reći ću ti. Sjećaš li se Uskoka Marka No- 
žine, šta? 

— Sjećam, dafanu Šime drkćuć. 

— Drago mi je, ter te nije ostavila pamet, nastavi 

kroz šalu Marko. Dodji sjedni do mene, imam ti đvie 
reći, i uhvativ seljaka za ruku povuče ga do hrasta i 
pritisnu ga kraj sebe na zemlju, zatim progovori mirno. 

— Valjda niesi zaboravio, kako se ono seljaci na 
Savi digoše na gospodu. Tu si bio ti, bio sam i ja. 
Posljednji put vidjesmo se u Videmu, je 1’ ? Ponieh pismo 
medj Uskoke, neka se i oni dignu. Sve je dobro bilo i 
da će braća skočit al jednog jutra u zoru, kad izidjoh 
pred svoja vrata, dočeka me četa vojnika, sgrabi me, 
okova me i povede u tamnicu u Ljubljanu. Tu je bilo 
izdaje. Jedan moj znanac od straže, koja me je pratila, 
dokaza mi, da je u Kostanjevici kod obrštlajtnanta 
bio neki kržljavi seljak. Po kazivanju razabrah, da si 
ti bio. Je T? 

Drmačić ne progovori. 

— Jesi l’ bio? kriknu Nožina, izvadiv iz njedara 
samokres. 

— Jesam, šapnu Drmačić poniknute glave. 

— E vidiš, da sam pogodio. Čuj dalje. U ljubljan¬ 
skom duplju sjedjah o suhom kruhu, o hladnoj vodi, 
ma ko pas. Ništa niesam znao, kako sreća braću služi. 
Tada jednog dana dovedoše ulancih cielu hrpu seljaka 
i dočuh, da je Turn kod Krškog razbio Kupinića a Drvo- 
delić reče mi, da je izdaja. Čuješ li, izdaja. Tada poče 
gora muka. Svaki dan vodili nas pred sud, raztezali 
nam ruke i noge, savijali nam uda u gvozdeni škripac, 
gledaj, još je vidjeti na ruci tragova! I da će nas obje¬ 
siti. Za sebe ne bih bio mario. Al razumih, da je moj 
pobratim Ilija potučen, uhvaćen. Moja žena i djeca imaju 
zaklona kod roda, al ne imaju Ilijina. Bilo mi je žao. 
Da provalimo. Posluži nas sreća. Provalismo, utekosmo. 
Ja se odielih od drugih i bludio sam po gori i šumi 
ko gorski vuk. Tražio sam Ilijinu porodicu. Tad saznah 
u gorskoj krčmiš da si ti u Planini pobunio proti nam 
puk i izdao Pavla Šterca u gospodske ruke, saznah 

poslije u ovom kraju, kako si izdaju kod Krškog meni 
upisao u račun. Govori, je 1’ tako, je 1’? kriknu Marko 
plamtećih očiju, navinuv samokres. 

— Jest, đahnu štrepeć seljak. 

— Vidiš, da pravo govorim. Spavajuć u grmu 
danju a bodajuć noćju, tražio sam Ilijinu djecu. Dodjoh 
do Osvaldove kuće u Pišecu. Osvalda proćeraše gospoda, 
jer je zaklanjao buntovničku djecu. Kata je umrla a 
djeca prosjačila po kraju. Skupio sam ib i odveo ple¬ 
miću Miliću u gori pod Okićem. Izbavih ga jednom iz 
turskoga robstva. Rekoh mu, neka se oduži, neka primi 
na dušu Ilijinu djecu. I primi hvala bogu. Još da po¬ 
gledam svoje. Udarih u naše gore. Noćju dodjoh u selo. 
Nadjoh, da su na dobroj brizi, kod strica popa. Izljubih 
se s njima — oh — tako ih niesam nikad poljubio. I 
stric popo mi reče, kako mu je Jovan Kovačević pričao, 
da je Gregorić kod Jasenovca uhvaćen, i da je neki 
Drmačić dobio zato 500 talira. Je 1’ tako, reci? viknu 
Uskok izbieliv zube i naperiv samokres na Šimunova prsa. 

— Jest — jest! trepetaše seljak, kao da ga gro¬ 
znica trese. 

— Eh, vidiš, kume, skoči Uskok na noge, ti si 
kriv, da sam još i sad živ. Da nije tebe, bio bih se 
predao sudu, ndka mi skinu glavu. Jok! rekoh. Marko 
valja potražit kuma Šimu. A kako? Na sunce ne smieš 
izići, t& već si sudjen na vješala. Tad se domislih pa¬ 
meti. Pustih bradu, da mi pokrije lice, sklopih oči, 
kanda sam sliep, uzeh gusle javorove, da pjevam na¬ 
rodu po sajmovih i crkvenih sborovih. Siromah sliepac 
u traljah, tko za njega mari, tko bi ga prepoznao, ta 
buna je davno minula. Išao sam gudeć od kraja do 
kraja, od sela do sela, da potražim tebe — čuješ li 
tebe! 

Uskok umuknu. Mjesec stajao je visoko nad pro¬ 
tivnim briegom, i čudno sievahu mu traci u tamnih 

očih, na mrkom licu krajišnika, al čudnije na bliedih 
obrazih seljaka, koj se je pod hrastom skutrio bio. 

— Dočuh, da si u tom kraju, da si seljak imućan, 
da si se oženio. Mirovat hoćeš, je 1’? Od krvave plaće? • 
Dodjoh amo. I danas prepoznah izmedju hrpe tvoj glas. 
žmirnuh, prepoznah tebe, i eto sad te dočekah, kumi 1 , 
na i-ačun. 

Krajišnik, zapiljiv crne oči u seljaka, jedva disaše. 

— Ej, kume, šta veliš ? nasmija se Marko. 

— Dat ću ti sto talira! Pusti me! šaptaše seljak. 

— Malo. 

— Dat ću ti dvjesta. 

— Malo. 

— Pol svoga imanja, drktaše Šime. 

— Malo, malo, zagrmi krajišnik, da mi carevinu 
daš, premalo bi bilo. Glavu daj, dušu daj, skote, za sve 
one suze, za svu onu krv, koja je radi tvoga izdajstva 
protekla. Glavu daj! škripaše krajišnik, i dignuv šakom 
seljaka na noge, povede ga kraju propasti, u kojoj je kroz 
noć šumio gorski potok. 

— Zavirni u tu dubinu. Strma stiena kao odsje¬ 
čena. Trideset hvati ima do dna, a dolje je kamen i 
krš. Dobra postelja, je 1’? I meni je na san. Pogibe mi 
pobratim, a ja sam gonjena zvier, suha grana, odsje¬ 
čena od stabla svojih milih, od svega svieta. Mira mi 1 
se hoće. Dobro skačem, i tebi su noge. lagane. Šta ; 
misliš? 

, Leden znoj provre na čelo seljaka, usnice mu dr- 
ktahu, oči bludjahu desno i lievo, kao da traže i zmaka. 
Šime uzmaknu korak, i upre se u lievu nogu — al u 
taji, par dignu Uskok glavu i ruke, stisnu ih oko malog 
seljaka ko gvoždje i sunovratce sunuše oba u crnu du¬ 
binu. Sdvojan krič prodrkts zrakom., sdvojaci krič od¬ 
jeknu od šumskoga vrhovlja — i sve utihnu, samo jo 

Digitized by Goode 21 



322 


u dubini gorski potok šumeć pjevao samrtnu pjesmu, 
samo je mjesec stajao nad briegom, vireć u krvave va¬ 
love potoka. 

XI.IV. 

Kao šareni zlato-krili leptir doprhnu proljeće u 
kraj. Iz mlade zelene gore proviru srebropjene žice 
preko mekanog maha u dol, kao stidne djevice poviri- 
vahu glavice miloduhog cvieća u sviet, vesela jata 
ptica pršahu sa živice na živicu, sa grma na grm, a 
gorska šuma toli je živa, toli zelena, a sunčano zlato 
drkće od milote po vršcih starih dubova, zapliće svoje 
čarobne zrake u pomladjelo granje. Daleko od svieta, podno 
okićke gore stoji na brežuljku starinski drveni dvor, 
zavičaj plemića Milića. Po kući penje se pod krov ze¬ 
leno ružino granje, a po njem plamte bez broja stoliste 
ruže. Na starom pocrnjelom krovu raste mah, stoji netresk, 
koj brani kuću od striele. Izpod strehe izvija lastavica 
prevrćuć svoj radoznali vrat, a zlatne pčele lebde iz 
ulišta rojem od ruže do ruže, po starih lipah pred 
dvorom, po bielom i ružičastom cvieću voćaka, koje se 
nižu niz brdeljak oko dvora, a dolje pod humkom stoji 
pod šiljastim krovom — drven zdenac, oko kojeg se savija 
debeo bršljan. Sve je toli čisto i redno, toli milo i voljko 
i kad pogledaš u male prozore dvorca, na kojih tre¬ 
peri danje svjetlo, iza kojih proviruju biele zavjese, 
čisto ti se duša smije, a i oni visoki jablani, boji 
se, pozlaćeni od sunca, dižu oko imanja, kanda đr- 
kću od radosti, kanda prijazno prema dvorcu pri- 
giblju glave. Večer je, tiha jasna večer. Gora se plavi, 
nebo se rudi. Pred dvorcem sjedi na kamenoj klupi 
jak, pristar čovjek,' živih očiju, a k njemu se privinula 
zrela al liepa žena, milo gledajuć u dva vita mladića, 
koja sjedjahu na zemlji pred njom , milo gledajuć u 
mlada, liepa svećenika, koj je poniknute glave pred 

njome stajao. Starac zaklopi veliku knjigu, koja mu je 
na koljenih stajala, i progovori svećeniku ovako: 

— Sinko! Evo sam ti čitao burne prigode krvave 
seljačke bune. Svojom sam ih rukom zabilježio, kako 
mi ih očiti svjedoci dojaviše, jer s&m te žalosti vidio 
niesam. Kad buknu nesreća, zadjoh sa svojom ženom 
u taj gorski zakutak, da si ne kaljam ruku nevinom 
seljačkom krvi. U toj knjizi zapisano je i ime Ilije Gre- 
gorića — tvoga otca, koj izgubi glavu. Ne plači, bio je 
pošten čovjek. A pročitah ti sve to istom sad, jer si 
svoj čovjek, jer si vriedan i uman, jer si sluga božji, 
da znaš kako je bilo, kako bi moralo biti. Ne plači, od- 
kad vas troje djece Uskok u moju kuću donese, bijah 
vam otcem, a ova moja žena majkom. Tvoja braća 
su vriedni, sretni seljaci, slobodni ljudi, kojim ja po¬ 
kloniti kuću i zemlje kraj moga imanja. Ti si htio 
biti svećenik, da vas svoj viek moliš za dušu svoga 
otca, svoje majke. Pravo je tako, al nye to sve. U tvo¬ 
joj desnici gori baklja istine, nad tvojom glavom lebdi 
sila svetoga duha, sa tvojih usana truni se sladka mana 
zakona ljubavi, koj nas uči, da su svi ljudi braća po 
bogu. Oh idi medju puk, iz kojeg si niko i diži ga na 
noge kao milosrdni Samaritanac, dodirni se andjeoskim 
krilom njegove duše, otvori tomu zapuštenomu cvieću 
dušu, neka mu se miris razpline svietom, pusti da rosa 
božje ljubavi, ljudske blagoće, vrline pada na srdce na¬ 
šega puka. Ako mu je kora tvrda, ako mu grane niesu 
vite, ako poraste bodljiv trn, nije od naravi takov. Tvoj 
je otac pao, pale su stotine drugih, al iz njihove krvi 
niče novo sjeme. Već sada jenja kruta sila tiranstva, al 
doći će dan po dugih nemilih ljetih, gdje će bog po¬ 
pravit, što su ljudi sagriešili, gdje će seljak dizat slo¬ 
bodno čelo, kao i plemić. Tvoj otac nasluti kroz san 
novo doba, i hćede ga doživit. Prerano je bilo. Al ti 

idi, pripravi taj dan plamenom molitve, silom ljubavi. 

* 

Vi pako, sinci, okrenu se plemić svojim sinovom, ne za¬ 
boravite, da ste ljudi, da su svi ljudi braća, pamtite, 
da je samo onaj pravi plemić, u kom bije plemenito 
*rdce, da vrlina djeda nije jaka oprat opačine unučadi. 
Budite blagi i dobri. Kratak je put od kolievke do groba, 
samo jedan ima put dobrote za plemića i kmeta, a u 
raju sjedi i car i prosjak jednako za stolom božjim 
Imajte duše za puk, ko što sam imao ja! 

U oku mladog svećenika zatrepti suza, kleknu i 
poljubi starca, poljubi gospu u ruku. 

— Dk, kunem vam se, kliknu staviv ruku na srdce, 
bit ću apoštolom blagoće i ljubavi, sijat u srdce ljudi 
zlatno sjeme bratinstva, da podju tragom Abelovim, da 
se ne izvrne ni bogataš ni seljak u Kaina, a zadnji dah 
moga života biti će molitva za sreću vašu i vašega roda. , 
Tad skočiše mladi plemići i zagrliše mladoga popa 
kroz klik: • 

— Zagrli i nas, blagoslovi nas, brate! a gospi So¬ 
fiji zadrkta u oku zlatna suza. 

Tiha bje večer, milo je gledalo zalazeće sunce po¬ 
šteni dvorac i dobre ljude, tiho je bilo, samo miris 
cvieća prhao je po svietu. U to graknu na blizom dr- 
vetu gavran, al mladi plemić skoči, trgnu iza pojasa pušku, 
namjeri. Planu, crna ptica pade mrtva na zemlju, a 
kroz noćni mir samo si čuo pjesan slavulja, gdje iz luga 
pozdravlja zlatne zviezde na nebu. 

XLV. 

Sred mjesta Stubice stoji stara crkva, a u njoj 
pod svodom na lievoj strani velika kamena ploča. To 
je hečiji grob. Dk. Na kamenu stoji pod tvrdim oklopom 
krupan čovjek. Duga mu brada, brkovi dugi, čudna 
rudasta kosa, debele usne, debeo nos. Nagni glavu i 
čitaj! Tu počiva Ferfco Tahi. tu Jelena gospa. Slavna 
li čovjeka! Kamen bar veli. Proslavio se pod tri kralja 

za Magjarsku, veli kamen — al gnjavio hrvatski 
puk. Bijaše vriedan, pošten, sretan, veli kamen. Oh 
ne dao bog nikomu takove sreće! Al kad gorsku dolinu 
prikrili noć, potresu se kosti sred groba, a iz kamena 
skoči prokleta sjena oklopnika i bježi iz crkve, tk 
dosta stenje cieli dan pod težkim kamenim jarmom 
a u kući božjoj koja njegova nije, dosta da po njego¬ 
vih kostih gazi seljačka noga, da kroz zidine grme 
orgulje poput trublje posljednjeg suda. Da bar sbrisat 
može sa kamena svoje ime, da ga bar ne stane iz 
pameti ljudske. Ne! Nek sieva to prokleto ime do 
sudnjega dana, nek se smije taj kamen paklenim rugom 
o slavi, vrlini, poštenju. I bježi iz crkve u noć. Ali jao! 
Na svakoj grudi posrću mu noge, na svakoj stopi liepi 
seljačka suza. Na kamenu pred crkvom sjedeć plače i on, 
plače kroz cielu, crnu noć. Eto na istoku bieli se dan, po 
vrhovih drkće zora. Još jednom diže oklopnik glavu, 
da pogleda brdo nad mjestom, da pogleda svoj ponositi 
grad. Groza ga strese. Ne ima već kamenog grada. Po 
vrhu, gdje je nekad vijorijo ponositi stieg gospodina 
Taha, ide seljak za plugom i pjeva veseo jutrnju pjesm u. 
Sjenka boljara se tržne i umine u grobnico, pod pro¬ 
kleti kamen, a slobodna pjesma pliva daleko, daleko 
zelenom gorom, gdje se razlieva sjajna rumen probuđjene 
zore, gdje niču na nebu ruže iz mučeničke krvi hrvat¬ 
skog i slovenskog puka, što ga pogazi oholi bies u 
prosnutku zlatne slobode. Cvati, ružo rumena, cvati, po¬ 
svećeni cviete, vij se nad grobom nevoljnih ljudi, koji 
digoše mač na zakon varke i laži, koji digoše mač za 
zakon prirode svete, cvati, jer seje mladi rodio dan, i 
čista rosa pada u srdco puka, rosa blagoće i ljubavi 
bratske. A ti, hrvatski mladi sokole moj, uberi taj cvie- 
tak, za klobuk ga djeni i ponosi se njime pred vieko m 
i svietom. ' ^ v 

